
1.  INDLEDNING. 

Næppe  nogen,  der  kender  det  danske  Folk,  vil  bestride,  at 
det  er  noget  for  sig  selv.  Men  dermed  skal  ikke  være  sagt 
det  en  ubetinget  Kompliment.  Det  kommer  jo  an  paa,  hvori 
man  adskiller  sig  fra  andre.  Herom  kunde  der  siges  meget,  men 
jeg  vil  indskrænke  mig  til  at  fremhæve  en  Egenskab,  som  synes 
mig  stærkere  fremtrædende  hos  Danske  end  hos  nogen  anden 
Nation  paa  den  vestlige  Halvkugle;  det  er  vor  Stemningsfuldhed. 
Den  er  vor  Charme  og  vor  Forbandelse.  Vor  Charme,  der  giver 
os  en  vis  Tiltrækning  i  det  selskabelige  Samliv  med  Folk  af  an- 
den Strtbning,  —  mere  end  vi  selv  ved  af,  beror  det  paa  den, 
at  vi  gerne  er  velsete  mellem  Fremmede  — ;  men  vor  Forbandelse 
er  den,  fordi  Stemning  er  Modsætning  til  Klarhed.  Den  gør  os 
virkelighedsfjerne  og  uegnede  baade  til  skarp  Opfattelse,  klar 
Tænkning  og  Handling.  At  vi,  naar  Livet  kommler  over  os,  dog 
kan  baade  tænke  og  handle,  plejer  vi  at  vise  i  saadanne  Si- 
tuationer, men  det  beror  kun  paa,  at  vi  i  Afgørelsens  sidste  Øje- 
blik med  et  vældigt  Greb  i  Struben  af  Livets  haardhændede  Vir- 
kelighed rystes  vaagne,  bringes  til  Erkendelse  og  endelig  tager 
Konsekvensen  af  det,  der  foregaar  om  os.  Saa  viser  det 
sig,  at  vi  baade  kan  tænke  og  handle,  men  —  for  sent.  For- 
beredelsens kostbare  Tid  er  drømt  bort. 

I  mangfoldige  Ytringer  af  vor  Virksomhed  viser  denne  Stem- 
ningens skæbnesvangre  Gave  sig.  Man  kunde  hente  Eksempler 
fra  Krig  og  Politik,  fra  Universitetet  og  Skole,  fra  snart  sagt 
alle  Sider  af  vort  Liv.  Jeg  vil  pege  paa  et  enkelt  Stykke  af  vort 
Erhvervsliv,  hvor  den  er  kommen  os  tilgode,  og  hvor  det  maaske 
vil  være  lettest  at  bringe  den  til  Forstaaelse,  fordi  den  hen- 
vender sig  til  vor  estetiske  Sans,  der,  ikke  uden  For- 
bindelse    med     vor     Stemningsfuldhed,     er     saa     udpræget. 


Tag  et  Stykke  dansk  Porcellæn  i  disse  blaagraa  eller 
brunlige  Farver,  som  karakteriserer  det,  og  læg  det  ved 
Siden  af  et  fra  de  mange  udenlandske  Fabrikker,  der  søger  at 
efterligne  det,  og  ingen  Dansk  vil  tage  fejl  af,  hvad  der  er  ægte, 
og  hvad  der  er  eftergjort.  Man  behøver  ikke  at  være  Fagmand, 
kun  at  være  Dansk,  og  man  vil  aldrig  gribe  fejl.  Det  ligger 
simpelthen  i,  at  disse  mærkelige  Mellemtoner,  der  ikke  er  blaa 
eller  brune  eller  nogen  som  helst  anden  bestemt  Farve,  men 
netop  kun  Udtryk  for  et  midtimellem,  for  en  Stemning,  kan 
ikke  komme  til  Bevidsthed  i  nogen  anden  Kunstners  Hjerne, 
eller  maaske  rettere  sagt  i  hans  Følelsesliv,  end  netop  i  en 
dansk  Kunstners.  Men,  hvad  der  i  dette  bestemte  Forhold  kom- 
mer os  til  Nytte,  kommer  os  i  saa  mangfoldige  andre  til  Skade, 
gør  os  til  virkelighedsfjerne  Drømmere  i  Sider  af  Tilværelsen, 
som  først  og  fremmest  kræver  Virkelighedssans  — ,  saaledes  i 
vor  Politik. 

Helt  uden  Undskyldning  staar  vi  ikke  i  dette  Forhold,  thi 
meget  hænger  det  sammen  med  vor  Natur.  Dens  Farver  er 
Mellemfarver,  og  dens  Former  er  Mellemformer.  Vor  Himmel 
er  graablaa,  vort  Hav  sortladent,  vor  Jord  er  ikke  Bjerg  og  ikke 
Slette,  men  bølgeformig,  og  de  faa  Dage  med  skarpt  Sollys,  vi 
oplever,  de  faa  Steder  mied  udpræget  Terrænform,  vi  kender 
indenfor  vort  Lands  Grænser,  er  netop  nok  til,  gennem  Modsæt- 
ningen, at  bringe  Helhedens  Millieu  til  Bevidsthed.  Hermed 
hænger  vort  lidet  udprægede  Sprog  sammen,  vor  Frygt  for  det 
skarpt  betonede,  vor  Forkærlighed  for  Jævnmaalet  i  alle  For- 
hold, vor  Kærlighed  til  Stemningen  mere  end  til  det,  der  er  klart 
tænkt  og  sagt,  til  Akkorden  mere  end  til  Konsekvensen. 

Om  noget  Omraade  har  lidt  under  denne  Væsensegenskab, 
saa  er  det  vor  Politik;  og  i  Tider,  der  stiller  ikke  os  alene,  men 
hele  Evropa  paa  Tærskelen  til  en  ny  Tid,  og  hvor  de  Kræfter, 
der  er  i  Bevægelse,  er  saa  kæmpemæssige,  som  vor  Jord  over- 
hovedet ejer  dem,  har  jeg  ment,  at  det  kunde  have  Interesse  al 
belyse  noget  af  den  Udvikling,  der  har  tørt  til  Sammenbruddet, 
for  derigennem  maaske  at  naa  til  en  Opfattelse  af,  hvad  der 
vil  komme  efter. 


2.  VERDENSKRIG. 

I  Literaturen  som  Mand  og  Mand  imellem  taler  man  om 
denne  Krig  soml  —  Verdenskrigen,  og  naar  man  gør  det,  tænker 
man  vist  mest  paa,  at  Tropper  fra  alle  5  Verdensdele  kæmper 
sammen  eller  mod  hverandre,  og  at  Valpladserne  findes  spredt 
over  store  Dele  af  Jorden.  Men  Krigen  er  en  Verdenskrig  i 
langt  dybere  og  mere  udstrakt  Betydning.  Hvem  der  saa  end 
sejrer  i  den,  vil  dens  Virkninger  dreje  hele  Verdensudviklingen, 
og  hvad  Evropa  angaar,  tør  man  sige,  at  siden  Folkevandringens 
Dage  er  der  ikke  ført  nogen  Krig,  som  i  blot  tilnærmelsesvis 
samme  Grad  har  haft  Betydning  for  denne  Verdensdel;  ja,  ingen 
anden  Begivenhed,  politisk  eller  kulturel,  har  berørt  Evropa 
paa  samme  skæbnesvangre  Maade.  Det  ligger  i,  at  selv 
ødelæggende  Krige  siden  hint  Tidspunkt  var  af  lokal  Na- 
tur i  evropæisk  Forstaaelse,  medens  ^^irkningerne  af  denne  ville 
blive  universelle;  og  de  tre  store  Kulturepoker,  hvis  Virkninger 
har  præget  den  evropæiske  Udvikling:  Korstogene,  Opdagelsen 
af  Amerika  og  Søvejen  til  Indien  og  Opfindelserne,  har  netop 
gjort  det  saaledes,  at  de  har  tilvejebragt  Giamdlaget  for  ^'estev- 
ropas  kulturelle  Overlegenhed;  det,  denne  Krig  maaske  vil  be- 
røve Verdensdelen. 

Blandt  de  mest  hærgende  af  de  evropæiske  Krige  i  det  be- 
tragtede Tidsrum  staar  Hundredaarskrigen  mellem  Frankrig  og 
England  fra  heniniod  Midten  af  det  14.  til  omtrent  Midten  af 
(iet  15.  Aarhundrede.  Den  lagde  FronÅTig  øde  efter  samme  Maale- 
stok  vel  som  de  fjendtlige  Hære  i  dette  Øjeblik  Belgien  og  en 
Del  af  Nordfrankrig,  men  med  langt  varigere  Virkninger,  fordi 

Saarene  ved  Datidens  ringe  Samfærdselsmidler,  uudviklede 
Teknik  og  svage  Kapitalforraad  var  saa  meget  længere  om  at 
hele.  »Græsset  voksede  i  Gaderne,  Ulvene  bortførte  smaa  Børn 
i  Forstæderne.  Markederne  i  Champagne,  Lyon  og  Lendit  op- 
hørte. De  Frein(mede,  Italienere,  Spaniere,  Flamlændere,  Ty- 
skere forlod  vore  Byer.  Det  blev  tredje  Stands  Undergang,« 
skriver  Rambaud  ^).  Og  hvad  Bønderne  angaar,  siger  han,  saa 
flygtede  de  ind  i  Skovene  og  skjulte  sig  i  Huler,  gav  sig  »Fanden 
i  Vold«  og  sluttede  sig  sammen  i  Røverbander.  De  vendte  tilbage 
til  Livegenskabet  for  dog  at  have  en  Beskytter,  og  mange,  der 
ikke  engang  kunde  finde  en  Seigneur,  som  vilde  eje  dem,  begav 
sig  til  Klostrene  med  et  Klokkereb  om  Halsen  som  Tegn  paa 
deres  Villighed  til  at  underkaste  sig  Slavekaar. 

Det  var  denne  frygtelige  Krigsperiode,  som  stillede  Frankrig 
udenfor  Korstogenes  Virkninger,  der  aillea*ede  havde  bragt 
Provence  og  Languedoc  til  at  blomstre,  og  som  derefter  var 
gaaet  videre  Nord  paa  i  Landet.  Men  samtidig  naaede  de  ita- 
lienske Byer  en  Udvikling,  for  hvilken  de  forholdsvis  staar  til- 
bage den  Dag  i  Dag,  og  derefter  de  tyske  fra  Alperne  til  Nord-  og 
Østersøen,  som  de  først  efter  Dannelsen  af  Nutidens  Tyskland 
har  genvunden.  Det  var  Augsburgs,  Niirnbergs  og  Hansestæ- 
dernes; Fuggernes  og  Welzernes;  det  tyske  Haandværks,  Han- 
dels og  Kapitalvældes  glimlrende  Tid.  —  Betragter  vi  den  80- 
aarige  Kamp  mellem  Spanien  og  Nederlandene  med  al  dens 
Ødelæggelse  og  Lidelse,  saa  langer  netop  under  den  Holland 
Cirunden  til  sin  økonomiske  og  politiske  Stortid,  og  i  det  17. 
Aarhundredes  Religionskrige  svæikkes  vel  atter  Frankrig,  og 
Tyskland  forbløder,  men  samtidig  lægger  England  Grunden  til 
sin  Verdensslilling. 

Og  hvad  de  Begivenheder  angaar,  der  enten  som  Korstogene 
staar  paa  Tærskelen  mellem  Krig  og  Kultur  eller  som  Opdagel- 
.sen  af  Amerika  og  Søvejen  til  Indien  og  Opfindelserne  helt  staar  i 
Kulturens  Tegn,  .saa  skyldes  netop  den  antydede  Udvikling  i 
Italien  og  Tyskland  hine,  medens  V^irkningerne  af  Opdagelserne 


'i    Rambaud:   .Ilistoire   de  la  Civilisation  fran^aise"  I.    Side  2(')(i.    Paris 
n»()9,   11.   Udgave. 

og  Opfindelserne  har  præget  hele  den  evropæiske  Udvikling  efter 
det  16.  Aarhundrede,  d.  v.  s.  været  afgørende  for  Forskydningen 
af    Verdens    økonomiske,  politiske  og  kulturelle  Tyngdepunkt 

fra  Øst  til  Vest. 

Spørgsmaalet  bliver  da:  har  Europa  netop  nu,  i  dette  Aar, 
naaet  Tidspunktet  for  Pendulets  højeste  Udsving  mod  Vest;  skal 
denne  Krig  udtømme  dets  Opdrift  og  føre  det  tilbage? 

Det  er  store  Spørgsmaal,  men  de  rejser  sig  ogsaa  af  en 
stor  Krig,  en  Verdenskrig.  Og  en  Verdenskrig  kan  kun  udspilles 
paa  en  Verdensscene;  Verdensscene  efter  begge  Udstrækninger, 
baade  Tidens  og  Rummets.  Og  netop  paa  en  saadan  ageres  der 
da  ogsaa  for  Tiden.  Men  Forhold,  der  har  Udstrækning  i 
Tid,  maa  opfattes  historisk,  saadanne  som  har  det  i  Rum  — 
geografisk.  Kun  fra  disse  to  Synspunkter  kan  der  naas  en  Op- 
fattelse.  Det  er  det,  som  skal  forsøges  i  det  følgende. 


3.  KRYDSNINGSPUNKTER  MELLEM  ENGELSKE 
OG  TYSKE  INTERESSER. 


Krigen  føres  mellem  England  og  Tyskland.  De  øvrige  evro- 
pæiske  Magters  Deltagelse,  selv  en  saa  vældig  som'  Ruslands, 
spiller  ingen  Rolle  for  den  almindelige  Udvikling,  fordi  deres 
Maal  kun  er  lokale:  Grænseforskydninger,  Interesseomlægnin- 
ger,  —  men  alt  indenfor  Rammen  af  den  nuværende  politiske 
og  kulturelle  Verdensconstellation.  Japans  Deltagelse  derimod 
bliver  af  største  Betydning  for  Afgørelsen  af  de  stillede  Spørgs- 
maal. 

Det  er  da  Forholdet  mellem  England  og  Tyskland,  der  paa- 
kalder Interessen,  saa  vidt  den  knytter  sig  til  Verdensproblemet 
i  denne  Krig,  og  her  er  det  atter  den  økonomiske  Konkurrence 
mellem,  de  to  Lande,  som  maa  danne  Udgangspunktet.  Vi  an- 
fører foreløbig  blot  et  Par  Tal  for  lige  at  fastslaa  Krydsnings- 
punktet mellem  engelske  og  tyske  økonomiske  Interesser  i  vor 

Tid. 

Fra  sidste  Fjerdedel  af  det  19.  Aarhundrede,  det  vil  netop 
sige  fra  det  Tidspunkt,  da  Tyskland  efter  at  være  naaet  til  po^ 
litisk  Enhed  er  begyndt  at  udfolde  sig,  tenderer  Englands  Handel 
til  at  blive  stationær.  Dets  Andel  i  Verdenshandelen  gaar  derved 
ned  fra  20%  i  Gennemsnit  af  1871—75  til  under  15%  i  1902  ^) 
og  til  13,7%  i  1912. 

Udviklingen    fra    1902    til    1912    forløber   vel   relativt   gun- 


*)  Rudolf  Kjellén:  Slormaklerne  111.    Side  59.    Hugo  Geber.   Stockholm 

stigt,  saaledes  at  Omsætningen  endogsaa  stiger  pr.  Hoved 
af  Befolkningen,  men  Tilvæksten  i  dette  Tidsrum  var  dog  kun 
38%  for  England  mod  71%  for  Tyskland. 

Englands  Eksport  af  egne  Varer 
var  i  1883  1625,1  Million  Mark  større  end  Tysklands, 
men  i  1913     621,5       —         —  —  —    M 

Altsaa  en  relativ  Tilbagegang  af  over  1000  Mill.  Mark. 

Dette  kun  til  foreløbig  Orientering,  til  Bevis  for,  at  vi  staar 
ved  et  Krydsningspunkt  for  engelske  og  tyske  Interesser,  men 
dernæst  bør  det  fremhæves,  at  det  ikke  er  første  Gang,  at 
Verden  er  Vidne  til  en  tilsvarende  Interessemodsætning  mellem 
Engelsk  og  Tysk.  Men  var  der  end  stor  Lighed  i  Forholdet 
mellem  de  to  Lande  den  Gang  og  nu,  saa  var  der  dog  ogsaa 
stor  Ulighed.  England  var  den  Gang  et  fattigt  og  folketomt 
Land,  som  langsomt  arbejdede  sig  frem  under  sin  økonomiske 
Formynders  haarde  Haand;  nu  derimod  er  det  britiske  Verdens- 
rige det  største  og  folkerigeste,  Solen  nogen  Sinde  har  skinnet 
paa. 

Den  Magt,  som  i  hine  Tider  holdt  England  nede,  var  de 
saa  berømte  Hansestæder,  et  Forbund  af  tyske  Købmandsbyer, 
der  strakte  sig  i  en  Krans  langs  Nord-  og  Østersøens  Bredder 
fra  de  nuværende  russiske  Østersøprovinser  over  Konigsberg, 
Danzig,  Rostock,  Liiheck,  Bremen,  Hamburg,  Køln  og  neder- 
landske Byer  m]ed  adskillige  Indlandsbyer  bag  sig.  Ved  Kølner- 
konfederationen  i  1367  var  det  ialt  77  Byer,  løst  sammenføjede 
politisk,  stærkt  økonomisk  for  saa  vidt  Handelsinteressen 
bandt  og  atter  løste,  alt  som  den  gjorde  sig  gældende  eller 
ikke,  saaledes  at  Byerne  gik  ind  og  ud  af  Forbundet,  som 
deres  økonomiske  Interesser  gav  dem  Anledning  dertil. 

Det  var  et  mærkeligt  Forbund,  hvilende  paa  Pengemagt 
alene  i  en  kapitalfattig  Tid.  Hansaen  var  en  senere  Frugt  af 
den  Opblomstring,  som  ved  Virkningerne  af  Korstogene  bragte 
Liv  i  Europas  Midte,  der  henlaa  i  feudal  Forstening,  indtil  disse 


M  St.  Ihrb:   fur  das  deut.  R.  1914. 

Togter  bragte  det  Forbindelse  med  Asiens  den  Gang  højere 
Kultur. 

Korsfarerne  forbavsedes,  skriver  den  tidligere  anførte  Ram- 
baund^),  over  de  erobrede  Landes  Industri.  Rørsukker  tilvir- 
kedes i  Antiokia,  Saint- Jean  d'Acre  og  Jaffa.  1239  bosatte  Fre- 
derik II.  de  første  asiatiske  Sukkerarbejdere  paa  Sicilien.  Man 
spandt  Bomuld  i  Latakieh,  Beyruth,  Acre,  Emése,  Aleppo.  Man 
avlede  Silkeormie  og  spandt  Silke  i  Antiokia,  Tyrus,  Tortosa  og 
Tiberia.  I  den  syriske  By  Tripolis  alene  fandtes  4000  Spinde- 
maskiner. Man  tilvirkede  Fløjler,  Satin,  Damask,  Mousseliner, 
—  Navnet  af  den  asiatiske  By:  Mossul.  —  Betegnelserne  Moiré, 
Taffetas,  ChifTon,  Carmoisin  er  arabiske.  Hvad  man  endnu 
kalder  persiske  og  tyrkiske  Tæpper,  har  fra  Arilds  Tid  været 
en  orientalsk  Specialitet,  ligeledes  Farvning  med  Rødt,  Indigo 
fra  Jordan,  med  Safran  og  Orseille.  I  Garvning,  Keramik,  Glas- 
arbejde  hentedes  nye  Mønstre  og  Teknik  i  Orienten,  ligesom 
Vindmøllen  skriver  sig  derfra.  Talrige  Planter  indførtes  fra 
Asien  som  Sukkerrør,  Ris,  Indigo,  Sesam,  Boghvede,  Safran, 
Bomuld,  Morbærtræ,  Pistacia,  Figen,  Citron,  Granatæble,  Vand- 
melon, Abrikos,  Charlotte  Artiscok,  Estragon,  Rosin  og  endelig 
Vine  fra  Cypern,  Gaza  og  Ascalon. 

Den  arabiske  Hest,  Æslet  og  Mulæslet,  hvilke  sidste  jo  er 
Hovedtræk-  og  Ridedyret  i  sydlige  Lande,  blev  overførte  fra 
Asien  til  Europa  ved  Korstogene. 

Vi  ser  bort  fra  den  Kulturluftning,  der  hjembragtes  af  Kors- 
farerne gennem  Fremskridt  paa  saa  mange  Omraader,  som  de 
tilegnede  sig  i  Orienten,  men  der  er  Grund  til  et  Øjeblik  at  dvæle 
ved  denne  Epoke,  der  blæste  Livsens  Aande  i  det  stivnede  Ev- 
ropa,  ikke  blot  fordi  den  danner  Baggrunden  for  Hansestæder- 
nes Opblomstring,  men  ogsaa  fordi  den  indeholder  visse  Paral- 
lelmomenter,  der  melder  sig  ved  Betragtning  af  Forholdene 
som  de  komme  til  at  ligge  efter  den  nuværende  Verdenskrig, 
og  som  vi  senere  ville  komme  tilbage  til. 

Naar  man  tænker  paa,  hvad  f.  Eks  Indførelsen  af  Kar- 
toflen, Sukkerroen  og  forbedrede  Kvæg-  og  andre  Husdyrracer 


')  Rambaud.   a.  St.  S.  199  f. 

har  betydet  for  Nutidens  Europa,  er  det  ikke  vanskeligt  at 
forstaa,  hvorledes  de  ovenfor  nævnte  Planter,  Dyr  og  Industri- 
varer maatte  befrugte  Datidens  Handel,  Landbrug  og  Haand- 
værk.  Det  er  Byudviklingens  Tid,  der  ringes  ind  over  Syd-  og 
Mellem evropa.  Italien  med  Tarrent,  Brindisi,  Palermo,  Neapel, 
Gaeta,  Amalfl,  men  frem  for  alle  Pisa,  Genua  og  Venedig  tager 
Teten  i  Periodernes  første  Afsnit.  Men  derpaa  arbejde  Vare- 
togene sig  Nord  paa,  rejse  en  tysk  sydøstlig  mere  industrielt 
anlagt  By  gruppe  med  Wien,  Regensburg,  Ulm,  men  frem  for 
alle  Augsburg  og  Niirnberg,  og  en  sydvestlig  mere  commercielt 
anlagt  fra  Konstanz  ved  Bodensøen  og  op  langs  Rhinen  med 
Basel,  Strassburg,  Speier,  Worms,  Frankfurt,  Køln  og  ikke 
mindst  de  industrielle  flanderske  Byer  som  Støttepunkter,  vi- 
dere over  Halle,  Leipzig  og  Erfurt  i  Mellemtyskland  mod  Nord, 
Nordøst  og  Nordvest  til  Kransen  af  Hansabyer,  der  nu  side- 
stiller Nord-  og  Østersøen  med  det  hidindtil  eneste  ældgamle 
Handels-   og    Kulturbækken:    Middelhavet. 

Disse  Hansestæder  kender  vi  altfor  godt  herhjemme.  Som  de 
beherskede  Englands  og  Ruslands  Økonomi,  beherskede  de  og- 
saa  Skandinaviens.  Det  var  dem,  der  fmancierede  de  uhyre  Fi- 
skerier ved  Falsterbo  og  Skanør,  det  var  dem,  der  besejrede 
Valdemar  Atterdag  1310,  det  var  dem,  om  hvem  en  samtidig  i 
Bergen  endnu  i  det  16.  Aarhundrede  skriver,  at  det  var  vanske- 
ligt at  vide,  om  Bergen  var  en  dansk-norsk  eller  en  hanseatisk 
By^),  det  var  dem,  der  holdt  vor  økonomiske  Udvikling  nede 
i  Aarhundreder  ligesom  Englands.  Fremgangsmaaden  var  den 
samme:  Privilegier,  betalte  eller  erobrede  og  tilbageblevne  Be- 
folkninger var  Grundlaget  for  deres  økonomiske  Formynder- 
skab. Saadan  var  det  den  Gang,  og  er  det  anderledes  nu?  Er 
Bagdadbanen,  en  Række  sydamerikanske  Baner,  Banco  Aleman 
og  Banco  de  Londres  i  Argentina,  Traktathavnene  i  Kina,  de 
Rothschildske  Kviksølvminer  i  Spanien,  Statslaanene  og  Eng- 
lands 63  Milliarder  Kr.  2),  Tysklands  1500  Millioner  Kr.  3)  pla- 


^)   Troels   Lund:  Mogens  Hejneson      S.   11.  København   1911. 

2)  Kjellén  a.  S.  III.  Side  56. 

3)  Samme    II.   Side   88. 

ceret  i  Tusinder  af  Foretagender  i  kapitalfattige  og  tilbageblevne 
Lande  —  er  det  noget  som  helst  andet?  Om  Hanseaternes  øko- 
nomiske Herredømme  i  England  vidner  den  Dag  i  Dag  Mønten: 
»Sterling«  o:  Easterling,  dem,  der  er  komne  fra  Østen,  og  Re- 
sterne af  deres  Bosættelse  i  Londons  City:  »Staalgaarden«  — 
anlagt  c:  1300.  Denne  var  den  økonomiske,  retslige  og  politiske 
Fæstning,  i  hvilken  de  trak  sig  tilbage,  og  fra  hvilken  de  brød 
frem,  alt  som  Konjunkturen  krævede  det^). 

England  var  begyndt  som  et  Agrarland,  og  da  naturligvis 
med  ekstensiv  Drift.  Svinet  var  Landbrugets  vigtigste  Husdyr. 
Ud  af  denne  Tilstand  løftedes  det  ved  sin  Forbindelse  med  Han- 
sestæderne, der  navnlig  meldte  sig  som  Aftagere  af  et  af  Dati- 
dens vigtigste  Raaprodukter:  Uld.  Kongerne  interesserede  sig  for 
Handelen  med  Stæderne  paa  Grund  af  Indtægten  af  deres  Pri- 
vilegier, Godsejerne  paa  Grund  af  Indtægten  af  Uldsalget;  og 
Tilbagevirkningen  paa  Landbruget  viser  sig  i  Svineholdets  Til- 
bagetræden for  Faareholdet.  Ved  Edward  III.s  Tronbestigelse  i 
1327  fandtes  paa  Lord  Spencers  63  Godser  gennemsnitlig  450 
Faar,  35  Kvæghøveder,  9  Heste  men  kun  32  Svin-). 

Samtidig  omtrent  begynder  den  langvarige  Kamp  om  Løf- 
telsen af  det  engelske  Erhvervsliv  gennem  industriel  Bearbej- 
delse af  Raastofferne,  særlig  Ulden,  en  Udvikling,  som  Hanse- 
aterne modvirkede  ved  alle  Midler,  indtil  det  nationale  Arbejdes 
Gennembrud  endelig  under  den  store  Dronning  Elisabeth 
(1558 — 1603)  ikke  længere  lod  sig  holde  tilbage. 

Paa  hvert  Blad  af  Englands  økonomiske  Historie  fra  Da- 
tiden træder  Vidnesbyrdene  om  denne  Kamp  os  i  Møde,  i  Rets- 
tvister, Flyveskrifter,  Klager  og  Petitioner  til  Parlamentet.  Det 
var  især  Tilvirkningen  af  Klæde,  et  af  Datidens  allervigtigste 


^)  W.  J.  Ashley:  An  introduction  to  English  economie  history  and 
tlieory,  London  1888  I.  S.  111,  udtaler:  »Det  er  interessant  at  se,  hvorledes 
hin  Sammenslutning  i  »Staalgaarden«  frembyder  de  væsentligste  Ejendomme- 
ligheder ved  et  saa  at  sige  indenfor  en  Fæstning  liggende  Købmandsgilde. 
Deres  Boliger,  Varehuse,  Va^rfter  og  Haver  var  omgivne  af  en  stærk  Mur, 
hvis  Porte  lukkedes,  naar  Aftenklokken  ringede.  Hver  Mester  havde  sin 
egen  —  militære  —   Udrustning.« 

2)   Hume  and   F.  Smollets  History  of  England.    London    1848—1864. 

Eksportfabrikater,  det  drejede  sig  om,  og  deu  l'al)rikation  og- 
saa,  der  blev  Moderstammen  for  hele  den  følgende  industrielle 
Udvikling  i  England.  Fra  dette  Punkt  blev  denne  Udvikling  sat 
i  Gang  baade  økonomisk  og  teknisk,  idet  den  ledede  til  Bearbej- 
delse af  Kulminerne,  hvis  Brændsel  først  sent  anvendtes  uden- 
for Industrien^).  Nærved  Kulminerne  laa  Ertsminerne,  hvis 
Udbytning  atter  maatte  paavirke  hines,  og  at  Kystfarten  og  der- 
med Sejlads,  Fiskeri  og  Skibsbygning  her  igennem  maatte  mod- 
tage Initiativ,  er  selvindlysende. 

Men  før  Elisabeths  Tid  maatte  denne  Udvikling  lisle  sig 
frem  under  et  Tryk  fra  de  Fremmedes  Side,  der  fik  Udviklingen 
fra  sidste  Halvdel  af  det  16.  Aarhundrede  til  at  ske  næsten  i  et 
Spring,  til  hvilket  man  havde  samlet  Kraften  gennem  Aarhun- 
dreder.  I  1354  udførte  Hansaen  for  277,000  &  Uld,  under  Elisa- 
beths nærmeste  Efterfølger  Jacob  I.  (1603 — 1625)  udførtes 
af  raat  Klæde  alene  for  2  Millioner  £  aarlig.  1421  holdt  de  en- 
gelske Kystfartskibe  gennemsnitlig  kun  54  Tons  mod  det  6  a  7 
dobbelte  i  1657  ^),  og  de  450  Faar  i  Gennemsnit  paa  Lord 
Spencers  Godser  i  1327  er  bleven  til  20,000  paa  Elisabeths  Tid. 

Hanseaternes  Privilegier  gav  dem  i  lange  Tider  en  ]>egunsti- 
get  Stilling  overfor  den  engelske  Købmand,  og  i  Klagerne  over 
dem  er  der  fuldt  op  af  Besværinger  paa  mange  Hold.  Men  der  er 
en,  som  atter  og  atter  kommer  igen,  og  som  der  er  Grund  til  at 
fremhæve  her,  fordi  den  tyske  Udvikling  efter  1870  synes  grun- 
digt at  have  skrevet  sig  den  bag  Øret.  Det  er  Betegnelsen  af  de 
tyske  Købmænd  som  Folk,  der  ikke  sejler  med  »egne  Varer«,  d. 
V.  s.  Varer,  der  er  fremstillet  i  deres  egne  Byer.  Og  kan  man  end 
sige,  at  det  jo  kunde  være  Englænderne  ligegyldigt,  hvor  de 
F>emmede  havde  deres  Varer  fra,  saa  var  det  paa  den  anden 
Side  en  Kendsgerning  og  en  betydningsfuld  Kendsgerning,  som 
denne  stadigt  gentagne  Beskyldning  fremhævede.  Den  pegede 
baade   udad   mod  Hanseaterne  og  tilbage  mod    Englænderne. 


^)  Levy:  Monopole  etc.  Side  7.  Jena  1909  fremliæver,  at  man  først  i 
1577  hører  om,  at  store  Londonerfirmaer  opvarmer  deres  Forværelser  med 
Kul,  og  først  i  1640  ses  det  af  en  Prisstigning  i  Kul,  at  dette  Brændselsma- 
teriale  har  Betydning  for  de  ubemidlede  Klasser. 

2)   Levy:  a.  S.  S.  8. 

De  tyske  Købmænd  var  den  Gang  Købmænd  i  Ordets  snævre 
Betydning.  De  praktiserede  Manchestervisdom  Aarhundreder 
før  denne  var  naaet  til  teoretisk  Udformning.  De  købte,  hvor  de 
kunde  faa  Varen  billigst,  og  solgte,  hvor  de  kunde  sælge  dyrest. 
I  Økonomi  som  i  Politik  handlede  de  rent  regnskabsmæssigt 
fra  i  Dag  til  i  Morgen  eller  højst  med  Aarsbalancen  som  yderste 
Udsigtspunkt.  Det  faldt  dem  ikke  ind  at  saa  i  Dag  for  at 
høste  om  50  Aar,  og  det  hang  sammen  bl.  a.  med  Manglen  af 
national  Baggrund  for  deres  Udvikling,  i  stik  Modsætning  jo 
til  Nutidens  Tyskland,  hvis  Kolonialpolitik  f.  Eks.  er  et  uhyre 
Offer  i  Nutiden  med  en  fjern  Fremtid  for  Øje. 

Denne  fundamentale  Mangel  i  hanseatisk  Handelspolitik 
maa  naturligvis  forstaas  med  Datidens  Forhold  i  Erindring.  Før 
det  16.  Aarhundrede  eksisterede  saa  at  sige  Nationen  ikke.  Byen 
eller  højst  Landskabet  med  sin  særlige  Retsordning,  —  skaan- 
ske,  sjællandske  og  jydske  Lov  f.  Eks.,  —  Mønt,  Maal  og  Vægt, 
Toldgrænse  og  anden  Uendelighed  af  Skel,  var  for  den  Enkelte 
det,  som  Nationen  er  nu.  Deraf  Manglen  paa  fast  politisk  En- 
hed mellem  de  hanseatiske  Byer,  den  stadige  Til-  og  Afgang  af 
Byer  i  Forbundet,  dets  manglende  Solidaritet  under  Krigsfore- 
tagender,  hvor  kun  de  Byer  deltog  i  Udgifter  og  Udrustning, 
som  kunde  have  Fordel  af  Krigen.  Deraf  tillige  Modsætningen 
mellem  de  industrielle  sydtyske  Byer  og  de  næsten  udelukkende 
handlende  nordtyske.  Men  deraf  ogsaa  den  organiske  Svaghed 
i  Hausaens  Økonomi,  thi  det  er  ingen  Tilfældighed,  al  det  sidste, 
dens  Skuder  sejlede  med  under  Forbundets  Forfald,  var  01, 
tysk  01,  d.  V.  s.  den  eneste  y>egne«  Vare,  det  kunde  falde  tilbage 
paa,  i  alt  Fald  efter  at  Sildens  Hovedtræk  havde  forladt  Øster- 
søen og  fra  Hollands  Kyster  var  gaaet  op  langs  Norges.  I  Mod- 
.sætning  hertil  peger  den  fra  engelsk  Side  stadig  tilbagevendende 
Betegnelse  af  Hanseaterne  som  Folk,  der  ikke  handle  med  »egne« 
Varer  —  ment,  som  den  er,  i  ringeagtende  Betydning  —  paa  en 
tidlig  vaagnet  Følelse  af,  at  en  Økonomi  for  at  have  Betydning 
for  et  Folks  Fremtid  maa  hvile  paa  en  national  productiv  Basis. 
Bortset  derfor  fra  den  økonomiske  Fare,  der  laa  i  Hausaens  Li- 
gegyldighed for  en  hjemlig  produktiv  Basis,  saa  viser  det,  at  Na- 
tionens Begreb  har  ligget  Hanseaterne  fjernt,  medens  Englæn- 

demes  Blik  lor  denne  Svaghed  og  Omsorg  for  at  afhjælpe  den  hos 
sig  selv  vidner  om,  at  dette  Begreb  i  moderne  Forstand  i  alt 
Fald  har  dæmret  hos  dem  paa  et  tidligt  Tidspunkt. 

Blandt  de  utallige  engelske  Strids-  og  Klageskrifter  mod  Han- 
saen  er  der  et,  \i  skulde  nævne,  fordi  dets  Slutning  i  faa  Ord 
klargør  os  hele  Situationens  Tilspidsethed,  og  fordi  den  er  særlig 
anvendelig  her,  hvor  Meningen  er  at  fæstne  et  Krydsningspunkt 
for  tyske  og  engelske  Interesser,  der  ligger  Aarhundreder  til- 
bage fra  det  nuværende.  Det  er  en  Petition,  der  i  Aaret  1486 
indgives  fra  Købmænd,  Skippere  og  Indvaanere  i  engelske  Byer 
til  Parlamentet,  og  hvori  der  klages  over,  at  Hansestæderne  læg- 
ger den  engelske  Handel  øde.     Den  slutter: 

»Det  vilde  være  bedre  for  det  engelske  Rige  at  forsøge  en 
Bedring  ved  aaben  Krig,  hvad  den  end  skidde  koste,  end  at  se 
sig  selv  lagt  øde  ved  Eftergivenhed  <  ^),  Ord,  som  lige  saa  godt 
kunde  have  staaet  i  »Times«  eller  y>Daily  Telegraph<i  den  31. 
Juli  1914. 

Men  Tiden  var  endnu  ikke  inde  den  Gang.  Det  15.  Aarhun- 
drede  maatte  forløbe  og  det  meste  af  det  16.,  før  Gennembrudet 
kunde  finde  Sted.  Først  efter  30  Aars  fredelig  og  intensiv  Virk- 
somhed under  Elisabeth  var  England  stærkt  nok  til  en  militær 
Kraftudfoldelse  af  første  Rang  og  derefter  til  en  økonomisk. 
1588  besejredes  den  spanske  »Armada«,  den  vældigste  Flaade, 
som  indtil  da  havde  flydt  paa  Havet,  og  i  1597  lukkedes  »Staal- 
gaarden«. 


*)   Ditrich  Schåfer:  Die  deulsche  Hansa.    Side  83.    Bielefeld  og  Leipzig 
1903. 

4.   TYSK   UDVIKLING   MELLEM   KRYDSNINGS- 
PUNKTERNE. 


Mellem  disse  to  Krydsningspunkter  for  engelsk  og  tysk  Øko- 
nomi ligger  der  henved  fire  Hundrede  Aar,  der  indtil  op  imod 
Nutiden  for  Tyskland  som  politisk,  geografisk  og  økonomisk 
Begreb  betyder  Tilbagegang,  for  England  Fremgang,  selvfølgelig 
med  Afbrydelser  paa  begge  Udviklingslinier. 

Hvad  Tyskland  angaar,  saa  kommer  for  dets  Nedgang,  efter 
at  Tærskelen  til  det  16.  Aarhundrede  er  overskreden,  en  Række 
Momenter  af  højst  forskellig  Art  i  Betragtning. 

Først  og  fremmest  Kejsermagtens  og  dermed  Centralstyrel- 
sens Forfald  i  Vekselvirkning  med  Feudalvæsenels  Renæssance. 
Man  tænke  kun  paa  den  store  tyske  Bondekrig.  Denne  vældige 
Bevægelse  med  sit  økonomisk  og  socialt,  politisk  og  religiøst  sam- 
mensatte Motiv.  En  Bevægelse,  der  strakte  sig  fra  Rhinen  til 
Ungarn  og  fra  Schweitz  til  Nord-  og  Østersøen,  endda  med  Ud- 
løbere ud  over  Tysklands  Grænse  —  hos  os  f.  Eks.  Grevens 
F'ejde,  —  under  hvilken  1500  tyske  Slotte  og  Klostre  gik  op  i 
Luer,  indtil  Kulminationen  endelig  indtraf  ved  Bøndernes 
Erobring  af  Weinsberg  og  Slottet  Weibertreu  og  Grev  Hel  fen- 
slem^  og  hans  80  Standsfællers  Nedsabling  —  1525.  Der- 
efter Ridderskabets  endelige  Samling  i  Forhold  til  denne  Be- 
vægelse i  det  mindste  og  den  over  alle  Grænser  gaaende  Hævn, 
som  opfyldte  Tyskland  med  afbrændte  Landsbyer  og  Ligene  af 
mere  end  100,000  Bønder,  indtil  Markgrev  Joachim  af  Branden- 
burg endelig  maatte  standse  Nedslagtningen  med  det  bekendte 

Spørgsmaal:   »Hvem  skal  dyrke   Markerne  og  ernære  os,  naar 
vi  slaar  alle  Bønderne  ned?« 

Denne  Bevægelse^),  hvis  Betydning  tor  Tysklands  videre 
Udvikling  vanskelig  kan  overdrives,  dannede  Udgangspunktet 
for,  hvad  der  ovenfor  er  kaldet  Feudalvæsenels  Renæssance  i 
Tyskland.  Men  Feudalvæsen  har  alle  Dage  betydet  Isolation 
og  dermed  Nedgang  i  Handel,  Produktion  og  Kultur.  Allerede 
forud  er  den  ene  af  de  fire  store  Varegrupper,  paa  hvilke  de 
tyske  Byers  Opblomstring  beroede:  Orient  varerne,  bleven  af- 
skaaret,  fordi  Tyrkerne  mere  og  mere  breder  sig  i  Forasien,  hvor 
netop  de  Havne  ligge,  til  hvilke  Karavanvejene  fra  den  fjerne 
Orient  fører.  1458  erobres  selve  Konstantinopel  og  1517  Aleks- 
andria.  Dermed  er  de  eneste  den  Gang  kendte  Veje  til  den  fjer- 
nere Orient  spærrede.  Netop  denne  Afspærring  er  det  jo,  der 
giver  Anledningen  til  den  ivrige  Søgen  efter  en  Søyej  til  Indien, 
som  findes  1498,  og  som  i  Forbindelse  med  Amerikas  Opdagelse, 
navnlig  Besættelsen  af  Meksiko  og  Peru  (1519  og  1532), 
overhovedet  forskyder  det  økonomiske  Tyngdepunkt  mod  Vest 
til  den  pyrenæiske  Halvø.  Her  kommer  under  Kart  V. 
(1516—1556)  og  Philip  II.  (1556—1598)  lUlige  det  po- 
litiske Tyngdepunkt  til  at  ligge.  Formidlingen  af  en  anden 
vældig  Varegruppe  vest  og  nord  fra:  de  engelske,  skandina- 
viske og  russiske  Raaprodukter  glider  ud  af  de  nordtyske 
Stæders  Hænder  under  Gennembrude t  af  det  nationale  Ar- 
bejde i  England,  Sildetrækkets  forandrede  Retning  langs  Hol- 
lands og  Norges  Kyst  og  den  økonomiske  Udvikling  i  Nederlan- 
dene, som  snart  sætter  ind.  Disse  Nedgangsspirer  udvikles 
med  rivende  Hast  under  Tred  i  veaar  skrigen  (1618 — 1648), 
der  lægger  store  Dele  af  Tyskland  fuldkommen  øde  og  bringer 
Levefod,  Erhvervsliv,  Kultur  og  Moral  saa  at  sige  ned  mod  Nul- 
punktet, ligesom  Befolkningstallet  reduceres  til  en  Fjerdedel. 
Hvad  der  en  Gang  blomstrede,  er  nu  visnet.  Den  Styrke  indad- 
til og  udadtil,  som  kunde  være  naaet  gennem  en  stærk  Cen- 
tralmagt,  baaret  af  en   Byudvikling   med   Spidsen   vendt  mod 


^)  Smlgn.  Zimmermann:  Der  grosse  Bauernkrieg.  Stuttgart  1841/43.  — 
Karl  Hartfelder:  Zur  Gescliiclite  des  Baiiernkrieg<>.s  in  Siidwestdeutschland. 
StuUgart  1«84. 

Feudal  væsenet,  er  lammet;  og  møjsommeligt,  Skridt  for  Skridt, 
maa  Udviklingen  bane  sig  Vej  gennem  de  tyske  Enkeltstater, 
bort  fra  Enheden,  indtil  endelig  en  af  dem  bliver  stærk  nok 
til  atter  at  samle,  under  sit  Førerskab  og  faktiske  Herredømme. 

Demie  Opgave  tilfalder  jo  Prøjsen,  der  fra  1701  træder  ind 
mellem  de  evi'opæiske  Kongeriger.  Og  her  i  det  tyske  Norden 
danner  sig  da  det  ny  Krystalisationspunkt,  om  hvilket  de  tyske 
Stater  lidt  efter  lidt  samler  sig  samtidig  med,  at  det  gamle: 
Østrig  taber  sin  Tiltrækningskraft.  Afgørende  for  tysk  Ud- 
vikling indadtil  bliver  da  Kampen  mellem  disse  to  Magter: 
Østrig  under  det  gamle  legitime  Habsburg  og  Prøjsen  under 
Parvenuen  Hohenzollern.  Som  første  Etape  i  denne  Kamp  kan 
nævnes  Syvaarskrigen  (1756 — 1763)  ved  hvilken  Maria 
Theresia  direkte  tog  Sigte  paa  et  trykke  Prøjsen  ned  til  dets 
tidligere  svage  Stilling,  men  hvis  Forløb  under  Frederik  den 
Stores  geniale  Ledelse  afsluttedes  med  en  afgørende  Svækkelse 
af  den  østrigske  Indflydelse  i  Tyskland,  medens  Prøjsen  løf- 
tedes til  ledende  Magt  i  det  splittede  og  sammenfaldende  Rige. 

Frederik  den  Store  (1740 — 1786)  modlager  fra  sin  For- 
gænger et  Landomraade  paa  ca.  119,000  Kvadratkilometer  med 
ca.  2^4  Million  Indvaanere  og  efterlader  til  sin  Efterfølger  ca. 
195,000  Kvadratkilometer  med  ca.  5Vi>  Million  Indvaanere.  Det 
er  navnlig  Schlesien,  der  erhverves  i  de  to  schlesiske  Krige  og 
fastholdes  i  Syvaarskrigen,  og  Vestprojsen,  der  blev  hans  Bytte 
ved  Polens  første  Delmg  (1772),  som  udgør  Hovedstykkerne 
i  den  store  Landudvidelse  under  hans  Regering.  Ogsaa  i  Ret- 
ning af  det  strengt  skolede  Bureaukrati,  Udvidelse  og  Skoling 
af  Hæren,  som  han  modtog  i  en  Styrke  af  84,000  Mand  og  efter- 
lod 200,000  Mand  stærk,  fæstnede  han  Grundpillerne  for  den 
prøjsiske  Stats  Sammenhold  og  Kraft.  Hans  Efterfølger  Fre- 
derik Wilhelm  II.  undergravede  dem  i  sin  korte  Regeringstid 
(1786—1797)  atter  grundigt  ved  slet  førte  Krige,  Ødselhed  og 
Slaphed.  Han  er  en  af  Prøjsens  faa  slette  Regenter,  hvem 
Heldet  dog  for  saa  vidt  fulgte,  som  han,  trods  Landafstaaelsen 
til  Frankrig,  ved  Polens  2.  og  3.  Deling  (1793  og  1795) 
kunde  gøre  Landerhvervelser,  der  ialt  beløb  sig  til  110,000 
Kvadratkilometer.    Som  Frederik  Wilhelm  II.  med  Tab  havde 

trukket  sig  ud  af  Krigen  med  Frankrig,  der  jo  nu  stod  i  den 
store  Revolutions  Tegn,  og  derefter  holdt  sig  nevtral  under  Kam- 
pene mod  Napoleon,  saaledes  forsøgtes  denne  Politik  fortsat 
unéer  Efterfølgeren  Frederik  Wilhelm  III.  (1797—1840)  selv 
paa  Bekostning  af  Landets  og  Kongehusets  Værdighed,  —  Over- 
enskomsten i  Sclwnbrun  1805  — .  Men  heller  ikke  saaledes  for- 
maaede  Prøjsen  at  holde  sig  udenfor.  Napoleon  tvang  det  frem, 
og  efter  de  frygtelige  Nederlag  ved  Jena  og  Auerstådt  og  Freden 
i  Tilsit  (1807)  var  Prøjsen  atter  reduceret  til  162,000  Kva- 
dratkilometer med  5  Millioner  Indbyggere  og  en  Tilværelse  som 
en  Vasalstat  af  Frankrig. 

Derefter  paabegyndtes  den  indre  Reorganisation,  som  knyt- 
ter sig  til  Navnene  Stein  og  Hardenberg:  Løsrivelsen  fra  Fran- 
krig 1812,  Forbundet  med  Rusland  1813,  den  almindelige  Vær- 
nepligts Indførelse  1814,  og  Prøjsens  Deltagelse  i  Befrielses- 
værket  i  Tyskland,  under  hvilken  den  gamle  Aand  slaar  ud  i  lyse 
Luer.  Endelig  efter  Napoleons  Fald:  Wienerkongressen  1815, 
der  skal  genføde  Europa  efter  det  napoleonske  Ragnerok. 


I  Tidsrummet  1815  til  1866  eller  rettere  til  1862  er  Spæn- 
dingen mellem  Prøjsen  og  Østrig  kronisk,  og  den  udløses  i  dette 
Tidsrum  først  og  fremmest  gennem  Handelspolitiken  ^).  Det 
er  saaledes  at  forstaa,  at  Prøjsen  snart  gennem  Handelstrak- 
tater  og  snart  ved  ligefremme  Toldforbund  søger  at  knytte 
flere  <3g  flere  tyske  Stater  til  sig,  medens  Østrig  paa  sin  Side 
søger  at  gøre  det  samme  eller  i  det  mindste  hindre  Staternes 
Tilslutning  til  Prøjsen.  En  Række  Forbund  dannes  og  opløses 
paa  denne  Maade  indtil  i  1834  den  miere  konstante  Dannelse, 
»Deutscher  ZoUverein«  eller,  som  den  ogsaa  ofte  kaldes,  den 
prøjsisk- tyske  Toldforening,  fremtræder.  Ved  sin  Dannelse  om- 
fattede den  18  tyske  Stater,  i  1835—36—38—51  kom  flere  til, 
og  fra  1854  til  1866  tilhørte  samtlige  tyske  Stater  med  Und- 
tagelse af  Østrig,  begge  Mecklenburgerne  og  Hansestæderne  denne 


*i   Dr.    Walther    Lolz:   Die   Ideen   dei    deutschen    Handelspolitik.     S.  6 
f.  f.   Duncker  &   Humblot.    Leipzig  1892. 

tyske  Toldforening,  hvis  ledende  Magt  var  Prøjsen.  Efter  1848 
kom  Statsmænd  af  betydeligere  Evner  end  før  dette  Tidspunkt 
til  Roret  i  Østrig,  og  særlig  paa  Handelspolitikens  Omraade 
udfoldedes  der  stort  Talent  for  at  bevare  Ledelsen  af  Tyskland 
for  Østrig.  Friherre  von  Brucks  geniale  Plan  —  1851  —  til  et 
Toldforbund  mellem  Tyskland,  Østrig-Ungarn  og  Norditalien  — 
ca.  70  Millioner  Mennesker  —  tog  først  og  fremmest  dette  Sigte 
og  lod  sig  vanskeligt  afvise  af  Prøjsen,  men  det  lykkedes  dog 
dette  Land  at  komme  uden  om  den,  og  imidlertid  udviklede 
Forholdene  sig  indenfor  Tyskland  i  Prøjsens  Favør.  Men  uden 
Ofre  fra  Prøjsens  Side  vandt  det  ikke  frem.  Drejede  det  sig  om 
mindre  tyske  Stater,  var  Processen  kort,  men  overfor  de  større, 
der  havde  andre  handelspolitiske  Interesser  end  Prøjsen,  var 
der  ikke  andet  at  gøre  end  at  bringe  Ofre,  dersom  man  vilde 
have  dem  ind  i  Toldforeningen.  Hvad  det  her  navnhg  drejede  sig 
om,  var  Spørgsmaalet  om  Graden  af  frihandleriske  Toldsatser 
eller  Beskyttelsessatser.  Prøjsens  Interesser  var  klare  nok.  De 
finder  det  skarpest  mulige  Udtryk  i  det  llardenbergske  Reskript 
af  1810,  der  skiUde  danne  Grundlaget  for  Prøjsens  Reorganisa- 
tion. I  Afsnittet  om  Handelspolitiken  begynder  §  1  med:  Was 
die  Handelspolizey  angeht,  so  beherzige  man  ja  vor  allem  das 
laissez  faire«^).  Men  Stater  som  Sachsen  og  visse  sydtyske 
Stater  kunde  umuligt  slutte  sig  til  et  frihandlerisk  Toldforbund, 
og  vilde  Prøjsen  have  dem  med,  maatte  del  derfor  ofre  sine  Han- 
delsinteresser.  Og  det  gjorde  det.  Handelsinteresserne  maatte 
vige  for  de  pi>litiske,  saa  længe  i  det  mindste,  indtil  det  fwlte  sig 
stærkt  nok  til  at  kaste  Sværdet  i  Vægtskaalen  uden  at  risikere, 
at  dets  toldpolitiske  Forbundsfæller  blev  Østrigs  militære  Al- 
lierede, hvis  Brudct  kom.  Den  afgørende  Kamp  med  0.^1  rig 
udkæmpedes  i  Virkelighe<len  handelspolitisk,  og  Østrvjs  poli- 
tiske Skæbne  i  Forhold  til  Tyskland  var  afgjoii  længe  inden 
1866.  Krisen  indtraadte  i  1862,  og  Anledningen  var  Afslutningen 
af  en  Handelstraklat  mellem  Frankrig  og  Projscn  af  frihandle- 
risk Karakter,  alfsaa  svarende  til  del  davaMende  Pr<)j.<!('its  Inni- 


')   Leopold    V.    lianckc:    Deiikwurdigkciten   dos    Slaalskill1/le^^    riiisU'ii 
von   Hardcnherg.   IV.Pg.  49."  I-eipzig   1877. 

del spoli tiske  Interesser,  men  modsat  tiere  andre  tyske  Staters. 
Prøjsen  lod  den  tyske  Toldforenings  Stater  vide,  al  den  fast- 
holdt Traktaten  med  Frankrig,  uanset  om  Forcningstaterne 
sluttede  sig  til  eller  ej,  d.  v.  s.,  at  Foreningen  var  sprængt,  saa 
fremt  ikke  alle  sluttede  sig  til.  Østrig  opbød  hele  sin  Indflydelse 
paa  de  sydtyske  Stater  og  Sachsen.  Agitationen  var  voldsom. 
Pressen  tordnede  løs  paa  begge  Sider,  og  Sal)lerne  raslede, 
men  ved  Udgangen  af  1862  havde  samtlige  Stater  givet  deres 
Tilslutning.  Fristen  for  denne  udløb  med  Udgangen  af  18G2,  og 
for  den  Begejstring,  med  hvilken  enkelte  af  Staterne  sluttede 
sig  til,  er  det  karakteristisk,  at  de  sidste  Telegrammer  om  Til- 
slutning indløb  Nytaarsnat  1862 — 63.  Men  den  Nat  vidste  man 
ogsaa  i  Berlin,  hvem  der  var  Hene  i  Tyskland.  Handelstrak- 
taten  af  1862  mellem  Frankrig  og  den  tyske  Toldforening  var 
Østrigs  økonomiske  Sadova,  paa  hvilket  det  militære  snart 
skulde  følge. 

1864  opsatte  det  uundgaaelige  Brud  endnu  en  Gang,  men  i 
1866  kom  det.  Det  Maadehold,  Bismarck  under  de  voldsomste 
Kampe  i  Krigsraadet  den  23.  Juli  i  Nickolsburg  ikke  blot  med 
Generalstaben,  men  med  selve  Kongen  ^),  udviste  for  at  hindre, 
at  man  efter  Sadoua  marscherede  mod  Wien,  og  at  man 
aftvang  det  besejrede  Østrig  Landafslaaelse,  er  maaske  det  største 
Vidnesbyrd  om  overlegen  politisk  Evne,  denne  Statsmand 
har  givet.  Det  gjaldt  om  ikke  at  saare  Modstanderen  dybere 
end  nødvendigt  for  at  besejre  Medbejleren  indenfor  Tyskland 
uden  at  kalde  ham  frem  ved  det  forestaaende  tysk-franske 
Opgør. 

Paa  1866  fulgte  1870,  der  endelig  virkeliggjorde  baade  Prøj- 
sens og  det  tyske  Folks  Drømme,  ved  at  samle  Tyskland  til  en 
politisk  Enhed  under  Hohenzollernes  Scepter,  og  fra  nu  af  ud- 
folder Tyskland  sig  politisk  og  økonomisk  efter  en  Maalestok, 
der  i  stigende  Tempo  fører  det  mod  det  næste  Krydsningspunkt 
mellem  tyske  og  engelske  Interesser.  Og  her  bør  et  Moment 
mindes,  som  sjældent  eller  aldrig  fremdrages  under  Omtalen  af 


^)   Bismarck:  Gedanken  und  Eihui'ruiigen  II.  S.  60  f.  f.  CoUaische  Buch- 
handlung.  Stuttgart  und  Berlin.    1911. 

de  Faktorer,  der  har  medvirket  ved  dette  vidunderlige  Opsving, 
uagtet  det  efter  vor  Mening  har  været  af  største  Betj'dning  for 
det.  Det  er  den  ved  Freden  i  Versailles  fastsatte  Krigsskades- 
erstatning, som  Frankrig  maatte  betale  Tyskland.  Disse  5  Mil- 
liarder var  i  Virkeligheden  Driftskapitalen,  med  hvilken  det 
tyske  Rige  begyndte  sin  nye  økonomiske  Virksomhed. 


5.     ENGELSK    UDVIKLING     MELLEM    KRYDS- 
NINGSPUNKTERNE. 

a.     FRA  AGRARLANI)  TIL  INDUSTRILAND. 

Vender  vi  os  til  den  engelske  Udvikling  mellem  de  to  Kryds- 
ningspunkter, saa  samler  Interessen  for  vort  Formaal  sig  om 
to  Forhold:  Udviklingen  af  Landets  Produktion  og  af  dets  Ko- 
loniahælde.  mellem  hvilke  atter  Udviklingen  af  den  engelske 
Verdenshandel  staar,  som  Lysbuen  mellem  de  elektriske  Poler. 

Hvad   Produktionen  angaar,  saa   føres   den   fra   Elisabeths 
Tid  i  stigen<ie  Tempo  og  l>evidst  fra  den  agrariske  Linie  over 
paa  den  industrielle.    Havde  Landets  Hovedindtægt  udefra  ind- 
til da  bestaaet  i  Byttehandelen  med  Flandern,  hvorhen  Hanse- 
stæderne bragte  den  engelske  Uld,   saaledes   at   England  den 
Gang  var  for  Flandern,  hvad  Australien   nu  er  for    West  Ri- 
ding')>   og   London   den   Gang,    hvad   Sidney   nu    er,    Gent  og 
Brugge  den  Gang,  hvad  Leeds  og  Bradford  nu  er,  saa  begynder 
det  under  og  efter  Elisabeth  at  udvikle  sig  til  Industriland  og 
det  ikke  mindst  ved  selve  den  nederlandske  Industris  Indvan- 
dring til  England.     Under  Nederlændernes  Krig  med  Spanien 
(1568—1648)    drog   nemlig    flamske    Haandværkere     skarevis 
til  England  og  pustede  nyt  Liv  i  Industrien  der,  som  længe  havde 
haft  sit  Sæde  i  Norwich.     Dermed  begyndte  en  Periode  i  dfin 
engelske  Industris  Historie,  som  man  kan  kalde  Norwich-Pe- 
rioden,  og   som   varede   hele  det   syttende   Aarhundrede  igen- 

1)   Østlige    Del    af    Yorkshire. 

nem,^)  Var  det  tidligere  enten  industrielle  Raaprodukter  som 
Uld,  Kul,  Erts  eller  Halvfabrikater  som  raat  Klæde,  der  fik 
Appretur  og  Farve  i  Belgien,  man  havde  frembragt,  saa  be- 
gyndte man  nu  at  føre  Fabrikationen  helt  igennem  og  at  gribe 
mere  og  mere  om  sig  i  Fabrikationen,  særlig  da  Indvandringen 
fra  Belgien  ca.  100  Aar  senere  suppleredes  med  en  ny  Indvan- 
dring af  Industrielle  og  Handelskyndige  fra  Frankrig.  Som  Følge 
af  Ophævelsen  af  det  nautiske  Edikt  1685,  udvandrede  ca. 
100,000  franske  Protestanter  med  en  Kapital  af  ca.  50  Millioner 
Frcs.  til  England.  Disse  Indvandringer  skyldes  Opkomsten  af 
og  Fremskridt  i  Fabrikationen  af  fint  Klæde,  Lærred,  Glas, 
Silke,  Papir  o.  s.  v.  I  Venedig  lærte  man  Krystalfabrikationen, 
fra  Persien  hentede  man  Tæppe  vævning  og  Farveri.  Hvor  der 
overhovedet  var  noget  at  lære  paa  Industriens  Omraade,  søgte 
man  at  tilegne  sig  det.  Kom  Teknikere  og  Arbejdere  ikke  af 
sig  selv,  saa  indkaldte  man  dem,  og  den  ene  Industris  Vækst 
trak  den  anden  efter  sig,  ganske  som  nu,  hvor  f.  Eks.  den 
industrielle  Udvikling  af  vort  Landbrug  ikke  blot  fører  til  An- 
læg af  Fabrikker  for  Agerdyrkningsmaskmer,  Centrifuger,  Mo- 
lorer  m.  v.,  men  tillige  til  Væverier  og  Spinderier,  fordi  Land- 
])ruget  ved  intensiv  Drift  ikke  mere  som  tidligere  ved  ekstensiv 
kaji  forsyne  Landet  med  en  Række  Tekstilvarer,  som  den 
Gang  tilvirkedes  som  Husindustri  paa  Gaardene. 

Det  bør  under  den  her  antydede  Begyndelse  af  den  en- 
gelske Udviklings  nye  Retning  mcKl  Industrien  erindres,  hvil- 
ken Betydning,  det  nye  Marked,  der  kommer  op  med  Reor- 
ganisationen af  Hær-  og  Flaadevæsen  fra  det  16.  Aarhundrede, 
faar  for  denne  Udvikling. 

Allerede  Henrik  VIII.  (1509—1547),  der  maatte  bestille 
store  Mængder  af  Krigsmateriel  fra  Udlandet,  stræbte  ivrigt 
efter  al  gøre  sig  uafhængig  af  Udlandet  i  denne  Henseende 
ved  Anlæg  af  Vaabenfabrikker  i  selve  England.  Han  indkaldte 
i  dette  Øjemed  Vaabensmede  fra  Tyskland,  Frankrig,  Hrnhandl 

'l  /.  //.  Seeleij.  KngJaiul  som  Verdensmagt  ved  AHred  Ipsen.  S.  55  I'. 
KobcnhaMi.  i\:u\.    \MW. 

og  Italien})  1629  kunde  Carl  I.  fra  det  konsfelige  Stoberi  ud- 
føre 610  Jernkanoner,  som  han  solgte  til  Hollandr)  Hume 
fremhæver,  at  England  allerede  under  Jacob  I.  (1603 — -1625) 
udmærkede  sig  i  Skibsbygning  og  Skytsstøbning,^)  om  han 
end  føjer  til,  at  det  var  de  eneste  Industrier,  Landet  den  Gang 
udmærkede  sig  ved. 

Men  den  Periode  i  den  engelske  Industris  Udvikling,  som 
vi  efter  Seeley  har  kaldt  Norwich  Perioden,  og  som  jo  strakte 
sig  til  omtrent  Udgangen  af  det  17.  Aarhundrede,  havde  i  det 
væsentlige  kun  England  selv  til  Marked.  England  erobrede  i 
den  sig  selv  industrielt.  Det  skete  ikke  alene  ved  teknisk  Løf- 
telse, men  tiUige  ad  flere  andre  Veje,  f.  Eks.  ved  en  fremad- 
skridende Ophævelse  i  indre  Hindringer  for  Samkvemmet,  som 
indre  Toldgrænser  o.  1.  ved  Udviklingen  af  Flod-  og  Kystfart, 
Landevejsvæsen  og  Transportmidler.  Haand  i  Haand  hermed 
gik  Afvisning  af  fremmede  Varer  ved  ligefremme  Indførselsfor- 
bud, høj  Beskyttelsestold  eller  de  Fragtvanskeligheder,  som 
Cromwells  berømte  Navigationsakter  (1651)  lagde  dem  i  Vejen. 

Saa  snart  man  under  Jacob  I.  (1603 — 1625)  og  Carl  I. 
(1625 — 1649)  var  naaet  til  at  fremstille  og  farve  fint  Klæde, 
udstedtes  der  Indførselsforljud  mod  det.  Direkte  og  indirekte 
støttedes  den  industrielle  Udvikling  lige  til  det  parodiske,  som 
Jacob  II. s  (1685 — 1688)  Forordning  om,  at  Lig  skulde  bo- 
graves  i  uldne  Tæpper  for  derved  at  støtte  Klædefabrikatio- 
nen,  og  Tilholdene  om  at  spise  Fisk  for  at  støtte  Fiskeriet. 
Disse  Udvækster  er  saa  at  sige  en  given  Sag,  fordi  vi  i  denne 
Periode  staar  paa  Merkantilsystemets  Højde.  Men  ved  Værd- 
sættelsen af  saadanne  Systemer  kommer  det  mindre  an  paa 
at  konstatere  det  selvfølgelige,  at  de  ikke  har  kunnet  virke  ef- 
ter deres  Hensigt  der,  hvor  Forudsætningen  for  deres  An- 
vendelse manglede,  men  derimod  mere  paa  at  undersøge,  om  de 
overhovedet  nogetsteds  har  virket   befordrende  paa  Udviklin- 


*)   Werner    Sombart:    Studien    zur    Entwickelungsgeschichte    des    mo- 
demen Capitalismus.    II  S.  96.    Miinchen  og  Leipzig  1913. 
-)  Samme:  a.  S.  Side  99. 
=»■   Hinne:  History  of  England:   1782,   VI,  Side  181.    Sombart  a.  S. 

gen  /i7  Trods  for  Udskejelserne,  og  da  af  hvilken  Grund,  og 
hvilke  Momenter  der  da  var  de  bærende  i  dem.  Dette  bliver 
der  maaske  Lejlighed'  til  at  gøre  senere  hen;  her  skal  vi  kun 
minde  om,  at  hvad  enten  England  styredes  aristokratisk  eller 
demokratisk,  af  næsten  enevældige  Konger  eller  af  en  republi- 
kansk Præsident,  som  Cromwell,  saa  var  Linien  for  Udvik- 
lingen henimod  Industristaten  og  Midlerne  for  at  naa  den 
altid  de  samme  fra  det  Øjeblik,  England  overhovedet  kunde 
føre  en  selvstændig  økonomisk  Politik  og  indtil  1846.  Og 
Synspunktet  er  klart  angivet  i  Georg  Ls  (1714—1727) 
Trontale  1721,  hvori  det  hedder: 

y>Det  er  indlysende,  at  intet  i  den  Grad  hæver  den  almin- 
delige Velstand,  som  Udførsel  af  Fabrikater  og  Indførsel 
af  Raast offer.« 

Men  samtidig  med  Begyndelsen  og  Videreførelsen  af  Eng- 
lands Udvikling  til  Industriland,  skyder  en  Udviklingslinie  mod 
Stillingen  til  Verdensmagt  frem  fra  det  andet  Punkt,  vi  har 
nævnt  ovenfor:  den  oversøiske  Kolonisation,  ogsaa  den  horer 
jo  til  Grundtrækkene  i  det  merkantilistiske  System. 


b.  KOLONIALVÆLDE. 
Trods  sin  insulære  Beliggenhed  havde  England  før  Ame- 
rikas Opdagelse  ingen  Drift  eller  Tilbøjelighed  mod  Havet.  Det 
var  ikke  underligt.  Fra  Havet  havde  det  modtaget  sine  Un- 
dertrykkere: Normanner  og  Vikinger  og  sine  Formyndere: 
Hansestæderne.  Dertil  laa  det  den  Gang  i  et  Hjørne  af  Europa, 
saa  at  sige  ved  Vejs  Ende  og  ikke  paa  et  Knudepunkt  eller 
i  en  central  Beliggenhed.  Dette  Forhold  forandres  ganske  fra 
det  Øjeblik,  da  Amerika  opdagedes.  Nu  laa  England  cen- 
tralt, og  kom  efterhaanden,  som  Tiden  skred,  i  den  enestaaende 
Stilling:  at  vende  sin  ene  Front  mod  Verdens  rigeste  Fastland 
og  sin  anden  mod  Verdens  største  Kulturhav.  Men  lige  straks 
virkede  Amerikas  Opdagelse  dog  ikke,  hvilket  laa  i,  at  Evropa 
den  Gang  snarere  var  folkefaltigt  end  folkerigt.     Der  var  ingen 

Overbefolkning,  hvis  Strøm  kunde  ledes  over  i  del  mægtige 
Bækken,  som  paa  sin  Side  manglede  Tilførsel,  idet  de  no- 
madiserende  Stammer  i  Nordamerika  jo  saa  at  sige  forsvandt 
paa  de  uhyre  Arealer.  Derfor  var  det  mest  Eventyrere,  der  i 
den  første  Tid  satte  Kursen  mod  det  fjerne  Fastland;  fra  Spa- 
nien og  Portugal  i  Spidsen  for  nogenlunde  organiserede  Eks- 
peditioner, fra  England  nærmest  som  Førere  for  Privatfore- 
tagender, i  hvilke  Privatfolk  anlagde  Penge.  Saaledes  f.  Eks. 
da  Oxenham  og  Francis  Drake,  førend  sidstnævnte  endnu 
havde  besejret  den  spanske  Armada  (1588)  udrustede  et 
nyt  Skib  i  Plymouth,  der  var  bestemt  til  at  udplyndre  de  spanske 
Sølvflaader  eller  gøre  Overfald  paa  de  spanske  Koloni-Byer  i  den 
mexikanske  Havbugt,  uagtet  de  to  Lande  ikke  endnu  formelt 
var  i  Krig  med  hinanden  (Seeley)  eller  som  da  Privatfolk  op- 
rettede det  ostindiske  Kompagni. 

En  lang  Læretid  maatte  Englænderne  gennemgaa,  inden 
man  kan  sige,  at  de  begyndte  nogen  Kolonisation  i  den  nye 
Verden.  Der  var  nogle  faa  Rejser  til  Ny  Foundland  og  La- 
brador. Derefter  en  Række  utilstrækkeligt  forberedte  Even- 
tyrf  oretagen  der;  endvidere  røveragtigt  Overfald  paa  de  spanske 
Besiddelser  i  Amerika,  indtil  endelig  denne  Forberedelsens  Tid 
afsluttedes  med  Sejren  over  den  store  Armada.  Men  denne 
Sejr  rejser  i  det  engelske  Folk  en  Selvfølelse  og  en  Samfølelse, 
som  forbereder  det  til  den  store  og  sejrrige  Modstand  mod 
Carl  I.  (1625 — 1649),  og  fra  nu  af  besejles  Amerika  ogsaa 
med  varigere  Formaal  end  Eventyr  og  Røvertogter.  Herved 
maa  det  ikke  overses,  at  de  religiøse  Modsætninger  i  hin 
Tids  England  leverer  et  Nybyggerkontingent  til  den  nordame- 
rikanske Indvandring,  som  den  Dag  i  Dag,  trods  Udvandingen 
med  Millioner  af  religiøst  Indifferente  af  alle  Nationaliteter 
præger  Samfundet  i  United  States.  I  1607  grundlægger 
John  Smith  den  første  Koloni  i  Virginia,  i  1620  forlader  en 
Samling  Puritanere,  de  saakaidte  Pilgrimsfædre,  Lincolnshire 
og  indretter  sig  i  Massachusetts,  ligesom  Maryland  bliver  det 
nye  Hjem  for  udvandrede  Katholikker  under  Calvert. 

Og  de  Krige,  England  fører  i  det  17.  og  18.  Aarhundrede  med' 
Holland,  Spanien  og  Frankrig,  drejer  sig,  hvor  fjern  deres  An- 

ledning  ogsaa  synes  fra  Kolonialvæsen  — den  spanske  Arvefølge- 
krig f.  Eks.  —  i  Virkeligheden  om  den  nye  Verden  og  Indien 
og  ikke   i  første  Linie  om  evropæiske  Anliggender.     Fra  det 

16.  Aarhundrede  og  ganske  særlig  efter  1588  begynder  Eng- 
lænderne at  faa  Øjet  op  for  Havets  Betydning  for  dem.  Nu 
synger  Shakespare  om  sit  Land:^) 

»En  ^Edelsten,  indfattet  i  Sølverhavet, 

Der  tjener  det  til  Ringmur  og  til  Værn 

Til  Fæstningsgrav   omkring   den  stolte   Borg«.^) 

I  Slutningen  af  det  16.  Aarhundrede  gør  Storkantsleren  Ce- 
cil opmærksom  paa,  at  »den  insulære  Beliggenhed  henviser 
England  til  Verdenshandelen«,  Bacon  taler  i  Begyndelsen  af  det 

17.  Aarhundrede  om  Herredømmet  paa  Havet  som  Englands 
»kostelige  Medgift«,  og  først  efter  den  Tid  lyder  James  Thom- 
sen's  stolte  Nationalsang  »Rule  Brilania!  Britania  rules  the 
waves«    (1740)  fra  engelske  Læber. 

Medens  den  Flaade,  der  besejrede  Armadaen,  ikke  var 
tænkt,  som  noget  blivende,  grundlægger  Vane  i  det  17.  Aarhun- 
drede den  engelske  Marine,  hvis  Traditioner  strækker  sig  fra 
hin  Sejr  over  Armadaen,  og  som  er  bleven  hævdet  siden.  Fra 
1588  til  nu  har  Flaaden  sikret  England  mod  Indfald  udefra. 
Med  den  fratog  Cromwell  Spanien  Jamaika  og  under  Blake  be- 
sejrede den  Tromp  og  detroniserede  dermed  Holland  som  poli- 
ti.sk  Medbejler  (1654). 

Under  Carl  II.  (1660 — 1685)  udvidedes  de  amerikanske 
Kolonier  med  Nord-  og  Sgd-Carolina,  Pensgloanien,  Neiv  York 
og  Delaware,  hvilke  sidste  toges  fra  Hollænderne.  England 
ejede  nu  en  anselig  Krans  af  Kolonier  paa  Nordamerikas  Øst- 
kyst, og  Seeley  gør  opmærksom  paa  den  store  Forskel  mellem 
disse  Kolonier  og  de  spanske  paa  den  ene  Side,  de  hollandske 
paa  den  anden.  Den  europæiske  Befolkning  i  alle  de  spanske 
Kolonier  var  blandet  og  forsvandt  derhos  næsten  i  Massen  af 
Indfødte.     Befolkningen   i   de   engelske    Kolonier   derimod   var 


1)   Richard  II.     2.  Akt  1.  Scene. 

ublandet  evropæisk  og  dertil  talrig.  Ved  denne  sidste  Egenskab 
stod  de  tillige  i  Modsætning  til  Hollændernes  Kolonier.  Disse 
var  svagt  bebyggede,  som  en  ligefrem  Følge  af  den  smalle  Ba- 
sis  for  en  national   Kolonisation,   Moderlandet  frembød. 

Men  Carl  II  havde  en  Genbo  paa  den  anden  Side  Kanalen, 
der  netop  i  hans  Regeringstid  heller  ikke  laa  paa  den  lade  Side, 
hverken  i  produktiv  Udvikling  i  Almindelighed  eller  i  Kolonial- 
væsen. Næsten  hele  Carl  II's  Regeringstid  fra  1661  til  1683 
var  Colbert  ved  Roret  i  Liidnig  XIV.s  Frankrig,  hvor  hans  Geni 
løfter  Erhvervslivet  til  en  Højde  som  ingensinde  før.  Hvad 
Frants  I.  (1515—1547)  havde  begyndt,  og  Henrik  IV.  (1594 
—1610)  fortsat,  det  fuldbyrdedes  under  Colbert.  Ogsaa  han 
havde  Interesse  for  Kolonisering,  og  koloniale  Handelsselska- 
ber, og  grundlagde  rigeligt  af  begge  Dele.  Han  er  Skaberen  af 
det  franske  Kolonialrige,  som  den  Dag  i  Dag  er  Verdens  næst- 
største,  men  jo  ganske   vist  meget  betydelig   mindre  end  det 

britiske. 

Men    aldrig  saa  snart  havde  Colbert  lukket   sine   Øjne  — 
1683  —  før  man  i  Frankrig  glemte,  at  den  vidunderlige  Ud- 
vikling af  Erhvervslivet,   som  han   havde   fremkaldt,   foruden 
paa  hans  Geni  hvilede  paa  et  statsrethgt  Grundlag:    det  nan- 
tiske  Edikt.     Dette  sikrede  fri  Religionsøvelse  for  de  franske 
Protestanter  —  Huguenotterne  —  d.  v.  s.  den  velhavende  og 
driftige  Mellemstand,  som  i  det  væsentlige    bar    det    franske 
Erhvervsliv.    Ediktet    ophævedes   1685,    og  nu  flygtede,    trods 
Forbudet  og  Truslen  om  de  haardeste  Straffe,  ca.  400,000  vind- 
skibelige Borgere  ud  af  Landet,  hvoraf  en  Fjerdedel  tyede  til 
England.    Edv.  Lehmann  karakteriserer  disse  Flygtninge  som 
»Landets   bedste  Borgere,   Industriens  og  Handelens   Bærere, 
og  han  siger  træffende,   at    »der  dannedes   ved  denne  Klasses 
Hensygiien  et  tomt  Rum  mellem  Overklasserne  og  Underklas- 
serne i  Frankrig,«   i  hvilket  førstnævTite  styrtede  ved  Revolu- 
tionen i  1789^. 

Men  med  Ophævelsen  af  det  nautiske  Edikt  træder  Lud- 


1)  Edv.   Lehmann:     Voltaire  og   Rosseau   Grundrids   ved   folkelig    Uni- 
versitetsundervisning m,  Nr.  124,  S.  4.    Jacob  Erslev.    1907. 

3 


34 

vig  XIV.  ind  i  sin  Nedgangsperiode,  hvor  de  faldende  Indtægter 
ikke  længere  formaaede  at  dække  de  stigende  Udgifter,  som 
ikke  blot  Hoffets  og  Adelens  Luksus,  men  ikke  mindst  de 
følgende  Krige  krævede.  Disse  var  Niaarskrigen  1688  til  1697 
og  den  spanske  Arvefølgekrig  fra  1701  til  1713.  Begge  føres 
mod  evropæiske  Koalitioner.  Den  første  synes  at  bæres  af  et 
religiøst  Moment,  den  sidste  af  et  dynastisk,  og  i  Koalitionerne 
mod  Frankrig  finder  vi  nu  Holland  og  England  kæmpende  Side 
om  Side.  Og  hvorfor?  Hverken  af  religiøse  eller  af  dynastiske 
Grunde  men  af  koloniale  og  mercantile.  Frankrig  var  begyndt 
at  undersøge  og  bebygge  Missisippis  Opland,  og  det  tilsigtede 
dynastiske  Forbund  mellem  Frankrig  og  den  spanske  Koloni- 
almagt vilde  lukke  næsten  hele  den  nye  Verden  for  Englæn- 
derne og  Hollænderne  og  aabne  den  paa  vid  Gab  for  Fransk- 
mændene, der  endnu  var  Europas  ledende  Magt.  Freden  i 
Utrecht  1713  gav  England  Ny  Skotland  —  Acadien  —  og  Ny 
Foundland  begge  fra  Frankrig,  og  Asiento  Overenskomsten  med 
Spanien  aabnede  det  Adgang  til  Handel  paa  spansk  Amerika. 
Foreløbig  kun  med  Slaver,  i  hvis  Spor  imidlertid  Smuglerhan- 
del med  andre  Varer  fulgte.  Denne  Overenskomst  vai*  det  før- 
ste Indbrud  i  det  saakaldte  ^>spanske  Monopol«,  hvorved  for- 
staas  Spaniens  Hævdelse  af  Eneret  til  Handfel  paa  spansk  Ame- 
rika. 

De  her  antyded«  Krige  danner  Udgangspunktet  for  den 
store  Kamp  mellem  Frankrig  og  England  om  Førerstillingen  i 
Europa  eller  snarere  i  Verden,  som  man  kan  kalde  den  anden 
Hundredeaarskrig,  idet  den  strakte  sig  fra  1688  til  1815  med 
64  Krigsaar  paa  et  Tidsrum  af  126  Aar.  Højdepunktet  i  denne 
Kamp  naas  under  den  prøjsiske  Syvaarskrig  (1756 — 
1763),  hvor  England  stiller  sig  paa  Frederik  d.  Stores  Side,  og 
ved  Freden  i  Paris  1763  erhverver  Canada  fra  Frankrig. 

Med  dette  Aar  har  England  naaet  Højden  af  sin  Stilling  i  det 
18.  Aarhundrede  og  forholdsvis  maaske  overhovedet.  Fra  nu 
af  til  1815  bliver  Skinsygen  mod  England  en  af  de  største  Driv- 
fjedre  i  evropæisk  Politik.  For  den  store  Napoleon  blev  det  en 
Lidenskab,  og  skal  man  i  hans  Togt  mo<l  Hnsland  i  1812  finde 

politisk  Mening,  kan  den  kun  være  gennem  Persien  og  Af- 
ghanistan over  Linien  Moscou-Tiflis  al  ramme  England  i  Indien, 
saaledes   som  ogsaa    Taine   antyder. 

Det  var  hverken  mere  eller  mindere  end  et  sammenhængen- 
de Verdensrige  paa  den  anden  Side  af  Atlanterhavet,  England 
efter  Freden  i  Paris  havde  lagt  Grunden  til.  Rimeligvis  vilde 
det  nu  have  omfattet  hele  det  nordamerikanske  Fastland,  om 
det  ikke  var  blevet  brudt.  Men,  som  det  hedder:  »I>er  er  sør- 
get for,  at  Træierne  ikke  vokser  ind  i  Himlen!«  Bruddet  kom, 
idet  de  13  engelske  Kolonier  langs  Atlanterhavskysten  løsrev 
sig  —  Befrielseskrigen  (177()— 1783).  Det  var  en  Kolonial- 
politik i  gammel  Stil,  som  hidførte  Bruddet;  en  Politik,  som, 
om  den  end  ikke  nærmede  sig  den  spanske  RovdTift  paa  Kolo- 
nierne, dog  ikke  passed^e  for  Samfund,  der  var  dannet  af  en- 
gelske Udvandrere,  som  var  drevet  hjemmefra  af  de  alvorligste 
Grunde  for  i  Fred  al  kunne  dyrke  deres  Gud,  ligesom  Jøderne 
da  de  udvandred«  fra  Ægypten.  Folk,  der  havde  bosat  sig  paa 
en  Kyst,  som  ikke  var  altfor  gæstfri,  men  som  ved  sit  Baglands 
uhyre  Udstrækning  og  Naturrigdom  ingen  Grænser  salte  for 
Udviklingsmulighederne.  Men  disse  Muligheder  maalte  virke- 
liggøres gennem  haardt  Arbejde  og  Nøjsomhed,  Egenskaber, 
som  netop  Mennesker,  hvis  Liv  er  bestemt  ved  deres  Tro,  har 
let  ved  at  udvikle,  men  som  paa  den  anden  Side  danner  Ka- 
rakterer, der  ikke  i  Længden  lader  sig  misbruge.  Løsrivelsen 
af  Ny-England,  ved  hvilken  baade  Frankrig  og  Spanien  ogsaa 
hjalp  til,  var  en  uhyre  Skuffelse  for  England,  uagtet  dets  Poli- 
tikere næppe  paa  del  Tidspunkt  har  været  klare  over  Tabets 
hele  Betydning.  Men  det  har  tillige  været  i  høj  Grad  opdragen- 
de for  England,  som  fra  nu  af  i  alt  Fald  har  været  klar  over, 
al  den  gammeldags  Kolonialpolilik  ikke  er  lige  god  for  alle  Ko- 
lonier eller  til  alle  Tider,  uden  at  det  dog  kan  siges,  at  Empiriet 
endnu  har  skabt  den  nye,  som  det  i  all  Fald  efter  Krigen  med 
Nødvendighed  maa  bestemme  sig  for. 

Saarel  er  la^t  nu,  ikke  mindst  ved  d,en  mangefoldige  Er- 
statning for  den  tabte  Tvangshandel,  som  Handelen  paa  det 
fri  United  States  har  givet  England,  og  ved  det  nye  Verdens- 

rige,  ciet  har  dannet  sig  ved  sine  Erhvervelser  i  Australien,  Afri- 
ka og  Indien.  Men  det  havomkredsende  Atlanterhavsvælde, 
som  vilde  været  givet  med  Besiddelserne  i  Nordamerika,  Vest- 
indien, Sydamerikas  Nordkyst  og  Afrikas  Vestkyst  er  saa  væ- 
sentlig brudt  ved  United  States  Løsrivelse,  at  det,  der  er 
tilbage,  selv  med  en  Landmasse,  større  end  Europas,  dog  mang- 
ler Enhedens  Styrke;  navnlig  ogsaa  fordi  Canada  ved  sit  Græn- 
sefællesskab, Sprogfællesskab  og  ensartede  Idéretning  med 
United  States  altid  vil  have  Tilbøjelighed  til  økonomisk 
og  politisk  Heldning  mod  denne  nye  Statsdannelse,  der  allere- 
de har  hævet  sig  højt  op  over  Verdenshorizonten. 

Som  Pariserfreden  1763  sprængte  Frankrigs  Kolonialmagt 
i  Amerika,  brød  den  ogsaa  dets  Stilling  i  Indien;  og  ved  et  rent 
Tilfælde  kom  England  kort  efter  Tabet  af  United  States, 
Ugeledes  Frankrig  i  Forkøbet  ved  at  tage  det  australske  Fast- 
land i  Besiddelse,  hvilket  en  engelsk  Flaade  besørgede  i  1788, 
faa  Dage  før  en  fransk  Eskadre  ankrede  op  ved  Siden  af  den 
i  Botany  Bugten^).  Denne  Erhvervelse  sammen  med  Fodfæstet 
i  Caplandet  (1795)  erstattede  Storbritannien  den  i  Nordame- 
rika tabte  Landmasse,  men  jo  rigtignok  i  spredte,  langt  fra  hin- 
anden liggende  Besiddelser,  der  imidlertid  bliver  Udgangspunk- 
tet for  nye  Udvandrerkolonier  og  angelsaksiske  Statsdan- 
nelser. 

Som  en  Kile  skyder  Afrika  sig  ind  imellem  del  tiloversblev- 
ne af  Englands  Atlanterhavsvælde  og  dets  indiske  Vælde.  Ki- 
lens Basis  vender  imod  Europa,  og  dens  Grundlinies  nordvest- 
ligste Punkt,  hvor  Indløbet  til  Middelhavel  findes,  ligger  under 
den  engelske  strategiske  Besiddelse  Gibraltars  Kanoner.  Ver- 
densdelens nordøstlige  Passage  Siiezkanalen  beherskes  ligeledes 
af  denne  Ma^,  og  drejer  vi  om  det  mørke  Fastlands  Spids,  der 
ogsaa  er  engelsk,  saa  passerer  vi  det  skarpe  Hjørne  imellem 
de  to  britiske  Kohmialkredse:  den  atlantiske  og  den  indiske. 
Styrer  vi  omtrent  ret  øst,  støder  vi  mod  det  indiske  Vældes 
australske  Blok;  gaar  vi  langs  Afrikas  Østkyst,  passerer  vi  ud- 


h    HohrrI    Sclutcliner:    Avslralit-ii    iii    Poiilik.     VN'irliisclialt    und    Cultur, 
S.   I.    .lena   IO(l<».    Gustav  Fisclier. 

strakte  engelske  Kolonier,  og  i  Retning  mod  Nordøst  naa  vi 
Indien,  som  over  de  engelske  Besiddelser  i  det  malaiske  Archi- 
pel  slutter  Ringen  ned  mod  det  australske  Fastland. 

I  dette  indiske  Vælde  danner  Indien  selv  Kærnen.  Dets  Hi- 
storie er  saa  gammel  som  Menneskeslaigtens,  dets  Forbindelse 
med  Europa  strækker  sig  over  Aartusinder,  dets  Blade  i  den 
engelske  Kolonisationshistorie  er  ikke  de  mindst  interessante, 
og  for  det  britiske  Verdensriges  Fremtid  vil  Udviklingen  her 
spille  en  afgørende  Rolle. 

Se  vi  bort  fra  de  Indfald  i  Indien,  som  enten  ingen  Historie 
har,  eller  som  er  forblevne  uden  Virkninger  —  som  Aleksander 
den  Stores  327  f.  Kr.  —  saa  bliver  det  første,  der  er  Anledning 
til  at  notere,  en  næsten  sammenhængende  Række  af  muhame- 
danske Indfald  i  del  10.  Aarhundrede,  der  er  Eftervirkninger 
af  arabiske  Kalifers  Fremstød  mod  Øst.  Blandt  disse  faar  et 
en  mere  omfattende  Betydning,  nemlig  den  mahomedanske, 
afghaniske  Fyrsteslægts,  som  under  Mahmoud  Ghazni  i  1001 
gjorde  Ende  paa  Indiens  Afsondring  og  Uafhængighed.  Fra 
hans  Tid  breder  den  muhamedanske  Indvandring  og  Islam  sig 
over  Indien.  Han  er  for  Indien  saa  at  sige  Columbus  og  Cortez  i 
samme  Person  —  Seeley  — ,  og  siden  da  har  Indien  til  Stadig- 
hed levet  under  Fremmedherredømme.  Vejen  til  del  er  tUVasco 
de  Gamas  Tid  gaaet  over  Khyher  Passet  i  Solimansbjergene,  der 
er  den  vigtigste  Færdselsvej  mellem  Øvre-I ndus  og  Afghanistans 
Hovedstad  Kabul. 

Som  Led  i  disse  muhamedanske  Indvandringer  dannede  i 
1526  efter  Slaget  ved  Panipat  en  tarlarisk  Fyrste,  Baber,  Be- 
gyndelsen til  det  muhamedanske  Rige  i  Ostindien,  hvis  Herske- 
re antager  Titel  af  Stormoguler.  Det  bestod  i  henved  300  Aar, 
idet  det  i  1788  under  Aluni  II  tabtes  til  Englænderne;  men  selv 
denne  for  et  saa  omfattende  Rige  korte  Levetid  maa  forstaas 
med  et  vidtgaaende  Forbehold,  idet  den  mere  refererer  sig  til 
Herskerhuset  end  til  den  faktiske  Statsdannelse.  Dels  gik  der 
nemlig  en  Tid,  inden  Stormogulens  Rige  naaede  større  Ud- 
strækning, og  dels  tabte  det,  da  det  naaede  saa  vidt,  i  indre 
Sammenhæng,  hvad  det  vandt  i  Omfang. 

Ved  den  anden  Stormoguls  (Akbers)  Tronbestigelse  i   1556 

bestod  Riget  kun  af  de  fem  Floders  Land:  Pendschab  i  det 
nordvestlige  Forindien  omkring  Indus  og  Landet  omkring  By- 
erne Delhi  og  Agra.  Men  i  sin  lange  Regeringstid,  der  omtrent 
falder  sammen  med  Elisabeths,  idet  han  døde  1605,  indtog 
han  i  1576  Bengalen  og  Sind  (omkring  Indus  nedre  Løb  med 
Hovedstaden  Haidarahad)  og  Gudscharat  —  engelsk  Giizerat 
—  med  Halvøen  Kathiawar,  der  ligger  nord  for  Bombay  og 
tæt  op  af  Surat,  en  anden  engelsk  Bosættelse,  som  netop  spille- 
de en  stor  Rolle  i  den  indiske  Kolonisations  første  Tid.  Den 
anden  Stormogul  herskede  med  andre  Ord  over  Hindostan, 
men  ikke  over  Indien.  Først  under  Aurung  Zebe  (1658 — 
1707)  naaede  Stormogulens  Rige  sin  største  Udvidelse,  idet 
han  i  1683  erobrede  Dekhan,  som  Dynastiet  allerede  fra  Ak- 
bers  Tid  havde  gjort  Krav  paa,  men  indtil  da  ikke  havde  kun- 
net sætte  sig  i  Besiddelse  af.  Men  netop  denne  Erobring  ud- 
tømte ogsaa  Rigets  Kraft,  fordi  det  alle  Dage  havde  manglet 
en  Kærne,  der  var  fast  nok  til  at  kunne  taale  de  store  Udvi- 
aelser. 

Fra  Aurung  Zebes  Død  genoptoges  Indfaldene  fra  Afghani- 
stan, 1739  af  den  persiske  Konge  Nadir  Shah,  1760  af  Ah- 
med Shah  Abdah,  idet  Storomogulens  Rige  fra  1707  hurtigt  kom 
i  Opløsning;  og  selv  før  den  Tid  udøvede  Stormogulen  kun  et 
betinget  Herredømme  over  mere  eller  mindre  afhængige  Fyr- 
ster, som  faktisk  vedligeholdt  et  mere  eller  mindre  udpræget 
Anarki  i  det  geografiske  Begreb,  som  man  kalder  Indien. 
Andet  var  nemlig  Indien  ikke  før  Englændernes  Herredømme, 
og  andet  er  det  i  en  vis  Forstand  ikke  den  Dag  idag.  Thi  vel 
har  det  en  ordnet  Regering,  medens  de  statsretlige  Grænser  mel- 
lem denne  og  de  kun  til  en  vis  Grad  afhængige  Rahjaer  er  be- 
stemte. Men  naar  man  erindrer,  at  dets  316  Millioner  Indbyg- 
gere hører  til  en  Række  forskellige  Nationaliteter,  en  Beteg- 
nelse, der  allerede  er  umulig  ved  et  Folk  med  mere  end  100 
forskellige  Sprogstammer,  til  tre  Hovedreligioner  —  Islam, 
Buddhismen  og  Brahmismen  — ,  at  de  aldrig  nogensinde  siden 
den  muhamedanske  Indvandring  i  1001  har  været  samlet  til  et 
Folk  under  en  fælles  Regering,  at  de  altid  har  været  beher- 
skede af  Fremmede,  er  af  asiatisk  Tankesæt  og  for  store  Mas- 

sers  Vedkommende  skilte  ved  Kæsteinstitutionen,  saa  vil  man 
torstaa,  at  det  indiske  Kejserrige  ganske  vist  er  en  politisk 
Kendsgerning,  men  som  saadan  ikke  kan  jævnføres  med  nogen 
Statsdannelse  efter  evropæisk  Begreb. 

Hvorledes  dette  mærkelige  Rige,  som  det  nu  er,  er  blevet 
til,  og  hvad  det  er  for  en  Trolddomsmagt,  der  holder  det  sam- 
men, er  det  af  største  Betydning  for  Forstaaelsen  af  det  nær- 
værende Øjeblik  og  Fremtiden  at  faa  Rede  paa,  og  ikke  mindst 
siver  det  os  Forstaaelsen  af  hvorledes  indfødte  Tropper  af 
mange  forskellige  Slags,  Skulder  ved  Skulder  med  Englænderne, 
snart  under  indfødte  Officerer,  snart  under  engelske,  kan  ind- 
føjes i  Veststaternes  taktiske  Eenheder  og  ikke  blot  med  glim- 
rende Tapperhed,  men  under  fuld  intellektuel  Samvirken  kan 
gennemføre  deres  Generalstabes  Tanker. 

Om  Tilblivelsen  af  det  indiske  Kejserige  siger  Seeley.  »Vor 
Erhvervelse  af  Indien  skete  i  Blinde.  Aldrig  nogensinde  har 
Engelskmænd  udført  en  Bedrift  saa  formaalsløst  saa  ganske  til- 
fældigt som  Erobringen  af  Indien. ". 

Det  begyndte  med  et  Handelsselskab.  Ikke  et  som  f.  Eks. 
Colberts  vestindiske  Kompagni  af  1664,  udstyret  med  kongelig 
Magtfuldkommenhed  overfor  enhver  Koloni,  det  havde  anlagt 
eller  i  Fremtiden  vilde  anlægge^),  men  som  et  Selskab  dannet 
af  rent  private  Købmænd  ved  en  Tegning  af  30133  £  i  1599, 
og  af  Dronningen  kun  udstyret  med  Handelsprivilegiet  paa 
Indien,  —  der  ikke  overholdtes  —  de  nødvendige  Toldconses- 
sioner  og  Ret  til  at  udføre  Ædelmetal  til  Beløb  af  30,000  £, 
paa  Betingelse  af,  at  den  samme  Værdi  i  Ædelmetal  førtes 
tilbage,  alt  paa  15  Aar  og  med  Ret  for  Regeringen  til  at  til- 
bagekalde Privilegiet,  naarsomhelst  med  en  Frist  af  2  Aar^). 
I  de  Besiddelser,  Selskabet  maatte  erhverve,  kunde  det  ud- 
stede Love,  som  ikke  stod  i  Strid  med  de  engelske. 

Hvad  der  fulgte  derefter,  udviklede  sig  saa  at  sige  af  sig  selv. 
De  Kampe,  Selskabet  maatte  bestaa,  maatte  det  i  alt  væsentligt 


»)   Rambaud:  a.  S.,  II.,  Side  248. 

2)   Alfred   Zimmermann:     Die   evropåischen    Colonien,    II.    Side   50    ff. 
Berlin   1898. 

føre  for  egen  Regning  og  med  egne  Tropper,  sine  Initiativer 
maatte  det  selv  tage  og  selv  gennemføre.  Det  er  karakteristisk,  at 
da  Portugiserne  i  1614  har  kapret  et  af  Stormogulens  Skibe,  ven- 
der denne  sig  til  Kompagniet  om  Hjælp.  Englænderne  angriber 
Portugiserne  og  slaar  dem,  og  Faktoren  Edwards  kommer  i 
den  Anledning  i  stor  Yndest  hos  Fyrsten  og  opnaar  et  Firman, 
der  tilsiger  Selskabet  dets  Rettigheder  og  Friheder  for  stedse. 

Kompagniet  mener  nu,  at  det  kan  være  rigtigst  at  benytte 
Øjeblikket  til  at  faa  en  virkelig  kongelig  Gesandt  anbragt  ved 
Stormogulens  Hof,  og  en  saadan  sendes  ogsaa  i  Sir  Thomas 
fioss.  Denne  har  imidlertid  endnu  mere  end  Kompagniet  væ- 
ret en  praktisk  Englænder;  thi  han  erklærede  selv  efter  at  have 
fungeret  nogen  Tid,  at  en  Gesandt  ikke  var  til  nogen  Nytte  ved 
et  saadant  Hof.  Han  raadede  Selskabet  til  at  betale  en  eller 
anden  Nabob  ved  Hoffet  1000  Rupier  aarlig  for  at  værge  dets 
Interesser  der,  det  vilde  være  nyttigere  end  ti  Gesandter,  og  der- 
hos skulde  Selskabet  i  Udskibningshavnene  lade  sine  Interesser 
varetyge  af  en  anden  Nabob  til  500  Rupier  aarlig. 

De  Kampe,  Selskabet  efterhaanden  maatte  bestaa,  var  uf 
forskellig  Art  og  maatte  føres  baade  udadtil  og  indadtil,  saavel 
i  Indien  som  paa  Havet  og  hjemme  i  England.  Det  var  Kampe 
mod  Ekspeditioner  af  Portugisere,  Hollændere  og  Franske; 
mod  Overgreb  fra  Stormogulen  og  endnu  mere  fra  ham 
underlagte  eller  selvstændige  Rahjaer^)  eller  Nabober^) ;  mod  dets 
egne  Embedsmænds  Smughandel  og  Bestikkelighed,  der  var  en 
Følge  af  slette  Lønninger;  mod  konkurrerende  Ekspeditioner 
hjemmefra  med  eller  uden  Koncessioner  og  mod  Parlaments- 
og  Hofintriger  hjemme.  Alt  maatte  det  selv  klare,  og  naar  det 
har  faaet  Tropper  eller  Skibe  hjemmefra,  har  det  selv  maattet 
betale  dem. 

Paa  den  anden  Side  har  den  engelske  Stat  som  saadan 
heller  ikke  nu  nogen  direkte  Indtægt  af  Indien.  Kejserrigets 
Skatter     anvendes     kun     til     dets     egne     Formaal,     og     del 


')   Kon!.;e,   Fyrste,   æklgammel   Titel  for  Forindiens  Fyrster. 
*)   Stormogulens  Provinsguvernører. 

betaler  ingen  særlig  Tribut  til  England.  Men  det  er  en 
glimrende  Skole  for  dets  administrative  Embedsmænd  og  lor 
dets  Officerer  og  Soldater  af  begge  Etater,  det  forn^iter  enoniie 
Kapitaler,  som  er  anbragt  i  Indien:  det  er  Englands  størst«?  Eks- 
portmarked, og  et  Afbræk  i  Samhandelen  mellem  de  to  Lande 
vilde  gøre  England  til  et  andet  Land,  end  det  er,  bortset  fra, 
hvad  Forholdets  Opløsning  vilde  betyde  for  dets  Prestige  Som 
det  hedder  i  et  Brev  af  27.  December  1885  fra  den  britiske 
(iesandt  i  Set.  Petersborg,  Sir  Robert  Morter  til  hans  Kollega 
i  Konstantinopel  Sir  William  White: 

»Glem  ikke,  til  syvende  og  sidst  er  Indien  Hovedsagen 
for  os,  (»g  at  vi  aldrig  maa  køre  saaledes  fast  i  evropæiske 
Spørgsmaal,  at  vi  dermed  taber  Handlefrihed  i  Indien^ ).<i 

1  148  Aar,  fra  1600  til  1748,  beskæftiger  det  engelske  ostin- 
diske Kompagni  sig  med  Handel,  og  de  Landerhvervelser,  det 
gør,  har  kun  Hensyn  paa  demie,  de  Forter,  det  anlægger,  har 
kun  Forsvar  af  Handelspladserne  til  Maal.  Fortet  Set.  George 
byggedes  1640  til  Beskyttelse  af  Kolonien  Madras,  noget  Nord 
for  den  franske  Koloni  Pondicherry  paa  den  sydlige  Del  af  For- 
indiens Østkyst.  Nogle  Mil  Syd  for  Pondicherry  anlagdes  For- 
tet Set.  David.  Til  Beskyttelse  af  Kolonien  Kalkutta  ved  Gan- 
ges Udløb  i  den  bengalske  Bugt  anlagdes  Aar  1700  Fort  Wil- 
liams. 

Vorherre  skal  vide,  at  Strid  og  Splid  var  der  nok  af  og- 
saa  i  disse  148  Aar,  og  Begreberne  Handel  og  Rov  flød,  alt  som 
Lejligheden  var  til,  saa  temmelig  i  hinanden,  omtrent  som  i 
Europas  tidlige  Middelalder  eller  i  Vikingetiden.  Men  det  hele 
havde  dog  alt  i  alt  en  privat  Karakter.  Men  fra  1748  ændredes 
dette.  Da  havde  Stormogulens  Rige  allerede  længe  været  i 
fuld  Opløsning.  Der  herskede  Anarki  over  hele  Indien,  Rahja- 
eme  sloges  med  og  mod  hverandre,  Forbund  dannedes  og  brø- 
des, og  de  evropæiske  Magter,  der  endnu  havde  fast  Fod  i  In- 
dien, fremfor  alle  Frankrig,  blandede  sig  op  i  disse  Stridigheder 
og  benyttede  de  indfødte  Fyrster  mod  Englænderne.    I  Dekhan 


=•)  Sutherland  Edwards:    Sir  William   White.    Side  236.   London    1902 
hos  G.  Tnibetzkoj.    Ryssland  som  Stormakt    Side  27.    Stockholm   1914. 

^  den  Del  af  Forindieiis  Halvø,  der  ligger  Syd  for  Windhya- 
bjergene,  —  gik  Spillet  mellem  de  indfødte  Rahjaer,  Stormogu- 
len og  Evropæeme  som  i  Europas  ældste  Feudaltid,  og  i  1748 
blandede  Franskmændene  sig  op  i  en  Arvefølgestrid  i  Haidera- 
had,  som  førte  til,  at  det  engelske  ostindiske  Kompagni  maatte 
træde  ud  af  sin  mere  private  Tilværelse,  i  temmelig  stor  Maale- 
stok  overtage  en  Regerings  Pligter  og  optræde  som  krigsførende 
Magt.  Først  fra  nu  af  begynder  Selskabet  at  danne  en  Hær, 
og  nu  stilles  der  hjemmefra  Mænd  til  dets  Raadighed,  som 
gaar  frem  med  videregaaende  Formaal  end  Handelsinteresser 
og  som  i  Løbet  af  et  Aarhundrede  fra  1755  erobrer  hele  det 
uhyre  Rige.  Her  i  første  Række  Lord  CAive,  som  1755  bekæm- 
per en  Række  Rahjaer  og  1757  i  Slaget  ved  Plassey  slaar  Na- 
boben af  Bengalen  Surahja  Dowla  og  dermed  grundlægger  det 
britiske  Riges  politiske  Magt  i  Ostindien  langs  Halvøens  øst- 
lige Kyst  fra  Kalkutta  til  Madras.  Han  var  Indiens  General- 
guvernør fra  1765  til  1767.  Lord  Wellesley  —  Generalguvernør 
1797 — 1805  —  og  Lord  Hastings  —  Generalguvernør  1821 — 
1833  —  kuldkastede  Mahratternes  Magt  og  udstrakte  det  engel- 
ske Herredømme  til  Midten  af  Riget  og  til  den  vestlige  Side  af 
Halvøen.  Lord  Dalhousie  —  Generalguvernør  1848 — 1856  — 
befæstede  de  tidligere  gjorte  Erobringer  og  øgede  dem  med 
den  nordvestlige  Del  af  Indien,  idet  han  skød  Rigets  Grænse 
frem  til  Indus. 

Det  ostindiske  Kompagni  er  altsiia  fra  1748  til  sin 
Opløsning  ved  Parlamentsakt  i  1858  inde  i  en  helt  ny  Fase 
af  sin  Tilværelse,  i  hvis  Begyndelse  det  maa  optræde  som  lige- 
frem Regering.  Det  er  Kompagniet,  der  har  den  øverste  le- 
delse i  Indien  i  Hænderne  i  hele  Perioden,  da  Lord  CUue  grund- 
lægger det  indiske  Kejserrige;  først  i  1784  gennemførte  Pitt 
en  Lov,  ved  hvilken  den  øverste  Ledelse  af  de  indiske  Forhold 
toges  ud  af  Selskabets  Hænder.  Under  denne  Ordning  fuld- 
føres Erobringen  af  Indien,  og  nu  træder  de  politiske  Interes- 
ser i  Forgrunden,  men  indtil  da  er  det  faktisk  Købmænd,  der 
har  regeret  og  erobret;  en  Udvikling,  der  har  fundet  Sted 
ud   af  sig   selv,    uden   Plan,    uden    Hensigt,    indtil    Forholdene 

antog  saadaim^  Dimensioner,  at  der  niaatte  en  kontrolleret  Ke- 
geringsmagts  Skuldre  til  at  bære  Ansvaret. 

Det  er  det  samme  Træk  af  Vækst,  Selvgroen,  som  er  karak- 
teristisk for  den  indre  Udvikling  i  England.  Det,  der  gør,  at 
f.  Eks.  Parlamentarismen  dér  er  vokset  frem  som  Huden  paa 
Kroppen  i  Modsætning  til  paa  Fastlandet,  hvor  den  snarere  kan  si- 
ges at  være  købt  færdig  fra  akademiske  og  politiske  Varehuse. 
Det  er  dette  Træk,  der  udgør  Kærnen  i  Modsætningen  til  Mili- 
tarismen, og  som  viser  sig  i  den  ydre  Politik  som  i  den  indre, 
hvor  de  udfolder  sig  henholdsvis  fra  det  ene  eller  det  andet 
af  disse  Udgangspunkter.  Man  sammenligne  f.  Eks.  den  syste- 
matisk forberedte  og  administrativt  gennemførte  Kolonisation 
fra  Nutidens  Tyskland  med  den  ovenfor  skildrede  Udvikling 
af  det  engelske  Herredømme  i  Indien. 

Ovenfor  er  Løsheden  af  de  Baand,  der  knyttede  den  engel- 
ske Regering  til  det  ostindiske  Kompagni  betonet.  Det  har  i 
England  aldrig  fattedes  paa  Statsmænd,  der  vidste  og  forstod 
grumme  lidt  af  den  indiske  Kolonivældes  Betydning  for  Mo- 
derlandet. Og  hvad  Befolkningen  i  Almindelighed  angaar,  her- 
sker der  den  Dag  idag  en  mærkelig  Uvidenhed  i  den  om  indiske 
Forhold.  Endnu  i  første  Halvdel  af  det  19.  Aarhundrede  kunde 
Macauley  skrive: 

»Man  burde  have  ventet,  at  enhver  Englænder,  der  har  om 
end  nok  saa  lille  Interesse  for  nogen  Del  af  Historien,  vilde 
være  begærlig  efter  at  erfare,  hvorledes  en  lille  Flok  af  hans 
Landsmænd,  adskilte  fra  deres  Hjem  ved  et  umaadeligt  Occ^n, 
i  Løbet  af  nogle  faa  Aar  underkastede  sig  et  af  Verdens  største 
Riger.  Og  dog  er,  hvis  vi  ikke  ganske  fejler,  dette  Emne  for  de 
fleste  Læsere  ikke  alene  ligegyldigt,  men  endiogsaa  politisk  af- 
skrækkende, « 

og  disse  Ord  gør  Seeley  i  sit  ovenfor  ofte  citerede  Værk  endnu 
i  1885  til  sine.  Her  peges  paa  et  underligt  Træk  i  det  engelske 
Samfunds  Opfattelse  af  sin  Udenrigspolitik,  som  uvilkaarligt 
paatrænger  sig  Een,  ogsaa  naar  man  erindrer  Maaden,  paa  hvil- 
ke det  stillede  sig  ved  Udbruddet  af  den  nuværende  Krig.    Hed 

det  da  ikke  omtrent:  »Nu  har  vi  overladt  Sagen  til  Kitcheuer 
og  French,  bevilget  dem  de  nødvendige  Penge  og  udstyret  dem 
med  den  nødvendige  Fuldmagt,  nu  passer  vi  igen  vore  Forret- 
ninger.« Det  er  naturligvis  ikke  Mangel  paa  national  Følelse 
eller  Interesse  for  Rigets  Storhed,  der  staar  bagved  denne  til- 
syneladende Ligegyldighed  og  Indolens.  Man  skal  vist  tilbage 
til  Romertiden  for  at  finde  et  Folk,  der  er  saa  stolt  af  sin  Stat 
som  det  engelske,  men  man  skal  ogsaa  saa  langt  tilbage  for  at 
finde  et,  der  har  en  saadan  Tro  paa  Statens  urokkelige  Magt- 
stilling. 

Det  er  denne  Tro  og  Troen  paa  Sovereignens  Almagt,  der 
(ligger  bag  en  Opfattelse  som  den  antydede.  At  Englands  Ver- 
densstilling  kunde  være  truet,  at  det  skulde  kunne  befinde  sig 
i  en  Krise,  faldt  ingen  almindelig  Englænder  ind  den  4.  .\ugust 
1914.  Selv  dets  Statsmænd  har  jo  ganske  øjensynligt  under- 
vurderet den  Modstander,  England  stod  overfor,  og  de  Midler, 
der  skulde  til  for  at  bekæmpe  ham,  ellers  maatte  Landet  have 
været  bedre  forberedt.  Nej,  det  var  en  ubehagelig  Sitution,  man 
var  kommen  i,  som  Krig  altid  er  ubehagelig  for  et  Folk,  hvis 
Liv  bæres  af  Vareudveksling.  Den  krævede,  at  man  en  Tid  ener- 
gisk ofrede  sig  for  andre  Interesser  end  Produktion  og  Omsæt- 
ning, og  den  krævede  en  Del  Penge  —  maaske  mange  Penge. 
Men  det  havde  man  jo,  og  de  Folk,  som  besørgede  denne  Del 
af  Forretningen,  var  jo  sikre  nok,  altsaa  tilbage  til  Dagens  Ger- 
ning. Men  denne  Opfattelse  er  jo  allerede  væsentlig  ændret 
og  vil  blive  det  helt  og  holdent,  inden  Krigen  slutter. 

Løst  var  Forholdet,  som  sagt,  mellem  den  engelske  Rege- 
ring og  det  ostindiske  Kompagni  indtil  1784,  men  et  vist  Baand 
var  der  alligevel,  hvilket  er  vist  ved  det  Vekselspil  mellem 
Englands  evropæiske  Politik  og  dets  koloniale  Interesser,  som 
bestemte  dets  Krige  i  det  17.  og  18.  Aarhundrede,  og  hvad  In- 
dien angaar,  særlig  ved  Englands  Koalitioner  med  Frankrigs 
Fjender  i  det  18.  Aarhundrede.  For  blot  at  minde  om  den  prøj- 
siske Syvaarskrig  (1756 — 1763),  saa  falder  den  netop  sammen 
med  Clives  Sendelse  til  Indien  1755,  og  Lord  Wellesleijs  store 
Indlemmelser  sker  midt  under  Krigen  med  Napoleon.  Men 
Englands  indiske  Politik  var  mere  instinktivt  følt  i  sit  Motiv 

end  politisk  l>eregnet,  eller  den  var  dikteret  af  direkte  Angreb 
i  Indien  fra  andre  Magters  Side,  som  da  Frankrig  1748  ind- 
blander sig  i  Striden  om  Arvefølgen  i  Heidurabad  med  Øde- 
læggelse af  Madras  og  Bombay  som  Maal.  Det  er  Sammen- 
spillet mellem  Englands  evropæiske  Krige  og  det  ostindiske 
Kompagnis  saa  at  sige  Privatkrige  i  Indien,  Englands  officiøse 
Støtte  af  disse  Privatkrige  og  endelig  dets  Optræden 
som  Statsmagt  i  Indien,  det  er  dette  Sammenspil  af 
Statsfaktorer  og  private  Faktorer,  af  evropæisk  Po- 
litik og  kolonial,  der  gør  det  vanskeligt  at  udrede  og  forstaa 
Englands  Forhold  til  Indien  til  den  nyeste  Tid.  Men  ser  vi  bort 
fra  id  statsretlig  Analyse,  og  spørger  vi  ikke  om  Enkeltheder, 
selv  om  de  er  af  nok  saa  stor  Betydning  for  Historien  som 
Lærebog  for  Politikeren,  men  kun  om  den  faktiske  Udvikling 
og  dens  Resultat,  saa  er  det,  at  Europas  Interesse  for  Indien 
efter  det  16.  Aarhundrede  naturligvis  først  og  fremmest  maatto 
rejse  sig  paa  den  pyrenæiske  Halvø,  særlig  i  Portugal,  der  jo 
fandt  Søvejen  derhen.  Derefter  kommer  Holland  som  Følge 
af  <l-ets  Kampe  med  hine  Magter  og  endelig  Frankrig 
i  Forbindelse  med  dets  mod  Holland  rettede  Handelspolitik  og 
i  det  18.  Aarhundrede  som  Følge  af  dets  Stilling  til  det  evro- 
pæiske England.  Dem  alle  bekæmper  England  med  det  Ende- 
resultat, at  det  økonomiske  som  det  politiske  Tyngdepunkt  hér 
i  Europa  flytter  sig  Vest  paa,  og  at  det  efter  med  de  forenede 
Staters  Løsrivelse  1783  at  have  tabt  et  Verdensrige  danner  et 
nyt  gennem  den  uhyre  Udvidelse  af  sit  Kolonialrige  i  Kanada, 
Afrika,  Australien  og  Indien. 

Ogsaa  dette  nye  Verdensrige  har  været  truet  i  Asien.  Un- 
der Opvæksten  allerede  tidligt  af  Frankrig,  som  vi  har  vist. 
Senere  igen  af  den  gamle  Medbejler  i  Napoleonstiden.  Alle- 
rede under  Felttoget  til  Ægypten  (1798)  tog  Napoleon 
dette  Sigte,  som  han  beholdt  i  Øjet,  selv  efter  at  Flaaden  vai- 
gaaet  tabt  ved  Trafalgar  1805.  I  1808  foreslog  han  Ruslarid 
sammen  med  Østrig  og  Frankrig  at  trænge  frem  gennem  Eu- 
fratdalen, Persien  og  det  før  omtalte  Khyberpas,  og  Planer  i 
denne  Retning  beskæftigede  ham  til  det  sidste.^)     \'\  har  alle- 


*l   Zimmermmm:  a.  S.    III.,  Side  213  f.  f.    IV.,  Side  288,  290  I. 

rede  anført  Meningen  med  Toget  til  Rusland  i  1812.  Demasst 
har  i  den  nyeste  Tid  det  indiske  Rige  væreti  truet  gennem 
Ruslands  uhyre  Udvidelser  i  Asien,  og  da  fra  den  samme  Ind- 
faldslinie  i  Nordvest.  Overenskomsten  med  Rusland  i  1907  i 
Forbindelse  med  det  nuværende  Vaabenbroderskab  har  fjernet 
denne  Fare,  men  en  anden  maa  omtales  her  netop  under  de  nu- 
værende Forhold.  Det  er  den,  der  truer  England  fra  Indien 
selv.  For  at  vurdere  denne  maa  vi  imidlertid  gøre  Rede  for 
det  Grundlag,  hvorpaa  Englands  hele  Magtstilling  i  Indien 
beror. 


Det  europæiske  Storbritanien  og  Irland  har  ca.  46  Millionei* 
Indfvaanere,  og  Kejserriget  Indien  har  ca.  316  Millioner.  Hvor- 
paa hviler  nu  Englands  Magt  i  Indien?  Paa  et  dobbelt  For- 
hold, der  er  to  Sider  af  samme  Sag,  positivt  nemlig  paa  Hæren 
i  Indien,  negativt  dei-paa,  at  Indien  ikke  er  ét  Folk,  én  Religion, 
ét  Sprog  eller  overhovedet  et  Samiund  med  Fælleskab  i  Tan- 
k(^ang  eller  Interesser. 

Naar  man  kan  betegne  dette  Forhold  som  to  Sider  af 
samme  Sag,  er  Grunden  den,  at  Engkmds  Hæa'  i  Indien  ikke  ea* 
en  Hær  af  Engelskmænd  og  aldrig  har  været  det,  men  derimod 
en  Hær,  i  hvilken  Mandskabet  overvejende  er  Indfødte  og  var 
det,  ogsaa  under  de  Kampe  mod  Stormogulen  og  de  indfødte 
Fyrster,  i  hvilke  det  engelsk-ostindiske  Kompagnis  og  senere 
Englands  Regering  erobrede  Riget.  Og  at  det  har  været  muligt 
al  erobre  Indien  selv  med  Indiere,  l>eror  atter  paa  Forholdels 
iiegalive  Side,  at  Indiere  ikke  er  ét  Folk,  én  Nation,  én  Kultur 
eller,  hvad  man  nu  vil  kalde  det,  ingen  Enhed  overhovedet, 
men  en  Flerhed,  der  altid  har  rummet  store  Mo<Usælninger  og 
i  langt  mere  end  i  tusind  .\ar  ialtfald  har  været  vant  til  at  lade 
sig  regere  af  P>emmede.  Englands  Regering  er  intet  Frem- 
med herredømme,  som  har  besejret  el  nationalt,  men  det  er  et 
l*'remmedherredømme,  der  har  l>esejret  el  andet  Fremme<ilu.'r- 
redømme,  og  heri  ligger  en  fundamental  Forskel. 

Opdagelsen  af,  at  Indieren,  der  under  indfødt  Kommantk) 
aldrig  kunde  modstaa  de  evropæiske  Troppers  Disciplin,  seU  lod 

sig  disciplint're  af  evropæiske  Officerer  og  derefter  blev  lige  saa 
dygtige  Soldater,  som  de  bedste  evropæiske,  denne  Opdagelse 
giver  Nøglen  til  Forstaaelsen  af  »Miraklet«  med  Indiens  Erob- 
ring. Denne  Opdagelse  er  ikke  gjort  af  Englændere,  men  der- 
imod af  en  af  deres  bitreste  Modstandere,  Franskmanden 
Dupleix,  der  fra  1720  havde  indtaget  ledende  Stillinger  i  de 
franske  Besiddelser  i  Indien.  Han  var  paa  særlig  Maade  knyt- 
tet til  Indien,  idet  hans  Hustru  var  en  der  født  Kreol.  Hun 
var  saaledes  opvokset  i  indiske  Forhold,  kendte  de  Regerendes 
og  Folkets  Tankesæt,  talte  flere  imliske  Sprog  og  kunde  l)edre 
end  nogen  Evropæer  angive  de  hensigtsmæssige  Midler  og 
skaffe  de  rette  Forbindelser  til  Udvidelse  af  merkantil  og  po- 
litisk Magt^).  Med  hende  ved  sin  Side  ydede  Dupleix  sit  Fæ- 
dreland store  Tjenester,  hvorfor  det  i  Parenthes  bemærket  løn- 
nede ham  daarligt.  Ham  var  det,  der  opdagede  Indierens  mi- 
litære Anlæg,  en  Opdagelse,  som  diet  engelsk-ostindiske  Kom- 
pagni lærte  ham  af.  Oberst  Chesney  begynder  —  efter  Seeley'-) 
—  sin  Fremstilling  af  disse  Forhold  saaledes:  »Den  første  Dan- 
nelse af  det  ostindiske  Selskabs  Armé  skriver  sig  fra  Aarel 
1748,  da  et  lille  Korps  af  Sepoy"^)  —  Soldaler  blev  oprettet 
i  Miadras  efter  det  af  F'ranskmændene  givne  Eksempel  til  Ko- 
loniens Forsvar Paa  samme  Tid  blev  der  oprettet  et  lille 

evTopæisk  Korps,  bestaaende  af  de  Søfolk,  som  kunde  undvæ- 
res fra  Skibene,  der  laa  ved  Kysten,  og  af  de  Folk,  der  var 
smuglede  ombord  paa  Selskabets  Skibe  af  Hververne  hjemme 
i  England.  I  de  Kami>e,  Selskabet  bestod,  og  ved  hvilke  dets 
Magt  blev  endelig  befæstet  ved  Belejringen  af  Arcof,  ved 
Plassey  og  Buxnr,  synes  der  næsten  altid  at  have  været  fleix^ 
Sepoyer  end  Evropæere  paa  Selskabets  Side.  I  1773  liestod 
det  engelsk-ostindiske  Kompagnis  Hær  af  9000  E\Topæere  og 
45,000  In<}fødte,  i  1808  var  der  kun  25,000  engelske  Soldater  i 
Indien    og     130,000    Indfødte,   og   den  engelske  Hær  i   Indien 


*)  .Alfred  Zimmermnnn:  Die  Colonialpolitik  Frankreichs.  Side  173  I.  i. 

Berlin  1901. 

3)  Seeley:  a.  S.    Side  125  f.  f. 

')  Saaledes   kaldes  de  indfødte   Soldater  i  den  engelske   Hær. 

under  den  sidste  store  Mahratkrig  i  1818,  da  England,  ud- 
mattet af  Kampene  med  Napoleon  umuligt  kunde  have  stillet 
store  Tropi>ekontingenter  til  Raadighed,  androg  vel  200,000 
Mand,  men  deraf  var  kun  65,000  eller  knap  Trediedelen  en- 
gelske. Og  disse  Sepoys  er  som  sagt,  en  Gang  uddamiede  som 
evropæiske  Soldater,  fuldstændig  ligestillede  med  disse  som 
Hærmateriale. 

Dette  Forhold  er  ogsaa  Nøglen  til  Forstaaelsen  af  den  Mod- 
sigelse, der  synes  at  ligge  i,  at  England  kunde  begynde  paa 
Erobringen  af  et  Rige  med  et  Indbyggertal  paa  Hundreder  af 
Millioner  omtrent  samtidig  med,  at  det  viste  sig  magtesløst 
overfor  Opstanden  af  de  ca.  3  Millioner  Englændere  i  dets 
nordamerikanske  Kolonier.  Men  Forstaaelsen  heraf  giver  og- 
saa Nøglen  til  Forstaaelsen  af  de  indiske  Troppers  Anvendelig- 
hed under  den  nuværende  Krig.  Hermed  maa  dog  tillige  tages 
i  Betragtning  Tilslutningen  til  England  af  de  indiske  Fyrster 
og  de  Motiver  udover  den  politiske  Afhængighed  af  psykologisk 
Natur,  der  kan  være  ledende  for  dem. 

Det  er  allerede  sagt,  at  Indien  kun  er  et  geogi'afisk  Begreb. 
Der  er  saa  langt  fra  noget  fælles  Sprog,  at  der,  som  nævnt, 
findes  mere  end  hundrede  forskellige  Sprogstammer.  Betrag- 
ter man  Befolkningen  fra  religiøst  Standpunkt,  saa  er  af 
de  310  Millioner  Indvaanere  omtrent  de  to  Trediedele:  217 
Millioner  Hinduer  o:  Brahmatilhængere,  af  Buddhister  findes 
ca.  10,7  Millioner,  af  Muhamedanere  ca.  66,6  Millioner.  Na- 
turtilbedere ca.  10,3  Millioner,  Sikher  ca.  3  Millioner,  Jainer 
ca.  iVj  Million,  Kristne  ca.  3,8  Millioner,  og  saa  endda  for- 
skellige andre  paa  mindre  end  1  Million  hver.^).  Som 
man  ser  ogsaa  i  religiøs  Henseende  ef  Conglomerat, 
i  hvilket  ganske  vist  én  Lære  omfatter  de  to  Ti"ediedele 
af  Befolkningen  og  er  udbredt  over  hele  Riget.  Mon  Brahmis- 
men  hviler  paa  Kasteinddelingen,  fra  hvilken  del  er  vanske- 
ligt at  tænke  sig,  at  en  Nation  skulde  kunne  udvikle  sig.  Imid- 
lertid synes  Bralwiismen  at  indeholde  Muligheder  for  en  Ud- 
vikling,  idetmindste  læres   den  ikke   ensartet   over  hele   Riget. 


»)    Huhner:     1014. 

men  der  findes  navnlig  Overgangsfornier  mclloni  den  og  Islam. 
Indtil  nu  er  Befolkningen  imidlertid  fordelt  mellem  de  for- 
skellige, i  dyb  Modsætning  til  hverandre,  staaende  Religioner 
efter  det  ovenfor  angivne  Forhold. 

Man  kunde  jo  nu  tænke  sig,  at  der  udenfor  den  religiøse 
Ramme  fandtes  en  ensartet  Kultur  i  Indien,  men  heller  ikke 
det  er  Tilfældet.  Der  findes  i  Riget  faktisk  tre  Kulturtrin,  som 
ligger  langt  fra  hverandre.  Det  første  repræsenteres  af  Bjerg- 
stamimeme  og  er  nærmest  barbarisk.  Derefter  kommer  der 
et  muselmansk  Kulturtrin  og  endelig  et,  som  ikke  er  nogen 
videre  Udvikling  af  disse,  men  et  ganske  selvstændigt,  der  hvi- 
ler paa  en  ældgammel,  forlængst  stagneret  Kultur,  der  har 
været  baaret  af  de  indiske  Arier.  Disse  er  enten  Indiens  op- 
rindelige Beboere,  fra  hvilke  den  ariske  Race  da  maa  være 
udgaaet,  eller  en  ældgammel  Indvandring  til  Indien  ad  den 
ovenfor  angivne  Vej  over  Khyber  Passet.  Det  er  denne  fjerne 
Kultur,  de  store  episke  Digtninge  skyldes,  som  man  har  sam- 
menstillet med  Vestens  ypperste,  ligesom  den  har  afsat  filo- 
sofiske Systemer  og  en  videnskabelig  Grammatik.  Men  dens 
Sprog,  Sanscrit,  er  et  dødt  Sprog  og  har  været  det  allerede  1000 
Aar,  før  Latinen  blev  det,  og  den  begavede  Race,  som  var  og 
er  Indehavere  af  denne  Kultur,  har  fra  tidligste  Tid  været  i 
en  mærkelig  Grad  afsondret  fra  de  herskende  og  fremad  skri- 
dende Kulturstrømninger  rundt  om  i  Verden.  Seeleg  karak- 
teriserer denne  Kultur  i  en  interessant  Bemærkning,  idet  han 
udtaler,  at  den  er,  som  Europas  vilde  have  været,  hvis  det  ef- 
ter den  græsk-romerske  Kulturs  Undergang  og  Folkevandrin- 
gens Afslutning  ikke  havde  oplevet  nogen  Renæssance  eller 
ikke  havde  formaaet  at  afslaa  Magyaremes  Indfald  i  det  10. 
A århundrede  eller  Mongolernes  i  det  13. 

Saavidt  Sprog,  Religion  og  Kultur,  og  hvad  Politik  angaar, 
saa  har  vi  jo  foran  vist,  hvor  lidt  Enhed  den  har  kunnet  op- 
vise. Fremmedherredømme  og  Mangel  paa  Centralisation  lige 
indtil  vildt  Anarki,  som  i  den  Tid,  den  engelske  Erobring  satte 
ind,  har  givet  den  sit  Præg.  Man  kan  altsaa  nærmest  karak- 
terisere Tilstanden,  før  en  ordnet  engelsk  Regering  tog  Tøjlerne, 
som    —  feudal.     Paa  denne   Tilstand  har   Englænderne  gjort 

Ende,  og  det  forklarer  paa  den  ene  Side  de  Vanskeligheder, 
den  engelske  Regering  har  haft  med  de  indiske  Fyrster,  som 
jo  altsaa  var  Herrer  under  Anarkiet,  men  paa  den  anden  Side 
forklarer  det  ogsaa  Fyrsternes  Tilslutning  til  England  under 
denne  Krig.  Denne  Tilslutning  behøver  ikke  udelukkende  al 
bero  paa  politisk  Beregning,  men  kan  lige  saa  meget  hænge 
sammen  med  gamle  feudale  Instinkter,  der  foreløbig  følger 
Lensherren  og  ser  an,  hvad  der  kan  komme  ud  af  hans  Fejde. 


c.     Handel. 

Den  engelske  Udvikling  paa  Vejen  mod  Verdensherredømmet 
er  foran  belyst  ud  fra  sine  økonomiske  Brændpunkter:  Agrar- 
statens  Omdannelse  til  Industristat  og  det  isoleret  beliggende 
evropæiske  Øriges  Forvandling  til  det  centralt  beliggende  Stor- 
britanien,  som  Moderland  for  uhyre  Kolonialbesiddelser  i  Vest, 
Syd  og  Øst. 

Bindeleddet  mellem  disse  to:  Handelen  og  dens  Tilbage- 
virkning paa  den  videre  Udvikling  skal  endnu  omtales. 

Englands  store  Medbejler  i  Europa:  Frankrig,  havde  i  Lø- 
bet af  det  18.  Aarhundredes  Krige  tabt  sin  politiske  Stilling  paa 
Fastlandet.  Handelen  paa  spansk  Amerika  glider  fra  Freden  i 
Utrecht  1713  mere  og  inere  over  paa  engelske  Hænder.  Fra 
1704  behersker  England  Indløbet  til  Middelhavet  fra  Gibraltar, 
og  Aaret  forud  besegler  den  berygtede  Methuan-Traktaf,  i  hvil- 
ken Portugal  maa  ofre  sin  blomstrende  Klædeindustri  for  en- 
gelsk Indførsel,  dette  Lands  Afliængighed  af  England.  Ved 
Pariserfreden  1763  er  Frankrigs  Kolonimagt  i  Amerika  og  In- 
dien .sprængt,  og  England  bliver  Arvtageren,  trods  Skuffelsen 
med  dets  nordamerikanske  Kolonier;  thi  Handelsopsvinget  paa 
det  frie  United  States  erstaller  mangefold  den  Tvangs- 
handel, som  gik  tabt  med  Kolonierne.  1786  afslutter  England 
>Eden«-Traktaten  med  Frankrig,  der  i  sin  korte  Levetid  blev 
næsten  lig(;  .saa  berygtet  som  M ethuan-T raktaten  og  i  Frankrig 
fremkaldte  lignende  økonomiske  Virkninger  som  hin  i  Por- 
tugal. 

Verdenshandelen  er  begyndl  at  flytte  sig  ira  Amsterdam 
mod  London. 

Saa  har  vi  mod  Slutningen  al"  det  18.  Aarhundrede  de  tran- 
ske Revolutionskrige  og  Napoleonskrigene,  under  hvilke  Fran- 
krigs Flaade  gaar  tabt  1805,  et  Forhold,  der  for  England  fører 
til  et  ligefremt  Monopol  i  Kolonialhandelen.  England  bliver 
Europas  Lager  i  Kolonialvarer  og  Verdens  Storhandler  med  det 
Resultat,  at  uhyre  Kapitaler  tilflyder  det.  Uhyre  for  Datiden; 
nu  er  jo  Millionerne  reducerede  til  anden  Rangs  Størrelser, 
selv  om  de  optælles  i  Sterling,  men  for  hundrede  Aar  siden 
hævdede  de  endnu  første  Rangs  Pladsen. 

I  Tidsrummet  1770  til  1820  gik  Frankrigs,  Spaniens,  Por- 
tugals og  Hollands  samlede  Kolonialhandel  tilbage  med  tilsam- 
men 36  Millioner  £.  Disse  36  Milioner  erobrede  England,  hvis 
Kolonialhandel  i  samme  Tidsrum  steg  fra  15  Millioner  til  60 
Millioner  £^).  Det  er  intet  Tilfælde,  at  den  gamle  Maier  Amschel 
Rothschild  i  Frankfurt  netop  i  dette  Tidsafsnit  sender  sin  bedst 
begavede,  tredie  ældste  Søn,  Nathan  til  London  1798,  hvor 
han  grundlægger  den  engelske  Linie  af  Dynastiet.  Der  var 
nok  at  gøre  baade  udadtil  og  indadtil. 

Efter  Napoleonskrigene  er  saa  at  sige  alle  Statskasser  paa 
Fastlandet  tomme,  og  Regeringerne  maa  til  England  for  at  faa 
Laan.  Verdenskøbmanden  bliver  ogsaa  Verdensbankieren,  men 
han  bliver  det  ikke  for  intet.  Stiftelsen  og  Forrentningen  af 
Laanene  afkaster  atter  Indtægt,  og  denne  i  Forbindelse  med 
Afdragene  formindsker   Kapitalansamlingerne  paa    Fastlandet. 

Men  i  England  er  der  netop  paa  dette  Tidspunkt 
ogsaa  god  Brug  for  Penge  indadtil.  Thi  nu  er  den 
engelske  Industriudvikling  traadt  ind  i  en  ny  Fase, 
der  fører  den  fra  Haandværk  og  Husindustri  til  Fabrik- 
industri, og  snart  skal  man  staa  ved  Begyndelsen  af  den  mo- 
derne Udvikling  af  Samfærdselsmidlerne.  Allerede  1767  har 
Hargreaves  opfunden  Spindemaskinen,  hvis  Indtryk  paa  Sam- 
tiden kan  maales  ved  Arbejdernes  Betegnelse  af  den:  »the 
spinning  Jenny«.      1769  gør   Watt   Dampmaskinen   anvendelig 


1)    Wm.  Scharling:  Handels-  og  Toldpolitik,  Side  197.    København  HtO.5. 

i  Indush'iens  Tjeneste.  1779  følger  Cromptons'  forbedrede 
Spindemaskine,  1786  Carttvrights  mekaniske  Vævestol, 
1808  Jaquardvæven,  1814  Høvlemaskinen,  for  blot  lige  al  an- 
tyde den  Strøm  af  Opfindelser  paa  Kraftmaskinemes  og  Ar- 
bejdsmaskinernes Oimraade,  som  tager  sit  Udspring  i  England 
og  indleder  det  Afsnit  i  Landets  økonomiske  Historie,  som 
Forfatterne  med  saa  megen  Ret  kalder:  »The  industrial  Revo- 
lution«, og  som  i  Begyndelsen  af  det  19.  Aarhundrede  gør  Eng- 
land til  Verdens  industrielle  Værksted.  Naar  det  saa  tillige 
erindres,  at  England  ogsaa  har  Førstefødselsretlen  til  de  mo- 
derne Samfærdselsmidler,  saa  finder  vi  det  i  første  Halvdel  af 
forrige  Aarhundrede  som  Købmand,  Bankier,  Fabrikant  og  Be- 
fragter, alt  i  Verdensformat,  og  vi  staar  da  ved  del  Tidspunkt, 
hvor  det  kan  vende  sit  hidtidige  gennem  Aarhundreder  hæv- 
dede Beskyttelsessystem  om  i  dets  Modsætning  eller,  som  Kjel- 
lén  med  et  heldigt  valgt  Udtryk  kalder  det:  »slippe  Frihandelen 
løs«.  Netop  dette  Udtryk  kalder  vi  heldigt  valgt,  fordi  den 
ved  Reformen  i  1846  indledede  Frihandelspolitik,  saa  nødven- 
dig den  var  for  Englands  Forsyning  med  Brød,  som  Industri- 
politik var  rettet  mod  Fastlandels  Industri  i  den  Forstand,  at 
denne  vilde  blive  holdt  nede  under  den  stærkere  engelske  i 
samme  Maal,  som  man  var  i  Stand  til  at  faa  Fastlandets  Stater 
til  at  deltage  i  Frihandelspoliliken.  Dette  maa  nærmere  for- 
klares. 

Motivet  til  Frihandelens  Indførelse  i  England,  og  Virkningen 
heraf  paa  Fastlandet  maa  forstaas,  fordi  vi  derigennem  faar 
udredet  en  Hovedtraad  i  det  Net,  der  i  Nutiden  har  omspundet 
England,  og  som  det  nu  soger  at  bryde  igennem.  Vi  tror  ikke, 
at  det  England,  Verden  vil  faa  at  gøre  med  paa  den  anden  Side 
af  denne  Krig,  om  Sejrherre  eller  Besejret,  vil  blive  Frihan- 
delens England  i  samme  Forstand  som  nu.  Men  har  vi  Ret 
heri,  vil  enhver,  der  har  blot  det  løseste  Kendskab  til  Danmarks 
økonomiske  Forhold,  forstaa,  at  Virkningerne  af  denne  Krig, 
ganske  uanset  om  vi  endnu  drages  ind  i  den  eller  ej,  ja,  aller- 
mest maaske  i  sidstnævnte  Tilfælde,  paa  det  allerføleligste  vil 
paavirke  os.  Var  ikke  dette  Tilfældet,  saa  skulde  vi  nok  vogte 
os  for  at  indføre  Spørgsmaalel  om  Frihandel  eller  Beskyttelse 

i  dette  Arbejde,  thi  et  utaknemligere  Spørgsmaal  findes  der 
ikke  far  en  dansk  Økonom.  Naar  han  tager  Standpunkt  i  det, 
ved  han  paa  Forhaand,  at  hans  Arbejde  vil  være  forkætret  fra 
en  af  Siderne,  ganske  uajisel  dels  objektive  Værdi,  og  det  er 
en  Skæbne,  man  ikke  uden  Nødvendighed  udsætter  sig  for. 
Men  denne  Nødvendighed  foreligger  her,  hvis  der  virkelig  skal 
gøres  Rede  for  Englands  relative  Tilbagegang  i  den  sidste  Men- 
neskealder, og  hvis  der  paa  et  holdbart  Grundlag  skal  kunne 
siges  noget  om  vort  eget  Lands  Stilling  i  den  økonomiske  og 
politiske  Situation,  som  vil  følge  efter  Krigen. 

Denne  Nødvendighed  og  den  Stivhed  og  Ensidighed,  med 
hvilken  man  har  diskuteret  handelspolitiske  Spørgsmaal,  kræ- 
ver ogsaa,  at  der  ofres  nogle  Linier  paa  at  imødiegaa  den  her- 
skende Opfattelse,  at  man  i  Handelspolitik  overhovedet  kan 
indtage  noget  »principielt«  Standpunkt  i  Henseende  til  de  Mid- 
ler, man  anvender.  Principer  har  intet  at  gøre  her,  fordi  alt 
beror  paa  concrete  Forhold,  som  ligger  anderledes  fra  Tid  til 
Tid  og  fra  Sted  til  Sled.  Handelspolitiske  Principryttere 
handler  hverken  anderledes  eller  bedre  end  det  Firma,  der  ta- 
ber sin  Kundekreds,  fordi  det  ikke  vil  ændre  Form  eller  Em- 
ballage efter  Markedets  Krav.  Baade  bogstavelig  og  billedlig 
har,  som  \i  skulde  se,  England  siden  1870ernes  Midte  været  i 
dette  Tilfælde. 

Hvad  der  da  med  Hensyn  til  Frihandelens  Indførelse  i 
England  først  og  fremmest  maa  fastholdes,  er,  at  de  Toldsatser, 
Bevægelsen  rettedes  imod,  var  Korntolde,  og  det  meget  høje 
Korntolde.  En  mindre  høj  Korntold  var  saa  lidt  ukendt  i  Eng- 
land i  tidligere  Tid  som  i  andre  Lande.  Men  det  var  i  Tider, 
hvor  Befolkningen  i  højere  Grad  end  i  1815  var  baseret  paa 
Landbrugsproduktion,  og  hvor  Systemet  med  Korntold  i  det 
hele  stod  mindre  grelt  til  Landets  hele  økonomiske  Interesse 
end  ved  Aaret  1815.  I>en  Korntold,  der  blev  Tale  om  ved 
Loven  af  dette  Aar,  havde  sin  Oprindelse  i  en  Foranstaltning, 
Napoleon  i  1806  havde  truffet  overfor  England,  den  saakaldte 
Fastlandsspærring,  som  i  sin  Hensigt  ganske  svarede  til  Eng- 
lands handelspolitiske  Forholdsregler  overfor  Tyskland  under 
den  nuværende  Krig.     Der  tilsigtes  at  udsulte  Tyskland  og  at 

lamme  dets  Vareproduktion  ved  at  umuliggøre  Import  af  Raa- 
stoffer  og  Eksport  af  Fabrikater.  Netop  det  samme  vilde  Na- 
poleon naa,  da  han  i  1806  forbød  det  ham  underlagte  Europa 
at  modtage  nogen  Vare  fra  England  eller  at  afgive  nogen  til  det. 
De  Varer,  England  afsatte  til  Fastlandet  var  Industrivarer,  og 
det  var  et  Livsspørgsmaal  for  Landet  at  kunne  udføre  dem. 
De,  det  modtog  fra  Fastlandet,  var  Kornvarer,  og  ogsaa  denne 
Indførsel  var  et  Livsspørgsmaal,  forsaavidt  som  England  allerede 
den  Gang  ikke  kunde  brødføde  sig  selv, 

I  Henseende  til  Udsultningen  af  England  forregnede  Napo- 
leon sig,  som  England  nu  synes  at  have  forregnet  sig  overfor 
Tyskland.  Det  viste  sig,  at  Kornafgrøderne  hurtigt  kunde  øges, 
men  rigtignok  kun  ved  meget  betydelig  Kapitaianvendelse.  Jord, 
der  i  og  for  sig  var  uskikket  til  Kornavl,  bragtes  i  Kultur  ved  de 
Midler,  der  i  saa  Henseende  staar  til  Raadighed,  naar  man  har 
de  nødvendige  Penge  til  Bearbejdning,  Afvanding,  Gødning, 
eller  hvad  det  nu  er,  den  trænger  til,  og  man  har  Sikkerhed 
eller  dog  Sandsynlighed  for,  at  høje  Priser  paa  Landl)rugspro- 
dukter  vil  kunne  forrente  den  anvendte  Kapital.  Saa  længe 
Fastlandsspærringen  opretholdtes,  var  der  jo  i  den  Henseende 
intet  ivejen,  men  Fastlandsspærringen  faldt  naturligvis  sam- 
men med  Napoleon,  og  nu  frygtede  Godsejerne,  at  Kornprisen 
ved  fri  Indførsel  eller  ringe  Komtold  skulde  falde  saaledes,  at 
de  anvendte  Kapitaler  var  tabte.  Med  dette  Motiv  indførte  de, 
der  den  Gang  raadede  over  et  sikkert  Flertal  i  Parlamentet: 
Kornloven  af  1815,  der  forbød  Indførsel  af  Korn  og  Mel  til  For- 
brug i  Landet,  naar  Prisen  paa  Hvede  ikke  var  80  sh.  pr. 
Quarter,  d.  v.  s.  34i/>  Kr.  pr.  Tønde.  Denne  Pris  fastsloges 
altsaa  som  Normalpris,  der  skulde  søges  opretholdt  gennem 
Toldlovgivningen.  At  denne  mellem  1815  o^  1846  modificere- 
des ved  andre  Komlove  —  1828  —  skal  vi  ikke  her  opholde  os 
ved,  saa  lidt  som  ved  Spekulationens  Samvirken  med  Korn- 
tolden, men  kun  saa  stærkt  som  muligt  betone,  at  den  vældige 
Frihandelsbcvaigelse,  der  tog  Farten  fra  18.*)9,  udelukkende  var 
rettet  mod  Korntold,  hvilket  jo  ogsaa  fremgaar  af,  at  den  For- 
ening, som  stiftedes  dette  Aar,  og  hvor  Ledelsens  og  Agita- 
tionens Tyngdepunkt  laa,   slet  og   ret    lied:    Anti-Kornlov-For- 


55 

eningen  —  »The  Anti-Conilaw-League«.  Bevægelsen  var  alt- 
saa  rettet  mod  Korntold,  og  der  var  god  Mening  heri,  fordi 
Komtolden  ikke  alene  fordyrede  Kornet,  hvilket  jo  netop  var 
Meningen  med  den,  men  den  ødelagde  ogsaa  Industrien,  der 
var  baseret  paa  Eksjrørt.  Thi  for  at  afsætte  Varer  i  et  Land, 
maa  man  i  det  lange  Løb  ogsaa  modtage  noget  fra  det,  og  det 
eneste,  England  kunde  modtage  fra  Fastlandet,  var  netop  Kom, 
hvis  Indførsel  var  forbudt  eller  i  høj  Grad  besværliggjort,  og 
hvad  Hjemmemarkedet  angaar,  saa  maatte  det  jo  falde  bort 
af  samme  Grund  som  den,  der  ødelagde  Eksporten.  Thi  ved 
en  kunstig  høj  Pris  paa  det  uundværligste  Fødemiddel  og  ved 
den  udbredte  Arbejdsløshed,  som  var  Følgen  af  stagnerende 
Eksport,  maatte  jo  de  brede  Lags  Købeevne  for  Industrivarer 
selvfølgelig  falde  bort. 

Det,  man  lærer  af  de  fremførte  Kendsgerninger,  er: 
at  Spørgsmaalet  om  Frihandel  eller  Beskyttelse  i  Eng- 
land var  et  Producentspørgsmaal.  Baade  de,  der  vilde 
have  Beskyttelse,  og  de,  dier  vilde  have  Frihandel,  stillede  deres 
Krav  i  første  Linie  som  Producenter,  ikke  som  Forbrugere. 
Godsejerne  vilde  have  Beskyttelse,  fordi  de  ejede  Jorden,  altsaa 
var  interesserede  som  Producenter  af  Landbrugsvarer,  Fabri- 
kanterne vilde  have  Frihandel,  fordi  den  var  Betingelsen  for 
deres  Eksport,  altsaa  ogsaa  i  deres  Egenskab  af  Producenter, 
og  naar  Forbrugerspørgsmaalet  i  det  hele  dukker  op  i  anden 
Linie,  er  det,  fordi  det  drejer  sig  om  en  Korntold  og  dermed 
om  Fordyrelse  af  det  vigtigste  Emæringsmiddel.  Richard  Cob- 
den  og  John  Bright  var  altfor  drevne  Agitatorer  til  ikke  ogsaa 
at  benytte  denne  Omstændighed.  De  gjorde  det  ved  paa  Mø- 
derne at  fremvise  et  stort  Brød,  som  man  uden  Komlove  vilde 
kunne  faa  for  de  samme  Penge,  som  et  lille  Brød  med  Kom- 
lovene.  Men  først  og  sidst  er  det  Produktionsstandpunktef ,  der 
indtages,  og  Produktionsinteresserne,  der  hævdes.  I  stik  Mod- 
sæi^ning  fil  Frihandelsbevg^elsen  paa  Fastlandet,  hvor  ingen 
spørger  om  Produktionsinteressen,  men  alt  Ræsonnement  sam- 
ler sig  om  Spørgsmaalet  om  Varens  Pris  med  eller  uden  Told 
—  om  Billigheden  med  andre  Ord,  som  om  noget  Menneske 
kunde  leve  af  at  leve  billigt. 

I>et  bagvendte  i  Begrundelsen  af  Frihandelen  under  Hen- 
visning til  England  belyses  ogsaa,  naar  man  sammenstiller, 
hvem  der  var  Førere  paa  den  ene  og  paa  den  anden  Side  dér 
og  paa  Fastlandet.  I  England  var  Jordejerne  Beskyttelsesmænd, 
her  er  de  som  Regel  Frihandlere,  og  i  England  var  Fa- 
brikanterne for  Frihandelen  —  Manchester  — ,  her  er  de  oftere 
Beskyttelsesmænd. 

Og  at  Fabrikanterne  i  England  var  sig  fuldt  bevidst,  at  de 
handlede  ud  fra  det  fuldt  legitime  Motiv:  at  fremme  deres  Pro- 
duktion, viser  til  Overflod  et  bestemt  Ræsonnement,  som  vi 
kan  se  anført  Gang  paa  Gang  i  Antikorntoldmændenes  Taler, 
naar  den  direkte  Argumentation  er  udtømt.  Da  anfører  de 
hyppigt:  Desuden  vil  Udlandets  Kapital,  saafremt  vi  ikke  mod- 
tager dets  Korn,  søge  fra  Landbruget  over  i  Industrien,  som 
det  da  bag  sine  Toldmure  vil  udvikle  til  Konkurrencedygtighed 
med  vor.  Ord,  der,  som  vi  skal  se,  i  høj  Grad  er  bekræftede 
af  Udviklingen. 

Disse  Kendsgerninger  har  vi  maattet  anføre  til  Forstaaelse 
af  den  Nedgang  i  den  engelske  Økonomi,  som  vi  senere  skulle 
paavise,  og  det  drejer  sig  her  i  første  Linie  om  at  se,  at  Fri- 
handelen indførtes  i  England  med  Producentinteresserne  til 
Motiv.  Vil  man  indvende,  at  ogsaa  Industritold  blev  ophæ- 
vet, baade  straks  i  1846  —  Bomuld  —  og  senere  under  Fri- 
handelens fulde  Gennemførelse,  saa  er  dfette  jo  rigtigt  og  en 
simpel  Konsekvens  af  Kravet  om  Korntoldens  Fjernelse.  Men 
denne  Industritold  var  man  jo  klar  over,  at  man  kunde  und- 
være, fordi  man  den  Gang  var  den  stærkeste.  Den  stærkeste  i 
teknisk  Udvikling,  i  Kapitalforraad,  i  Erfaring  og  merkantile 
Forbindelser,  og  dien  stærkeste  er  altid  vis  paa  at  føre  Sejren 
hjem,  hvor  han  møder  den  svagere  uden  Beskyttelse. 

Netop  af  denne  Grund  havde  England,  efter  at  have  gen- 
nemført Frihandelen  hos  sig  selv,  kun  ét  at  gøre  i  sin  økono- 
miske Udenrigspolitik,  og  det  var  at  se  at  faa  andte  Lande  til 
at  følge  det  paii  Frihandelsbanen.  Det  skete  gennem  en  Pro- 
paganda i  Udlandet,  som,  omend  mindre  koncentreret,  dog 
ikke  gav  Antikornlovligaens  i  England  noget  efter  i  Intensitet. 
Den  førtes  gennem  Gesandter  c^  Konsuler,  Købmænd  og  Agi- 

tatorer,  videnskabelige  Værker,  Blade  og  Flyveskrifter,  og  den 
rejste  paa  Fastlandet  det,  som  for  Gennemførelsen  af  en  po- 
litisk Foranstaltning  i  et  givet  Øjeblik  kan  være  afgørende: 
Stemning. 

Man  maa  lægge  Mærke  til,  hvem  det  var,  der  paa  Fastlan- 
det grebes  af  denne  Stemning.  Det  var  Universitetsprofes- 
sorer, hvem  Adam  Smith,  Malthus,  Ricardo  og  hele  RæJvken  af 
den  saakaldte  klassiske,  den  abstrakte  Nationaløkonomis  The- 
oretikere  i  deres  engelske  Tilsnit  var  gaaet  i  Blodet,  det  var  Køb- 
mænd, der  saa  rent  privatøkonomisk  paa  Sagen  og,  som  en 
Gang  Hansestæderne,  var  lige  glade,  om  de  handlede  med 
»egne  Varer«  eller  med  andres,  blot  der  var  noget  at  handle 
med,  det  var  Embedsmænd,  som  havde  »visse«  Indtægter,  der 
maaske  slog  bedre  til  ved  Frihandel  end  ved  Beskyttelse,  Jour- 
nalister, hvis  Indtægt  ikke  direkte  stod  i  Forbindelse  med  ma- 
teriel Produktion  og  til  syvende  og  sidst  det  store  Tros  af  For- 
brugere, der  ogsaa  anlagde  en  rent  privatøkonomisk  Maalestok 
og  uden  at  tænke  over  Kilden  til  deres  Eksistens:  Produktio- 
nen —  Arbejdet,  mente,  at  de  levede  bedre,  naar  de  blot  levede 
billigere. 

Og  saa  maa  jo  erindres  hele  den  Understrøm,  som  bar  Ti- 
den, ingenlunde  mindst  paa  Erhvervslivets  Omraade.  Mer- 
kantilismen havde  efter  3 — 400  Aars  Praksis  udspillet  sin  Rolle. 
De  for  alle  Tider  bærende  Tanker  om  Arbejde  i  Landet  til  en 
stigende  Befolkning  og  derfor  Kapitalsamling  og  teknisk  Ud- 
vikling, maatte  praktiseres  ad  nye  Veje.  De  store  Metalfund, 
som  karakteriserer  forrige  Aarhundrede,  var  begyndt  —  Kali- 
fornien  1848  — ,  og  Forskydningen  i  Verdenshandelen  havde 
som  nævnt,  ialtfald  i  England  skabt  betydelige  Kapitalforraad, 
Opfindelserne  haglede  bogstavelig  talt  ned  over  Evropa  fra 
Slutningen  af  det  18.  Aai'hundrede,  og  Samfærdselen  udvidedes 
fra  Aar  til  Aar.  Jorden  gjordes,  om  man  saa  kan  sige,  rede  for 
det  menneskelige  Initiativ,  og  dette  rejste  sig  i  England  med 
Vældie  og  bares  videre  fra  Land  til  Land.  Men  overalt  var  det 
hæmmet  af  Regereri,  Politihensyn,  Reglementeren,  Lavsvæisen 
og  alt  det  Udstyr,  fra  hvilket  Merkantilismens  sunde  og  stærke 
Aand,  der  krævede  Arbejde  for  Menneskenes  Skyld  og  Menne- 

sker  for  Arbejdets,  forlængst  var  flygtet.  Del  laa  tilbage  endnu 
i  selve  det  Liv,  der  forlængst  var  groet  fra  det.  Hvad  Under  da, 
at  Raabet  om  fri  Næring  indenfor  Landgrænsen  blev  enstem- 
migt og  bølgede  ud  over  Landsgrænsen,  hvor  det  fra  1846  i 
England  kastedes  tilbage  fra  en  fast  og  spænstig  Resonnans- 
bund  af  ædelt  Metal.  Det  er  denne  Baggrund,  man  ma;a  have 
i  Erindring,  naar  man  vil  forstaa  den  stærke  og  almindelige 
Stemniriig  i  Europa,  der  i  saa  væsentlig  Grad  støttede  Englands 
Propaganda  for  Frihandelen  i  andre  Lande. 

Det  første  Ja,  der  faldt  paa  det  engelske  Frieri  kom  fra 
Frankrig.  Der  sad  Napoleon  III.  under  meget  vanskelige  For- 
hold. Som  Ætling  af  det  Dynasti,  den  store  Revolution  havde 
bragt  til  Verden,  maatte  det  være  hans  Opgave  at  føre  dens 
Tanker  videre.  Men  det  var  ikke  let  fra  en  Trone,  der  ikke 
\'ar  altfor  grundmuret  og  krævede  Støtte  hos  Magter,  hvis  Væ- 
sen mere  er  Tvang  end  Frihed.  Det  blev  til  den  mest  mulige 
Frihed  paa  Papiret  og  til  et  kraftigt  Politiregimente  i  Livet; 
men  man  kan  roligt  sige,  at  Napoleon  III.  udløste  sin  Trang  til 
ogsaa  at  staa  som  Bærer  af  den  store  Revolutions  Traditioner 
ved  med  Begærlighed  at  gribe  ethvert  Stykke  Papir,  paa  hvilket 
fandtes  Ordet  fri. 

Et  saadant  bødes  ham  netop  fra  England  i  Forslaget  til  en 
frihandlerisk  Traktat.  Forhandlingerne  lededes  af  selve  Cob- 
den  paa  engelsk  Side  —  Rouher  paa  Fransk  —  og  Traktaten 
underskreves  1860. 

Denne  Traktat  er  mærkelig  paii  forskellig  Maade,  blandt 
andet  ved  sin  Modsætning  til  Ønskerne  hos  det  franske  Er- 
hvervslivs Mænd.  Men  for  os  kommer  navnlig  i  Betragtning, 
at  den  indeholdt  den  saakaldte  Mestbegunstigelsesklausul:  den 
Bestemmelse,  at  enhver  Nedsættelse  af  nogen  Toldsiits  ud  over  den, 
Traktaten  af  1860  mellem  England  og  Frankrig  indeholdt,  som  en 
af  disse  Mlagter  indrømmede  en  tredie  Magt,  eoipso  var  gældende 
ogsaa  mellem  de  to  næ*vntekonlraherende  Magter.  Denne  Mest- 
l>egunstigelsesklausul,  som  fra  nu  af  blev  almindelig  i  de  evro- 
pæiske  Handelstraktater,  virkede  jo  rent  automatisk  for  Fri- 
handelen, idet  enhver  Nedsættelse,  den  være  nok  saa  specielt 
begrundet,  ojeblikkelig  af  sig  selv  meddelte  sig  fra  Traktat   til 

Traktat,  saavidt  de  indeholdt  Mestbegunstigelsesklausulen.  Og 
saaledes,  med  Traktaten  af  1860  som  Udgangspunkt,  udviklede 
sig  efterhaanden  i  Tredserne  og  Halvfjerdserne  det  saakaldte 
vestevropæiske  Traktatsystem,  der  i  sin  Tendens  var  frihand- 
lerisk.  Den  næste  Traktat  af  denne  Art,  der  kommer  frem,  af- 
sluttes 1861  mellem  Frankrig  og  Belgien.  Den  er  videregaaeade  i 
frihandlerisk  Retning  end  Traktaten  af  1860  og  virker  altsaa 
af  sig  selv  tilbage  paa  denne,  og  derefter  kommer  den  allerede 
S.  24  f.  omtalte  Traktat  af  1862  mellem  Frankrig  og  Prøjsen,  som 
drager  hele  den  tyske  Toldforening  efter  sig  og  faar  vidtræk- 
kende Følger.  Dermed  er  Grunden  lagt  til  det  vestevropæiske 
Traklatsystem,  som  bliver  Udgangspunktet  for  et  helt  Net  af 
Mestbegunstigelsestraktater,  i  hvilket  efterhaanden  næsten  alle 
evropæiske  Stater  indgaa,  og  som  i  Tredserne  faar  Frihandelens 
Stjerne  til  at  stige  højere  og  højere  over  den  evropæiske  Ho- 
risont. 

Det  var  naturligvis  ikke  Frihandel  i  engelsk  Forstand,  men 
det  var  Ophævelser  og  Nedsættelser  i  Toldsatserne,  som  i  høj 
Grad  fremmede  det  i  England  ønskede:  i  videst  muligt  Omfang 
at  kunne  kaste  engelsk  Industri  ind  i  Fastlandets  Markeder  paa 
lige  Fod  med  disses  egen  Industri,  sikker  paa,  at  England  da  i 
al  Fremtid  vilde  kunne  hævde  Stillingen  som  den  stærkeste.  Eu- 
ropa, i  hvis  Udkant  England  en  Gang  laa,  betragtes  forlængst 
som  dets  Opland,  hvilket  det  kun  gælder  om  at  faa  villigt  til  at 
aabne  sig  for  de  \^arer,  det  tilvirker  eller  formidler. 

Englands  Haandelsflaade  behersker  da  alle  Have,  dets  Indu- 
stri findes  i  alle  Lande,  dets  Penge  i  alle  Statskasser,  dets  øko- 
nomiske Stilling  støttes  af  Verdens  største  Marine,  det  er  en 
Stormagt  i  alle  Verdendele  og  fra  1875,  da  det  med  Erhvervelsen 
af  Hovedparten  af  Aktierne  i  Suezkanalen  har  Nøglen  til  sit  in- 
diske Vældes  Port  i  Lommen,  er  det  den  største  ^'^erdensmagt, 
nogen  Tid  har  kendt. 

Dette  Verdensrige  ville  vi  nu  søge  at  optage  i  et  samlet  Bil- 
lede med  Fremhævelse  af  dets  Styrke  og  af  dets  svage  Sider. 


6.  DET  BRITISKE  VERDENSRIGE  ). 

«.      RIGETS  STYRKE  OG  SVAGHED. 

Med  sine  33,5  Millioner  Kv.-Km.  og  440  Millioner  Ind- 
vaanere  omfatter  det  britiske  Verdensrige  næsten  en  Fjerdedel 
af  Jordens  Landmasse,  —  ca.  146  Mill.  Kv.-Km.  —  og  mere 
end  en  Fjerdedel  af  Jordens  Befolkning  —  1657  Mill.  — 

Et  Blik  paa  Verdenskortet  viser,  at  disse  Landmasser  er 
grupperede  om  to  Verdenshave:  Atlanterhavet  og  det  indiske 
Ocean.  Om  det  førstnævnte  ligger  Kanada,  de  engelske  vest- 
indiske Øer,  engelsk  Honduras  og  Guyana  paa  Amerikasiden 
og  Nigeria.  Besiddelserne  paa  Guldkysten  etc.  paa  Afrikasiden, 
derefter  videre  mod  Nord  Gibraltar,  Storbritannien  og  Irland. 
Omkring  det  indiske  Ocean  ligger  Sydafrikas  forenede  Stater 
og  Nord  for  disse  i  Afrika  B  et  schuai^er  protektorat  et  og  Rho- 
desia  med  l>elgisk  Kongo  og  tysk  Østafrika  som  Afbrj'delse,  videre 
fra  engelsk  Østafrika  og  Uganda  Vest  om  Abessinien  til  Ægypten 


')  Bortset  tra  Underafsnittet  c  er  de  fleste  her  anførte  statistiske  An- 
f^ivelser  tagne  fra  Kjelléns  foran  angivne  Værk.  Hvor  jeg  direkte  har  kun- 
net sammenligne  dem  med  Hubner  (1914),  f.  Eks.  ved  de  første  Talangivel- 
ser, har  jeg  gjort  det  og  funden  nogen  Forskel.  Jeg  har  dog  ladet  Kjelléns 
Tal  staa,  fordi  flere  følgende  Forholdstal  referere  sig  til  dem  og  inaatte 
ændres,  hvis  Hovedtallene  skulde  a'ndres;  et  ørkesløst  Arhejde,  da  det  for 
Fremstillingen  er  ganske  ligegyldigt,  om  f.  Fks.  det  britiske  Verdensrige  er 
:J3,5  Mill.  Kvadralkilonuler  med  440  Mill.  Indl).  —  Kjellén  —  eller  30,3  MUl. 
Kvadratkilometer  med  425  Mill.  Indb.  —  Hubner  — .  Forskellen  beror  for- 
modentlig i)aa,  at  K  har  benyttet  en  Statistik,  som  medtager  nogle  Lyd- 
lande  c.  1.,  som    II.  ilvke  regner   med.    Vtirf. 

og  Somaliland  ved  den  persiske  Havbugt.  Paa  den  asiatiske 
Side:  Indien  med  Ceylon,  Hongkong,  Singapore,  Besiddelserne 
i  det  malayiske  Arkipelag,  engelsk  Ny-Guinea,  Australien,  Ny- 
Zeeland  og  talrige  Øer  i  Oceanien. 

Atlantenhavsgruppen  udgør  ca.  12  Millioner  Kv.-Kni.  —  Ev- 
ropa  ca.  10  Mill.  Kv.-Km.  —  med  75  Millioner  Mennesker.  Riget 
omkring  det  indiske  Ocean:  ca.  21  Millioner  Kv.-Km.  med  ca. 
360  Millioner  Mennesker. 

Halvdelen  af  disse  Landmasser  ligger  i  Troperne  eller 
Halvtroperne  med  uvurderlige  Plantagekolonier,  Halvdelen  i 
tempereret  Zone  udenfor  Eurasien  med  4  Millioner  Kv.-Km. 
Land  til  Kolonisation. 

Handelskolonier  blomstre  i  begge  Zoner,  og  desuden  findes 
Sværme  af  Øer  og  Starioner.  England  har  først  af  alle  set,  at 
al  Jord  har  Værdi,  om  ikke  i  Dag  saa  i  Morgen  eller  om  100 
Aar;  om  ikke  til  Kolonisation,  saa  til  Kulstation,  Kabelfæste 
eller  Deportationssted  —   Kjellen.  — 

Spredt  over  Verden  har  det  et  halvt  Hundrede  Kulhavne 

—  Bermudas,  Set.  Helena,  Seychellerne,  Fanningøerne  o.  s.  v. 

—  strategiske  Punkter  og  økonomiske  Passager  —  Gibraltar, 
Suez,  Perim,  Bahreinøerne,  Singapore,  Wei-hai-wei  —  Kajer 
udenfor  vigtige  Oplande  —  Hongkong,  Sanzihar.  — 

Engelsk,  som  Bacon  i  Begyndelsen  af  det  17.  Aarhundrede 
klagede  over  at  skulle  skrive  i,  fordi  det  kun  taltes  af  5  Mil- 
lioner Mennesker,  er  nu  Modersmaalet  for  120  Millioner  og  offi- 
cielt Sprog  for  550  Millioner  Mennesker. 

England  ejer  af  Verdens  Telegrafnet  55  %  og  33  %  af  alle 
Gnisttelegrafer.  Omtrent  hveranden  Køl  —  44  %  —  der  pløjer 
Verdenshavet,  er  engelsk  og  mere  end  Halvdelen  —  56  %  — 
af  al  Tonnage,  der  fragtes  over  Verdenshavet,  gaar  for  engelsk 
Regning.  1  1911  var  to  Trediedele  af  al  ny  Tonnage  engelsk 
og  i  London  og  Liverpool  ejer  England  Verdens  to  bedste  Havne. 

Summen  af  dets  Ind-  og  Udførsel  var  i  Gennemsnit  af 
1906—1910  17  Milliarder  og  i  1911  19  Milharder  Kr.  eller  en 
Sjettedel  af  hele  Verdensomsætningen,  og  dog  ikke  mere  saa 
dominerende  som  for  25  Aar  siden. 

Dets  Beliggenhed  med  en  Front  mod  Jordens  rigeste  Fast- 

land  og  en  anden  mod  dets  rigeste  Hav  giver  del  en  enestaaende 
Chance.  Det  ligger  i  Madten  af  Landlialvkloden,  og  London  er 
omtrent  det  matematisk-geografiske  Midtpunkt  for  Jordens 
Fastlande. 

Imidlertid  —  Verden  gaar  sin  Gang.  Fordi  Storbritannien 
gaar  frem,  behøver  andre  Lande  ikke  at  gaa  tilbage  eller  blive 
staaende.  Ogsaa  de  kan  gaa  frem,  og  sker  det  i  et  hurtigere 
Tempo  end  England,  saa  kommer  der  en  Dag,  hvor  det  er  sejlet 
agterud.  Her  kan  være  Tale  om  Medbejlere  paa  en  poHtisk 
Linie  og  paa  en  økonomisk.  De  første  behøver  ikke  at  være 
de  farligste.  Erobringer  eller  blot  Forberedelser  til  dem,  ja, 
selv  Traktater,  er  man  jo  dog  i  nogenlunde  god  Tid  klar  over, 
hvis  ens  Diplomati  da  ikke  ganske  sover,  men  økonomiske 
Erobringer  glider  jævnt  og  stille  som  Sandet  i  Timeglasiset.  De 
huler  Grunden  ud,  ogsaa  under  den  stær^keste,  og  vé  den,  der 
forsømmer  at  holde  sit  Værktøj  paa  Højden. 

Blandt  de  politiske  Farer,  der  kunde  true  Storbri- 
tannien, maa  først  Rusland  mindes.  Som  Frankrig  en- 
gang truede  den  indiske  Statsdannelse  under  Opvæksten 
fra  Syd,  saaledes  kunde  Ruslands  stadige  Fremtrængen  i 
Asien  true  det  fuldførte  indiske  Kejserdømme  fra  Nord. 
Ruslands  Indflydelse  i  Persien  og  Afghanistan  giver  det 
Udsigt  mod  den  gamle  Indfaldsport  til  Indien:  Khyberpasset, 
som  før  omtalt  —  Side  37.  Men  Friktionen  her  lettedes  be~ 
tydeUgt  ved  Krigen  mellem  Rusland  og  Japan  1905,  og  i  August 
1907  afsluttedes  den  Traktat  mellem  Storbritannien  og  Rusland, 
som  forbeholdt  henholdsvis  Syd-  og  Nordpersien  som  Interesse- 
sphære  for  de  to  Stater  og  blev  Udgangspunktet  for  det  nu- 
værende Vaabenbroderskab.  Det  tilsvarende  med  Frankrig  har 
sit  Udspring  i  Traktaten  med  dette  Land  i  1904.  Denne  udløste 
Gnidningsmodstanden  mellem  dem  i  Anledning  af  Marokko, 
Vestafrika  og  Ægypten.  Dens  Formaal  var  særlig  at  betrygge 
sidstnævnte,  der  maaske  er  det  farligste  Punkt  i  hele  det  bri- 
tiske Vælde,  idet  det  behersker  Suczkanalcn,  der  er  Nøglen  til 
Storbritanniens  indiske  Rige,  fordi  Forbindelseslinien  over 
Cypern,  Malta  og  CAbraltar  her  sætter  an  ved  det  røde  Havs 
nordlige    Udløb.     Canadas   naturlige,   økonomiske  og  folkepsy- 

kologiske  Hældning  mod  United  States  er  en  Fare,  og  mod  dca, 
der  liggier  i  Japans  Nærhetl  af  Australien,  søger  man  at  værge  sig 
ved  Indvandringsforbiid  og  ved  Traktaterne  af  1903  og  1905 
med  denne  Stat. 

Men  hele  den  udenrigispoliti&ke  Linie  ville  vi  lade 
ligge.  Her  spiller  Spørgsmaalet  om  Sejr  eller  Nederlag 
altfor  stor  en  Rolle  til,  at  man  i  dette  Øjeblik  med  Nytte  kan 
anstille  Beregninger.  Hvad  der  har  Interesse  for  Formaalet 
meå  dette  Arbejde,  er  kun  de  Faktorer,  som,  om  svækkede 
eller  forstærkede,  altid  ville  gøre  sig  gældende,  uanset  hvilken 
af  de  Magtgrupper,  som  for  Tiden  bekæmper  hinanden,  der 
gaar  af  med  Sejren.  Og  disse  Faktorer  ligger  enten  paa  Øko- 
nomiens Omraade  eller  paa  de  naturlige  Forholds. 

Skal  vi  da  først  se  nærmere  paa  de  økonomiske  Forhold, 
saa  staa  vi  nu  atter  i  det  Krydsningspunkt  mellem  Tysk  og 
Engelsk,  som  vi  gik  udi  fra,  og  erindre  da  om,  at  de  20  % 
af  Verdenseksporten,  som  i  1871 — 75  faldt  paa  Englands  Part, 
i  1902  var  reduceret  til  15  %  og  i  1912  yderligere  til  13,7  %. 
Desuagtet  er  der  fra  1902  til  1912  en  relativ  Opgang  at  notere, 
nemlig  i  Forhold  til  den  engelske  Eksport  før  1902.  Men  den 
var  kun  38  %,  medens  Tysklands  i  samme  Periode  gik  frem 
med  71  %.  Det  huskes  ligeledes,  at  Englands  Eksport  af  egne 
Varer  fra  1883  til  1913  udviser  en  relativ  Tilbagegang  i  For- 
hold til  Tysklands  af  ca.  1000  Millioner  Mk. 

Men  disse  Tal  er  kun  Overfladetal.  De  tale  kun  om  Om- 
sæ:tmngssummer  og  Forholdet  mellem  dem  uden  at  angive 
noget  om,  hvad  der  omsættes.  De  sidste  referere  sig  ganske  vist 
til  »egne  Varer  <,  men  England  producerer  baade  Raa varer  og 
Fabrikater,  og  naar  vi  erindre,  hvorledes  hele  Udviklingen  i 
England  fuldt  bevidst  er  ført  fra  Naturproduktion  til  Fabrika- 
tion af  færdige  Fabrikvarer,  i  den  Grad  endog,  at  den  tidligere 
anførte  Trontale  af  1721  —  Side  30,  fastslaar  som  ledende 
Princip  for  det  engelske  Erhvervsliv:  Udførsel  af  Fabrikater  og 
Indførsel  af  RaastofFer,  saa  maa  vi  ned  under  Overfladen  for 
at  se,  hvad  Slags  Varer  det  er,  England  har  holdt  sin  Omsæt- 
ning oppe  med,  om  RaastofFer  eller  Fabrikater.  Og  her  viser  det 
sig,  at  Eksporten  af  Fabrikater  stadig  er  gaaet  tilbage  i  For- 

hold  til  Eksporten  af  Raastoffer,  saaledes  at  i  Tidsrummet  fra 
1882  til  1903  falder  Fabrikaternes  Andele  i  den  hele  Udførsel 
fra  90  til  80  %,  medens  Raavarernes  Andel  stiger  fra  ca.  5  til 
12  %,  og  her  drejer  det  sig  særlig  om  Kul,  d.  v.  s.,  at  England 
holder  sin  Eksport  nogenlunde  oppe  ved  at  forsyne  sine  Kon- 
kurrenter med  Vaaben.  Under  Opsvinget  i  1910  og  1911  er  den 
absolute  Eksport  af  Fabrikater  bedret  noget,  den  er  løftet  til 
6^  Milliard  Kroner,  men  Forholdstallet  har  ikke  løftet  sig: 
Fabrikaternes  Andel  i  den  samlede  Eksport  har  ikke  kunnet 
drives  op  over  de  80  %,  hvilket  betyder  en  skæbnesvanger  Æn- 
dring i  den  engelske  Handels  Struktur. 

Og  samtidig  vokser  Indførslen  af  Fabrikvarer  til  England 
baade  absolut  og  relativt.  Den  var  1903  oppe  paa  2i/^  Milli- 
ard Kroner  og  i  1910  og  1911  paa  3  Milliarder  Kroner  —  og 
dette,  som  man  vil  erindre,  efter  at  Opdagelsen  af  den  uhyre 
Import  af  fremmede  Fabrikater  var  gjort,  og  man  havde  be- 
gyndt at  rejse  Stemningen  mod  den  baade  hos  Staten  og  i  Be- 
folkningen. Det  var  nemlig  allerede  i  1896,  at  Williams  be- 
kendte Brochure:  »Made  in  Germany«  udkom  og  samlede  Op- 
mærksomheden om  sig.  Den  paaviste,  hvorledes  Masser  af  Fa- 
brikater, som  Englænderne  i  god  Tro  købte  som  engelske,  var 
fremmede,  og  fra  alle  Sider  krævedes  nu,  at  de  fremmede  Varer 
skulde  være  stemplede  med  Oprindelseslandets  Navn.  En  Lov  i 
nævnte  Retning  udkom,  men  havde  det  ikke  været  galt  før,  saa 
blev  det  det  nu.  Paa  den  haandgribeligste  Maade  traadte  Kends- 
gerningen derefter  det  engelske  Publikum  i  Møde.  Man  forstod 
nu,  hvorfor  gamle,  engelske  Industrier  som  Silke,  Ure,  Skotøj  og 
nyere  som  Sukker  begyndte  at  uddø.  Men  Kendsgerningen  var 
der  og  er  vedbleven  at  være  der  indtil  Krigen,  og  den,  der  lever, 
vil  faa  at  se,  hvorledes  det  vil  blive  efter  Krigen.  Denne  har 
jo  allerede  lært  Englænderne  meget  ogsaa  i  Henseende  til, 
hvad  man  kan  producere,  naar  man  blot  vil,  og  den  vil  lære 
dem  endnu  langt  mere. 

Hvor  kommer  nu  disse  Varer  fra,  som  i  saa  vældige  Mas- 
ser kastes  ind  i  selve  det  Land,  som  for  endnu  et  halvt  Aar- 
hundrede  siden  stod  som  Verdens  industrielle  Værksted.  Det 
er  tysk  og  amerikansk  »Dumping^' ,  som  fortrænger  det  engelske 

Fabrikat  i  dets  eget  Hjemland.  Af  Hensyn  til  Ikke-Fagmænd 
skal  man  oplyse,  at  der  ved  »Dumping«  forstaas  en  Produktions- 
politik,  hvor  en  Producent  eller  hyppigere  en  Sammenslutning 
af  Producenter  i  et  Land  med  høj  Toldbeskyttelse  udvider  Pro- 
duktionen langt  ud  over,  hvad  Hjemlandet  forbruger,  og  saa 
afsætter  det  overskydende  i  Udlandet  til  Priser,  der  kan  gaa 
helt  ned  til  Produktionsomkostningerne.  Dette  kan  gøres  med 
Fordel,  fordi  den  udvidede  Produktion  nedsætter  Produktions- 
omkostningerne betydeligt,  saaledes  at  de  højere  Indlandspriser 
afkaster  en  forholdsvis  høj  Fortjeneste;  hertil  kommer,  at  ogsaa 
den  Produktionsmasse,  der  »dumpes«  i  Udlandet,  hjælper  med 
til  at  bære  Generalomkoslningerne  og  altsaa  dog  giver  en  Ge- 
vinst, selv  om  man  fører  Prisen  ned  lige  til  Grænsen  af  Produk- 
tionsomkostningerne. Hvor  enormt  disse  falder  ved  stigende 
Produktion  af  ensartede  Masseartikler,  har  de  færreste  B^reb 
om.  Ved  en  Produktion  af  Staalvarer  f.  Eks.,  der  steg  blot  fra 
2300  Tons  til  3100  Tons  ugentlig,  altsaa  med  knap  35  Jo. 
havde  et  engelsk  Firma  en  Besparelse  af  6  sh.  pr.  Ton,  hvilket 
betød  en  Forskel  af  Kr.  810,000  aarlig,  eftersom  Bedriften  gik 
med  fuld  eller  kun  med  %  Udnyttelse  af  dens  Ydeevne.  Et 
andet  Firma,  som  kunde  producere  152,000  Tons  Staalplader 
om  Aaret,  reduceres  i  1903  til  en  Produktion  af  114,000  Tons, 
der  kunde  fremstilles  til  en  Produktionspris  af  ^  4,15  sh.  pr. 
Ton.  Salgsprisen  var  £  5  pr.  Ton.  Fortjenesten  altsaa  £  28,500. 
Ved  den  fulde  Produktion  af  152,000  Tons  vilde  Produktions- 
prisen kun  have  været  &  4,10  sh.,  og  Avancen  ved  samme  Salgs- 
pris altsaa  £  76,000.  Havde  Firmaet  nu  i  1903  i  Stedet  for  at 
indskrænke  sin  Produktion  til  de  114,000  Tons,  som  afsattes  i 
Indlandet,  yderligere  kunnet  afsætte  38,000  Tons  i  Udlandet  og 
blot  opnaaet  Produktionsprisen  for  disse  —  £  4,10  sb.  pr.  Ton 
— ,  vilde  det  paa  hver  i  Indlandet  solgt  Ton  p.  G.  a.  de  lavere 
Produktionsomkostninger  yderligere  have  tjent  5  sh.  eller  an- 
dre £  28,500.^)  Fortjenesten  vilde  altsaa  i  dette  fra  Livet  hen- 
tede  Eksempel   have   været  nøjagtig  fordoblet    til    Trods    for, 


1)    Wm.  Scharling.     Handels-  og  Toldpolitik.     Kjbhvn.   1905    S.  427  f. 

at  Salget  i  Udlandet  kun  lige  havde  dækket  Produktionsom- 
kostningerne. 

De  anførte  Eksempler  viser  jo  klart,  ikke  alene, 
hvilket  Middel  til  at  øge  Fortjenesten  »Dum|ping«  kan 
være,  men  ogsaa,  at  det  kan  bruges  til  ligefrem  at  ødelægge 
et  andet  Lands  Produktion  med.  Aschehoug  fortæller  saale- 
dles,^)  at  Lederne  af  den  amerikanske  Staaltrust  har  udtalt, 
at  det  er  deres  Hensigt  ved'  Dumping  at  oversvønune  Storbri- 
tannien med  Jernvarer,  saaledes,  at  dets  Jernindustri  ødelæg- 
ges. Karakteristisk  tilføjer  A:  »Sagen  har  derfor  vakt  ikke 
liden  Opmærksomhed  i  dette  Land,  men  endnu  næppe  foruro- 
liget dets  Statistikere«.     Men  det  vil  nok  komme. 

Vender  vi  os  til  den  engelske  Produktion  i  Industriens  Ho- 
vedraastoffer:  Jern,  Kul  og  Halvfabrikatet  Staal,  saa  møder 
der  os  ogsaa  her,  til  Trods  for  den  forcerede  Udførsel  i  de  to 
førstnævnte  Varer,  som  holder  igen  paa  den  relative  Nedgang 
i  den  samlede  Udførsel,  en  Tilbagegang  i  Forhold  til  Konkur- 
renterne, som  lægger  yderligere  Skygge  i  Billedet.  Og  det 
samme  gælder  Forbruget  af  Bomuld. 

I  Jern  og  Kul  bestred  England  endnu  omkring  1870  Halv- 
delen af  Verdensiproduktionen,  men  ved  1900  kun  en  Sjette- 
del af  Jernet  og  en  god  Fjerdedel  af  Kullene.  United  States  A. 
tog  allerede  i  Slutningen  af  1880erne  første  Plads  i  Staalproduk- 
tionen, 1890  i  Malm  og  Jern  og  1893  i  Kul.  Selv  Tyskland 
havde  før  Krigen  passeret  England  i  Jern-  og  Staalproduklio- 
nen  og  nærmede  sig  det  Tidspunkt,  hvor  det  ogsaa  kunde  gøre 
det  i  Kul.  Og  England  selv  maa  indføre  nærved  en  Tredjedel 
af  sit  eget  Forbrug  af  Jernmalm  —  7  Mill.  Tons  af  22  Mill.  — 
og  dets  ^en  Malm  af  bedste  Kvalitet  —  Cleveland  —  menes 
nu  snart  at  være  udtømt^). 

Schlesiens   F'orraad   af  Kul  er  større,   —  men  rigtignok  af 


')   AschehoiKj.    .Socialøkonomik.    III      S.   47r>.   Kristinnia   1U()8. 
■•')    Af  Verdens  til  22,4  Milliarder  Tons  beregnede  aktuelle  Jernmalms- 
forraad  falder  paa 

U.  S.   A.   4,2.'j,    Tyskland  3,9,    Frankric/   3,3   ug  Entihtnd   1,3. 
Der  produceredes   i   1910  i   Millioner  Ton: 

ringere  Kvalitet,   -  end    hele  Englands.     V.  S.  A.s  er    langt 
slørre  for  ikke  at  tale  om  Kinas,  hvis  Lagre  først  studeres. 

Og  spørger  vi  endelig  om  Bomuldsforbruget,  saa  er  Ud- 
viklingen den,  at  omkring  Aaret  1800  brugte  Manchesterhusene 
næsten  hele  Bomuldshøsten;  endnu  i  1870  var  England  foran 
den  øvrige  Verden  taget  under  et,  men  ved  1890  gik  det  evro- 
pæiske  Fastland  forbi  det  og  i  1898  Amerika.  I  Løbet  af  25 
Aar  gik  Englands  Forbrug  af  Bomuld  ned  fra  50  til  28  %  af 
Bomuldshøslen.  u.  Schulzv-Gdvernitz,  ')  der  er  en  Kender  af 
engelske  Forhold  og  af  Bomuldsindustrien,  mener  at  den  en- 
gelske Bomuldsindustri  længe  har  været  stationær  og  kun  be- 
fundet sig  i  Forsvarstilstand,  og  Tekstilindustrien  er,  som  foran 
vist,  Rygraden  i  den  engelske  Industri. 

Kun  paa  ét  Omraade  kan  et  relativt  Opsving  noteres,  det 
er  i  Skibsbyggeriet,  og  selv  her  begynder  Konkurrencen  at  gore 
sig  gældende,  og  England  har  modtaget,  hvad  Kjellén  træffende 
kalder  første  og  andet  »VarseL,  nemhg  i  1897,  da  Tyskland 
erobrede  Hastighedsrekorden  paa  Verdenshavet  og  i  1902,  da 
Morgan  samlede  en  stor  Del  af  Atlanterhavstrafiken  i  et  Syn- 
dikat. Kun  ved  i  Strid  med  Traditionen  at  subventionere 
Cunardlinien  med  30  Millioner  Kroner  kunde  England  i  1906 
atter  tage  Luven  fra  Tyskland,  og  en  stor  Rederisimimenslutning 
i  1911  har  yderligere  styrket  Stillingen. 


b.     AARSAGERNE  TIL  DEN  RELATIVE  TILBAGEGANG. 

Det  maa  nu  være  af  største  Interesse  at  undersøge  Grundene 

til  den  engelske    relative  Tilbagegang.     De  er  naturligvis,  som 

altid,  flere,  men  i   første   Linje  blandt   dem   staar   utvivlsomt 

den  af  England  selv  proklamerede  Frihandel.     Og  man  ved  <let 

1)  V.  Scultze-Gdvernitz. 

godt  i  England,  thi  ikke  alene  bekæmpes  Princippet  som  saa- 
dant  i  den  sidste  Menneskealder  i  den  almindelige  politiske 
Agitation,  men  i  Praksis  kommer  Regeringen,  hvor  det  lader 
sig  gøre  paa  en  saadan  Maade,  at  Princippet  teoretisk  staar  uan- 
tastet, stadig  længere  bort  fra  det  i  sin  Praksis.  En  dansk  Storin- 
dustriel oplyser  saaledes:  »Jeg  spurgte  endvidere  for  nogle  Aar 
siden  Direktøren  for  en  meget  betydelig  engelsk  Kabelfabrik  om, 
hvorledes  de  engelske  Kabelfabrikker  med  den  uhyre  Konkur- 
rence, de  havde  fra  Udlandets  Side,  kunde  betale  saa  høje 
Dividender,  som  gennemsnitlig  15  %.  Han  svarede,  at  saa 
længe  de  engelske  Kabelfabrikker  havde  Eneret  paa  de  store 
Leveringer  til  den  engelske  Administration,  vai-  man  saa  vidt 
beskyttet,  at  man  ikke  behøvede  at  tjene  noget  Overskud  i 
det  aabne  Marked,  ja,  ganske  roligt  kunde  se  paa,  at  Største- 
delen af  Forretningen  her  gik  til  Udlandet.«^)  Og  den  samme 
Praksis  gøres  i  England  gældende  med  Hensyn  til  alle  Stats- 
leverancer,  der  overhovedet  kan  leveres  af  Indlandet.  Det 
drejer  sig,  som  Enhver  kan  sige  sig  selv,  her  om  uhyre  Beløb. 
Og  paa  mange  andre  Punkter  har  den  engelske  Regerings- 
praksis under  Trykket  af  de  faktiske  Forhold  brudt  med  Fri- 
handelen. Vi  har  næ\aiet  Subventionen  paa  30  Millioner 
Kroner  til  Gunardlinjen  i  et  vanskeligt  Øjeblik.  Men 
under  Dække  af  >  Postbefordring«  fmder  vi  desuden  talrige 
aarlige  faktiske  Subventioner  til  en  Række  Dampskibslinjer. 
Og  hvorledes  skulde  det  kunne  være  anderledes.  Saa  længe 
en  Stat  i  sin  Økonomi  er  et  selvstændigt  Hele,  saa  vidt  som 
dets  Befolkning  i  første  Linje  skal  leve,  ikke  af  dets  Handel, 
—  Faren  heri  skal  senere  blive  paavist  —  men  af  dets  Pro- 
duktion, medens  dens  Omsætning  samtidig  er  indflettet  i  Ver- 
denshandelen, hvorledes  skulde  det  da  være  muligt  at  prisgive 
sin  egen  Produktion,  medens  Konkurrenterne  værger  deres.  I 
det  nyligt  anførte  Arbejde  af  H.  P.  Prior  hedder  det:  »Jeg 
har  Sort  paa  Hvidt  for,  at  den  tyske  Administration,  og  her 
gaar  jeg  siia  langt  ud  som  til  de  tyske  kommunale  Elektrici- 

*!    H.  P.  l'rinr:  Nogle  told-  og  liandehpoLitiske  Betragtninger.   S.  26.  Kø- 
henliuvii    1914. 

tetsværker, —  paa  et  givet  Tidspunkt  sluttede  collektiv 

Aftale  med  de  tyske  Kabelfabrikker  om  en  femaarig  Leverance 
af  Kabler  og  til  Priser,  som  laa  gennemsnitlig  30  %  over  de 
Priser,  som  de  samme  Fabrikker  samtidig  tilbød  Københnons 
kommunale  Elektricitetsværker.^)«  Atter  maa  vi  bede  om  ikke 
at  blive  indregistreret  i  noget  handelspolitisk  Skema.  Vi  er 
handelspolitisk  fuldstændig  principløse.  Vi  anerkender  kun  de 
konkrete  Forhold  som  afgørende  paa  dette  Omraade,  men 
hævder  paa  den  anden  Side  dem  som  ubetinget  afgørende, 
hvilke  »Principper«  de  ogsaa  maatie  krænke.  Og  netop  dette 
Syn  har  man,  som  det  maalte  falde  naturligt  overfor  et  Folk, 
hvis  praktiske  Sans  ofte  nok  har  været  fremdraget  som  et 
Hovedtræk  i  dets  Karakter,  altid  fremhævet  som  betegnende 
ogsaa  for  den  engelske  Handelspolitik.  Men  gælder  dette  Stats- 
mændene, saa  kan  det  ikke  nægtes,  at  i  Spørgsmaalet  om  Fri- 
handelen har  det  mødt  en  saa  sejg  Modstand  i  Befolkningen,  at 
man  ikke  helt  kan  afvise  Paastanden  om,  at  den  paa  dette  vig- 
tige Punkt  i  nogen  Grad  har  opgivet  sin  »common  sense«  og  ladet 
sig  hallucinere.  Og  det  er  ikke  underligt.  Cobden  og  hans  Mænd 
saa,  hvor  absolut  deres  Teori  ogsaa  var  skudt  op  af  Livets 
praktiske  Krav,  i  Frihandelen  en  Axiom,  en  Naturlov,  som 
gjaldt  fra  Evighed  til  Evighed.  Vi  har  Cobdens  egne  Ord  for 
det.  Han  kundgør  i  1840erne  Frihandelens  Princip  som  »Kul- 
turens Tyngdelov,  en  evig  Sandhed,  der  er  almindelig  i  sin 
Anvendelse  for  alle  Nationer  og  til  alle  Tider.  «^)  Ganske  lige- 
som den  tyske  Rigsdagsmand  o.  Beer,  der  i  1870erne  argu- 
menterede for  Jemtoldens  Afskaffelse  ved  at  udtale:  »De  for- 
langer af  mig,  at  jeg  skal  bevise  Nødvendigheden  af  Jemtoldens 
endelige  Ophævelse,  men  Axiomer,  mine  Herrer,  beviser  man 
ikke.«  Naar  Cobden  saaledes  %ilde  have  det  mest  praktiske 
Spørgsmaal  af  alle  løst  som  efter  en  matematisk  Ligning,  over- 
saa  han,  at  han  derved  kom  i  Strid  med  et  Argmnent,  der  netop 
anvendes  af  hans  egne  Tilhængere. 


H.  P.  Prior  a.  S.    S.  25. 
Kjellén   a.    S.     Side   31. 

I  deres  Taler  henviste  disse  netop  ofte  til,  at  Udlandet,  saa- 
fremt  de  engelske  Kornlove  hindrede  det  i  at  sende  Korn  til 
England,  vilde  anlægge  sin  Kapital  i  Industrien,  som  da  bag 
Toldmurene  vilde  blive  konkurrencedygtige  med  den  engelske 
Industri.  Og  netop  dette  er  det,  der  er  sket.  Bag  deres  Told- 
mure har  U.  S.  A.  og  Tyskland  udviklet  en  Industri,  som  først 
har  underlagt  sig  Hjemmemarkedet,  dernæst  er  optraadt  som 
Konkurrent  til  den  engelske  i  Verdensmarkedet  og  enddig  i  vidt 
Omfang  —  indtil  3  Milliarder  Kroner  —  har  nedkæmpet  den 
engelske  Industri  i  dens  eget  Marked,  og  det  i  bærende  Bran- 
cher som  Metal-  og  Tekstilvarer.  Dette  er  Kendsgerninger,  som 
ingen  Principper  kan  komme  uden  om,  og  som  amerikanske 
og  tyske  Forfattere  ogsaa  aabenf  indrømmer. 

Vender  vi  os  til  den  næste  Grund  til  den  sidste  Menneske- 
alders relative  Tilbagegang  for  England,  saa  finder  vi  den  i  et 
Forhold,  der  netop  i  de  sidste  Maaneder  er  bleven  meget  ak- 
tuelt.   Det  ligger  paa  Arbejderpolitikkens  Omraade. 

I  et  Reutertelegram  f.  Eks.  af  26.  Marts  1915  hedder  det,  at 
der  Dagen  forud  er  »undertegnet  en  Overenskomst  mellem  Re- 
prænsentanter  for  Regeringen,  Foreningen  af  Maskinfabrikanter 
og  Foreningen  af  Maskinarbejdere,  beskæftigede  ved  Tilvirknin- 
gen af  Krigsmateriel,  ifølge  hvilken  Arbejdsgivernes  Fortjeneste 
indskrænkes,  medens  Arbejderne  gaar  ind  paa,  saa  længe  Krigen 
varer,  at  suspendere  de  Fagforenings-Skikke  og  Regler,  der  kan 
hæmme  Produktionen.'^^)  I  en  Londonerkorrespondance^)  anfø- 
res i  Citat  en  Del  af  en  Tale,  somL/oi/d  George  efter  at  have  over- 
laget Organisationen  af  Tilvirkningen  af  engelsk  Krigsmateriel  og 
Ammunition  har  holdt  i  Manchester.  Han  omtaler  her,  at  dt^t 
ikke  saa  meget  er  Menneskemateriale,  det  kniber  med.  Der 
melder  sig  flere  Rekrutter,  end  man  kan  skaffe  Udrustning  til, 
hvorfor  han  ikke  anser  Indførelse  af  almindelig  Værnepligt  for 
nødvendig  i  Øjeblikket.  »Noget  andet  er,«  udtaler  han,  »at 
Landets  industrielle  Evne  maa  mobiliseres  i  fuldeste  Omfang. 


^)   National  Tidendes  Morgenudgave  for  '-'/.t  IT).     Udliævelsen  af  Forf. 
')   Berlingske   Tidendes    Ekstraudgave   for   6.   .funi    1915.      Udhævelsen 
af  Forf. 

Ved  »Defence  of  Realm  x\ct«  —  Rigsforsvarsloven  —  har  Re- 
geringen faaet  fuld  Myndighed  over  Fabrikanterne.  Det  er 
Arbejdskraften,  det  kniber  med.     Arbejderne  maa  forøge  deres 

Arbejdsydelse.ii I  det  følgende  Møde  paa  sit  Aminu- 

nitionsfelttog  udtaler  Lloyd  George  iflg.  samme  Korrespondent 
i  Liverpool  for  en  Forsamling  af  Repræsentanter  for  Arbejds- 
giver- og  Arbejderorganisationer,  at  »det,  som  gjorde  Tyskland 
saa  mægtigt,  var  hverken  hele  dets  Organisation  eller,  at  det 
havde  været  saa  godt  forberedt  til  Krigen,  men  derimod  den 
Aand,  der  besjælede  den  tyske  Befolkning,«  —  —  —  hvilke 
Ord  efter  Sammenhængen  gælder  Landets  produktive  Vilje  og 
Kraft.  Taleren  erklærer,  at  det  er  hans  Hensigt  »at  faa  det 
mest  mulige  ud  af  engelsk  Arbejdsevne  og  Intelligens,«  og 
fortsætter:  »Saa  længe  Krigen  staar  paa,  er  der  ikke  Plads  for 
de  sædvanlige  gængse  Methoder,  Regeringen  vil  m.  H.  t.  Ar- 
bejdet for  Krigsmateriel  og  Ammunition  se  sig  nødsaget  til 
at  suspendere  alle  Fagforeningsregler  og  Restrictioner.« 

Saavel  Arbejdsgivere  som  Arbejdere  mødte  Ministerens  Appel 
med  fuld  Forstaaelse.  I  et  JRi7zau -Telegram  af  13.  Juni  fra  Lon- 
don^) hedder  det,  at  hans  Kampagne  i  de  industrielle  Centrer 
former  sig  som  et  Triumftog.  Fra  Arbejdsgivernes  og  Arbej- 
dernes Repræsentanter  lyder  det  overalt  til  ham:  »Sig  os,  hvad 
De  ønsker,  og  De  skal  faa  det.«  I  Bristol  udtaler  han  iflg, 
samme  Telegram:  »Metalfabrikkernes  Arbejdsgivere  og  Ar- 
bejdere kan  vinde  denne  Krig,  men  uden  dem  er  Sejren  umu- 
lig. Jeg  ønsker,  at  dette  skal  staa  klart  for  enhver  Arbejds- 
giver, enhver  Driftsleder,  Formand  og  Arbejder,  hvor  ringe 
han  saa  end  er,  saavel  for  faglærte  som  for  ikke  faglærte. 
Uden  den  bedste  Hjælp  fra  deres  Side  er  Sejren  umulig,  med 
deres  Hjælp  kan  vi  gribe  Sejren.«  Taleren  henstillede,  »at  man 
skulde  ophæve  Fagforenings-Bestemmelserne,  saa  længe  Krigen 
stod  paa,« og  fortsætter:  »Min  Opfordring  til  Arbejder- 
førerne gaar  ud  paa,  at  de  skal  gøre  deres  Yderste.  Lad  dem 
ophæve  enhver  Regel  og  Bestemmelse  og  gøre  det  muligt  for  os 
at  vinde  Sejren  for  Retfærdigheden  og  Retten.« 

Udtalelserne  i  disse  Telegrammer  bekræftes  fuldt  ud  af  den 


*)   Nationaltidende  14.  Juni  1915.     Morgennunimer. 

senere  udkomne  authentiske  Samling  af  »Taler  og  Udtalelser« 
af  Lloyd  George  siden  Krigens  Begyndelse,  hvis  KapiUer  XI 
til  XIV  »Appellen  til  Værkstedet <.  er  et  sandt  Nødskrig  efter 
Ammunition  i  Forbindelse  med  Tilstaaelsen  af,  at  England  hid- 
indtil ikke  har  kunnet  skaffe,  hvad  der  krævedes  og  ikke  vil 
kunne  det,  med  mindre  Arbejderne  opgiver  deres  Fagforenings- 
regler  etc.^) 

Der  er  i  disse  Udtalelser  mere  at  lægge  Mærke  til  end  det 
Forhold,  der  her  nærmest  berøres,  men  foreløbig  maa  man 
spørge,  hvad  det  er  for  y>gængse  Mcthoclcr<i,  »Regler«,  »Restric- 
tioner  og  Fagforeningsbestemmelser«,  der  volder  Regeringen  saa 
stort  Besvær,  at  den  i  deres  Fjernelse  ser  Betingelsen  for  Sej- 
ren, og  som  faar  Statsmanden  til  at  stille  sin  Appel  med  saa 
megen  Lidenskab.  Det  er  en  bestemt  Arbejderpolitik,  som 
betegnes  med  Ordet:  Cacany,  et  skoti&k  Ord  der  siger  saa  me- 
get som  »Tag  den  med  Ro«,  og  er  Udtrykket  for  et  Krav  fra 
Arbejdernes  Side  om,  at  der  overhovedet  ikke  produceres  in- 
tensivt, en  Fordring,  som  de  gennemfører  ved  en  Række  De- 
tailbestemmelser i  Fagforeningernes  Regulativer  og  i  Værk- 
stedsskikkene. 

Deres  Arbejderpolitik  gaar  ud  paa  at  hindre  og  har  ogsaa 
hindret  en  intensiv  Produktion  ved  Anvendelsen  af  de  V^ærk- 
stedsregler  etc.  der  er  Tale  om  i  Telegrammerne. 

Nu,  under  Krigen,  er  man  kommet  i  en  Situation  saa  til- 
spidset, som  menneskelige  Forhold  overhovedet  kan  gøre  den. 
Hvad  der  før  laa  sløret,  uklart,  det  træder  nu  frem  med  samme 
usvigelige  Klarhed  som  Konturen  af  Genstande,  der  pludselig 
kommer  indenfor  Belysningsfeltet  af  en  Kæmpeprojektør.  Hvad 
der  før  syntes  ringe  eller  helt  betydningsløst,  det  fremtræder 
nu  som  betragtet  under  Mikroskopet.  Omsat  i  Tal  betyder 
Forskellen  i  Arbejdsintensiteten  mellem  U.  S.  A.,  Tyskland  og 
England,  at  Arbejdspræstationerne  for  de  tre  Lande  forholder 
sig  henholdsvis  som  2^/4  og  1%  til  1-^;     Men  dette  Forhold  i 


1)  F.  L.  Stevenson.  B.  A.  „Trougfi  terror  to  triumph.  Speeches  and 
Pronouncemtuits  of  tlie  Right  Hon:  David  Lloyd  George,  M.  P.,  Since  the 
bcginning  (»f  tlio   war«..    S.   97   ff.    London,  New  York,  Toronto   1915. 

2)  Kjellén  a.  s.   S.  64. 

Forbindelse  med  det  ovenfor  omtalte,  angaaende  Nedsættelsen 
af  Produktionsomkostningerne  ved  udvidet  Produktion  og  det 
engelske  Markeds  aabne  Dør  for  Overskudsproduklioncn  fra 
andre  Lande,  skal  og  maa  fælde  England,  dersom  det  ikke  æn- 
dres. Samtidig  med,  at  England  udfordrer  hele  Verden  til  Kon- 
kurrence med  sig,  samtidig  med,  at  det  ved  at  opgive  sit  Land- 
brug mere  og  mere  fjerner  sig  fra  Autarkiets  —  Selvforsynin- 
gens —  Princip,  saa  det  i  stigende  Grad  bliver  afhængigt  af  sin 
Omsætning  med  Udlandet  og  mere  og  mere  maa  se  sin  Øko- 
nomi i  Vekselvirkning  med  Verdensøkonomien,  samtidig  der- 
med maaler  det  Verden  med  engelske  Maal  og  tror,  at  op  over 
det  vil  Barbarerne  aldrig  kunne  vokse.  Det  viser  sig  i  dets 
egenarlede  Mønt,  Maal  og  Vægt,  i  dets  Utilbøjelighed  til  at  lade 
sin  Vare  fremtræde  i  Former,  der  retter  sig  efter  Kravet  i  det 
Marked,  hvor  den  skal  afsættes,  i  dets  UvUlie  mod  at  be- 
nytte et  andet  Sprog  end  Engelsk  i  sine  internationale  Han- 
delsforbindelser, i  sin  Optagelse  af  tyske  Teknikere,  Driftsledere 
og  Rejsende  i  engelske  Forretninger,  fordi  Englænderne  selv 
ikke  vil  tilpasse  sig  de  Krav,  Ledelsen  af  Foretagender  stiller, 
der  er  anlagt  paa  Verdensomsætning,  i  hundrede  andre  For- 
hold saavel  som  deri,  at  det  tror  at  kunne  holde  sin  Arbejds- 
ydelse  tilbage  for  Konkurrenternes.  Og  her  er  jo  ikke  Tale 
om  en  Udvikling,  der  gaar  ud  paa  at  kræve  mere  Arbejde  for 
samme  eller  mindre  Betaling,  —  U.  S.  A.  betaler  jo  en  meget  høj 
Arbejdsløn  netop  i  de  intensivt  drevne  Fabrikationer,  som  her 
nærmest  kommer  i  Betragtning,  —  men  her  er  Tale  om  ved 
Hjælp  af  rationel  Organisation  og  udviklet  Maskineri  at  naa  til 
den  højest  mulige  Intensitet  i  Arbejdisydelsen,  det  netop,  som  en 
Gang  var  Englands  Styrke,  først  og  fremmest  i  dets  Hovedin- 
dustrier: Jern  og  Tekstil.  I  sin  gennemførte  Systematik  har 
Tyskland  og  U.  S.  A.  et  Forspring  for  England  og  sidstnæ\'nte 
yderligere  et  i  sin  større  Naturrigdom. 

Men  hvad  er  Tyskland,  og  hvad  er  Amerikas  forenede  Stater, 
hvad  er  de  —  mod  Østen.  Naar  dette  Begreb  nævnes,  burde 
hver  en  Vesteuropæer  gyse,  og  Vaabnene  burde  falde  kraftes- 
løse til  Jorden.  De,  der  lige  havde  bekæmpet  hverandre,  burde 
sværge  hverandre  Troskab  og  stille  sig  i  Række  og  Geled  med 

Ansigtet  mod  Øst,  hvor  åen  Sol  langsomt  stiger,  i  hvis  skarpe 
Lys  alle  evropæiske  Nationalfarver  gaar  i  ét,  og  som  faar 
Brunt  og  Gult  til  at  glode  som  Alterild.  Thi  af  Jordens  1600 
Millioner  er  de  7  a  800  Millioner  gule  eller  brune,  og  »The 
Shanghai  Dock  and  Engineering  Co.<<  bygger  Skibe  for  De  for- 
enede Stater  med  gul  Arbejdskraft  til  40  Øre  om  Dagen  og  l^/^ 
Kr.  for  sine  kinesiske  Mekanikere,  giver  glimrende  Udbytte  af 
sin  Kapital  paa  20  Millioner  Kr.  og  konkurrerer  alle  hvide  Skibs- 
bygningskompagnier  ud  af  Markedet.^)  Og  foran  mig  har  jeg 
liggende  et  Brev  af  13.  Juni  1915  fra  en  dansk  Ingeniør  i  Mel- 
bourne, der  skulde  indlede  Forbindelse  med  Firmaer  derovre 
for  et  dansk  Firma,  og  hvori  det  hedder: 

»Imidlertid  skal  man  skynde  sig,  da  Japanerne  er  svært 
livlige.  Den  Mand,  jeg  er  i  Forbindelse  med,  har  lige  faaet 
en  Prøvesending  paa  1000  £  fra  et  japansk  Firma  uden 
mindste  Garanti  fra  hans  Side,  saa  det  hjælper  ikke  at  gaa 
omkring  og  smaasnakke  om  det.« 

Og  lad  os  søge  en  Vurdering  af  det  Folks  moralske  Hold- 
ning og  Træning,  som  his  tovre  er  Foregangsfolket.  Lad  os 
gribe  det  i  en  Masseytring,  som  den  viser  sig  i  Øjeblikke,  hvor 
Resultatet  afhænger  af,  at  hver  enkelt  yder  alt,  hvad  han  evner 
og  yder  det  i  Sammenhæng  med  alle  de  andre;  hvor  der  er  Mu- 
lighed for  at  slutte  fra  Helheden  til  den  enkelte  og  fra  denne 
til  Helheden  igen.  En  saadan  Situation  synes  os  at  foreligge, 
hvor  »Folket  i  Vaaben«  første  Gang  prøver,  om  det  formaar 
at  udfylde  sin  nye  Organisation,  og  denne  Situation  forelaa  un- 
der Krigen  med  Kina  i  1895  før  Stormen  paa  Wei-hai-wei  og 
iagttoges  af  den  tilstedeværende  russiske  Militærattaché  i  Pe- 
king: Oberst  Wogak.  Han  skriver  herom:  »Fra  det  første 
Øjeblik  af,  da  Kl.  3  om  Natten,  Kolonnerne  drog  forbi  mig 
ved  Skinnet  fra  Baalene,  var  jeg  klar  over,  at  her  marscherede 
Soldater,  man  kunde  stole  paa.     Den  lydløse  Stilhed  i  Fronten, 


^)   Stiaiv    Dismond.     Asiens    Udfordring    efter    Krigen.      »Tilskueren«. 
Marts  191.5.    S.  279. 

der  kun  afbrødes  af  skarpe  Kommandoord,  de  lange,  faste 
Trin,  Behersketheden,  Roen,  der  stod  at  læse  paa  Soldaternes 
Ansigter,  alt  dette  indgav  mig  iivilkaarligt  hin  Opfattelse.  Alt 
som  de  kom  frem  i  Ilden,  som  Kineserne  aabnede  paa  altfor 
lang  Afstand,  tilpassede  de  sig  klogt  Terrænet  og  lod  Kolonnerne 
stille  sig  i  Slagorden.  Selv  skød  Japanerne  ikke,  før  de  var  paa 
god  Skudafstand,  og  der  var  Kompagnier,  der  naaede  frem  til 
Fjendens  Stillinger  uden  at  have  bortødslet  en  eneste  Patron. 
Japanerne  tøvede  ikke  under  Fremrykningen,  uopholdeligt 
marscherede  de  fremad  uden  at  agte  paa  Kystartilleriet,  hvis 
vældige  Projektiler  gjorde  et  stærkt  Indtryk,  —  jeg  dømmer 
efter  min  egen  Følelse  — .  Og  da  Ilte  Brigade,  hvis  Bevægelser 
jeg  fulgte,  naaede  Strandbredden,  havde  jeg  en  uvilkaarlig  Fø- 
lelse af,  at  dersom  Havet  havde  været  islagt,  vilde  denne  Brigade 
have  marscheret  endnu  længere  frem  til  Angreb  paa  alt,  hvad 
der  stillede  sig  imod  den.  Og  det  var  ikke  mig  alene,  som 
havde  denne  Opfattelse.  —  Med  denne  Vurdering  af  de  japan- 
ske Tropper  forlod  jeg  Valpladsen  den  18.  (30.)  Januar.«  ^) 
Og  allerede  forud  havde  samme  skarpe  Iagttager  skrevet: 

»Med  Japan  er  der  opstaaet  en  ny  Magt,  som  vil  faa  en 
uhørt  Indflydelse  paa  Østasiens  videre  Skæbne.  Jeg  ind- 
rømmer, at  denne  Tanke  ikke  rigtig  vil  ind  i  Hovedet  paa 
En,  men  før  eller  senere  maa  man  desuagtet  vænne  sig  til 
den.«^) 

Og  da  Japan  efter  Krigen  maatte  bøje  sig  for  Stormagterne 
og  afstaa  fra  Besættelsen  af  Halvøen  Ljaotung,  gav  Mikadoen 
Udtryk  for  den  almindelige  Stemning,  da  han  i  sit  Manifest  til 
Folket  skrev: 

»Men  vi  føle  klart,  at  vort  Riges  nuværende  Stilling  er 
langt  fra  det,  der  udgør  dets  historiske  Bestemmelse.«^) 


1  G.  Trubetzkoj:  Ryssland  som  Stormakt.    S.  35  f.    Stockholm  1914. 
')   Samme.    S.  36. 
')   Samme.   S.  37. 

Og  hvem  kan  læse  f.  Eks.  de  Afhandlinger  af  japanske 
Statsmænd  o.  a.,  som  findes  i  Steads  bekendte  Værk  om  Ja- 
pan ^)  uden  at  føle,  at  han  her  staar  overfor  et  Folk,  som  er 
Europas  mere  end  sidestillet  ikke  alene  i  intellektuelle  Egen- 
skaber men  i  moralske,  og  det  er  ingenlunde  umuligt,  at  dette 
sidste  bliver  det  afgørende.  Det  vidunderlige  i  en  Tilsyneladelse 
som  det  moderne  Japan  ligger  jo  ikke  i,  at  det  viser  sig  at  kunne 
gennemløbe  en  Udvikling,  som  ogsaa  andre  Folk  har  tilbage- 
lagt, men  deri,  at  det  har  kunnet  gøre  det  i  et  Tidsrum,  som 
egentlig  udelukker  Begrebet  Udvikling  og  snarere  minder  om 
en  Aabenbaring.  Thi  det  maa  erindres,  at  først  med  Aaret 
1868  traadte  Japan  ud  af  sin  feudale  Middelalder,  og  det  væk- 
kedes ikke  og  samledes  ikke  som  Bærer  af  en  ny  Tro.  Tvært- 
imod. Man  kan  snarere  sige  om  det  japanske  Folk,  at  det  er 
et,  der  søger  en  Religion.  Paa  dette  Punkt  netop  er  der  en 
afgørende  Modsætning  mellem  det  japanske  Folk  og  det  ene- 
ste i  Historien,  saa  vidt  vor  Viden  rækker,  med  hvilket  det  kan 
sammenlignes:  Araberne.  Et  Aarhundrede  efter,  at  dette  vid- 
underlige Folk  var  traadt  ud  over  sin  fattige  Ørkentilværelse 
paa  sin  Hjemstavns  Halvø,  herskede  det  over  et  Verdensrige, 
som  strakte  sig  paa  begge  Sider  af  Middelhavet  fra  Atlanter- 
havet til  over  det  nuværende  Indiens  Vestgrænse  —  Indus  — . 
Længe  før  Europa  greb  det  tilbage  til  den  gamle  undergaaede 
Kultur  og  tilegnede  sig  dens  Økonomi,  dens  Organisation,  Rets- 
og  Finansvæsen.  Hvor  megen  græsk-romersk  Litteratur  skyl- 
der vi  ikke  netop  arabiske  Afskrifter.  Men  dette  Folk  aaben- 
barede  sine  medfødte  Kultur-  og  Herskeregenskaber  paa  Grund- 
lag af  en  religiøs  Ide.  Japanerne  har  ingen  Religion  —  og 
dog.  Hvor  forskellige  i  deres  Kultus,  i  Formen  af  den  Aaben- 
baring, deres  forskelHge  Trossamfund  slutter  sig  til;  noget  er 
de  fælles  om  og  maaske  netop  det  i  Religionen,  som  staar 
over  alle  Trosf ormer:  Forstaaelsen  af  Tilværelsen  blot  som  et 
Punkt  i  en  ubrudt  Linie,  der  tegnes  videre  fra  Slægt  til  Slægt; 
som  udgaar  fra  Evighedens  Dyb  og  ender  i  det  Evige,  hvor 
Maalet  for  Slægternes  tunge  Vandring  gennem  Aarmillionerne 


*)  A.   Stead.    Unser    Vaterland   Japan.     Leipzig   1904. 

findes.  Fainiliesainhørigheden,  Ikke  blot  de  faa,  som  iiii 
lever,  men  de  utallige,  som  har  levet,  og  som  følger  efter,  der- 
med Sammenhængen  og  Kontinuiteten,  og  Folkesjælen  fyldt 
med  dol  høje  Ideal,  Japaneren  kalder:  y'Bushido<^  —  det  er  Ja- 
paiis  Religion.  Bushido  er  en  væsentlig  uskreven,  ridderlig  | 
Ærescodex,  som  den  japanske  Lenstids  Ridderskab  maatte  ■ 
følge.  Den  er,  siger  Professor  Yoshida,  udviklet  af  »japansk 
Aand,  confuciansk  Pligtfølelse  og  buddhistisk  Barmhjertig- 
hed«.^) Og  i  Steads  Værk  skildres  Japans  Religion  af  Univer- 
sitetsprofessorer under  de  to  Kapitler:  »Bushido,  Japans  mo- 
ralske Grundsætninger«  og  »Cultus  af  Forfædrene«.  Delte  er 
ikke  evropæisk  Individualisme,  snarere  dens  Modsætning,  men 
hvilke  Individer  har  ikke  løftet  sig  af  Lagene  i  Middelalderens 
Klassestat,  og  hvor  megen  Ynkelighed  ikke  af  Nutidens  indi- 
vidualistiske Samfund. 

Dette  Japan  er  det,  hvis  politiske  og  kulturelle  Kald  er  Gen- 
indsættelsen af  Østens  Folk  i  Kulturens  Højsæde,  og  for  dets 
Øjne  er  det,  at  Evropa  sønderslider  sig  selv  nu  paa  andet  Aar. 

Der  er  mere  at  lægge  Mærke  til,  sagde  vi  ovenfor,  i  de  Tele- 
gi-ammer  og  Korrespondancer,  vi  citer'ede,  end  Regeringens 
ivrige  Bestræbelser  for  at  faa  Arbejderne  til  at  suspendere  deres 
»Cacany*  under  Krigen.  Der  er  det,  at  IJoyd  George  udtaler: 
at  » Metal fabrikernes  Arbejdsgivere  og  Arbejdere  kan  vinde 
denne  Krig,  men  uden  dem  er  Sejren  umulig.«  Han  vil,  siger 
han,  at  dette  skal  staa  saa  klart  for  alle,  fra  den  øverste  Ledelse 
til  Arbejdsmanden.  Han  nævner  dem  Trin  for  Trin  ligesom 
for  at  ingen  skal  kunne  smøge  Ansvaret  af  sig,  og  han  gen- 
tager derefter  >uden  den  bedste  Hjælp  fra  deres  Side  er  Sejren 
umulig,  med  deres  Hjælp  kan  vi  gribe  Sejren.«  Hvad  er  det,  her 
peges  paa.  Paa  et  ophøjet  verdenshistorisk  Øjeblik,  hvor  et 
Folk,  en  Sammenslutning  af  Folk,  en  Kultur,  siger  man  jo, 
i  Modsætning  til  en  anden  indenfor  samme  Kulturkreds,  ud- 
giver det  sidste  Løsen  til  Kamp  paa  Liv  og  Død,  før  det  sidste 
Anløb.  Er  det  det,  der  tales  om?  Ja,  det  er,  men  det  er  tillige 
uendelig  meget  mere.     Det  er  tillige  det  ganske  dagligdags,  det, 


^   Karl  Larsen:    Japansk  Aand.    S.   104.    København   1910. 

der  foregaar  hver  Arbejdsdag  i  Aaret,  men  bare  ganske  stille 
og  ubemærket,  ikke  samlet  i  en  vældig  Sum  i  kort  Tid  men  fal- 
dende som  Tidens  Dryp  fra  Minut  til  Minut,  uænset,  indtil 
Summerne  fremtræder  i  statistisk  Form  og  gør  en  Sammenlig- 
jiing  mulig  og  viser  en  Udviklingslinie.  Uden  deres  Hjælp:  Ar- 
bejdslederes, Teknikeres,  Købmænds,  Landbrugeres,  Rhederes, 
Skibsføreres,  faglærte  Arbejders  og  Arbejdsmænds  er  Sejren 
umulig,  med  den  kan  Sejren  gribes,  saadan  lød  det  jo,  og  er  det 
andet  end  det,  der  kræves  Dag  ud  og  Dag  ind:  Fællesskab  i 
Erkendelse  af  Maal  og  Midler,  i  Villie  og  Arbejde.  Og  er  der- 
med Lønkampen  ophævet?    Intet  mindre. 

Man  kan  slaas  om  Fordelingen,  saa  meget  man  lyster.  I 
saa  Henseende  er  der  kun  en  Betingelse,  nemlig  at  dér  er  noget 
at  fordele.  Men  skal  der  være  det,  maa  der  være  en  fælles  Er- 
kendelse af  økonomisk  Politiks  Maal  og  Veje  og  en  fælles 
Villie  til  al  føre  det  Erkendte  igennem.  Og  denne  Erkendelse 
kan  kun  i  et  eneste  Tilfælde  bestemmes  ved  det  egne  Maal,  det 
er,  naar  man  siddei"  inde  med  Monopolet  —  Verdensmonopolet. 
Det  har  England  en  Gang  gjort,  og  det  har  troet,  at  det  var  Na- 
turens urokkelige  Orden,  at  saaledes  skulde  det  vedblive  at 
være  indtil  Dagenes  Ende.  Men  Monopolet  er  aldrig  erobrat 
en  Gang  for  alle.  Det  maa  værnes,  forsvares  fra  Dag  til  Dag 
—  gennem  Arbejdet.  Det  Arbejde,  hvis  Art  og  Grad  til  sy- 
vende cg  sidst  beslemmes  af  de  andre,  der  ogsaa  vil  være  med. 
Sit  Maal  maa  man  da  stadig  omjustere  efter  deres,  først  saa 
holder  man  sig  frisk,  arbejdsdygtig  og  konkurrencedygtig.  Rom 
troede  ogsaa  en  Gang,  at  det  havde  Monopolet  for  Evigheden. 
Derfor  lo<l  det  trøstigt  Barbarerne  gøre  sit  Arbejde.  De{  be- 
gyndte med  Gladiatorlege  og  Dyrekampe,  som  Japanerne  gik 
paa  Tourné  i  Evropa  med  deres  Bambuskunster.  Det  gik  vi- 
dere med  al  dyrke  Romerrigets  Jord  og  Ix'sorge  Hus-  og  Last- 
arbejdet  som  Kineserne  dyrkede  Kalifomiens  Frugttræer,  saa 
længe  de  maatte  være  der,  og  Kulierne  afrikanske  Miner.  Det 
blev  .saa  til  livegne  Embedsmænd  paa  Godserne,  til  ufrii.«  Ko- 
loner, til  Soldater  i  Hæren,  til  frie  Embedsmænd  og  Officerer,  til 
hele  Kohorder  af  Barbarer  under  indfødte  Førere  til  Grænsefor- 
svar mo<l  andre  Harbarer  udenfor,  det  blev  til  alt  Arbejdet  i  hele 

Landet,  indtil  Kejsertronen  og  Forfald  og  Sammenbrud  i»r  on 
gammel  og  liøj  Kultur  i  Ruiner  under  et  tykkere  eller  tyndere 
Lag  af  Barbari.  —  Aldrig  har  et  Folk  kastet  Arbejdet  fra  sig 
uden  al  begj^nde  Nedgangen,  aldrig  heller  en  Klasse.  Men  i 
Lloyd  Georges  Appel  ligger  der  en  Erkendelse,  som  vil  holde 
langt  Uld  over  Krigen  og  ændre  meget  i  Samfumlslagenes  Be- 
tragtning af  hverandre.  Der  ligger  dette:  at  Sejren  kun  kan 
føres  hjem,  naar  alle  vil  det,  at  de  alle  netop  er  nødvendige. 
Og  dennt  Sejr  er  ikke  væsensforskellig  fra  den,  der  kæmpei» 
daglig  om  i  Fredens  Gerning. 


c.  DEN  ENGELSKE  BONDESTANDS  UNDERGANG. 

Der  er  gjort  Rede  for  Grundene  til  Englands  relative 
Tilbagegang,  men  dermed  kun  belyst  nogle  af  de  Svagheder, 
der  klæber  ved  det  moderne  England,  og  gør  det  mindre  stærkt, 
end  det  kunde  og  burde  være.  Vi  vil  nu  nærmere  betragte 
nogle  af  de  sociale  og  økonomiske  Virkninger  af  den  Udvik- 
ling, Landet  har  gennemløbet  fra  Agrarstat  til  Industristat. 
Denne  Udvikling  var  nødvendig.  Et  Land  kan  ikke  blive  staa- 
ende  i  Agrarstandpunktets  enbenede  Tilværelse.  Men  det  be- 
høver heller  ikke  at  udvikle  sig  saa  ensidigt,  at  den  gamle 
Støtte  helt  visner  af.  Og  det  er  det,  England  ulykkeligvis  har 
gjort.  Det  har  sat  sin  Bondestand  til.  Vi  møder  her  et  Pro- 
blem, som  der  er  al  Anledning  til  at  dvæle  ved,  fordi  der  her 
hjemme  er  en  vis  Spænding  mellem  Landbrug  og  Industri, 
som  beror  paa  Spørgsmaalet  om,  hvorvidt  en  industriel  Ud- 
vikling nødvendigvis  maa  føre  til  Tilbagegang  for  Landbruget. 
Dette  Spørgsmaal  maa  vi  tilbage  til  i  et  senere  Afsnit,  men  da 
den  engelske  Udvikling  stadig  ligger  bag  Ængstelsen,  saa  er 
her  Stedet  til  at  gøre  Rede  for  Grundene  til  Bondestandens  Til- 
intetgørelse i  England.  Det  har  overhovedet  sin  store  og  ak- 
tuelle Interesse  at  se,  hvorledes  det  kan  blive  muligt,  at  en  Klasse 
af  saa  afgørende  Betydning  for  et  Land  ikke  alene  i  økono- 
misk Henseende,  men  tillige  i  social  og  politisk,  kan  saa  at 
sige  helt  forsvinde.  Og  delte  skulle  vi  da  forsøge  at  gøre 
Rede  for. 

Et  godt  Udgangspunkt  for  Bedømmelsen  af  tidligere  Tiders 
sociale  Forhold  ejer  man  netop  i  England  i  det  enestaaende 
Værk,  der  kaldes  »the  Domesday  booka.  Det  er  en  Jordebog, 
udai'bejdet  i  1086  under  Vilhelm  Erobreren,  den  normanniske 
Fyrste,  der  jo  20  Aar  forud  underlagde  sig  Landet.  Denne  Bog 
er,  som  nævnt,  hvad  vi  kalde  en  Jordebog,  —  sammenlign:  Val- 
demar den  II. s  Jordebog,  —  og  den  indeholder  en  Fortegnelse 
over  samtlige  Landejendomme  i  henved  Halvdelen  af  del  nu- 
værende England,  deres  Areal,  Besiddelsesform,  Afgifter,  o.  s.  v. 
Den  fik  det  mærkelige  Navn  »Dommedagsbogen«,  fordi  det  hed 
sig,  at  de  Afgifter,  en  Ejer  eller  Bruger  efter  den  skulde  svare, 
kimde  han  lige  saa  lidt  slippe  fra  som  fra  sine  Synder  paa  Dom- 
mens Dag.  Det  er  40  %  af  det  egentlige  Englands  Areal,  Bogen 
omfatter.  De  nordlige  Grevskaber  og  Wales  er  ikke  registrerede, 
men  paa  disse  40  %  opviser  Bogen  275,000  Grundejere,  deraf 
9000  Vasaller  og  omtrent  250,000  Bønder  M. 

Den  samlede  Land-  og  Bybefolkning  paa  det  paagældende 
Areal,  der  omfatter  5  Millioner  acres  —  rundt  3%  Mill.  Tdr. 
Land  eller  saa  meget  som  de  danske  Øer  +  Vejle,  Aarhus 
og  Randers  Amter  tilsammen  —  i  Kultur,  er  paa  det  angivne 
Tidspunkt  —  med  alt  Forbehold  —  beregnet  til  at  være  beboet 
af  1,2  Millioner  Mennesker^).  Holder  denne  Beregning  nogen- 
lunde Stik,  saa  har  England  paa  Vilhelm  Erobrerens  Tid  baaret 
en  forholdsvis  talrig  Bondestand  eller,  som  man  maaske  hellere 
niaa  sige,  haft  et  meget  udbredt  Bondebrug.  Den  allerstørste 
Del  af  de  her  omtalte  250,000  Bønder  svarer  nemlig  socialt  og 
poHti.sk  ikke  til  det  moderne  Begreb:  Bonde,  idel  de  var  ufri, 
om  end  langtfra  Slaver  eller  blot  Livegne.  Ogsaa  saadaime 
fandies  naturligvis,  men  Hovedparten  af  ufri  engelske  Bønder 
var  vel  stavnsbundne  og  kunde  sælges  med  Godset,  men  ikke 
uden  det.  De  havde  desuden  Rettigheder  overfor  den  fælles  Al- 
minding og  andet  Fælleseje  og,  hvad!  der  var  meget  vigtigt,  de 
var  Medlemmer  af  Godsdomstolen,  var  organiserede  og  kunde 


*)   Roschcr:    .\nsicliteii    (l«r   Volk.swiiiscliatl.    S.    245.    o.   Udg.    Leipzig 
1878. 

=)    i>.  Inamn.    Hwlii).  d.    S.    1.    Ud«.  II.  S.   4:58. 

som  Organisation  have  Privatejendom.  Der  er  nu  den  ejen- 
dommelighed ved  Udviklingen  her,  at  de  engelske  Bønder  tid- 
ligere end  andre  Landes  naa  personlig  Frihed,  men  at  de,  unæg- 
teligt i  en  vis  Sammenhæng  hermed,  skilles  fra  deres  Jord,  der 
efterhaanden  forsvinder  som  Bondebrug,  idet  den  opsuges  af 
Stordriften.  I  hele  denne  Udvikling  samvirker  økonomiske,  tek- 
niske og  politiske  Momenter,  og  den  foregaar  i  to  kraftige  Frem- 
stød, der  har  hver  sine  særlige  Aarsager.  En  Bevægelse,  som 
kulminerer  i  det  16.  Aarhundrede,  en  anden,  som  fuldbyrder 
Ødelæggelses  værket  i  sidste  Halvdel  af  det  18.  Aarhundrede  og 
Begyndelsen  af  det  19.  Der  lindes  ingen  Pavse  mellem  disse 
to  Perioder,  kun  er  Bevægelsen  svagere  i  Tiden  mellem  dem. 

Den  Bevægelse,  man  maaske  kunde  betegne  som  det  16.  Aar- 
hundredes,  skønt  den  begynder  tidligere,  men  kulminerer  i  dette 
Aarhundrede,  har  som  Motiv  en  Blanding  af  følgende  Momenter. 
Aftagen  af  den  landlige  Arbejdskraft,  hvilket  i  og  for  sig  maatte 
faa  Godsejerne  til  at  tænke  over  en  Omlægning  af  Driften  fra 
den  mere  arbejdslugende  Korndrift  til  Faarehold,  der  krævede 
langt  mindre  Arbejdskraft.  Overvejelser  i  denne  Retning  støttes 
yderligere  af  det  stigende  Uldforbrug  først  til  Eksport  i  raa  Til- 
stand ved  Hanseaterne,  senere  i  Perioden  til  den  hjemlige 
Klædemanufaktur.  Hertil  kommer  endelig  Hoveriets  Afløsning 
med  Pengeydelser.  Hovedtrækkene  i  denne  Periodes  Udvikling 
er  følgende: 

Medens  Forholdene  paa  Landet  var  ufri,  nød  Byernes  Be- 
folkning, selv  hvor  Byen  oprindelig  hørte  under  en  Godsejer 
eller  et  Kloster  og  helt  eller  delvis  var  befolket  af  Hørige, 
større  Frihed,  for  hvilken  Organisationen  i  Gilder  og  udstedte 
Fribreve  var  Grundlaget.  Byens  Udskillelse  fra  Landet  og  Dan- 
nelsen af  Byforfatningen  er  i  England  forløbet  roligere  end  de 
fleste  Steder  paa  Fastlandet,  og  i  det  13.  Aarhundrede  betrag- 
tedes Bosættelsen  i  en  By  faktisk  som  Erhvervelse  af  personlig 
Frihed.  Retssætningen :  »Byluft  gør  fri«  er  her  som  andet 
Steds  gældende.  Allerede  Tilstedeværelsen  af  saadanne  Fri- 
steder hist  og  her  i  Landskabet  maa  indirekte  virke  tilbage  paa 
Forholdet  mellem  Godsejer  og  Bonde,  men  direkte  paavirkes 
delte  derved,  at  Hørige  undslippe  Ufriheden  ved  al  rømme  til 

Byen  og  bosætte  sig  der.  Desuden  har  fra  henimod  Midten  af 
det  14.  Aarhundrede  og  et  godt  Aarhundtedc  frem  i  Tiden  en 
Mængde  Arbejdskraft  været  unddraget  det  engelske  Landbrug 
ved  Bøndernes  Anvendelse  til  Krigstjeneste  under  Hundrede- 
aarskrigen  med  Frankrig.  Englands  betydelige  militære  Over- 
legenhed over  Genboen  indtil  Jomfruen  af  Orleans  Optræden 
(1429)  beroede  mindre  paa  det  engelske  Rytteri  —  d-  v.  s 
Adel  —  end  paa  Fodfolket,  de  berømte  Bueskytter,  der  var 
Bønder:  Yeomanry«^).  Imidlertid  er  begge  disse  Aarsager  til 
den  landlige  Arbejdskrafts  Aftagen  sikkert  traadt  i  Skygge  for 
den,  der  var  Følgen  af  den  sorte  Døds  Optræden  i  det  14.  Aar- 
hundrede. I  tre  voldsomme  Anløb:  fra  August  1348  til  Somme- 
renj  13^9,  fra  August  1361  til  Maj  1362  og  fra  Juli  1368  lil 
Michaelis  1369  hærgede  denne  frygtelige  Pest  Landet.  Ned- 
gangen i  Befolkningstallet  angives  naturligvis  forskelligt  og  over- 
drevent af  de  samtidige,  —  Adam  von  Usk  angiver,  at  Landet 
affolkedes  med  '*/io  — '  ^^^  ^^  omtrent  Halvdelen  af  Befolknin- 
gen faldt  som  Offer  for  Pesten,  anses  for  sandsynligt.  —  Ro- 
gers: History  of  Agriculture  and  Prices;  forthnightly  Rev.  IL, 
III.  og  IV.,  Becker:  Epidemies  of  the  midle  ages^). 

Det  er  sandsynligt,  at  Landbrugets  hørige  Arbejdskraft 
allerede  før  den  sorte  Død  har  været  utilstrækkelig,  hvil- 
ket jo  maatte  blive  en  naturlig  Følge  af  den  Afløsning 
af  Hoveriarbejdet  med  faste  Pengeydelser,  som  allerede 
den  Gang  var  sat  ind  og  langsomt,  men  sikkert  —  Gen- 
ner a.  S.  —  banede  sig  Vej.  Det  menes,  at  allerede  før 
den  sorte  Død  havde  man  set  sig  nødsaget  til  at  udfylde 
det  hørige  Arbejde  med  lejet  Arbejde,  men  det  er  i  alt  Fald  kbirt, 
at  efter  Pesten  maatte  det  blive  nødvendigt;  ligesom  Afløsningen 
af  Hoveriarbejdet  med  Pengeydelser  lui  tager  Fart,  og  Arbejds- 
lønnen stiger. 

Man  søger  at  imødegaa  denne  Stigning  gennem  Lovgivnin- 
gen, 1349  udgaar  en  kgl.  Forordning  —  23  Eduard  III.  —  der 
befaler  Tyendet  at  tjene  for  samme  Løn  som  før  Pesten,  andre 
følger,  men  forbliver   virkningsløse,  og  da  Godsejerne  nu  be- 


')   Roscher:  a.  S.    S.  247. 

=)   E.  E.  K.  Gonner:  Hdwlrb.  d.  S.    1.  Udg.  II.    S.  223. 


83 

gynder  at  imødegaa  den  hele  Tendens  paa  Arbejdsforholdets 
Omraade,  sker  det  ved  at  søge  tilbage  mod  den  gamle  Ordning 
med  Arbejdsydelser  i  Stedet  for  Pengeydelser.  Bønderne  mod- 
sætter sig,  og  Spændingen  udløses  gennem  Bondeopstanden  af 
1381,  hvis  Karakter  klart  erkendes  gennem  Bøndernes  Til- 
intetgørelse af  Godsarkiverne,  der  indeholdt  Fortegnelserne  over 
Tjenesteydelserne,  et  Træk,  som  jo  straks  fører  Tanken  til  >den 
store  tyske  Bondekrig«  omkring  1525  med  ganske  Ugnende 
Motiver  og  samme  Stræben.  Opstanden  sloges  ned,  men  i  Mod- 
sætning til  Udviklingen  i  Tyskland  blev  i  Praksis  den  almindelig 
tilstræbte  Ordning  med  Afløsning  af  Hoveriarbejde  med  Penge- 
ydelser staaende,  hvor  den  var  indført,  og  Bøndernes  Krav 
paa  dens  videre  Gennemførelse  bestredes  derefter  ikke  med  Ef- 
tertryk. Men  dette  maatte  føre  til  tekniske  Forandringer  i  Land- 
bruget, fordi  dettes  Rentabilitet  som  Agerbrug  var  betinget  af  en 
billig  Arbejdskraft,  der  nu  ikke  længere  kunde  erholdes.  Man 
hjalp  sig  frem  til  en  Overgangsform  med  Forpagtning  i  stor 
Stil,  som  imidlertid  heller  ikke  løste  Spørgsmaalet,  der  ved  Da- 
tidens Landbrugsteknik  overhovedet  kun  lod  sig  løse  ad  én 
Vej,  nemlig  Overgang  til  ekstensivere  Drift,  baseret  paa  Faare- 
hold,  og  Spørgsmaalet  blev  da,  om  Betingelsen  herfor  var  til 
Stede. 

Naar  vi  da  erindre  den  foran  skitserede  økonomiske  Politik, 
man  i  stigende  Grad  slog  ind  paa,  indtil  Gennembruddet  endelig 
finder  Sted  under  Elisabeth,  naar  man  ved,  at  Uldpriserne  var 
i  Stigning,  saa  bliver  det  klart,  at  Forudsætningerne  for  at  af- 
løse Agerbruget  med  Faarehold  var  til  Stede,  og  en  tydelig  Stræ- 
ben efter  at  samle  Driften  paa  store  Arealer,  der  udlægges  til 
Græsning,  gør  sig  i  Overensstemmelse  hermed  gældende.  Her- 
om er  der  mange  Vidnesbyrd.  1487  hører  vi  fra  Parlamentet 
Klager  over,  at  Bondestanden  —  Yeomanry  — aftager,  fordi 
udfæstede  Bondegaarde  sammendrages  og  forvandles  til  »Do- 
mæner* M).  Under  Henrik  VII.  (1485—1509)  paabydes  saa- 
ledes,-)    at  der  skal    tillægges    ethvert  nyt  Hus  mindst  4  acres 


1)  Roscher:  a.  S.    S.  247. 

2)  Roscher:  a.  S.    Side   249. 

Land.  I  1533  forbyder  Henrik  VIII.  (1509—1547)  at  bort- 
forpagte mere  end  to  Gaarde  sammen,  og  Agerland,  der  udlæg- 
ges til  Græsgang,  belægges  med  en  Skat  af  50  %  af  Udbyttet. 
Samme  Konge  forbyder,  at  Faareh jordene  maa  tælle  over  2000 
Faar,  medens  det  af  Fortalen  til  Lovene  ses,  at  de  i  enkelte 
Tilfælde  har  talt  indtil  24,000. 

Men  disse  Love  forblev  virkningsløse  paa  Grund  af 
deres  mod  Absolutismen  styrende  Udsteders  Kampe  med 
Parlamentet,  hvor  de  store  Ejendomisbesiddere  netop  havde 
Flertal.  I  stigende  Grad  finder  vi  tværtimod,  alt  som 
Tiden  skrider,  den  samme  Udvikling  godtgjort  fra  alle 
Sider,  der  kunne  give  Oplysning  i  saa  Henseende.  Enten 
vi  søger  Bekræftelse  gennem  Parlamentsudtalelser  som  den  an- 
førte, talmæssige  Vidnesbyrd  om  Faareholdets  Udvidelse,  tal- 
rige Lovbestemmelser  mod  Nedlæggelse  af  Bondebrug  og  Fast- 
sættelse af  en  Maksimalgrænse  for  Faarehjordenes  Størrelse, 
eller  vi  læser  Skildringer  af,  hvorledes  Landsbyerne  i  hele  Grev- 
skaber som  Warwickshire  lægges  øde  —  allerede  1449  eller 
endnu  før  (/  Rowe:  Historia  Regum  Angliæ.  Hdwtb.  a.  S.  S.  224) 
— ;  fra  alle  Sider  belyses  den  samme  Kendsgerning:  Græs- 
gangenes Udvidelse  paa  Bekostning  af  Agerlandet  og  Bonde- 
bruget, dels  ved  Sammenlægning  af  Bondejord  og  Udkøb,  Ud- 
chikanering  eller  ligefrem  Udvisning  af  Bønderne,  dels  ved  An- 
greb paa  Landsbyens  Alminding,  der  helt  eller  delvis  indhegnes 
af  Godsejeren,  som  dermed  sætter  sig  ud  over  Bøndernes  fra 
Arilds  Tid  hævdede  Græsningsret  paa  dette  Fælleseje. 

Allerede  i  Slutningen  af  det  15.  Aarhundrede  hedder  det:  »at 
store  Ulemper  opstaa  dagligen  ved  den  om  sig  gribende  Ned- 
lajggelse  af  Huse  og  Gaarde  i  dette  Land  og  ved  den  Praksis  at 
udlægge  til  Græsgange  Jord,  der  af  Arild  har  været  under  Plov, 
og  hvorved  Lediggang,  som  er  Roden  til  alt  Ondt,  dagligen 
vokser.  Thi  hvor  der  i  forrige  Tider  i  en  Landsby  fandtes  to 
Hundrede  Mennesker  levende  af  hæderligt  Arbejde,  der  finder 
man  som  nu  om  Dage  to  eller  tre  Faarehyrder,  medens  Resten 
er  henvist  til  Ørkesløshed«  ^). 


*)   Henrik  Pedersen:  Jordbesiddelse  og  Jordreform  i  England.    National- 
okonomisk   Tidsskrift  XXXXVII    1900.    S.  300. 

I  Kirkerne  forordnedes  en  almindelig  Bøn,  som  optoges  i 
»The  prayer  Book  of  1552«  saaledes: 

:»Saa  beder  vi  Dig  af  vort  ganske  Hjerte,  at  Du  vil  lade  Din 
hellige  Aand  oplade  deres  Hjerter,  som  ejer  Landets  Jord  og 
dets  Græsgange,  saa  de  ihukommende,  at  de  selv  er  som  Dine 
Fæstere,  ikke  vil  forøge  Skylden  af  deres  Huse  og  fordre  og 
tage  ubillig  Landgilde,  saaledes  som  Skik  er  blandt  denne 
Verdens  Begærlige,  men  at  Du  giver  dem  andre  til  Brug,  saa 
Bønderne  maatte  være  i  Stand  til  at  udrede,  hvad  Skyld  de 
haver,  og  dertil  leve  og  hjælpe  deres  egne  og  betænke  de  Fat- 
tig^^  —  at  de,  betænkende  Jordelivets  Forkrærakelighed,  maa 
være  tilfredse  med  det,  de  haver  og  ikke  lægge  Hus  til  Hus  og 
Ager  til  Ager  deres  Medmennesker  til  Fordærv«  ^). 

Endelig  er  det  jo  baade  Tiden  og  Stedet  her  at  mindes  7'/fo- 
mas  Moores'  verdenskendte  >> Utopia«,  der  udkom  1516,  og  hvis 
Virkelighedsskildringer  jo  netop  har  disse  Forhold  til  Bag- 
grund. Man  erindre  hans  Udtalelser  om  Faarene,  der  i  Eng- 
land er  blevet  til  Rovdyr,  som  angriber  Mennesker  og  forjager 
dem  fra  Markerne  og  ud  af  deres  Huse  og  Landsbyer. 

Dermed  er  det  første  Fremstød  mod  den  engelske  Bonde- 
stand klarlagt.  Men  blev  denne  Stand  ogsaa  svækket  ved  det, 
saa  er  det  meget  langt  fra,  at  den  helt  forsvandt  eller  blot  de- 
cimeredes. Bortset  fra  den  foranførte  Hjælp  fra  Kongemagten, 
der,  selv  om  den  i  Praksis  direkte  forblev  uden  synderlig  Virk- 
ning, dog  har  haft  indirekte  Betydning,  saa  var  saavel  Juri- 
sternes Opfattelse  med  Hensyn  til  Ejendomsretten  over  Jor- 
den som  Almenhedens  Opfattelse  af  det  samme  Spørgsmaal 
og  den  almindelige  Stemning  i  Henseende  til  den  økonomiske 
Betydning  af  Bondebruget  den  Gang  en  anden,  end  den  senere 
blev.  Endnu  paa  Lord  Bacons  Tid")  (1561—16261  hæv- 
dedes det,  at  alt  Land  strengt  taget  tilhørte  Staten  og  kun  var 
overladt  Private  enten  som  Len  eller  i  Forpagtning  —  tenure 
—  Lensmændene  mod  Riddertjeneste,  Bønderne  mod  Forplig- 


1)   Henrik  Pedersen  a.  S.   S.  301  1. 

-)   Berømt  Retslærd,  Pliilosoj)!!   og   Slntsmand. 

telse  til  at  yde  Tjeneste  med  Plov  eller  Spade  ^),  og  Lord 
Coke"^)  hævder,  at  endnu  ved  Begyndelsen  af  det  17.  Aarhun- 
drede  var  en  Trediedel  af  Englands  Jordbrug  i  Hænderne  paa 
Arvefæstere  —  Copyholders  — .  Hvilken  Rolle  the  Yeomanry, 
Selvejerbønderne  spillede  under  Cromwell  (1651 — 1658) 
minder  Henrik  Pedersen  om  i  sin  tidligere  anførte  Afhandling, 
og  med  Hensyn  til  Overgangen  mellem  det  17.  og  det  18.  Aar- 
hundrede  anfører  han  høje  Tal  paa  Selvejerbønder  og  Arve- 
fæstere fra  en  Række  Forfattere,  ligesom  Sir  Davenant  mod 
Slutningen  af  det  17.  Aarhundrede  anslaar  Selvejerbøndernes 
—  freeholders  —  Antal  til  160,000,  som  sammen  med  deres 
Familier  skulde  udgøre  rigeligt  en  Syvendedel  af  Englands  Be- 
folkning ^). 

Men  Retsopfattelsen  gik  i  GlemmeJx>gen,  og  Synet  paa 
den  økonomiske  Betydning  af  Bonclebruget  blev  et  ganske 
andet,  efterhaanden  som  de  Teorier,  der  endelig  sammenfattedes 
i  den  populære  Betegnelse  »Manchesterskolen<i  arbejdede  sig 
frem.  Og  i  Overensstemmelse  hermed  er  det  da,  at  det  18.  og 
19.  Aarhundrede  bliver  Vidne  til  den  engelske  Bondestands 
næisten  fuldstændige  Udryddelse.  Det  skete  ad  politisk  Vej,  gen- 
nem den  saakaldte  Enclosurebe vægelse  og  gennem  frivillig  Over- 
dragelse. Hvor  stor  en  Rolle  de  politiske  Momenter,  som  her 
kommer  i  Betragtning,  har  spillet,  er  selv  fremragende  engelske 
Forfattere  uenige  om  ^).  Det  kan  for  os  ogsaa  være  ligegyldigt, 
vi  kan  nøjes  med  at  anføre  de  Retninger,  i  hvilken  Politikken 
har  virket  paa  dette  Omraade,  uden  at  udtale  os  om  Momentets 
Styrke. 

Først  og  fremmest  kommer  her  i  Betragtning  den  Politik, 
Godsejerne  fik  Parlamentet  til  at  drive  under  Gennemførelsen 
af  de  engelske  Landboreformer  —  Ophævelse  af  Fællesdrift 
etc.  —  i   sidste  Halvdel  af  det    18.  Aarhundrede  ved  de  saa- 


')    Rocker:  a.   S.     S.   248. 

-)   Engelsk   Ketslærd  og  Statsmand,  indbragte  »Petition  of  rights«  i  Un- 
derhuset. 

')   Hoschei   n.  S.    S.  250. 

kaldte  »Enclosure  bilis«.  Ved  »Enclosures«  forstaar  Englæn- 
derne alle  Forholdsregler  til  Ophævelse  af  Resterne  af  det  gamle 
Markfællesskab;  saavel  Retten  til  Sammenlægning  af  Gaarde  og 
Grundstykker  som  til  Udskiftning  af  den  Alminding,  Kommu- 
nens Medlemmer  havde  haft  i  Fællesskab  eller  Ophævelse  af 
deres  Græsningsservitutter  paa  den.  I  de  Stridigheder,  som  na- 
turligvis i  Hobetal  opstod  af  Godsejernes  Ønske  om  at  udvide 
baade  deres  Kornarealer  og  Græsgange  ved  at  sammenlægge 
Gaarde  og  indhegne  og  tilegne  sig  Almindinger,  maatte,  som 
Rocher  siger,  i  stigende  Grad,  jo  mere  den  gamle  Retsopfattelse 
gik  af  Minde,  »den  klogere,  rigere  og  stærkere  gaa  af  med 
Sejren!  c  Endnu  i  1845  udtaler  Lord  Lincoln  i  Underhuset, 
at  Klagerne  fra  disse  smaa  Kommunemedlemmer  lades  ganske 
upaaagtede  i  19  af  20  Tilfælde,  fordi  Bønderne  hverken  har 
Raad  til  at  komme  til  London  selv  eller  til  at  lade  sig  repræ- 
.sentere  ved  Sagførere^),  og  saa  lidt  der  er  Tvivl  herom,  er  der 
det  meci  Hensyn  til  den  Maade,  Godsejerne  under  de  nævnte 
Landboreformer  udnyttede  Parlamentets  alt  andet  end  ligelige 
Interesse  for  de  forskellige  Samfundsklasser.  De  fik  Par- 
lamentet til  at  udstede  i  Hobetal  af  private  Indhegnings-  og  Ud- 
Skiflningslove  —  enclosure  bilis  —  ved  hvilke  det  lykkedes  dem 
at  trænge  »the  freeholders<   ud  af  Besiddelsen-). 

Og  det  gentager  sig  her,  hvad  Historien  ikke  mindre  end 
Erfaringen  fra  det  begrænsede  Tidsrum,  et  enkelt  Menneske- 
liv spænder  over,  bekræfter,  at  der  simpelt  hen  ingen  Grænse 
*er  for,  hvad  der  kan  øves  af  Dumhed  og  af  Uret,  naar  den 
almindelige  Stemning  bærer  hen  imod  det  Maal,  som  tilstræbes. 

Dette  var  netop  Tilfældet  i  dette  Tidsrum.  De  økonomiske 
Forfattere  og  den  almindelige  Mening  var  for  Stordrift  i  Land- 
bruget og  mod  Smaadrift  eller  i  alt  Fald  uden  Forstaaelse  af 
Smaadriftens  økonomiske  Betydning,  og  om  dens  sociale 
spurgte  man  ikke  dengang.  Som  en  typisk  Forfatter  fra  Over- 
gangstiden mellem  det  18.  og  det  19.  Aarhundrede  nævner  Hen- 
rik Pedersen,   Artbur   Young   (1741 — 1820)    hvis   første  Skrift: 

»The  farmers  letters  to  the  people  of  England«  udkom  i  2  Bind 
i  1767,  i  3  Bind  i  1769  og  i  4  Bind  i  1771,  en  Række  Oplag,  der 
vidner  højt  om  hans  Samstemning  med  Tiden,  naar  man  erin- 
drer, hvor  lidt  der  læstes  dengang.  Og  denne  Forfatter  var,  som 
Stuart  Mill  kalder  ham:  »la  grande  cultur«s  Apostel  og  dermed 
i  første  Række  blandt  dem,  der  forlangte  Jorden  samlet  paa  faa 
Hænder  og  drevet  i  store  Brug,  en  Maksime,  der  blev  staaende  i 
England,  til  100  Aar  efter  Young  omkring  Halvfjerserne  af  for- 
rige Aarhundrede. 

At  Young  stod  paa  dette  Standpunkt  kan  nu  mindre  undre, 
han  var  ingen  Tænker  af  Betydnmg,  hvad  Forfattere,  der  træf- 
fer netop  lige  Tidens  Smag  meget  sjældent  om  nogen  Sinde  er, 
men  at  hundrede  Aai-  efter  ham  Englands  største  Landbrugs- 
autoritet  for  sin  Tid  og  en  Mand  af  en  ganske  anden  videnska- 
belig Lødighed  end  Young:  James  Caird,  endnu  kunde  mene,  at 
Landbruget  skrider  frem  efter  samme  Princip  som  Industrien, 
det  Princip,  i  Kraft  af  hvilket  Dampvæven  har  fortrængt  Haand- 
væven,  maa  forbavse^). 

Foruden  de  her  nævnte  Momenter  bør  anføres,  at  de  store 
Rigdomme,  der,  som  før  nævnt,  samledes  paa  engelske  Hæn- 
der, netop  paa  denne  Tid  gennem  Udviklingen  af  Kolonial^ 
handelen  og  den  industrielle  Udvikling  ofte  anbragtes  i  Godser 
enten  af  Snobberi  eller  for  at  binde  Formuer  fideikommissarisk, 
og  desuden  bør  anføres,  at  der  dog  ved  Siden  af  den  alminde- 
lige Opfattelse  gjorde  sig  en  modgaaende  gældende,  blandt  hvis 
Talsmand  den  betydeligste  vel  er  Stuart  Mill  (1806—1873), 
der  skrev  omkring  Midten  af  forrige  Aarhundrede. 

Virkningen  af  de  ovenfor  anførte  Forhold,  men  navnlig 
af  Udiskiftningen,  saaledes  som  den  gennemførtes  i  England,  var 
først  tilintetgørende  for  Husmændene  og  de  smaa  Bønder.  De 
større  kunde  endnu  ved  opgaaende  Priser,  som  de.  Fastlands- 
spærringen  1806 — 1815  medførte,  holde  sig.  Men  efter  at  den 
var  blevet  hævet,  maatte  ogsaa  de  større  Bønder,  trods 
Korntolden,  give  op.  Den  intensive  Drift,  som  Krisen 
efter     Napoleonskrigene     nødvendiggjorde,     havde     de     ikke 

Kapital  lil  at  slaa  ind  paa;  nu  kunde  kun  Gods- 
ejerne og  Forpagterne  holde  ud.  De  første,  fordi  de  var  kapi- 
talstærke nok  til  at  kunne  bære  Tabene  eller  gaa  over  til  inten- 
sivere Drift,  navnlig  gennem  forbedret  Jordbehandling  og  Ud- 
sæd og  ikke  mindst  forbedrede  Dyreracer;  de  sidste  derved, 
at  Godsejerne,  som  Konjunkturerne  laa,  maatte  nedsætte  For- 
pagtningsafgiften. De  selvejende  Bønder  derimod  havde  ingen 
at  falde  tilbage  paa.  De  maatte  afhænde  deres  Ejendomme,  og 
med  dem  forsvandt  praktisk  talt  de  sidste  Rester  af  den  selvy 
ejende  Bondestand  i  England. 

Af  hele  Englands  Jord  drives  nu  85,1  %  af  Forpagtere,  kun 
14,9%  af  Ejere  ^),  og  Bortforpagtningen  strækker  sig  lige  ned 
til  de  mindste  Lodder  paa  mellem  1  og  5  acres  —  %  lil  henved 
4  Tdr.  Land  — . 

Vi  har  ovenfor  behandlet  Forholdene  i  det  egentlige  Eng- 
land. De  er  ved  deres  Sammenspil  mellem  Udviklingen  i  Livet 
og  Politikken  langt  mere  sammensatte,  men  ogsaa  langt  lære- 
rigere end  de  tilsvarende  Forhold  i  Skotland  og  Irland,  hvor 
Jorden  ogsaa  er  kommet  ud  af  Hænderne  paa  Bønderne 
og  Driften  koncentreret  med  det  Resultat,  at  Bonde- 
standen er  gaaet  til  Grunde.  Men  Vejene  har  her  lig- 
get ganske  anderledes  lige  ud,  om  end  ogsaa  forskellige  i 
hver  af  de  to  Rigsdele.  Og  da  saaledes  det  evropæiske  Stoi- 
hritannien  og  Irland  afgiver  et  sandt  Prøvekort  paa  de  Midler 
og  Veje,  et  Samfund  kan  gaa  for  at  ødelægge  en  for  dets  Trivsel 
bærende  Stand,  skal  vi  med  et  Par  Ord  omtale  dem,  idet  vi 
minder  om,  at  Irland  er  erobret  Land,  der  gennem  Aarhundredev 
har  ligget  i  de  voldsomste  Kampe  med  England,  i  hvilket  det 
først  helt  gik  op  ved  en  Parlament sakt  af  Aar  1800,  medens 
Skotland,  der  jo  ganske  vist  ogsaa  havde  staaet  i  fjendtligt  For- 
hold til  England,  allerede  i  1707  forenedes  med  dette  til  Konge-^ 
riget  Storbritannien  gennem  en  Unionsakt. 

Hvad  Skotland  angaar,  saa  bevaredes  her  langt  op  i  den 
nyere  Tid  den  middelalderlige  Clanforfatning,  der  hvilede  paa 
to  Grundtanker:  at  samtlige  Medlemmer  af  Clanen  dannede  en 

stor  Familie  under  Høvdingen,  »Clanens  store  Mand«,  som 
Patriark,  og  at  denne  Familie  ejede  det  Landomraade,  Clanen 
havde  besat,  i  Fælleseje.  Ud  fra  denne  Opfattelse  forstaas  let 
den  ringe  Afgift,  Brugerne  af  Landet  ydede  Clanhøvdingen. 
Den  var  mere  at  opfatte  som  en  Skat  end  som  en  Forpagtnings- 
afgift. Den  ydedes  ham  ligesom  den  personlige  Krigstjeneste, 
man  som  Familiemedlem  naturligvis  støttede  ham  med  under 
hans  Fejder.  En  Mellemstilling,  baade  økonomisk  og  militært, 
mellem  Høvdingen  og  Clanens  menige  Medlemmer  indtog  de 
saakaldte  »Tacksmen«,  der  mest  var  nærmere  Slægtninge  af 
Høvdingen.  De  drev  større  Godser  ved  Hjælp  af  Husmænd  og 
førte  Underkommandoen  i  Fejderne.  I  det  Hele  altsaa  en 
Stammeforfalning  af  agrarisk-inilitært  Snit.  Paa  denne  Til- 
stand blev  der  gjort  en  Ende  efter  Englændernes  Undertrykkelse 
af  den  stuartsike  Opstand  1746.  Landet  afvæbnedes  da,  og 
elanhøvdingerne  søgte  Optagelse  blandt  de  engelske  Lorder^). 
Nu  gjaldt  i  England  fra  Slutningen  af  det  17.  Aarhundrede 
en  Lov:  »Statute  of  Frands«  ^),  efter  hvilken  al  Besiddelse  af 
Jord,  som  ikke  var  sikret  ved  gyldig  skriftlig  Adkomst  forsaa- 
vidt  Afgifterne  ikke  oversteg  et  nærmere  bestemt  Minimum, 
skulde  betragtes  som  givet  i  Brug  paa  kort  Opsigelse  —  »te- 
nancy  at  will«,  —  og  det  maa  være  denne  Lov,  Rocher  hen- 
tyder til,  naar  han  anfører,  at  engelske  Jurister  betragtede  den 
Clanmedlemmerne  til  Brug  givne  Jord  uden  videre  som  given 
i  Forpagtning.  Og  da  den  mest  dreves  ekstensivt  og  ikke  sva- 
rede nogen  Afgift,  der  stod  i  Forhold  til  dens  Værdi,  bortfor- 
pagtede de  tidligere  Clanhøvdinge  eller  engelske  (iodsejere, 
i  hvis  Besiddelse  den  var  kommen,  den  uden  videre  til  andre,  der 
bød  en  højere  Afgift.  Ved  denne  Fremgangsmaade  blev  endnu 
mellem  1811  og  1820  i  Grevskabet  Sut  herland  hen  ved  3000  Fa- 
milier uddrevne  under  saa  voldsom  Modstand,  at  man  til  Dels 
maatte  brænde  Hytterne  af  over  Hovedet  paa  Beboerne  for  at 
tvinge  dem  til  at  flytte,   og  siden  da  er  hele  Grevskabet   for- 

vandlel  til  en  uhyre  Faaregræsgang,  hvor  Blikket  1  40  engelske 
Miles  Omkreds  ikke  træffer  et  'Fra*  eller  en  Mur,  og  som  er 
fordelt  mellem  29  Storforpagtere. 

Hvad  endelig  Irland  angaar,  saa  skyldes  den  derværende 
katolske,  irske  Bondestands  Undergang  simpelt  hen  de 
uhyre  Konfiskationer  af  Jord,  som  fra  Jacob  I.s  Tid  til  Wil- 
helm III.s  (1603—1702)  uafbrudt  har  fundet  Sted  paa 
Grund  af  Rejsninger  i  Irland,  og  det  med  lige  stor  Brutalitet, 
enten  det  var  royalistiske,  republikanske  eller  konstitutionelle 
Partier,  der  var  ved  Roret,  og  udøvet  uden  Personsanseelse  mod 
Høvdinger  saavelsom  mod  menige  Clanmedlemmer. 

Dette  er  Hovedtrækkene  i  den  triste  Saga  om  Bondestandens 
Forsvinden  i  Storbritannien  og  Irland. 


d.     ENGLANDS  HANDELSBALANCE. 

Bondestandens  Forsvinden  i  England  og  Bondebrugets  Af- 
tagen til  et  Minimum  er  foran  nærmest  omtalt  under  et  socialt 
Synspunkt.  Begge  Foreteelser  liar  naturligvis  ogsaa  en  økono- 
misk og  en  politisk  Side,  men  disse  lader  vi  foreløbig  li^e, 
indtil  ogsaa  en  anden  Side  af  Englands  økonomiske  Udvikling 
er  betragtet  under  socialt  Synspunkt,  nemlig  Handelsbalancen. 

For  ikke  Fagmænd  forklarer  vi,  at  man  ved  et  Lands  Han- 
delsbalance forstaar  Forholdet  mellem  Udførsel  og  Indførsel. 
Man  skelner  mellem  en  Generalbalance,  der  omfatter  ikke  alene 
egne  Varer,  men  ogsaa  Transitvarer  paa  Udførselssiden,  og  paa 
Indførselssiden  ikke  alene  Varer,  der  indgaar  til  Forbrug  i 
selve  Landet,  men  ogsaa  som  Transitgods  til  Forbrug  i  andre 
Lande,  —  og  en  Specialbalunce,  der  paa  Udførselssiden  kun  reg- 
ner med  egne  Varer  og  paa  Indførselssiden  kun  med  Varer,  der 
indføres  til  Forbrug  i  selve  Landet.  Det  er  kun  Specialbalancen, 
der  t>m tales  i  det  efterfølgende. 

F^remdeles  taler  man  om  en  positiv  Handelsbalance  (-|-). 
naar  Udførslen  overstiger  Indførslen,  om  en  negativ  (-J-)  Han- 
delsbalance derimod,  naar  Indførslen  overstiger  Udførslen. 

Hvor  Handelsbalancen  er  negativ,  fremkommer  der  altsaa 
et  Underskud,  et  Tilgodehavende  fra  Udlandet  overfor  det  Land, 

der  har  Underskuddet.  Dette  Underskud  maa  jo  dækkes  ad  en 
eiler  anden  Vej.  Det  kan  ske  ved,  at  man  betaler  af  sin  op- 
sparede Kapital,  men  man  vil  jo  derved  snart  blive  udtømt  for 
Penge,  og  da  næsten  alle  Kulturlande  indføre  mere  end  de  ud- 
føre og  altsaa  opvise  en  negativ  Handelsbalance,  saa  opstaar 
Spørgsmaalet  om,  hvorledes  denne  dækkes.  Det  sker  som  Regel 
gennem  den  saakaldte  usynlige  Import,  d.  v.  s.  Værdier,  som 
indgaar  til  Landet  uden  at  optages  i  Handelsstatistiken,  der  kun 
er  en  Varestatistik.  Naar  f.  Eks.  et  dansk  Skib  sejler  mellem 
New  York  og  Liverpool,  saa  opsejler  det  en  Fragt,  som  kommer 
Danmark  tilgode  og  hjælper  med  til  at  overvinde  Landets  ne- 
gative Handelsbalance,  men  Varestatistiken  fortæller  Intet  her- 
om, saa  lidt  naturligvis  som  om  den  tilsvarende  usynlige  eks- 
port: Betaling  af  Renter  og  Udbytte  af  danske  Værdipapirer  paa 
udenlandske  Hænder.  Det  samme  gælder  Renter  af  Kapital  an- 
bragt i  Udlandet,  en  vis  Del  af  Diskontoen  og  andre  Indtægtskil- 
der udefra,  som  det  i  Reglen  er  meget  vanskeligt  at  gribe  stati- 
stisk, men  som  af  og  til,  naar  der  er  særlig  Anledning  dertil,  gø- 
res til  Genstand  for  specielle  statistiske  Undersøgelser. 

Af  det  udviklede  ses  det  altsaa,  at  Handelsstatistiken 
ikke  er  nogen  absolut  Maalestok  for  Bedømmelsen  af  et  Lands 
økonomiske  Forhold.  Den  maa  suppleres  med  »den  usynlige 
Imiport «,  og  man  kunde  for  den  Sags  Skyld  ogsaa  godt  tale  om 
en  usynlig  Eksport;  men  saa  værdiløs,  som  nogle  ville  gøre  den 
til,  er  den  langt  fra.  Med  Kendskab  til  Landets  Økonomi  i  del 
Hele  giver  den  ogsaa  uden  en  talmæssig  konstateret  usynlig  Im- 
I>ort  et  rigligt  Indtryk  af,  om  Landets  Økonomi  er  i  Opgang 
eller  i  Nedgang,  særlig  da  naturligvis,  naar  dens  Udslag  i  positiv 
eller  negativ  Retning  er  betydeligt  i  Forhold  til  Landets  hele 
Vareomisælning. 

Hvad  nu  Englands  Handelsbalance  angaar,  saa  var  den  v«?d 
Aaret  1800  positiv,  men  i  1870  negativ  med  et  Underskud  af 
1  Milliard  Kr.  Den  negative  Handelsbalance  holder  sig  natur- 
ligvis, og  dens  Underskud  øges.  Det  var  i  Gennemsnit  for  Aarene 
1900—10  23/,  Milliard  Kr.  og  i  1911  2i/4  Milliard  Kr.  M- 

Sporgsmaalet  bliver  saa,  hvorfra  den  usynlige  Indtægt  kom- 
mer, som  skal  dække  dette  Underskud,  og  her  maa  vi  holde  os  til 
Opgivelser  fra  forskellige  TidspunJcter,  hvilket  forsaavidt  er  lige- 
gyldigt, da  det  ikke  kommer  an  paa  nogen  absolut  Nojagtighed, 
men  kun  paa  en  i  store  Træk  talmæssig  Karakteristik  af  Forhol- 
det Vi  holder  os  da  til  Kjellén's  TaP),  efter  hvilke  Dækning  fin- 
der Sted  gennem  Skibsfart  mellem  fremmede  Lande,  Kapital 
anbragt  i  Udlandet,  Bankdiskonto  og  lignende  Forretning,  Ri- 
messer fra  Indien  og  Kolonierne  til  Pensioner  etc. 

Skibsfarten  mellem  fremmede  Lande  gav  i  1903  over  1,6  Mil- 
Uard  Kr. 

Kapital  anbragt  i  Udlandet  var  ultimo  1910:  63  Milliarder 
Kr.,  der  afkastede  et  Udbytte  af  mindst  2  Milliarder  Kr. 

Af  den  i  Udlandet  anbragte  Kapital  var  anlagt  i: 

Kolonierne 33  Milliarder  Kr. 

United  States 13        — 

I  Romansk  Amerika 10        — 

Bankdiskonto    o.  1 IV2  —  ^ 

Rimesser    fra    Indien    og    Kolonier    til    Pensioner    mindst   900 
MiU.  Kr. 

Det  er  altsaa  tilsammen  over  6  Milliarder  Kr.,  saaledes  at 
ca,  4  Milliarder,  efter  at  Underskuddet  er  dækket,  gaar  i  Eng- 
lændernes Lommer. 

Som  det  jo  ogsaa  viser  sig  under  denne  Krig,  er  England 
Jordens  største  Pengemagt,  hvorved  det  ved  Siden  af  sin  Flaade 
har  et  andet  Erobrerværktøj  i  Haanden,  der,  mere  i  det  Stille, 
men  fra  Dag  til  Dag,  ogsaa  gør  sig  politisk  gældende.  Dets 
Jernbaner  —  Sydamerika  —  Gruber  —  Kina  —  og  mangfoldige 
andre  Foretagender  i  mindre  fremskredne  Lande  afkaster  rige 
politiske  Renter,  ganske  som  Hanseaternes  økonomiske  For- 
mynderskab overfor  England  ikke  betaltes  i  Penge  alene,  men 
ogsaa  i  Politik.  I  den  Grad  er  Londons  Banker  og  Børs  Ver- 
denskapitalens  Centrum,  at  fremmede  Verdensdele  betaler  deres 
Krigsskadeserstatninger  igennem  dem,  som  United  States  til 
Spcmien  i  1898  og  Kina  til  Japan  i  1905,  og  vi  ser  jo  under  denne 
Krig,  hvorledes  England  i  vid  Udstrækning  maa  financiere  ikke 


1)  Kjellén:  a.  S.  S.  55  f.  f. 

alene  andre  Magters  militære,  men  ogsaa  deres  politiske  Fore- 
tagender. 

Giffen,  Englands  betydeligste  Statistiker  mente  allerede  i 
1899,  at  Renteindtægten  fra  Udlandet  —  13/4  Milliard  Kr.  — 
oversteg   Netto-Handelsgevinsten.     (Kjellén). 

Men  dette  Forhold  læst  socudokoiiomisk  siger  En  jo,  at  Eng- 
land efter  at  have  forladt  Agrarslatens  Standpunkt  allerede  er 
ved  at  passere  Industristatens  og  paa  Vej  til  Rentierstatens, 
d.  V.  s.  nærmer  sig  den  Tærskel,  som  skiller  Ungdom  og  Mand- 
dom fra  Alderdom,  Liv  fra  Død. 

Thi  her  staar  vi  ved  dot  springende  Punkt  i  et  F'olks  Til- 
værelse. Lever  det  for  Arbejde  og  Udvikling  eller  lever  det  for 
at  hvile  og  nyde.  Netop  dette  er  Hemmeligheden  i  Frankrigs 
politiske  Tilbagegang,  ikke  mindre  end  i  dets  Ægteskaber  og 
dets  Tobørnssystem :  Oldingens  Senilitet,  hans  Frygt  for  Livet, 
hans  Trang  lil  Hvile  og  Sikkerhed  selv  under  de  beskedneste 
Former.  Ingen,  der  har  opholdt  sig  i  Frankrig,  selv  om  kun  i 
kort  Tid,  kan  undgaa  at  lægge  Mærke  til,  at  baade  Mænd  og 
Kvinder  er  arbejdsomme  og  nøjsomme,  to  saa  betydende  øko- 
nomiske Egenskaber,  at  man  skulde  tro,  Følgen  maatte  blive 
et  Land  med  en  vældig  Ekspansionstrang  i  Politik  som  i  Øko- 
nomi, og  dog  er  det  ikke  Tilfældet.  Og  hvorfor  ikke?  Fordi 
der  arbejdes  og  spares  for  om  muligt  ved  Halvtredsaarsaldcren 
at  kunne  trække  sig  ud  af  Arbejdet  om  saa  kun  med  en  Aars- 
rente  af  1200  Francs.  Den  hertil  nødvendige  Kapital  sættes  ikke 
i  ny  Produktion,  der  skaber  nyt  Arbejde.  Den  sættes  i  Papir, 
i  Stats-  eller  Kommunelaan,  som  ganske  overvejende  anvendes 
udenfor  den  egentlige  arbejdsskabende  Produktion.  Det  samme 
Ideal  er  det,  der  ligger  til  Grund  for  Ægteskaberne,  ikke  mellem 
2  Mennesker,  der  elsker  hinanden,  men  mellem  »une  dot«  og 
»un  position«,  og  det  samme  er  det,  der  ligger  bag  Tobønis- 
systemet,  et  Ideal,  der  leder  nedad  i  Økonomi  som  i  Politik, 
saa  vist  som  Kilden  til  produktiv  Kraft  ikke  ligger  i  Ædelme- 
tallet, men  i  Arbejdet,  og  saa  vist  som  intet  Land  har  formaaet 
at  holde  sig  paa  sin  politiske  Højde  liengere  end  det  øgede  sin 
Velstand  af  sin  Produktion  og  sin  politiske  Kraft  af  sit  stigende 
Folketal,  saaledes  som  Lerog  Beaulicu  har  udviklet  del  i  en  in- 

teressant  Afhandling  i  »Revue  des  deux  mondes« ^),  og  som  Ro- 
merriget og  Spanien  i  lige  Grad  har  illustreret  det  gennem  deres 
hurtige  og  uafvendelige  Nedgang.  I  Forbindelse  meti  Afstam- 
ningslæren  har  Begrebet  Degeneration  længe  været  opfattet  som 
den  uudblivelige  Afslutning  paa  høj  Udvikling.  Men  det  Fran- 
krig, som,  medens  disse  Linier  skrives,  kæmper  for  Livet,  frem- 
byder ingen  Tegn  paa  Degeneration,  men  ligner  heller  ikke 
meget  det  Frankrig,  man  kendte  for  et  Aar  siden.  Maatte  det 
afgive  Beviset  for,  at  en  Udvikling  ikke  blot  kan  degenerere,  men 
ogsaa  regenerere,  maatte  det  ædle  og  begavede  Folk  faa  det  Blod, 
det  udgyder,  erstattet  med  et  friskere  og  yngre,  som  netop  kun 
Kampen  kan  udvikle  det,  den  ved  Plov  og  Esse  ikke  mindre  end 
den  i  Skyttegrave  og  Pansertaame.  Og  maatte  England,  »Ver- 
dens industrielle  Værksted«,  som  det  en  Gang  hed,  begribe, 
hvilken  Haan  mod  dets  store  Fortid  der  ligger  i,  at  det  simpelt 
hen  ikke  ejer  produktiv  Kraft  nok  til  at  producere  sin  Krigs - 
ammunition  med,  og  at  det  inden  8  Dage  efter-),  at  dets  Flaade 
var  slaaet,  maatte  underskrive  hvilkesomhelst  Fredsbetin- 
gelser, der  maatte  blive  det  forelagt,  simpelt  hen,  fordi  det  ikke 
vilde  have  Brød  i  Huset.  Thi  det  er  den  økonomiske  Side  af 
Bondestandens  og  Bondebrugets  Ødelæggelse  og  af  hele  den 
ensidige  Kurs  bort  fra  Landbruget,  at  England  udefra  maa  ind- 
føre de  tre  Fjerdedele  af  sine  primitive  Livsfornødenheder,  og 
dermed  er  tillige  sagt,  at  det  politisk  staar  og  falder  med  sin 
Flaades  Supremati. 

Men  dette  er  selv  for  et  Land  som  England  noget  af  et  va 
banque  Spil.  Intet  Folk  er  i  den  Grad  som  det  engelske  sig 
selv  nok,  men  intet  Samfund  er  i  den  Grad  som  det  engelske 
afhængigt  af  andre  Samfund.  —  Kjellén.  —  Det  har  i  Sandhed 
sat  sin  Tilværelse  paa  et  Kort:    Omsætningen  med  Udlandet. 

1)  P.  Leroy-Beaulieu:  La  quesfion  de  la  population.  Revue  des  deux 
mondes.  143  Bd.  S.  851   f.  f.  Paris  1897, 

2)  Endnu  d.  25.  Decbr.  1915  maa  Lloyd  George  iflg.  Ritzau-Telegram 
paa  et  Møde  i  Glasgow  af  Fagforeningsbestyrelser  og  Arbejderformænd 
i  de  mest  indtrængende  Udtryk,  og  idet  han  simpelthen  lægger  Ansvaret 
for  Krigens  Udfald  over  paa  dem,  mane  Arbejderorganisationerne  til  ikke  at 
modsætte  sig  en  intensivere  Produktion  af  Ammunition.  Se  Natt.  27. 
Decbr.   1915,   Morgenudgaven. 


96 

Derfor  har  det  maattet  proklamere  og  udbrede  Frihandelen. 
Som  vi  har  set,  har  det  ikke  gjort  det  uden  Forberedelse,  Men 
den  Betingelse,  det  gennem  Aarhundreders  Arbejde  havde  skabt 
sig:  at  være  den  Stærkeste,  ejer  det  ikke  mere,  og  drage  sig  ud  af 
Vekselspillet  med  de  andre  paa  sin  evropæiske  Basis  alene  kan 
det  ikke  mere,  fordi  den  ikke  kan  føde  det. 

Ikke  Halvdelen  —  46,7  %  —  af  Englands  Landbrugsjord 
anvendes  til  Avling,  og  Hovedernæringskornet,  Hvede,  dyrker 
kun  paa  5,4  %  af  Landbrugsjorden^).  Det  har  da  kun 
en  Vej  tilbage:  at  skaffe  sig  en  ny  og  fuldkommen 
Ernæringsbasis  i  den  Del  af  Riget,  der  ligger  udenfor 
EvTopa,  og  hvorfra  det  i  Overflod  kan  faa  baade  sine  Levneds- 
midler og  sine  Raaprodukter;  men  atter  her  støder  vi  paa  Svag- 
heder i  det  uhyre  Rige  og  denne  Gang  paa  saadanne,  der  beror 
paa  selve  Organismen,  Rigets  geografiske,  kulturelle  og  reli- 
giøse Forhold. 


c.  GEOPOLITISKE  OG  NATIONALE  FORHOLD. 
Allerede  Side  60  o.  f.  er  der  gjort  opmærksom  paa  det  bri- 
tiske Verdensriges  geopolitiske  Konstruktion.  To  circumma- 
rine  Vælder,  et  i  Vest  omkring  Atlanterhavet,  et  i  Øst  omkring 
det  indiske  Ocean.  Det  mindre  i  Vest  dog  altid  en  Femtedel 
større  end  Europa.  Med  en  betydelig  mindre  Befolkning.stæt- 
hed,  men  med  vidtstrakte  Reservearealer  til  Kolonisation.  Det 
større  i  Øst  mere  end  dobbelt  saa  stort  som  Europa  og  med  en 
Befolkning  paa  ca.  360  Millioner  mod  Europas  ca.  450  Millio- 
ner. Men  Sammenstillingen  er  egentlig  ikke  rigtig.  Thi  baade 
geopolitisk,  kulturelt  og  økonomisk  er  Rusland  mere  en  asiatisk 
Magt  end  en  evropæisk.  Dets  vestlige  Grænse  er  til  en  vis  Grad 
evropæiseret,  men  ikke  i  samme  Grad,  endnu  mindre  med 
samme  Betydning  for  den  bagved  liggende  Landmasse,  som  f. 
Eks.  den  østlige  Rand  af  Amerikas  forenede  Stater.  Ruslands 
Reserveland,  Udviklingslinie  og  Politik  ligger  imod  Øst.  Vil 
man  indvende,  at  Uralkæden  dog  er  et  kraftigt  Skel  mellem  det 


*)   Hermann  Levy:    Entstehung  und   Hiickf^aiit^  des  landwirtschaftlichen 
■Groszbetriebes  in  England.    Berlin  1904.    S.  246.    Tabel  II. 

evropæiske  og  asiatiske  Rusland,  saa  er  dette  ikke  ganske  rig- 
tigt. Vral  er  ingen  geografisk  Grænse  som  f.  Eks.  Himalaya 
eller  Cordillererne.  Paa  mange  Steder  løfter  Kæden  sig  ikke  over 
1000  Meter,  og  den  forløber  i  det  hele  kun  med  flere  Afbrydel- 
ser. Men  hvor  den  ender  mod  Syd,  aabner  den  ned  til  det  kas- 
piske  Hav  over  en  Strækning  paa  henved  700  km.  en  glim- 
rende Forbindelse  ind  til  Asien  gennem  den  saakaldte  »uralske 
Folkeport«,  over  hvis  Steppeland  Folkevandringens  Skarer 
netop  har  vandret.  Og  se  vi  bort  fra  det  evropæiske  Rusland 
—  ca.  5  Mill.  Kvadratkilometer  med  120,5  Mill.  Indvaanere  — 
saa  reduceres  Europa  til  ca.  5  Mill.  Kvadratkilometer  med  ca. 
332  Mill.  Indvaanere.  I  Følelsen  af  den  aandelige  Overlegen- 
hed, hvis  FalHtbo  for  Tiden  er  under  Hammeren,  er  det  Vest- 
evropæernes  fra  Fødselen  indpodede  Overbevisning,  at  Vest- 
evropa  er  Verden.  Men  Vestevropa  er  langt  mindre  Nutidens 
Verden,  end  det  klassiske  Grækenlands  Smaastater  var  Datidens. 
Og  de.  der  lever  efter  denne  Krig,  vil  faa  det  at  se. 

Men  det  evropæiske  Rusland  taget  i  Betragtning  eUer 
ikke,  saa  er  det  britiske  Verdensrige  imponerende  i  Ud- 
strækning som  i  Folketal,  men  overordentlig  svagt  i  sin  geo- 
politiske Konstruktion.  Englænderne  holder  af  at  sammen- 
ligne deres  Vælde  med  det  gamle  Roms,  men  der  er  rig- 
tignok paa  to  Steder  en  fundamental  Forskel.  Romerriget 
var  sammenhængende  omkring  Middelhavet.  Baade  Ju- 
lius Cæsars  Erobring  af  Gallien  (58—51  f.  Chr.)  og  Fuld- 
endelsen af  Spaniens  Erobring  under  Cæsar  Octauianus 
(19  f.  Chr.)  var  netop  l>egge  geopolitiske  Nødvendigheder. 
Et  Blik  paa  Kortet  over  Romerriget  fra  Midten  af  det  andet 
Aarhundrede  (e.  Chr.)  viser  en  fuldstændig  sammenhæn- 
gende Landmasse  paa  Middelhavets  nordlige,  sydlige  og  østlige 
Kyst  lige  ud  til  Atlanterhavet  i  Vest,  hvilket  snarest  er  den  di- 
rekte Modsætning  til  det  britiske  Verdensrige.  Men  dertil 
kommer  saa  Befolkningsforholdene.  Under  Romerrigets  Op- 
gangstid var  der  væsentlig  kun  Romere  indenfor  Grænsen  og 
Barbarer  udenfor,  medens  det  britiske  Verdensrige  rummer  ca 
14  %  Englændere  af  den  hele  Befolkning.  Og  her  maa  et  Mo- 
ment  stærkt   Ijetones,    nemlig:   at  den   stigende   Opsugning   af 

Barbarer  i  Romerriget  netop  staar  i  nøje  Sammenhæng  med 
Rigets  Forfald.  Saa  længe  Barbaren  var  Dyr,  og  Romeren  alene 
Menneske,  kunde  det  endnu  gaa,  men  altsom  ogsaa  Barbaren 
ble\'  Menneske,  gik  åel  ikke  længere.  Og  det  blev  han 
efterhaanden  som  han  overtog  Samfundets  Arbejde,  Endelig 
maa  anføres  de  vigtige  Momenter,  at  Romerrigets  Erobringer 
udgik  fra  Rom  og  derefter  fra  Italien,  d.  v.  s.  Romerne  beher- 
skede, hvad  man  militært  kalder  de  »indre  Linier«,  og  hvilken 
taktisk  Betydning  dette  har,  har  ingen  Krig  vist  mere  end  den 
nuværende.  Men  ogsaa  kulturelt  sad  Romerne  paa  de  indre 
Linier,  idet  Datidens  Kultur  simpelthen  var  Romerrigets,  et 
Moment,  som  er  af  største  økonomiske  som  strategiske  Betyd- 
ning. Men  hvorledes  staar  det  her  til  med  det  britiske  Verdens- 
rige? Det  indiske  Kejserrige  og  dets  Kolonier  ligger  saa  langt 
fra  dets  Flaadebasis,  at  den  militære  Betydning  af  Begrebet 
»indre  Linie«  overhovedet  forflygtiges.  Ægypten,  der  er  land- 
fast med  Territorier  under  andre  Magter,  danner,  fordi  det  be- 
hersker Suezkanalen,  Nøglen  til  det  indiske  Vælde.  Og  økono- 
misk og  kulturelt  er  det  britiske  Verdensrige  hverken  en  En- 
hed eller,  endnu  mindre,  en  afsluttet  Kulturkreds  i  Forhold 
til  en  barbarisk  Omverden.  Det  er  ingen  økonomisk  Enhed, 
fordi  det  omfatter  vidtstrakte  sammenhængende  Omraader  som 
Kanada,  Australien  og  Indien,  der  hver  for  sig  med  mindst 
samme  Raison  som  det  evropæiske  England  kimde  danne  selv- 
stændige økonomiske  Enheder.  Det  er  ingen  kulturel  Enhed, 
fordi  det  omfatter  kulturelle  Modsætninger  som  Vestens  og 
Østens  Folk.  Det  er  endelig  ikke  som  Romerriget:  Kulturen  i 
Modsætning  lil  Barbariet,  fordi  netop  dets  egen  Kultur  udfyl- 
der store  Dele  af  dets  Vælde  som  Australien  og  Kanada,  og  del 
ligger  indenfor  Rammen  af  den  evropæiske  Kultur  kun  som  et 
Krystalisationspunkt  i  Konkurrence  med  andre  Krystalisations- 
punkter  indenfor  samme  Kulturkreds.  Endelig  har  det  i  Asien 
Udsigt  til  at  komme  til  at  staa  overfor  nye  Kulturkredse,  som 
der  ville  samle  sig  om  Japan  og  Rusl<md,  mod  hvilke  store 
Dele  af  Verdensriget  naturligt  drages.  Er  der  derfor  ikke  min- 
dre Selvfølelse  i  Englændernes  »I  am  english«  end  i  Romernes 
»Romanus  sum  c,  saa  er  der  langt  mindre  faktisk  Grundlag  for 

denne  Selvfølelse.  Ulykken  er,  at  medens  Romerriget  under  Da- 
tidens Forhold  var  en  naturlig  Dannelse,  saa  er  det  britiske 
Verdensrige  under  Nutidens  —  en  kunstig.  Der  er  ingen  na- 
turlig Grund,  som  knytter  England  sammen  med  dets  Antipode 
Australien,  med  Indien,  Sydafrika  eller  Kanada.  Betragter  man 
Rusland,  Nordamerikas  forenede  Stater,  Tyskland,  saa  faar  man 
umiddelbart  gennem  Øjet  Indtrykket  af  en  sammenhængende 
Masse,  der  er  eller  kan  blive  det  geografiske  Grundlag  for  en 
national  Personlighed.  Dette  Indtryk  kan  umuligt  naas 
gennem  en  Betragtning  af  det  britiske  Verdensrige.  Det 
højeste  Indtryk  af  Sammenhæng,  man  kan  naa,  er  som  af 
en  Familie  eller  maaske  snarere  af  en  patriarkalsk 
organiseret  Stamme  med  tilhørige  og  tjenende  i  Afhæn- 
gighed af  nærmere  og  fjernere  Slægt.  De  ældste  Born 
som  Kanada  og  Australien  er  forlængst  Udflyttere  med  Foden 
under  eget  Bord,  et  af  dem  er  helt  gaaet  sine  egne  Veje  — 
United  States  —  men  har  lykkeligvis  genoptaget  den  venska- 
l>elige  Familieforbindelse.  Vi  har  Fætterne  i  Sydafrika  og  de 
Fremmede,  der  har  sluttet  Stanmieforbund  i  Indien,  og  vi  har 
det  sorte,  brune  og  gule  Tyende,  der  koloniserer  og  arljejder 
for  Familien  i  fjerne  Udmarker.  I  Europa  sidder  Slægtens 
Ældste,  rige,  ansete,  respekterede,  men  —  hvor  længe? 

I  det  uhyggelige  Sammenbrud  af  alt,  hvad  Vestevropa  har 
foregøglet  sig  selv  og  Verden  som  Resultatet  af  sin  svimlende 
økonomiske  og  intellektuelle  Udvikling,  i  denne  skandaløse 
Krig  er  der  virkelig  —  man  skulde  forsværge  det  —  et  Punkt, 
hvor  vor  Kulturs  ethiske  Luftkastel  synes  at  have  Forbin- 
delse med  Forholdene  paa  Jorden.  Det  er  den  Trofasthed, 
hvormed  Irland  og  det  britiske  Kolonirige  har  staaet  om  og 
værnet  Moderlandet.  Ja,  man  kan  gaa  et  Skridt  videre,  man 
kan  endogsaa  i  denne  Forbindelse  pege  paa  den  Indignation, 
der  i  Almindelighed  knytter  hinanden  fjerntstaaende  Befolk- 
ninger og  Befolkningslag  sammen  i  fælles  Fordømmelse  af  de 
politiske  og  menneskelige  Forbrydelser,  med  hvilke  denne  Krig 
er  indledet  og  fortsat.  Men  her  maa  der  for  Kejserdømmet 
Indiens  Vedkommende  forsaavidt  tages  et  Forbehold,  som  det- 
tes Forhold  først  vil  blive  klart  i  Tiden  efter  Krigen.   Thi  navn- 

7* 

lig  Indien  og  dets  Befolkning  vil  frenigaa  af  denne  Krig  som 
noget  ganske  andet  end  det,  de  var,  da  de  traadte  ind  i  den. 

Vi  minde  her  om  de  Virkninger  af  Korstogene  paa  Evropn, 
som  foran  Side  14  f.  f.  er  søgt  antydet  gennem  en  sammen- 
trængt Fremstilling  af  den  materielle  Side  af  den  højere  Kul- 
tur, Korsfarerne  mødte  i  Lilleasien,  Palæstina  og  Syrien,  der  jo 
engang  havde  været  blomstrende  Planteskoler  for  græsk-ro- 
mersk Kultur,  og  nu  havde  oplevet  en  Slags  Renæssance  under 
arabisk  Herredømme.  Disse  Korsfarere  vendte  tilbage  til  Ev- 
ropa  paa  prægtige  arabiske  Heste,  der  adskilte  sig  ligesaa  vidt 
fra  den  tunge  normanniske  Stridshingst,  de  var  redet  ud  paa, 
som  Jernringene  over  deres  Bryst  og  Korssværdet  i  deres  Haand 
fra  den  fint  forarbejdede  Brynie  og  damascerede  Klinge,  de  nu 
bar.  De  kunde  som  Tak  for  frelste  Liv  og  Lemmer  beklæde 
deres  Altre  med  pragtfuldt  farvede  og  guldindvævede  Tøjer  af 
Fløjl  og  Atlask  og  lade  dem  forarbejde  til  Messehagler  for 
deres  Kirker  og  Klostre  eller  til  Turneringsskabraker  for  deres 
Heste,  Hynder  for  de  udmurede  Vinduessæder  i  Fruersluerne 
paa  de  elendige  Taarne,  de  kaldte  deres  Borge.  De  hjemførte, 
som  vi  har  vist.  Masser  af  nye  Planter  og  Dyr,  der  blev  bærende 
for  Kulturen  i  mange  af  de  Lande,  hvor  de  havde  hjemme;  de 
rejste  en  ny  Sans  i  Befolkningen:  Sansen  for  Udvælgelsen,  som 
fik  sin  Betydning  ved  Siden  af  Sansen  for  Masse.  Nyttens  Ene- 
herredømme var  forbi,  det  æstetiske  Synspunkt  var  ført  med 
ind  i  Vurderingen.  Med  den  højere  Levefod  var  ogsaa  en  helt 
ny  Livsopfattelse  overført  fra  den  højere  Kultur  til  den  lavere, 
som  nu  stedfæstede  sig  i  Byudviklingen,  der  med  sin  Byfor- 
fatning,  sin  FrihedsføleLse,  sin  i  Kimen  tilstedeværende  Na- 
tionalitetstanke, sin  l>egyndende  Handel  og  Trang  til  Samfærd- 
sel og  sit  vaagnende  industrielle  Liv,  tilsidst  med  et  stærkt  Kon- 
gedømme som  Arm  skulde  overvinde  Feudalismen. 

Og  hvad  vil  disse  hjemvendende  Indiere  betyde  for  Udvik^ 
lingen  histovre?  Vil  de  set  fra  Indiens  Strande  betyde  noget^ 
somhelsl  andet  end  Korsfarerne  set  fra  Italiens,  en  ny  Tid,  der 
har  sat  ind,  en  Impuls  ude  fra  til  en  Udvikling,  der  i  og  for 
sig  er  naturlig,  og  hvis  Krystalisationspunkt  allerede  er  fuld- 
kommen   klart    udformet  gennem    det   i    Verden.shistorien   ene- 

staaende  Frembrud,  d^r  i  37  Aar  —  1868-1905  —  har  stillet 
Japan  Side  om  Side  med  Verdens  konkurrerende  Stormagter? 
For  engelske  Statsmænd,   Økonomer  og   Historikere  er  alt 
dette  intet  nyt.   Den  klassiske  Fortolker  af  den  engelske  Ekspan- 
sion, som  Kjellén  kalder  Seeley,  erklærer  selv,  at  Riget  er  skabt 
som  i  Aandsfraværelse  »in  a  fit  of  absence  of  mind«,  og  Sidney 
Low  skriver  endnu  i  1913  i  »Fortn.  Review. :  »Vi  bygger  et  mæg- 
tigt Verdensrige  op  uden  at  vide,  hvad  vi  gør!«   Det  er  paa  den  af 
disse  konstitutionelle    Svagheder    i   Verdensriget    skabte   Æng- 
stelse, at  den  Chamberlainske  Tanke  om  en  Toldsammenslut- 
ning mellem  det  evropæiske  og  det  oversøiske  England  hviler, 
og  det  er  ligeledes  paa  dette  Punkt,  at  Cecil  Rhodes  Plan:  den 
nu  for  to  Trediedeles  Vedkommende  under  Lord  Cramer,  Ægyp- 
tens    Organisator,     gennemførte     Bane:     Cap — Cairo     hviler, 
ligesom  Indiens  Vicekonges,  Lord  Milners  Projekt:  Kalkutta— 
Kairo,  hvormed  den  store  Hovedkonstruktion,  Vinkeljernet,  der 
skal  holde  sammen  paa  det  indiske  Vælde,  skulde  være  bygget. 
Vinkelspidsen    i    denne    Konstruktion    ligger   som    antydet   i 
Ægypten,  og  Linien  til  Vældets  evropæiske  Basis  skulde  da  fø- 
res over  Cypern,  Malta  og  Gibraltar  og  muliggøre  en  nogenlunde 
fast  og  hurtig  Forbindelse  mellem   de  saa  vidt  adskilte  Dele. 
Lad  nu  alt  dette  være  logisk  tænkt  og  genialt  udført  med  sine 
Hundreder  af  Mile  Bane  over  Ørkener  og  gennem  Urskov  — 
Konstruktion  og  atter  Konstruktion  er  og  bliver  det,  uden  givne 
Naturforholds  sikre  Underlag  og  med  det  Maal:  at  skulle  sam- 
menknytte to  forskellige  Verdener,  en  østerlandsk  med  en  ev- 
ropæisk,  en    kristen  Idekreds    med  en  muhamedansk  og  bud- 
dhistisk.   Og  dertil  saa  under  Øjnene  paa  en  asiatisk  Magt,  An- 
sigt til  Ansigt  med  500  Millioner  Asiater,  som  er  ved  at  gnide 
et  Par  Aartusinders  Søvn  af  Øjnene.     Om  Englands  Politikere 
saa  rigtigt,  da  de  i  1902  lod  Verdensriget  træde  ud  af  sin  »splen- 
did isolation«    for  at   slutte  Traktaten  med  Japan,    der  skulde 
standse   Ruslands  Fremtrængen  i  Asien   —  og  som  standsede 
den?     Har  mon  Japan  ingen  Interesse  overfor  Indien  og  over- 
for Kina  og  Australien,  og  har  mon  Japan  ikke  lært  et  og  andet 
angaaende  Betydningen  af  besvorne  Traktater  under  sin  Ind- 
blanding i  evropæisk  Politik?    Har  det  mon  ikke  under  sin  Ind- 

blanding  i  evropæisk  Strategi  lært  et  og  andet  i  Retning  af  civili- 
seret Krigsførelse,  som  maasike  hidtil  har  passet  nok  saa  godt  for 
asiatisk  Følemaade  som  for  evropæisk,  og  nok  saa  godt  for 
Kamp  mellem  Racer  som  for  Kamp  mellem  Nationer  indenfor 
samme  Kulturkreds?  Havde  det  mon  ikke  været  bedre  Politik 
i  1902  at  søge  at  naa  den  Overenskomst  med  Rusland,  som 
naaedes  i  1907  om  Delingen  af  de  asiatiske  Interessesphærer, 
og  at  anerkende  Rusland  som  den  Verdensmagt,  der  af  na- 
turlige Grunde  maatte  dække,  være  Stødpuden  mellem  Vest- 
evropa  og  Japan  i  Spidsen  for  500  Millioner  Mongoler? 
Vi  mene  det,  og  vi  mene  det  saa  meget  mere,  som  engelske 
Diplomater  længe  før  1902  var  klar  over,  at  en  saadan  Over- 
enskomst kunde  naas.  I  netop  det  samme  Brev  fra  Sir  Robert 
Morier  til  Sir  Wm.  White  af  d.  27.  December  1885,  som  oven- 
for —  S.  41  —  er  citeret,  hedder  det: »vi  kunne  definitivt 

udjævne  Regningen  med  Rusland  enten  gennem  en  Krig  af 
uhørte  Dimensioner  eller  ved  en  Overenskomst,  som  giver 
hver,  hvad  der  retfærdigt  tilkommer  ham«^).  Var  det  sket,  saa 
havde  det  nu  set  lidt  anderledes  ud  i  Verden,  end  det  gør. 

Men  Verdensriget  staar  der.  Problemet  om  dets  politiske 
Organisation  i  en  Enhed  er  skudt  ud  atter  og  atter,  men  med 
denne  Krig  er  der  uigenkaldelig  sat  Punktum  for  Overvejel- 
serne. Om  Sejrherre  eller  Besejret,  efter  den  maa  England 
tage  sin  Beslutning. 

En  Drøftelse  af  de  rent  politiske  Muligheder,  der  her  fore- 
ligger, om  et  Englands  forenede  Stater,  om  et  imperialistisk 
Verdensrige  med  Residens  i  London  eller  i  Delhi  eller  hvilke 
andre  Punkter,  der  har  været  fremme  under  Drøftelsen  af  dette 
vanskelige  Problem,  er  det  ikke  Stedet  her  at  komme  ind)  paa. 
Den  politiske  Udformning  af  Løsningen  kan  ske  paa  mange 
Maader,  den  kan  ske  med  en  heldig  eller  med  en  uheldig  Haand, 
det  er  dog  ikke  det,  der  bliver  afgørende  for  Dannelsens  Varig- 
hed. Det  bliver  kun  Indholdet  af  Sammenslutningen,  som  ogsaa 
kan  hentes  fra  mange  forskellige  Sider.  Men  hvad  det  i  dette  Ar- 
bejde kommer  an  paa,  er  at  udskille  det  af  Indholdet,  som  un- 


')    G.  Tnibetzkoj:  a.  S.    Side  27. 

dier  alle  Omstændigheder  maa  anses  for  givet,  og  det  er  en 
økonomisk  Sammenslutning,  som  hviler  paa  en  gensidig  For- 
trinsstilling i  Handelssamkvemmet. 

Hvorledes  det  britiske  Verdensrige  end  vil  udforme  sin 
politiske  Konstruktion  efter  Krigen,  saa  maa  det  blive  over  sin 
Handelspolitik,  over  det  handelspolitiske  Forhold  mellem  Mo- 
derstaten, Kolonierne  og  Indien.  Og  os  er  det  ikke  muligt  at 
se,  hvorledes  en  fastere  Udformning  af  Rigsenheden  kan  tilveje- 
bringes uden  gennem  en  fastere  Udformning  af  den  økonomiske 
Enhed.  Men  dette  bliver  kun  muligt  ved  at  drage  Omkred- 
sens Interesser  tættere  til  Centrum  og  sætte  Skel  overfor  det, 
der  ligger  udenfor,  med  andre  Ord  gennem  et  Toldforbund 
mellem  England  i  Europa  og  det  oversøiske  England  med  et 
højere  eller  lavere  Hegn  mod  alt,  hvad  der  ligger  udenfor. 

Men  sker  det,  saa  er  netop  Danmark  et  af  de  Lande,  som 
vil  blive  truffet  hurtigst  og  haardest,  fordi  England  langt  er 
vor  største  Kunde  i  Landbrugsprodukter.  Vi  udførte  i  1913  af 
levende  Dyr,  Flæsk,  Kød  o.  1.,  Smør,  Fløde,  Ost  og  Æg  for 
ialt  509,4  Millioner  Kr.,  —  af  eget  Produkt,  hvoraf  373,9  Mil- 
lioner gik  til  England.  Af  Resten  tog  Tyskland  for  114,9  Mil- 
lioner Kr.,  hvorefter  der  kun  bliver  tilbage  ialt  for  20,6  Millio 
ner  Kr.  til  andre  Lande.  En  Udvidelse  af  nogen  Betydning  af 
vor  Landbrugseksport  til  Tyskland  kan  vi  ikke  gøre  Regning 
paa  af  Grunde,  som  senere  skal  blive  fremsat;  og  med  den 
givne  Forudsætning:  Virkeliggørelsen  af  den  saa  længe  disku- 
terede Toldsammenslutning  mellem  det  evropæiske  og  over- 
søiske England  efter  Krigen,  er  Danmark  da  pludselig  stillet 
overfor  et  økonomisk  Problem,  hvis  Løsning  vil  blive  afgø- 
rende for  hele  dets  Tilværelse. 


II. 


EXPANSION. 


At  gaa  fra  Verdenspolitikken  over  til  vor  egen  hjemlige 
vilde  være  for  hovedkulds.  Her  gaar  Partierne  nindt  paa  deres 
egne  Cirkler  og  tror,  at  de  er  rette  Linier.  Det  er  Nærsynet- 
heden, der  gør  det,  den  samme,  der  en  Gang  fik  Menneskene 
til  at  mene,  at  Jorden  var  flad  som  en  Pandekage.  Vi  maa  se 
at  finde  en  Overgang;  og  det  lader  sig  gøre,  fordi  Emnet  allerede 
har  trængt  sig  frem  til  Eftertanke  ved  det,  der  er  fremstillet 
foran. 

Ikke  alle  Danske  er  lige  nærsynede.  Der  er  dem,  som  ikke 
er  født  med  Fejlen,  eller  som  har  faaet  den  rettet  ved  at  komme 
ud  paa  Vidderne.  Der  er  groet  Foretagender  op  af  dansk  Aand 
og  dansk  Villie,  som  har  slaaet  Bro,  endda  af  stor  Spændvidde, 
mellem  fjernt  i  Rum  og  Væsen  —  og  os.  Meget  er  vandret  over 
disse  Broer,  mange  Tanker  og  mange  Millioner,  som  stille  og 
uænset  har  fordelt  sig  i  vore  Lommer.  Men  i  vor  Politik  har 
det  ikke  sat  Spor.  Pengene  er  gaaet  ind  og  har  skabt  nye  Fo- 
retagender og  nyt  Arbejde,  men  Tankerne,  der  befrugtede,  og 
Hjernerne,  der  fødte  dem,  spørger  Politikken  ikke  efter.  Dem 
gør  det  heller  ikke  noget,  de  har  let  ved  at  undvære  Politikken, 
men  Politikken  kan,  som  hver  Dag  viser,  ikke  saa  godt  undvære 
dem. 

Politikkens  Synslinie  ligger  lavt  i  Danmark,  langs  med'  Jor- 
den, under  Broen  med  den  store  Spændvidde  mellem  det,  der 
ligger  fjernt  i  Rum  og  Art  —  og  os.  De  Mænd,  der  vandrer  ad 
den,  kommer  saaledes  ikke  indenfor  Synsfeltet.  Derfor  har 
hverken  Tietgen  eller  de  andre,  som  har  vendt  Verdens  Blikke 

mod  vort  Land  i  Anerkendelse  af  det,  som  ogsaa  vi  satte  ind  i 
Udviklingen,  været  Ministre. 

Men  til  vor  Overskrift.  Det  klassiske  Arbejde  af  Seeley,  som 
saa  ofte  er  benyttet  foran,  kalder  han:  Æxpansion  of  Eng- 
land«, og  ved  Expansion  forstaar  han  ikke  blot  Landudvidebe, 
men  Udvidelse  i  enhver  Retning,  ogsaa  økonomisk.  Ogsaa 
Højnelse  af  Landets  Politik  paa  Erhvervslivets  Omraade,  saa 
der  gaas  frem  mod  Maal,  hvis  Virk(;liggørelse  kan  gøre  Landet 
rummeligere,  selv  om  det  ikke  udvides  med  Arealer.  At  tænke 
paa  Arealudvidelse  i  et  Land,  der  lever  under  det,  man  kalder 
»den  geografiske  Forbandelse«,  med  to  Trediedele  landfast  med 
en  Stormagt  og  som  dens  naturlige  Afrunding  mod  Havet, 
og  en  Trediedel  som  en  Bro  med  3  Færgeklapper  mellem  denne 
Stormagt  og  en  ganske  vist  mindre  Magt,  der  dog  altid  er 
større  og  temperamentfuldere  end  vi  selv,  vilde  just  ikke  være 
Tanker,  der  kunde  rose  sig  af  nogen  paaviselig  Forbindelse 
med  Virkeligheden.  Men  man  er  nu  en  Gang  en  Stat  —  eller 
man  er  det  ikke.  Og  er  man  én,  maa  man  give  Udtryk  for  de 
to  Drifter,  der  er  uadskillelige  fra  enhver  levende  Organisme. 
Det  er  Selvopholdelsens  og  Udvidelsens  Drifter. 

Kan  man  da  ikke  ekspandere  i  Kvadratkilometer,  saa  maa 
man  det  i  Kultur,  og  netop  den  er  jo  vor  Stolthed  —  med  Rette 
eller  Urette.  Men  Kultur  maa,  som  saa  meget  andet,  bæres 
af  Økonomi  til  syvende  og  sidst,  og  her  har  vi  jo  Feltet  frit  som 
andre,  hvis  vi  da  evner  at  befare  det.  Lad  os  da  interessere 
os  en  Smule  for  en  af  dem,  som  har  evnet  det. 

For  øvrigt  har  det  meldt  sig  af  sig  selv.  Ved  den  Skitse,  som 
foran  er  givet  af  Indiens  Erobring,  ved  jeg  ikke,  om  det  iræder 
tilstrækkelig  klart  frem,  hvilken  Rolle  et  privat  Selskab  af 
engelske  Købmænd  har  spillet  for  denne  verdenshistoriske  Vd- 
vikling.  Netop  del  Moment  paatrængte  sig  Forfatteren  med 
stor  Styrke  under  Arbejdet,  og  det  forekommer  os,  at  just  det 
forlener  hele  Udviklingen  af  det  engelsk-indiske  Kejserrige  med 
noget  eventyrligt,  som  man  haj  ondt  ved  at  fores  lille  sig  i  For- 
bindelse med  en  Virkelighed,  der  ligger  os  saa  nær  som  det  18. 
Aarhundrcde.  Og  dog  er  del  jo  saaledes,  og  efter  Evne  har  vi 
søgt  nt  give  Forklaringen.     Men  under  Arbejdet  meldte  sig  fra 

Tinie  til  Time,  kan  der  gerne  siges,  Tanken  paa  et  Værk,  som 
netop  ogsaa  i  hine  fjerne  Egne  var  udført  af  Danske.  Et  Værk, 
som  jo  endnu  kun  strækker  sig  over  en  forholdsvis  kort  Aar- 
række.  som  intet  politisk  Maal  har,  et  Arbejde  af  rent  økono- 
misk Natur,  men  som  saadant  af  største  Betydning  for  os.  Et 
Værk  desuden  som  ved  det  ejendommeligt  selvgroede,  der  ka- 
rakteriserer det,  ved  sin  rent  private  Karakter,  sin  Fjernhed 
og  ved  Hjemlandets  Mangel  paa  Evne  til  at  forstaa  og  vurdere 
det,  frembød  ialtfald  saa  mange  Lighedspunkter  med  den  første 
Periode  af  det  engelske  Arbejde  i  Indien,  at  Tanken,  som  nævnt, 
af  sig  selv  søgte  til  det  under  Arbejdet  paa  Fremstillingen  af 
de  engelsk-indiske  Forhold.  Forfatteren  havde  altid  følt  In- 
teresse for  det,  men  aldrig  haft  Lejlighed  til  at  lære  det  nær- 
mere at  kende.  Nu  kom  jeg  næsten  under  en  vis  Tvang,  og  var 
saa  heldig  et  eller  andet  Sted  at  faa  oplyst,  at  der  skulde  eks- 
istere et  Skrift,  forfattet  af  Etatsraad  H.  N.  Andersen,  der  inde- 
holdl  de  Fakta,  som  knytter  sig  til  »Det  Østasiatiske  Kompag- 
ni« s  Tilblivelse  og  Udvikling  indtil  nu  og  bestemt  til  senere 
Offentliggørelse.  Det  kostede  Modstand  at  faa  Lov  til  at  læse 
(^  benytte  dette  Materiale,  men  det  lykkedes  at  interessere  d^s 
Forfatter,  som  indtil  da  var  mig  personhg  ubekendt,  for  nær- 
værende Arbejde,  saaledes  at  han  gav  den  attraaede  Tilladelse. 
UdeiJ  det  vilde  dette  Arbejde  have  manglet  det  allervigtigste 
—  Eksemplet  paa,  hvad  Enkeltmand  ved  maalbevidst  og  klog 
Benyttelse  af  sine  Evner  lige  fra  Ungdommen  af  kan  komme  til 
at  betyde  for  et  Land.  Hvad  her  anføres  om  dette  Foretagende 
og  dets  Skaber,  er  taget  af  denne  Bog^),  og  hvor  noget  sættes 
i  Anførselstegn,  er  det  dens  Forfatters  Ord,  der  anføres.  Han 
har  anmodet  om  at  maatte  blive  i  Baggrunden  af  Fremstillin- 
gen, og  vi  har  forsøgt  det.  Men  hvorledes  skulde  det  blive 
muligt?  »Det  Østasiatiske  Kompagni« s  Historie  er  hans  Hi- 
storie. Mellem  de  to  er  der  organisk  Forbindelse,  og  Enhver 
ved,  at  en  saadan  ikke  vilkaarligt  lader  sig  bryde. 

Forf.     lærte     altsaa     »Det     Østasiatiske     Kompagni«  s     Hi- 
storie at  kende  og  fik  derved  Indblik  i  et  Foretagende,  der  be- 

kræftede  en  Mening,  som  har  staaet  urokket  hos  mig  —  trods 
alt.  At  det  ikke  er  Mænd,  Danmark  savner,  med  Hjerner  til 
at  opfatte  Livets  Virkelighed,  eller  med  Villier,  der  er  stærke 
nok  til  at  gøre  sig  den  underdanig,  men  —  man  skal  blot  ikke 
lede  efter  dem  paa  det  Sted,  hvor  man  naturligst  søger  dem; 
paa  Statsskibets  Skanse. 

Da  nu  vort  østasiatiske  Kompagni  staar  saa  at  sige  med 
det  ene  Ben  i  hine  fjerne  Egne,  vi  nylig  har  forladt,  og  med  det 
andet  i  vor  ^en  gode,  danske  Muld,  da  det  desuden,  som  vi 
skulle  se,  har  sine  Hænder  mange  Steder  rundt  i  den  Verden, 
der  omgiver  vort  Land,  v\\  dets  Udviklingshistorie  være  en  pas- 
sende Overgang  til  Omtalen  af  vore  egne  Forhold.  Og  den 
maa  gives  under  Overskriften:  Expansion,  fordi  det  er  det,  den 
er.  Den  er  Udslaget  af  dansk  Intelligens  og  Villie  rettet  mod 
Virkelighedsmaal,  af  dansk  Sind  og  Hjerte  i  deres  Krav  om  a' 
udrette  for  Landet,  hvad  det  mest  tiltrænger:  Arbejde,  der  kan 
gøre  det  nmimeligt  nok  for  dem,  der  følger  efter,  —  Politikkens 
første  og  uafviseligste  Maal. 


»Det  Østasiatiske  Kompagni«  begynder  med  en  Dreng  i  Nak- 
skov. I  den  Side  af  ham,  der  vendte  udad,  adskilte  han  sig 
ikke  fra  andre  Drenge  fra  danske  Søkøbstæder.  Som  de,  vilde 
ogsaa  han  tilsøs.  Men  hans  Impulser  og  Tankespænd  stiller 
ham  for  sig  selv.  De  lokale  Rumforhold  plejer  at  være  store 
nok  for  Drenge,  Fartøjerne  i  Havnen,  hvis  Ind  og  Ud,  Lossen 
og  Laden  hører  til  den  stedlige  Ungdoms  daglige  Dont,  fylder 
deres  Tilværelse  udenfor  Skolepligterne;  og  Rheden  sætter  Græn- 
sen for  deres  Udve.  Vil  de  videre,  saa  vil  de  Vest  paa,  til  Ame- 
rika, i  Kølvandet  efter  deres  Maryatske  og  Cooperske  Helte. 
Med  Andersen  er  det  lidt  anderletles.  Han  niaaler  tidligt.  Na- 
turligvis er  Danmark  stort  og  vældigt.  Tagel  for  sig:  det  stør- 
ste, fordi  det  naar  dybest  ned  i  ham,  men  dog  kun  en  Del  af 
noget  en<inu  større.  Han  troede,  skriver  han,  »at  var  Jorden 
end  ufattelig  stor,  saa  var  dog  Danmark  en  betydende  Del  af 
den«  og  »Havet«,  mente  han,  »var  som  oversaaet  med  store 
Skibe  med  høj  Rejsning,  hvorfra  del  danske  Flag  vajede«.     Ha- 

vet  var  det,  han  tænkte  paa;  tilhavs  vilde  han  mere  end  tilsøs, 
og  det  gør  en  Forskel.  Og  lige  saa  givet  var  det,  at  hans  Kurs 
derude  pegede  ikke  i  Vest  men  i  Øst.  Thi  vel  kendte  han  sin 
Marryat  og  Cooper  som  de  andre,  men  Virkeligheden  havde  tid- 
ligt og  afgørende  Tag  i  ham.  Den  fandt  han  i  historisk  Læs- 
ning, først  og  fremmest  i  Beretningen  om  Admiral  Ove  Geddes 
eventyrlige  Fart  med  en  dansk  Eskadre  til  det  fjerne  Østen  fra 
1618  til  1622.  Dette  Indtryk  overslemplede  Romanernes  og 
bestemte  tidligt  og  afgørende  Retningen  af  hans  Bane  —  østpaa 
til  Indien  og  Kina. 

Saa  gik  han  tilsøs  og  fartede  nogle  Ungdomsaar  rundt  i 
Fjern  og  Nær  paa  Sømandsvis  —  men  uden  at  komme  sine 
Længslers  Maal  nærmere.  Udbytte  havde  han  dog  af  disse 
Aar,  der  optrænede  det  i  ham,  hvori  han  var  forskellig  fra  an- 
dre danske  Drenge  —  hans  Virkelighedssans.  Hver  Gang  et 
Skib  med  høj  Rejsning  nærmede  sig  hans  paa  Søen  for  fulde 
Sejl,  spejdede  han  i  Spænding  efter  Flaget  —  men  ak,  det  \åi 
ikke  hans  Flag!  Paa  Verdenshavene  vajede  det  kun  sjeldent 
over  en  fremad  brusende  Sejler.  Han  var  stillet  ind  i  Virke- 
lighedens Verden,  han  følte  den  som  en  Skuffelse,  men  skønt 
Dansk,  tilpassede  han  sig,  »ho/j  begyndte  af  regne  med  Kends- 
gerninger.'^^ 

Disse  Erfaringer  var  gjort,  denne  Opøvelse  begyndt,  da 
Chancen  kom,  som  førte  ham  til  Honkong  i  Begyndelsen  af 
Halvfjerserne.  Det  var  ca.  30  Aar  efter,  at  Englænderne 
havde  taget  den  lille  0  i  Besiddelse  og  paa  ikke  40  Aar 
omskabt  et  Tilflugtssted  for  Sørøvere  med  en  faatallig  Fisker- 
befolkning til  et  Hovedsæde  for  Verdenshandelen  med  palads- 
lignende Bygninger,  en  mægtig  Rhed,  der  bar  mange  Natio- 
ners Skibe,  men  meget  faa  danske,  som  dog  i  tidligere  Tid  havde 
været  ret  hyppige  Gæster  derude.  Han  kom  flere  Gange  til 
Honkong,  der  blev  som  et  Hjemsted  for  ham,  og  hvis  rivende 
Udvikling  prægede  sig  dybt  i  hans  Sind.  Men  han  vidste,  at 
han  stadig  var  i  Forberedelsens  Stadium,  i  Vandre-  og  Lære- 
aarene,  og  han  lærte,  hvad  der  laa  nærmest  for  fra  det  Ud- 
gangspunkt, han  havde  valgt  sig.  Navigation,  Skibskonstruk- 
tion og  Sprog.     Han   sejlede  derhos,  besøgte  mange  Lande  og 

bevægede  sig  mellem  mange  uensartede  Folkeslag.  Han  op- 
levede, som  man  siger,  meget.  Men  han  nøjedes  ikke  mied  at 
opleve,  hans  Virkelighedssans  gjorde,  at  han  formaaede  at 
omsætte  det  oplevede  i  Erfaring. 

Saa  kom  han  da  en  Dag  til  Siam,  og  de  fem  Miles  Sejlads 
op  ad  Rigets  store  Færdselsaare,  Menamfloden,  til  Bangkok, 
gav  ham  Livets  Hovedindtryk.  —  Det  var  ikke  som  i  Hon- 
kong,  en  Plads  udsøgt  med  Kenderblik  og  saa  at  sige  med  et 
Slag  rykket  frem  fra  en  tidlig  Middelalders  Standpunkt  til 
en  fiks  og  færdig  Nutids  ved  Kapitalens  mægtige  Instrument. 
Endnu  havde  Tryllestaven  kun  lige  berørt  »Vandenes  Moder«. 
Mangrove-  og  Palmeskove  paa  dens  Bredder  hindrede  Indblik- 
ket, men  talrige  Fartøjer  i  aflægs  Former,  der  gled  op  og  ned 
ad  Floden,  mange  med  Øjne  malede  paa  Bougen,  der  skulde 
kunne  finde  Vej  i  Mørket,  lod  ane,  at  bag  disse  tætte  levende 
Hegn  skjulte  sig  Muligheder,  der  ventede  paa  at  blive  virkelig- 
gjorte. Her  stod  man  ved  et  Udspring,  ved  en  Begyndelse, 
hvor  den  personlige  Indsats  maatte  kunne  betyde  mere 
end  hist,  hvor  Kapitalen  kunde  indforskrive  fiks  og  fær- 
digt, hvad  den  havde  Brug  for.  At  Udgangspunktet  for 
den  Fremtid,  der  allerede  laa  som  det  klart  bevidste  Maal  for 
den  23aarige  Ynglings  Villiesliv,  valgtes  her,  i  det,  der  endnu 
stod  lige  i  sit  Udspring  med  alle  de  vel  kendte  Besværligheder, 
der  er  al  Begyndelses  uadskillelige  Ledsagere,  vidner  igen  om 
en  Virkelighedssans,  der  er  alt  andet  end  almindelig  i  vort  Folk. 
»(io  west  on  —  young  man,  and  grow  with  your  Country«  sva- 
rede en  nordamerikansk  Præsident  en  ung  Mand,  der  bad  om 
Vejledning  paa  samme  Hold.  Her  var  det  din  unge  Mand 
selv,  der  valgte,  ud  fra  samme  praktiske  Synspunkt. 

Valget  var  gjort,  men  endnu  et  Par  Aar  maatte  bruges  til 
at  samle  Kundskab  og  Erfaring  og  ikke  mindst  saa  me- 
gen Kapital,  som  lod  sig  opspare  af  en  knap  Lønning,  med 
hvilken  der  endda  skulde  støttes  hjemme.  Saa  sattes  Kursen 
atter  mod  Bangkok,  som  naaedes  i  25aars  Alderen.  Der  lil- 
bødes  en  Stilling  som  Leder  af  Bangkoks  Dok.  Af  1000  Danske 
havde  de  999  slaaet  til  og  var  bleven  Embedsmænd,  men  det  var 
ikke  det,  han  vilde.  Det  skulde  være  l'oden  under  eget  Bord  med 

Plads  for  Livets  Muligheder.  Det  gik  atter  ombord  som  Styr- 
mand paa  Siams  kønneste  Skib  »Thoon  Kramom«,  der  tilhørte 
Kongen.  Hurtigt  fik  han  Skibet  at  føre,  og  paa  det  begyndte  den 
nuværende  Leder  af  »Det  Østasiatiske  Kompagni« ,  H.  N.  Ander- 
sen, sin  Handelskariere. 


Gud  ved,  hvor  han  nu  er,  det  unge  Menneske,  jeg  engang 
tilbragte  en  3  Ugers  Tid  med  ombord  i  en  Damper  fra  Syd- 
amerika og  hjemefter.  Han  spillede  ikke  og  drak  ikke,  tog 
overhovedet  ikke  Del  i  den  megen  Selskabelighed,  man  søger 
at  slaa  Tiden  ihjel  med  paa  saadan  en  Tur,  naar  man  ikke  for- 
staar  at  udnytte  den.  Men  han  var  ikke  helt  utilgængelig  efter 
nogle  Dages  Forløb,  og  i  timevis  kunde  jeg  saa  sidde  og  høre 
paa  ham  Dag  efter  Dag.  Han  var  Handelsrejsende  paa  Brasi- 
lien, i  det  Indre,  i  det  Afsides. Eller  hvor  er  de  henne? 

den  rige  avstralske  Købmandsfamilie  med  de  jævne  Sæder,  jeg 
engang  traf  paa  Langfart,  og  som  fortalte  om  deres  Forretnin- 
ger —  i  det  Indre.  Eller  Svenskeren,  der  rejste,  NB.  for  et 
tysk  Hus,  og  ligeledes  i  det  Indre,  denne  Gang  af  Argentina. 
Hvor  mange  Millioner  er  der  mon  nu  indkasseret  af  hin  af- 
sides liggende  Uldstation  ved  Nahuelhuapi,  hvor  jeg  engang 
strakte  mine  mødige  Lemmer  efter  22  Timers  Ridt  og  Marsch 
over  Cordilliererne.  Eller  Faaremanden  fra  Limai  med  sin 
Hjord  paa  100,000  Stykker  og  sine  Skind,  stablet  op  som 
Taarne  —  Juliustaarne,  den  Dag  en  Damper  sættes  i  Gang  paa 
Floden. —  Lyslevende  staar  de  alle  for  mig,  og  lysle- 
vende deres  simple  Hytter  i  den  vældige  Natur,  deres  larvelige 
Maallider  og  deres  jævne,  strenge  Liv,  hvis  Charme  ligger  i 
den  Chance,  der  er  Udgangspunktet  for  enhver  Udviklingslinie. 
Hvad  har  jeg  ikke  lært  der,  som  ingen  Bøger  i  Verden  kunde 
lære  mig.  Lært  af  ren  og  skær  økonomisk  Videnskab,  som 
ingen  Teori  kunde  indvi  mig  i,  men  kun  den  haandgribelige 
Virkelighed,  naar  man  kan  gennemløbe  en  Række  økonomiske 

Udviklingstrin,  der  spænder  mange  Aarhundreder  tilbage. 

Men  det  var  det,  jeg  vilde  sige  ved  at  fremdrage  disse  Minder,  at 
Handelsrejsende  til  Stege  og  Aalborg  og  Kerteminde  kan  jo  være 

meget  godt.  Der  har  de  Selskab  med  de  Hundreder  af  andre 
Handelsrejsende,  som  farter  paa  de  samme  Pladiser  og  som 
konkurrerer  paa  dem,  og  der  kan  tjenes,  naar  de  er  dygtige, 
de  Penge,  som  Grossererfamilien  behøver  til  Spise  og  Drikke 
og  Teater.  Men  der  tjenes  ikke  de  Penge,  og  der  findes  ikke  de 
Opgaver,  som  skaber  Arbejde  ude  og  hjemme  for  Tusinder,  og 
Formuer,  der  sætter  Vækst  i  en  Nation. 

Da  H.  N.  Andersen  gav  sig  til  at  handle,  var  det  i  et  fjernt 
Land,  som  lige  netop  var  vaagnet.  Da  stod  han  paa  et  Skel 
mellem  to  Tider,  en  gammeldags  med  en  aflægs  Teknik  og  en 
ny  med  en  moderne,  som  skulde  blive  det  Værktøj,  der  løf- 
tede Chancen.  Med  sine  ca.  halvandet  Hundrede  Sejlskibe 
imellem  100  og  1000  Tons  handlede  Siam  ved  Midten  af  Halv- 
fjerserne  i  forrige  Aarhundrede  paa  Kina,  Japan  og  Indien  paa 
samme  Maade  som  evropæiske  Handelshuse  i  det  17.  og  det 
18.  Aarhundrede,  da  Husets  betroede  Mandi  som  »Supercargo« 
gik  ombord  med  sin  Stab,  ledede  Forretningen  og  overvaagede 
Ind-  og  Udladning.  Her  var  det  en  kinesisk  Købmand  med 
sine  Kontorister.  Man  var  Maaneder  om  at  indtage  Ladning  i 
Bangkok.  Skibet  afgik  med  Sydvestmonsunen  og  kom  tilbage 
med  Nordostmonsunen,  hvorefter  Regnskabet  for  Rejsen  op- 
gjordes. Forbindelserne  etc.  var  Supercargoens  Hemmelighed, 
som  han  nøje  vaagede  over,  da  hans  Stilling  væsentligt  beroede 
paa  den. 

Til  Billedet  hører  desuden,  at  man  hverken  havde  Banker 
eller  Telegrafer,  saaledes  at  Landets  i  og  for  sig  afsides  Belig- 
genhed gjorde  sig  fuldt  gældende.  Det  var  en  Hindring,  men 
netop  en  af  disse  Hindringer,  der  kun  bliver  til  Betingelser, 
»Thoon  Kramom«  arbejdede  sig  ud  af  de  gamle  Regler  for  Han- 
delssejlads,  og  de  Forretninger,  der  gjordes  med  den,  ud  af  den 
gamle  Form.  Andersen  fik  Forretningerne  i  Hænderne  efter  at 
være  bleven  Fører.  Han  spildte  ingen  Tid,  men  ladede  og  lossede 
saa  hurtigt,  det  kunde  ske.  Han  tog  intet  Hensyn  til  Monsunen, 
men  sejlede,  hvorledes  Vinden  blæste,  og  han  holdt  sig  ikke 
til  nogen  tilvant  Maade  at  gøre  Forretning  paa,  men  sejlede 
med  Varer  for  Skibets  Regning  eller  for  andres  til  Bangkok 
eller  til  en  anden  Havn,  eftersom   Lejligheden  tilbød  sig,  blot 

at  der  kunde  sejles  med  Fordel.  Samtidig  omtrent  kom  Damp- 
skibene frem  i  disse  Farvande,  og  dermed  var  den  gamle  Maade 
at  handle  paa  lagt  hen,  og  mange  Sejlskibe  maatte  lægge  op. 
Under  denne  Brydning  mellem  gammelt  og  nyt  tog  Ander- 
sen Initiativ.  Han  foreslog  et  stort  Handelshus  i  Bangkok  at 
opkøbe  eller  lade  ham  opkøbe  en  Ladning  Teaktræ  for  Fir- 
maets Regning  og  sejle  den  til  Europa.  Forslaget  vakte  Be- 
tænkeligheder og  ikke  uden  Grund.  Det  var  noget  nyt  den- 
gang at  sejle  Teaktræ  til  Evropa  i  siamesisk  Skib  og  med 
siamesisk  og  malaisik  Besætning,  der  vilde  ankomme  ved  Vin- 
tertid. Andersen  overvandt  Betænkelighederne  ved  at  tilbyde 
at  deltage  med  sin  lille  opsparede  Kapital;  men  tilbage  stod 
saa  den  siamesiske  Regerings  Indvilligelse.  Skibet  var  jo  Re- 
geringens, og  denne  var  navnlig  ængstelig  for  Besætningen.  Men 
ogsaa  Regeringen  gav  efter.  Andersen  udstyredes  med  den  vi- 
dest mulige  Fuldmagt,  han  udtog  Træet  hos  indfødte  Køb- 
mænd, —  der  var  den  Gang  kun  faa  evropæiske  Firmaer  i  Bang- 
kok, som  handlede  med  Teak,  —  undersøgte  personlig  hvert 
Stykke,  inden  han  betalte  det  og  var  i  Løbet  af  et  Par  Uger 
klar  til  at  afgaa  til  Evropa.  —  Falmouth  for  Ordre.  I  Singa- 
pore forsynede  han  Mandskabet  med  Vintertøj,  afgik  derfra 
i  August  og  naaede  Falmouth  i  December.  Ladningens  Produk- 
tionsomkostninger ved  Bolværket  i  Falmouth  udgjorde  ca.  7  £ 
pr.  Load  å  50  Kubikfod.  Der  var  budt  paa  den  under  Vejs,  og 
højeste  Bud  var  10  £.  Men  fra  Liverpool  laa  der  ogsaa  Tilbud 
i  Falmouth,  og  i  Tillid  til  Træets  Kvalitet,  som  Køberne  jo  ikke 
kendte,  sejlede  Andersen  Ladningen  derhen  og  lossede  den  op. 
Og  da  der  kunde  bydes  med  Varen  for  Øje,  erholdt  han  131/^  £ 
pr.  Load,  hvilket  den  Gang  var  en  ualmindelig  høj  Pris.  Avan- 
cen var  altsaa  næsten  fordoblet,  og  der  var  gjort  omkring  100 
%  paa  Forretningen,  som  i  de  gode  gamle  Dage  i  de  ostindiske 
Kompagniers  glimrende  Tid.  Skibet  bragte  Kul  tilbage  til  den 
siamesiske  Regering,  for  hvilken  han  havde  opsejlet  en  god 
Fragt,  samtidig  med  at  han  havde  gjort  en  god  Forretning  for 
Firmaet  og  efter  11  Maaneders  Forløb  uden  Uheld  og  med 
Mandskabet  i  Behold  stod  i  Bangkok  med  sin  Andel  af  Forret- 
ningen i  Lommen. 

Denne  Episode  v^ar  saa  at  sige  Ouverturen  til  det,  der 
skulde  komme.  Andersen  maatte  skilles  fra  sit  kære  Skib,  som 
i  over  fem  Aar  havde  været  hans  Hjem,  fordi  Regeringen  skulde 
bruge  det  til  Skoleskib.  Han  havde  oplevet  og  lært  meget  der  om 
Bord,  fortæller  han.  Han  troede  ikke  længere  paa,  at  man  i 
Tropeskovene  kan  lokke  Aber  til  at  kaste  Frugter  ned  til  sig 
fra  Træerne  eller  overhovedet  erhverve  noget  uden  at  yde 
noget.  Han  havde  lært  at  føle  Glæde  ved  Arbejde  og  ved  at 
opfylde  sine  Pligter,  og  at  netop  dette  Grundlag  er  det  eneste, 
paa  hvilket  man  kan  tilkæmpe  sig  og  bevare  Rettigheder.  I 
Opdagelsen  af  denne  Vekselvirkningens  Lov  og  i  sin  Bevidst- 
hed om  at  kunne  gøre  Fyldest  for  sin  Indsats  i  den,  fandt  han 
Udspringet  for  den  Tillid  til  Fremtiden,  der  prægede  hans 
Stemning,  da  han  efter  at  have  afleveret  tog  Bolig  paa  »Oriental 
Hotel«  i  Bangkok.  Her,  hvor  han  skulde  finde  det  nye  Udgangs- 
punkt for  Virkeliggørelsen  af  Tanker,  der  havde  udformet  sig 
fastere  og  klarere,  alt  som  Vandet  gled  under  Kølen  paa  »Thoon 
Kramom«,  medens  han  førte  det  mod  dets  Maal  paa  denne  og 
hin  Side  af  de  store  Oceaner. 


»Oriental  Hotel«  var  en  blandet  Forretning,  netop  som  man 
finder  den  i  Lande,  hvor  Arbejdsdelingen  endnu  langt  fra  har 
bragt  alt  paa  sin  Plads.  Det  var,  som  Navnet  siger.  Hotel.  Da 
der  ingen  Klub  fandtes  paa  den  Tid  i  Bangkok,  var  det  Ram- 
men om  de  ikke  just  aftalte,  men  derfor  lige  regelmæssige  Sam- 
menkomster af  en  stor  Del  af  den  evropæiske  Koloni,  som  efter 
Kl.  5  mødtes  her  og  diskuterede,  hvad  der  kunde  forefalde,  kun 
ikke  Politik,  men  diesto  mere  Forretninger.  Saaledes  blev  Ho- 
tellet en  Slags  Børs.  Men  desuden  drev  det  en  Sodavands- 
fabrik og  et  Bageri,  ligesom  det  var  et  Centrum  for  lokalt  Sam- 
færdsels- og  Transportvæsen,  idet  det  ejede  en  Flaade  af  saa- 
kaldte  »Husbaade«  med  et  halv  Hundrede  Mands  Besætning. 
Disse  Baade  udgjorde  et  af  Byens  Hovedbefordringsmidler.  Den 
var  nemlig  gennemskaaren  af  talrige  Kanaler  —  »Østens  Ve- 
nedig« —  og  med  dens  den  Gang  usle  Brolægning,  øde  og 
ufarbare  Strækninger,  maatte  man  benytte  Baadetransport.    Nu 

er  alt  dette  jo  anderledes.  Foruden  de  nævnte  Forretninger  stod 
Hotellet  i  Forretningsforbindelse  med  en  y> Store«,  d.  v.  s.  en 
af  disse  Forretninger,  som  er  velkendte  af  Enhver,  der  har 
færdedes  paa  saadanne  Pladser,  og  som  omfatter  alt  fra  Knappe- 
naale  til  Skibsankere.  Storen  tilhørte  Firmaet  Møller  &  Mcisner, 
der  ligesom  Indehaverne  af  Hotellet  og  flere  andre  Købmands- 
huse  paa  den  samme  Plads  var  forhenværende  Skibskaptajner, 
som  havde  udviklet  sig  til  Købmænd  under  den  tidligere  om- 
talte Handel  fra  Siam  paa  Nabo-  og  Genborigeme. 

»Oriental  Hotel«,  de  her  antydede  Forretninger  og  nogle 
andre,  alle  ved  Floden,  laa  paa  en  stor  Grund,  der  iovrigl 
var  ubebygget,  mange  Steder  sumpet  og  bevokset  med  Jungle, 
men  centralt  beliggende  i  Forhold  til  det  evropæiske  Forret- 
ningskvarter,  det  franske  og  engelske  Gesandtskab  og  de  frem- 
mede Konsulater.  Dette  store  Grundstykke  tiltrak  sig  Andersens 
Opmærksomhed.  Han  gik  ud  fra,  at  det  afvandet,  reguleret 
og  bebygget  maatte  repræsentere  en  stor  og  stigende  Værdi, 
og  han  ønskede  selv  at  begynde  den  Forretning,  han  agtede 
at  starte,  der.  Han  søgte  i  den  Anledning  dels  Ejer,  en  Mand, 
der  for  Bangkok  spillede  omtrent  samme  Rolle,  som  tillagdes 
den  bekendte  »Kannitverstan«,  i  den  hollandske  Fortælling, 
dog  saaiedes,  at  Kromafah  virkelig  ejede  baade  Gnmden,  Hu- 
sene, mange  Skibe  og  Firmaer,  som  han  havde  financieret. 
Hans  Navn  »Kromatah«  var  ved  Siden  af  Herskerens  vel  det 
mest  bekendte  og  mest  betydende  i  Bangkok.  Kromatah  er 
egentlig  intet  Navn,  men  en  Titel,  som  den  siamesiske  Uden- 
rigsminister bærer.  Denne  Stilling  havde  Kromatah  beklædt 
og  uanset,  at  hans  virkelige  Navn  var  Choiv  Phya  Bhanu- 
uongse,  kaldtes  han  aldrig  andet  end  Kromatah.  Han  var 
af  Kongeæt  og  fortjente  for  sine,  man  kan  gerne  sige 
ophøjede  Egenskaber,  en  særlig  Omtale,  som  vi  imidlertid 
ikke  tør  hidsætte  for  ikke  at  bryde  Fortællingen.  Men  ligesom 
den  regerende  Konge  var  han  en  Ven  af  de  Fremmede,  der, 
uden  at  glemme  de  Indfødte,  beskyttede  og  støttede  Evropæ- 
erne  i  deres  Foretagsomhed,  i  Forstaaelse  af,  at  den  ogsaa  vilde 
komme  Land  og  Folk  tilgode.  I  sin  Park  og  Have  samlede 
han  ofte  Siameserne  og  den  evropæiske  Koloni  til  Havefest  og 

bkv  saaledes  et  Bindeled,  ikke  alene  mellem  de  to  saa  for- 
skellige Befolkningselementer,  men  ogsaa  mellem  Evropæerne 
indbyrdes. 

Til  ham,  som  Andersen  allerede  den  Gang  havde  haft  Lej- 
lighed til  at  tale  med  nogle  Gange,  og  som  han  vidste  inter- 
esserede sig  for  ham  og  hans  Forhold,  var  hans  første  Gang 
efter,  at  han  havde  »lagt  op«,  og  hans  Ærinde  var  at  foreslaa 
ham  Pladsens  Regulering  og  Bebyggelse.  Han  meldte  sig  til- 
lige som  Lejer  af  en  af  de  projekterede  Bygninger,  hvor  han 
vilde  begynde  Forretning  med  Skovkoncession  og  Savmølle- 
drift  som  Basis.  Kromatah  hørte  paa  ham  og  kaldte  ham  efter 
nogle  Dages  Forløb  til  sig,  erklærede  sig  for  Planen,  men  var 
ikke  i  Stand  til  at  løsgøre  betydelige  Kapitaler,  han  havde  for- 
strakt forskellige  Firmaer  med  uden  at  skade  disse,  og  kunde 
derfor  ikke  paa  det  Tidspunkt  financiere  den.  Men  han  kom 
i  den  følgende  Tid  tilbage  til  den,  fik  mere  detailleret  Oplysning 
om  den,  opmuntrede  Andersen  til  at  søge  den  iværksat,  tillod 
ham  at  bebygge  hvilken  Del  af  Grunden,  han  ønskede,  og  over- 
drog ham  tilsidst  Administrationen  af  hele  Arealet  med  de  Byg- 
ninger, der  fandtes  paa  det,  og  Tilladelse  til,  saafremt  han 
kunde  opnaa  Laan  paa  Grunden  at  udnytte  Pengene,  som  han 
fandt  det  fordelagtigst.  Men  det  er  allerede  sagt,  at  der  endnu 
ikke  fandtes  nogen  Bank  i  Bangkok  paa  dette  Tidspunkt,  og 
det  vai'  ikke  let  at  skaffe  Penge. 

Imidlertid  begyndte  Andersen  efter  en  Maaneds  Forløb  saa 
smaat  at  gøre  Anstalter  til  at  bygge  ved  Siden  af  Hotellet.  Dettes 
Ejere  meddelte  han,  at  Grunden  med  Husene  var  sat  under 
hans  Administration,  og  nu  begyndte  Sagen  at  antage  Form. 
Om  ikke  netop  straks  den  Form,  Andersen  havde  tænkt  sig, 
saa  dog  en,  der  gav  ham  et  fast  Grundlag  under  Fødderne. 
Hotel  Orienlals  Ejere  havde  nemlig  tænkt  sig  at  realisere  om 
nogle  faa  Aar  og  gaa  til  Europa  med  Frugten  af  deres  Arbejde. 
De  tilbød  nu  Andersen  at  overtage  Hotellet  med  de  dertil  knyt- 
tede Forretninger,  hvilkel  han  var  tilbøjelig  til,  naar  han  sam- 
tidig kunde  komme  overens  med  Firmaet  Møller  &  Meisner  om 
Overtagelse  af  deres  »Store,  hvorved  han  kunde  undgaa  selv 
al    hygge.     Den  sidste  Overtagelse  stødte  paa  Vanskeligheder, 

som  dog  overvandtes  saaledes,  at  Møller  &  Meisner  skulde  flytte 
nogen  Tid  efter  Andersens  Overtagelse  af  Hotellet  m.  v.,  og 
Meningen  var  da  at  nedlægge  Hotellet  og  anvende  hele  Byg- 
ningskomplekset til  Forretningslokaler.  De  tilsigtede  Ændringer 
bragte  imidlertid  Liv  i  den  Kreds,  hvis  Interesser  paa  forskel- 
lig Maaide  var  knyttet  til  Grunden.  ■Bangkok  united  cluba  stif- 
tedes i  den  Anledning  og  fik  sit  Hjem  i  et  andet  Hus  paa  Grun- 
den. Det  gamle  Hotel  skulde  jo  nedlægges  og  et  nyt  bygges, 
men  det  skete  først  i  1885,  og  1.  September  1884  havde  Andersen 
overtaget  Komplekset. 

Paa  den  Dag  stiftede  han  Firmaet  Andersen  &  Cn.,  af  hvilket 
det  østasiatiske  Kompagni  er  skudt  op.  I  Firmaet  optoges  en 
Ven  af  Stifteren:  Kaptajn  P.  Andersen  fra  Flensborg,  der  var 
Kompagnon  til  sin  Død,  10  Aar  senere. 

Det  fremgaar  af  Etatsraad  Andersens  Optegnelser,  at  det 
Maal,  som  han  fra  først  af  har  stilet  imod,  var  Træforretning 
i  stor  Stil,  baseret  paa  Skovkoncession  og  Savmøllevirksomhed. 
Dette  Maal  har  ikke  staaet  som  det  endelige  for  ham,  som  Be- 
grænsningen overhovedet  ikke  ligger  for  ham  eller  i  hans  Natur 
i  den  Forstand,  at  han  siger  »hertil  og  ikke  længere«.  Tvært- 
imod! Det  ekspansive  Moment  er,  som  disse  Blade  noksom 
vil  vidne  om,  i  den  Grad  udviklet  hos  ham,  at  man  skulde 
tro,  det  maatte  bringe  ham  i  Modsigelse  med  sig  selv.  Det  staar 
først  og  fremmest  i  en  tilsyneladende  Modsigelse  til  den  Jævn- 
hed og  det  ægte  danske  Præg,  der  hviler  over  hele  hans  Per- 
sonlighed, som  den  træder  En  i  Møde,  trods  de  mange  Aars 
Ophold  i  Udlandet  og  trods  de  Mennesker  og  Forhold,  han  i 
mange  Aar  har  bevæget  sig  imellem.  Den  synes  dernæst  at  staa 
i  Modsætning  til  den  Virkelighedssans,  vi  sikkert  med  fuld 
Ret  har  fremhævet  som  liggende  i  hans  Natur.  Endelig  skulde 
man  synes,  der  maatte  ligge  et  Modsætningsforhold  imellem  en 
saa  udviklet  Ekspansionstrang,  som  den,  der  fremgaar  af  Etats- 
raad Andersens  Virksomhed,  og  den  udtalte  Ro  og  Harmoni,  der 
præger  hans  Væsen.  Men  disse  tilsyneladende  psykologiske 
Modsigelser  lader  sig  dog  maaske  løse.  Andersens  Ekspansion- 
trang  er  mindst  af  alt  i  Familie  med  den  specifik  danske  Spe- 
cies, der  drømmer  og  er  tilfredsstillet,  naar  den  har  drømt  sifj 

over  Livets  praktiske  Hindringer  og  kan  se  sit  Livs  hoje  Maal 
virkeliggjort  —  i  Drømme.  Andersen,  som  han  former  sig  ior 
En  gennem  Læsningen  af  hans  Optegnelser,  ved  lidt  om,  hvad 
Livet  er.  Men  han  kender  ikke  alene  det  af  Livet,  som  alle 
snart  lærer  at  kende,  dets  Brydsomhed  og  Ondskab,  dets  Skuf- 
felser og  Daarskab.  Han  kender  ogsaa  og  har  tidligt  kendt 
dets  Chancer.  Dette  som  Hav,  Jord  og  Luft  er  fuld  af,  og  han 
ved,  at  er  der  noget,  man  ikke  skal,  saa  er  det  at  løbe  efter 
dem,  thi  fange  dem  kan  man  ikke.  Men  man  skal  gøre  sig 
mulig  for  dem,  forberede  sig  til  dem,  i  sig  selv  skalje  de  Be- 
tingelser, som  de  har  Brug  for,  naar  de  melder  sig  hos  En. 
Han  ved,  at  Chancen  i  Livet  er  om  just  ikke  lige  saa  hyppig 
saa  dog  lige  saa  naturlig  som  Uheldet.  Naar  det  ene  hos  ham 
har  udviklet  sig  af  det  andet,  har  han  følt  det  som  noget  ganske 
naturligt  og  paa  ingen  Maade  som  noget,  der  brød  Naturens 
evige  Orden.  Og  lige  saa  lidt  har  han  følt  en  indtrædende 
Nødvendighed  for  at  maatte  bøje  af  eller  udsætte  —  som  f.  Eks., 
da  Kromatah  ikke  straks  kunde  fmanciere  hans  Plan  —  som 
et  Nederlag  endsige  et  uopretteligt.  Saadanne  Perioder  har  han 
kun  opfattet  som  Mellemstadier,  og  i  dem  er  han  da  faldet  til- 
bage paa  det  i  hans  Natur,  der  var  dens  en  Gang  for  alle  givne 
Urgrund;  Virkelighedssansen,  Pligtfølelsen,  Arbejdsomheden. 
Hemmeligheden  i  hans  Evner  ligger  maaske  i,  at  han  har  kun- 
net forene  Bjørnsons:  »Hvad  Du  evner,  kast  af  i  det  nærmesle 
Krav«  med,  hvad  Schopenhauer  kalder  ViUien  til  Livet <^, 
Livet  helt  ud  og  efter  alle  Kompassets  Streger.  Hvis  denne 
Opfattelse  er  rigtig,  saa  løser  den  ogsaa  de  tilsyneladende  Mod- 
sigelser. Modsigelsen  imellem  den  fulde  Hengivelse  i  et  Detail- 
arbejde,  som  den  personlige  Udtagen  af  hvert  Stykke  Tommer, 
han  skulde  føre  til  Europa  med  »Thiwn  Kraniom«  eller  Ar- 
bejdet paa  at  gøre  Kromatahs  Grundstykke  rentabelt  og  den 
aldrig  svigtende  Fastholden  ved  Planer,  der  pegede  langt  videre 
frem.  Gennem  Hengivelse  i  det,  der  laa  for,  beredte  han  sig 
til  at  holde  Chancen  fast,  naar  den  en  Dag  efter  Naturens 
Orden  dalede  ned  paa  ham.  Og  at  denne  Opfattelse  er  rigtig, 
fremgaar  af  talrige  Udtalelser  og  meddelte  Kendsgerninger  i 
Forfatterens  »Tilbageblik«.    Lad  os  med  Hensyn  til  det  ekspan- 

sive  i  Andersens  Natur  blot  anføre:  at  det  østasiatiske  Kom- 
pagni, som  Navnet  siger,  er  stiftet  med  Handel  etc,  paa  Øst^ 
asien  som  Formaal.    Men  i  Lovenes  §  2  hedder  det: 

»Selskabet,  der  fortsætter  den  af  Andersen  &  Co.  her  og 
i  Bangkok  drevne  Virksomhed,  og  ved  hvis  Stiftelse  man 
særlig  har  haft  for  Øje  at  fremme  Forretningsforbindel- 
sen mellem  Danmark  og  oversøiske  Pladser,  navnlig  Øst- 
asien, har  det  Formaal  at  drive  Handel,  Skibsrederi  og  in- 
dustriel Virksomhed  i  Indland  eller  Udland  indenfor  de 
Grænser,  Bestyrelsen  fmder  rigtigt«  ^). 

Her  er  ingen  Grænse  sat  uden  Bestyrelsens  Skøn  over,  hvad 
den  finder  rigtigt.  Og  i  hvilken  Grad  det  har  været  tilsigtet 
at  sætte  sig  ud  over  enhver  Grænse  indenfor  Jordens  vide  Ring, 
viser  jo  den  Hurtighed,  med  hvilken  Ekspansionen  snart  efler 
Selskabets  Dannelse  finder  Sted,  saaledes  som  det  vil  fremgaa 
af  det  følgende. 

Andensteds  hedder  det  med  Hensyn  til  den  Gennemsnits- 
dividende  af  8V2  %»  som  Selskabet  har  indeholdt: 

»Som  andre  Erhvervsselskaber  kunde  Kompagniet  have 
ladet  Dividenden  fluktuere  mere,  end  det  har  været  Til- 
fældet. Men  Ledelsen  har  været  af  den  Opfattelse,  at  det 
for  saa  effektivt  som  muligt  at  kunne  forfølge  Opgaven: 
at  bidrage  til  at  udvide  og  udvikle  Danmarks  Erhverv'^), 
at  erhverve  udefra  og  samtidig  skabe  stabile  Forhold  for 
Fremtiden,  er  af  væsentlig  Betydning  at  konsolidere  Kom- 
pagniet, ikke  alene  ved  Henlæggelser  og  Afskrivninger,  men 
særlig  ved  at  udvikle  bestaaende  og  oparbejde  nye  Erhvervs- 
kilder. < 

Og  med  Hensyn  til  det  andet  Led  i  ovenstaaende  Betragt- 
ninger: Kræfternes  Anvendelse  til  Formaal,  der  tilsyneladende 


•)    H.  N.  Andersen:  a.  S.    Side  46. 

*)    H.  N.  Andersen:    Side  45.    Udhævelserne  af  A.  F. 

ligger  udenfor  det  oprindelige,  uden  at  dette  paa  nogen  Maade 
opgives,   kan   vi  blandt  mange   andre  Steder   anføre: 

»Det  er  heller  ikke  den  matematiske  lige  Linie,  der  har 
ført  Kompagniet  saa  vidt  frem  mod  Maalet,  og  der  har  ofte 
været  ret  trange  Omveje  at  vandre;  men  — •  Udholden- 
hed har  ofte  vundet  tilsyneladende  tabte  Slag. Her 

gælder  det  gamle  Ord,  at  alle  Veje  fører  til  Rom.  Dette 
passer  paa  det  østasiatiske  Kompagni,  som  paa  saa  mange 
andre  Forhold«  ^). 

Disse  Bemærkninger  gøres,  fordi  noget  af  det,  der  har 
slaaet  mig  ved  Læsningen  af  Etatsraad  Andersens  »Tilbage- 
blik« er  den  mærkelige  Kontinuitet,  der  karakteriserer  ham 
midt  i  alle  Omskiftelserne.  Det  er  en  saa  sjælden  Egens^kab  i 
vort  letlevende  Folk  og  en  saa  nødvendig  Egenskab  for  den, 
der  skal  udrette  noget  i  Livet,  at  jeg  nødig  vilde,  den  skulde 
undgaa  Læserens  Opmærksomhed  paa  Vandringen  gennem  de 
Zigzagforbindel&er,  der  fører  Andersen  fra  Stilling  til  Stilling 
foran  det  centrale  Maal,  han  har  sat  sig. 

Det  første  Afsnit  i  Andersens  Livsbane  er  en  Forberedel- 
sens, d.  V.  s.  Dygtiggørelsens  Fase.  Den  afsluttes  ved  Land- 
stigningen efter  Evroparejsen,  hvor  han  har  gjort  sin  første 
store  Forretning.  Utvivlsomt  har  han  derefter  ment  at  kunne 
gaa  lige  løs  paa  det  foreløbige  Maal:  Skovkoncessionen  m.  v., 
og  Løftestangen  for  dette  skal  være  Forbindelsen  med  Kro- 
mntah,  paa  Basis  af  dennes  Interesse  i  Grundstykket.  Denne 
logiske  Fortsættelse  strander,  fordi  Kromatah  ikke  i  Øjeblik- 
ket kan  financiere  Planen,  og  vi  glider  derfor  ind  i  et  nyt  Mel- 
lemafsnit, der  helliges  Planer,  som  paa  en  snævrere  Basis  fø- 
rer til  Grundstykkets  Udnytning,  og  dermed  frem  til  den,  der 
indtil  videre  har  maattet  udsættes. 

I  1884  er  altsaa  Firmaet  Andersen  &  Co.  stiftet,  og  nogen 
Tid  efter  lykkes  dot  Chefen  at  rejse  40,000  $  hos  Handelshuset 
Horneo  (lonipany  i  London,  og  nu  l>egynder  man  for  Alvor  at 

tage  fat  paa  Grundstykkel.  Det  ryddes  og  planeres,  og  i  Vin- 
kel paa  Floden  til  en  Afstand  af  ca.  1000  Fod  anlægges  en  Vej, 
som  fører  ind  paa  Bydelens  Hovedgade.  Denne  Vej,  der  do- 
bes  iOriental  Avenue«,  over  ved  sin  Beliggenhed  og  gode  Be- 
skaffenhed den  tilsigtede  Tiltrækning,  og  i  Løbet  af  de  nær- 
meste Aar  viser  der  sig  paa  begge  Sider  af  den  en  Række  grund- 
murede Villaer,  der  var  de  første  af  denne  Art  i  Bangkok.  Ef- 
terhaanden  som  Arbejdet  skrider  frem,  kan  der  optages  yder- 
ligere Laan,  ogsaa  Kromatah  indskyder  Kapital,  efterhaanden 
som  han  kan  frigøre  den,  og  14  Aar  efter  Stiftelsen  af  Firmaet 
Andersen  &  Co.  har  det  i  denne  Gren  af  sin  Virksomhed  opnaaet 
følgende  Resultat: 

Et  stort  Areal  er  forvandlet  fra  Sump  og  Jungle  til  el  be- 
bygget Centrum  i  denne  Del  af  Byen.  Alle  stipulerede  Renter 
af  de  til  Foretagendet  anvendte  Kapitaler  er  betalt,  en  god  aar- 
lig  Lejeindtægt  er  indkasseret,  og  Kromatah  kan  sælge  hele 
Arealet  med  en  Avance  af  500,000  Tikaler,  der  omtrent  svarer 
til  den  samme  Sum  i  Kroner.  Men  ved  at  føre  Linien  for  dette 
Foretagende  frem  til  Salget  af  Grundstykket,  har  vi  langt  fore- 
grebet Udviklingen  af  Andersen  &  Co.,  for  hvem  Omsorgen  for 
Grunden,  hvor  betydningsfuld  den  ogsaa  paa  flere  Maader 
var  bl.  a.  ved  at  holde  Kromatahs  Interesse  nøje  knyttet  til 
Firmaet,  dog  var  en  Biforretning.  Hovedopmærksomheden 
maatte  være  rettet  paa  Driften  af  Hotellet  og  de  dertil  knyttede 
Forretninger  og  det,  der  efterhaanden  udviklede  sig  paa  delle 
Grundlag.  I  Slutningen  af  1886  var  det  af  Møller  &  Meisner 
beboede  Bygningskompleks  rømmet,  ved  Midten  af  det  følgende 
Aar  var  det  nye  »Orient  Hotel  aabnet  og  stillet  under  sag- 
kyndig Ledelse,  og  de  Bygninger,  der  havde  huset  disse  V^irk- 
somheder,  indrettedes  nu  til  at  modtage  Andersen  &  Co.  ogsaa 
med  Henblik  paa  Udvidelser,  som  man  allerede  havde  plan- 
lagt. Disse  omfattede  først  og  fremmest  en  Fortsættelse  af 
den  tidligere  Møller  &  Meisners  Store,  der  som  »Oriental  Provi- 
sion Store«  i  1887  genopstod  som  selvstændigt  Led  af  Andersen 
&  Co.,  hurtigt  udvidet  til  at  omfatte  Artikler  til  Forsyning  at 
Skibe  og  Husholdninger.  Dens  Karakter  af  en  betydelig  og  sta- 
dig   voksende    Importforretning  var   dermed   given,   og  samti- 

dig  begyndte  med  at  kaste  sig  over  Eksport  af  Teaktræ,  fore- 
løbig uden  selv  at  producere  det.  I  1889  var  Andersen  rejst 
til  Hongkong  og  havde  der  skaffet  sig  Forbindelser  for  denne 
Handel.  Det  var  forholdsvis  betydelige  Kvantiteter,  der  af- 
sattes. De  opkøbtes  i  Bangkok  paa  samme  Maade  som  tidli- 
gere Træet,  der  sejledes  til  Europa  i  Thoon  Kramom.  Men  selv- 
følgelig laa  Planerne  om  egen  Produktion,  d.  v.  s.  Skovkonces- 
sion og  Savmølle  og  om  Eksport  til  Europa  stadig  i  Under- 
bevidstheden. 

Kromatah  fulgte  selvsagt  med  Deltagelse  det  voksende  Liv, 
der  rørte  sig  paa  hans  Grundstykke.  Andersen  &  Co.s  Planer 
drøftedes  og  fulgtes  af  ham  med  stigende  Interesse.  Hans  For- 
hold til  Firmaets  Chef  blev  stadig  fortroligere,  og  i  1892  og 
atter  i  1893 — 94  var  Andersen  i  Europa  i  den  siamesiske  Rege- 
rings Ærinder.  I  1894  endelig  blev  Savmøllen  til  Virkelighed  og 
omtrent  samtidig  Skovkoncessionen,  som  Andersen  erholdt 
sammen  med  en  dansk  Kaptajn  Guldberg. 

Med  denne  Udvikling  fulgte  tillige  Rhederi  virksom  hed. 
Jembarken  »Orient«  anskaffedes  først  og  senere  tremastet 
Skonnert  »Ragnhild«  for  at  bringe  Teaktræ  til  Europa  og  Va- 
rer derfra  tilbage  til  Iniportforretningen  i  Bangkok.  I  Stores- 
forretningen  ikke  mindre  end  i  Træeksporten  var  der  groet  en 
skarp  Konkurrence  op,  siden  det  Tidspunkt,  da  Thoon  Kra- 
mom imder  mere  gammeldags  Former  første  (iang  tiltraadte 
Rejsen  til  Europa.  Kun  med  lysvaagne  Hjerner  og  strengt  Ar- 
bejde var  man  i  Stand  til  at  hævde  sig  i  den,  men  Andersen 
&  Co.  raadede  netop  over  disse  Betingelser.  Paa  Rejserne  i 
Europa  havde  Andersen  knyttet  Bankforbindelse  med  Land- 
)nandsbanken,  der  i  god  Overensstemmelse  med  afdøde  Etats- 
raad  Gluckstadts  Praksis,  naar  han  gik  ind  med  nogen,  viste 
Firmaet  megen  Tillid,  og  paa  Rejsen  i  1894  ])esluttedes  det  at 
oprette  en  Filial  af  Bangkok  Firmaet  i  P'rihavnen.  Den  uåb- 
nedes i  Slutningen  af  Aarel  og  ydede  sit  ikke  uvæsentlige  Bi- 
drag til  Udvidelse  af  Omsætningen  mellem  Siam  og  Europa 
ved  Andersen  &  Co. 

Af  Forandringer  indadtil  i  denne  Tid  kan  nævnes,  at  to  af 
Firmaets   Prokurister,     d'Hrr.     Fr.    Kinch   og   Emanuel   Kinch 

henholdsvis  i  Aarene  1890  og  1894  optoges  i  Firmaet  som  Kom- 
pagnoner. Førstnævnte  havde  været  Prokurist  i  Storen  i  3 
Aar.  Han  indskød  3600  meksikanske  Dollars  —  ca.  9500  Kr. 
—  der  for  største  Parten  var  laante  Penge  og  gik  ind  som  Part- 
ner for  25  %  af  Forretningen,  der  i  1894  forhøjedes  til  35  /o, 
samtidig  med  at  Broderen,  Hr.  Emanuel  Kinch,  der  i  fem  Aar 
havde  været  Prokurist,  og  som  indskød  en  af  sin  Løn  opsparet 
Kapital,  stor  Kr.  3300,  der  indestod  i  Forretningen,  optoges 
som  Partner  for  15  %. 

Som  et  Blik  paa  Kortet  viser,  ligger  Siam  omkring  en  dyb 
Havbugt  —  Bugten  ved  Siam  —  der  skærer  sig  ind  i  Bagindien 
fra  det  sydkinesiske  Hav,  der  atter  er  den  Del  af  det  indiske 
Ocean,  som  begrænses  af  Filippinerne,  Hollands  ostindiske 
Øer  og  Bagindien.  Bangkok  ligger  lige  i  Bunden  af  den  siame- 
siske Havbugt  og  den  Del  af  Siam,  der  indtager  den  vestlige 
Side  af  Havbugten,  forlænges  i  en  langstrakt  Halvø,  hvis  syd- 
lige Del  tilhører  England:  Malakkahalvøen,  paa  hvis  Spids  fin- 
des Byen  Singapore. 

Østsiden  af  Malakkahalvøen  havde  for  halvtredie  Hun- 
drede Aar  siden  været  inddraget  i  Samhandel  med  Evropa,  alt- 
saa  paa  denTid,  der  er  skildret  i  tidligere  Afsnit,  da  forskel- 
lige evropæiske  Magter  stredes  om  Herredømmet  herude. 

Denne  Handel  var  sygnet  hen,  men  allerede  før  Rejsen  til 
Evropa  med  Thoon  Kramom  havde  Andersen  haft  Opmærk- 
somheden rettet  mod  denne  Kyst  med  Tanken  om  at  udnytte 
dens  Betingelser  for  Handel,  Skibsfart  og  Skovdrift.  Da  han 
i  1895  stod  som  Chef  for  en  allerede  stor  Forretning,  meldte 
disse  Tanker  sig  atter  og  samme  Aar  købte  Firmaet  en  Damper 
paa  400  Tons  —  Mahathai  —  og  indrettede  den  særlig  med  Be- 
sejling af  Malakkahalvøens  Østkyst  for  Øje.  Andersen  førte  selv 
Skibet  fra  Plads  til  Plads  paa  Kysten  for  at  indlede  Fragt-  og 
Handelsforbindelser  for  den  paatænkte  regelmæssige  Linie: 
Bangkok — Singapore.  Rejsen  bekræftede  i  enhver  Henseende 
den  Opfattelse,  som  havde  ledet  til  den,  men  ankommen  til  Sin- 
gapore modtog  Andersen  et  saa  fristende  Bud  paa  Skibet,  at 
han,  alt  velovervejet,  ikke  turde  afslaa  det.  Opgaver  og  Ar- 
bejde havde  Firmaet  mere  end  nok  af,  Penge  til  Tider  mindre. 

Under  disse  Omstændigheder  kunde  Malakkahalvøen  vente  til 
bedre  Tider. 

De  her  berørte  Forhold  danner  Hovedpunkterne  i  Udvik- 
lingslinien til  1896.  Der  er  kun  at  tilføje,  at  Oriental  Hotel  i 
1893  solgtes  fra  den  samlede  Forretning,  hvis  Hovedkonturer 
ellers  er  skitseret  i  de  yderste  Træk,  og  saaledes  under  energisk 
Arbejde  og  i  rask  Udvikling  naaede  Andersen  &  Co.  Aaret  1896 
eller  maaske  rettere  1897,  der  for  Firmaet  bliver  paa  en  Gang 
Afslutning  og  Begjnidelse.  Som  Personlighed  forsvinder  det 
nemlig  i  Det  østasiatiske  Kompagni,  der  i  det  nævnte  Aar  stif- 
tes paa  Andersen  &  Co.s  materielle  og  intellektuelle  Indhold. 

Allerede  under  sit  Besøg  i  København  i  1892  havde  Husets 
Chef  til  forskellige,  deriblandt  Etatsraad  Gluckstadt,  omtalt 
Danmarks  altfor  tilbagetrukne  Stilling  i  Verdens  Handel  og 
Skibsfart  og  udkastet  en  Plan  for  Deltagelse  i  saa  Henseende 
paa  Østasien.  Tanken  havde  været  Genstand  for  mange  Drøf- 
telser, deriblandt  mellem  Andersen  og  Gluckstadt  paa  den  ene 
Side  og  Tietgen  paa  den  anden.  Men  man  var  ikke  naaet  til 
noget  Resultat.  Landmandsbanken  var  dog  allerede  saa  vidt 
fremme  i  Overvejelserne,  at  den  paa  Andersens  Forslag  sendte 
en  Repræsentant  til  Østen  samme  Aar.  Ved  Andersens  Besøg 
hjemme  i  1893  optoges  Sagen  atter,  men  den  var,  karakteri- 
stisk nok,  ikke  til  at  føre  igennem  med  baade  Gluckstadt  og 
Tietgen  for  Hammelen.  Andersen  var  stillet  overfor  et  Valg,  og 
han  holdt  sig  da  til  sin  gamle  Forbindelse  Landmandsbanken, 
.som  dog  heller  ikke  den  Gang  førte  Sagen  igennem.  Men  da 
Andersen  igen  var  hjemme  i  1896,  endte  Forhandlingerne  med, 
at  Det  østasiatiske  Kompagni  stiftedes  i  Marts  1897.  Land- 
mandsbanken stillede  som  Betingelse,  at  Andersen  &  Co.  skulde 
danne  Grundlaget  for  Kompagniet,  som  derved  traadte  ud  i 
Livet  paa  en  i  fuld  Udvikling  værende  Forretning  med  fast  og 
prøvet  Basis  i  Siam.  Det  kan,  netop  som  Forretningens  Chef 
var,  ikke  have  været  let  for  ham  at  lade  den  flyde  ind  i  en  an- 
den Forretning,  men  netop  ogsaa  som  han  var,  maatte  det 
blive  afgørende,  at  Porlene  derved  lodes  op  for  Muligheder, 
der  dog  strakte  sig  langt  videre  end  dem,  et  financiell  Grund- 
lag, som  en  enkelt  Mand,  om  nok  saa  dygtig,  heldig  og  tillids- 

vækkende  i  Løbet  af  sin  Levetid  vilde  kunne  tænke  paa  at  sam- 
menbringe. 

Saaledes  afsluttedes  Andersen  &  Co.,  og  saaledes  opstod 
Det  østasiatiske  Kompagni.  Men  inden  vi  nu  fører  Udviklin- 
gen videre  med  dette,  vil  vi  belyse  det  gamle  Firma  ved  nogle 
Tal,  der  giver  en  Forestilling  om,  hvad  det  har  kunnet  præ- 
stere rent  financielt  set. 

Hvor  Forfatteren  af  »Tilbageblik«  fremdrager  disse  Tal, 
har  han  ved  Siden  af  det  naturlige  Motiv  at  bidrage  til  en  Vur- 
deririg  af  Firmaet  Andersen  &  Co.  ved  at  give  en  Forestilling 
om,  hvad  dette  Firma  havde  kunnet  indtjene  i  sin  korte  Leve- 
tid, tillige  det  at  vise,  fra  hvilken  ringe  Begyndelse  et  Verdens- 
foretagende  kan  arbejde  sig  frem  endogsaa  i  m^et  kort  Tid, 
naar  de  nødvendige  Betingelser  er  tilstede,  og  desuden  betoner 
han,  hvorledes  den  personlige  Tillid,  Mænds  Evner  og  Handle- 
maade,  vækker,  virker  som  en  Magnet  paa  Kapitalen.  Alt 
dette  er  jo  rigtigt  og  kan  vise  sig  at  være  det  ogsaa  under  For- 
hold, der  forlængst  har  lagt  sig  tilrette,  men  selvfølgelig  gælder 
det  ganske  særligt  under  Forhold,  hvor  slumrende  produktive 
Kræfter  lige  er  vækkede  og  venter  paa  at  blive  tagne  i  Brug. 
Disse  Erfaringer  har  Bud  mange  Steder  hen  i  vort  Folk,  men 
i  Øjeblikket  næppe  nogetsteds  mere  indtrængende  end  til  vor 
Godsejerstand,  hvilket  der  maaske  \\\  blive  Lejlighed  til  at 
gaa  nærmere  ind  paa  andetsteds  i  dette  Arbejde. 

Som  det  vil  erindres,  stiftedes  Firmaet  Andersen  &  Co.  d. 
1.  September  1884  paa  det  gamle  »Oriental  Hotel«  med  de  der- 
til hørende  Virksomheder,  der  overtoges  for  ialt  12,000  meksi- 
kanske  Dollars,  som  efter  den  Tids  Kurs  udgjorde  ca.  40,000 
Kr.  i  danske  Penge  ^).    Denne  Anlægs-  og  Driftskapital  var  for 


^)  Den  meksikanske  Dollar  var  dengang  et  Slags  Møntfod  i  Bagindien  og 
Kina.  Efterhaanden  som  de  evropæiske  Lande  gik  over  til  Guldmøntfod, 
hvilket  skete  eller  var  sket  netop  omkring  dette  Tidspunkt,  tabte  Mønten  i 
Lande,  der  legalt  eller  faktisk  har  Sølvmøntfod  eller  endog  Papir,  i  Værdi. 
Dette  medførte  de  største  Kalamiteter,  idet  alle  Værdier  forskødes  i  Over- 
ensstemmelse med  den  Agio,  Sølvmønten  maatte  betale  i  Forhold  til 
Guld.  Dette  Forhold  er  vanskeligt  at  forstaa  for  ikke  Fagmænd,  men  Re- 
sultatet var  f.  Eks.,  at  da  Andersen  &  Co.  overdrog  sine  Værdier  til   »Det 

en  Del  laant.  Da  i  1887  »Oriental  Provision  Store«  aabnede, 
optoges  i  denne  en  passiv  Deltager  med  en  Trediepart  uden  at 
være  Kompagnon  i  Andersen  &  Co.  Denne  passive  Deltagers 
Indskud  pr.  1.  Januar  1888  var  godt  4000  meksikanske  Dol- 
lars —  ca.  11,000  Kr.  —  der  væsentlig  var  laante  Penge.  Da 
Aaret  efter  »Oriental  Provision  Store«  indlemmedes  i  Andersen 
&  Co.,  udkøbtes  denne  passive  Deltager  mod  en  Sum  af  12,000 
Dollars,  der  betaltes  i  Rater  —  den  sidste  i  1895  —  og  hvis  ikke 
udbetalte  Del  stadig  forrentedes.  Hans  Udtrædelse  efter  et 
Aars  Forløb  kostede  saaledes  godt  og  vel  det  tredobbelte  af 
hans  Indskud.  I  det  hele  viste  Andersen  &  Co.,  som  foran  an- 
tydet, stor  Liberalitet  med  Hensyn  til  Optagelsen  af  Funk- 
tionærer i  Firmaet. 

I  Januar  1894  afgik  H.  N.  Andersens  tidligere  nævnte  Kom- 
pagnon P.  Andersen,  ved  Døden,  og  samme  Aar  erholdt  H.  N. 
Andersen  sammen  med  Kaptajn  P.  Guldberg  en  Skovkonces- 
sion i  Siam. 

Det  bestemtes,  at  Skovforretningen  ligesom  Støren  indtil 
videre  skulde  udgøre  et  selvstændigt  Led  af  Firmaet  Andersen 
&  Co.  Ledelsen  af  Skovene  overtoges  af  Kaptajn  Guldberg,  og 
under  Forarbejderne  var  han  optaget  i  Andersen  &  Co.,  dog 
kun  formelt,  idet  Husets  Chef  af  sin  egen  Andel  betalte  hans 
Vederlag. 

De  af  Partnerne  i  de  forskellige  Forretninger  indskudte 
Penge  var  altsaa  for  en  stor  Del  laant  Kapital.  Udover  disse 
Indskud  »byggedes  Andersen  &  Co.  op  paa  den  Tillid,  som  avler 
Kredit«.  Denne  Kredit  bestod  dels  i  egentlige  Laan  og  almin- 
delig Kredit,  dels  i  Varekredit.  Men,  som  Enhver,  der  kender 
oversøiske  Forhold,  vil  forstaa,  maatle  Firmaet  samtidig  yde 
en  ret  betydelig  Kredit  til  dets  Kunder.  Bankrenten  i  Bangkok 
var  paa  den  Tid  8  %,  og  inden  Firmaet  kunde  regne  med  et 


østasiatiske  Kompagni«  paa  et  Tidspunkt,  hvor  den  meksikanske  Dollar 
var  sunken  fra  Kr.  3,30  til  Kr.  2,00,  maatte  Firmaet  reducere  sine  efter 
den  førstnævnte  Kurs  bogførte  Værdier  til  den  sidstnævnte.  Det  vanske- 
ligt forstaaelige  Forhold  har  Forfatteren  søgt  at  opklare  i  en  lille  Piece, 
udgivet  paa  Dagbladet  »Børsen«s  Forlag  i  1903.  A.  Fraenkel:  Om  Ment-  og 
Pengeforliold  i  Argentina,  til  hvilken  kan  henvises. 

Overskud,  maatte  det  forrente  hele  sin  arbejdende  Kapital,  der- 
iblandt ogsaa,  hvad  hver  af  Partnerne  til  enhver  Tid  havde  in- 
destaaende  i  Forretningen,  med  8  %.  Paa  dette  Grundlag  ar- 
bejdede Firmaet  sig  frem  i  de  første  10  Aar.  Det  var  ret  haarde 
Vilkaar,  og  endda  maatte  det  som  nævnt  udbetale  den  tidligere 
anførte  passive  Deltager  12,000  Dollars  foruden  Renter,  da 
han  udJcøbtes  af  Forretningen,  og  desuden  til  Kaptajn  P.  An- 
dersens Dødsbo  udrede  mere  end  det  dobbelte  af  dette  Beløb. 

Da  Andersen  &  Co.  gik  op  i  Det  østasiatiske  Kompagni,  om- 
fattede det  efter  det  fremstillede:  almindelig  Eksport-  og  Im- 
portforretning, Rederi,  Skov-  og  Savmølledrift  samt  Storefor- 
retning i  Bangkok  og  Filialen  i  Københavns  Friliavn.  Til  alle 
disse  Virksomheder  var  knyttet  et  ret  betydeligt  Personale  og 
Materiel,  og  tilsammen  dannede  de  Grundlaget  for  en  Forret- 
ning, der  maatte  sikre  deres  Indehavere  en  betydelig  Fremtid. 
Dette  Grundlag  blev  lagt  ind  under  Det  østasiatiske  Kompagni 
uden  noget  direkte  Vederlag  Kun  for  Skovkoncessionen  be- 
taltes der  150,000  Kr.,  og  Indehaverne  af  Andersen  &  Co.  traadte 
ind  i  det  østasiatiske  Kompagni  som  administrerende  Direk- 
tører, der  i  25  Aar  skulde  have  25  %  aarlig  af  Overskudel,  efter 
at  Aktionærerne  havde  erholdt  5  %,  saaledes  at  Direktørernes 
Vederlag  dog  ikke  kunde  gaa  under  40,000  Kr. 

Denne  Tantieme  maatte  dog  senere,  da  Kapitaludvidelse 
fandt  Sted,  afløses  af  en  fast  Ydelse  i  Form  af  en  Obligation 
paa  800,000  Kr.  til  forholdsvis  Deling  mellem  Andersen  &  Co.s 
tidligere  Indehavere.  Afdrag  og  Renter  skulde  afholdes  af 
Driften,  indtil  Summen  i  1915  helt  er  afdraget. 

Overdragelsen  fandt  Sted  paa  en  Tid,  da  de  i  Noten  under 
Teksten  S.  124  f.  antydede  Ændringer  i  de  evropæiske  Møntfor- 
hold bragte  stor  Forvirring  i  Handel  og  Produktion  i  det  fjerne 
Østen,  hvor  man  udmaalte  Værdierne  med  det  stadig  ringere 
SøhTnaal.  1  de  nærmest  følgende  Aar  regideredes  dog  den  lo- 
kale Møntenhed  saavel  i  Forindien  som  i  de  sydlige  østasiatiske 
Lande  og  Japan  paa  Basis  af  Guld,  hvilket  atter  indvirkede  paa 
Kina,  hvor  Svingningerne  paa  Møntkursen  vel  blev  mindre,  men 
ikke  helt  kunde  ophøre,  fordi  Landet  ikke  har  noget  ensartet 
nationalt  Møntsystem. 

9 

Med  disse  Antydninger  og  det  foran  fremførte  vil  man  i 
det  væsentlige  have  Rede  paa  de  Forhold,  der  dannede  Grund- 
laget for  Det  østasiatiske  Kompagnis  Virksomhed,  som  man 
derefter  kan  gaa  over  til. 


Det  østasiatiske  KompagnVs  Stiftelsesdag  maa  vel  ansættes  til 
den  27.  Marts  1897,  da  det  anmeldtes  til  Handelsregistret.  Det 
stod  paa  en  Kapital  af  ialt  3I/2  Million  Kr.,  hvoraf  2  Millioner 
var  Aktiekapital  og  l^/^  Million  Obligationslaan.  En  anselig 
Kapital  efter  vore  Forhold,  en  meget  ringe,  naar  Hensyn  tages 
til  de  Tanker,  der  laa  bag  Selskabets  Stiftelse.  Omtrent  Halv- 
delen af  hele  Kapitalen  vilde  medgaa  til  Bygningen  af  et  eneste 
Skib  af  den  Klasse,  som  Selskabets  store  subventionerede  Kon- 
kurrenter paa  samme  Rute  anvendte.  For  den,  der  ser  naivt 
paa  Verdensforholdene  i  Produktion,  Handel,  Skibsfart  og 
Pengevæsen,  ser  det  jo  ud,  som  om  Markedet  i  alle  Brancher 
er  den  frie  Arena,  i  hvilken  man  sætter  sin  Ganger  ind  og  lader 
den  strække  ud,  saavidt  den  nu  evner.  Toldskranker  o.  1.  er 
Hindringer,  der  ligger  synlige  tværs  over  Banen  i  Solens  klare 
Lys,  og  som  man  altsaa  er  trænet  op  til  at  tage.  Men 
Virkeligheden  ser  ganske  anderledes  ud.  Det  frie  Hav 
er  Pokker  ikke  frit,  og  lige  saa  lidt  er  Vejen  del,  mellem  dem, 
som  vil  sælge,  og  dem,  som  vil  kobe.  Den  frie  Konkurrence 
leder  til  sin  Modsætning:  Monopolet.  De  stærke  slutter  sig 
sammen  for  at  holde  de  svage  ude.  Noget  før  del  nævnte 
Tid.spunkt,  da  Det  ostasiatiske  Kompagni  skulde  ind  i  Arenaen, 
havde  Konkurrencen  mellem  faste  Rutelinier  paa  Østasien  væ- 
ret særlig  skarp,  og  den  havde  ført  til  Dannelsen  af  en  Ring: 
»The  China  and  Japan  and  Slraits  Conference«,  hvis  Formaal 
var  at  holde  Fragterne  oppe  paa  et  dog  ikke  urimeligt  Niveau 
og  monopolisere  al  Slykgodsfragt,  det  vil  sige  saa  godt  som  al 
Ladning  fra  Havne  i  Europa  og  Østasien,  som  berørtes  af  >>Cx>n' 
ferencen«s  Skibe.  Conferencen  var  en  Fordel  ikke  blol  for  Re- 
derierne, men,  hvad  der  maaske  er  mindre  indlysende,  ogsaa 
for  Købmændene.  Disse  fik  nemlig  hyppige  oj;  regelmæssige 
Afskibninger  og  stabile  Fragter  at  regne  med.     Da  Fragterne, 

som  næ\'nt,  ikke  var  overdrevne,  opvejedes  deres  lidt  højere 
Satser  end  før  Sammenslulningen  af  den  Sikkerhed,  de  tilførte 
Beregningerne.  Overfor  denne  Slormagl  stod  nu  Kompagniet 
i  sin  Start  med  sit  planlagte  Køb  af  tre  mellemstore  Dampere. 
Og  man  lod  det  ikke  i  Tvivl  om,  hvorledes  man  vilde  modtage 
det.  Hvis  Kompagniet,  hed  det  fra  den  Side,  kom  til  de  andre 
Liniers  Hjemsteder,  ja,  Ijare  til  de  fremmede  Havne,  som 
det  anløb,  »vilde  det  faa  en  meget  kort  Tilværelse«.  I  London 
henvendte  Andersen  sig  til  »Conferencen«.  Den  var  vanskelig 
at  faa  i  Tale,  siger  han,  og  det  meddeltes  ham,  at  man  havde 
mere  end  nok  af  Skibe,  al  hans  Kompagni  intet  Hjemsted 
havde,  da  Danmark  ingen  Ind-  eller  Udførsel  havde  af  Betyd- 
ning fra  eller  til  disse  Lande.  Ingen  af  »Conferencen« s  Linier 
\dlde  have  Kompagniet  med  og  Sammenslutningen  som  Helhed 
heller  ikke.  Og  nu  maa  man  jo  erindre,  at  hele  Hærskaren  af 
Købmænd,  Befragtere  og  Agenter  i  alle  Grader,  der  paa  An- 
løbshavnene er  knyttede  til  saadanne  en  Gang  indarbejdede  Li- 
nier med  deres  Livsinteresser,  er  en  fjendtlig  Hær  overfor  en 
ny  opdukkende  Konkurrent.  Der  lægges  Fodangler  og  Ulve- 
grave  for  ham,  hvor  han  saa  vender  sig  hen.  Gennem  deres 
Forbindelser,  der  kan  strække  sig  fra  Ministre  og  Generaldirek- 
tører gennem  alle  Grader  af  Embedsmænd  ned  til  Havnekap- 
tajner og  Toldassistenter,  kan  disse  Modstandere  lægge  Hin- 
dringer i  Vejen  for  Ind-  og  Udlosning,  Toldbehandling,  For- 
haling i  Havnen,  og  Gud  ved  hvad!  Skal  man  bruge  Kul 
eller  Proviant,  er  der  enten  lukket  for  En,  eller  man  maa  be- 
tale eksorbitante  Priser.  Skal  man  bruge  Folk,  kan  man  ingen 
faa  eller  kun  Udskud.  Ens  Lossegrejer  forsvinder  paa  en  ul>e- 
gribelig  Maade  eller  beskadiges.  Alle  danner,  endda  uden 
særlig  Aftale,  en  stor  Sammensværgelse  mod  det  nye  Foreta- 
gende med  det  ene  Formaal,  at  faa  det  til  at  give  op.  Herimod 
er  der  kun  et  Middel,  hvad  Andersen  kalder  »Styrke«,  hvormed 
han  formodentlig  mener:  »den  almægtige  Dollar«  enten  i  mere 
rørlig  Form  eller  liggende  i  saadanne  Masser  under  det  nye 
Foretagende,  at  man  paa  Forhaand  er  klar  over,  at  det  ikke 
lader  sig  slaa  ned,  hvorfor  man  beslutter  sig  til  at  aabne  Rin- 
gen for  det.     Men   »Styrke«,   for  at  bruge  Andersens  Udtryk, 

var  jo,  som  vi  har  set,  ikke  Kompagniets  stærke  Side,  altsaa 
—  hvorledes  skulde  man  komme  frem?  Her  stirrer  man  i 
»Tilbageblikket«  ind  i  det  tomme  Rum.  Men  da  intet  er  uen- 
deligt i  denne  Endelighedens  Verden,  maa  der  et  eller  andet 
Sted  være  Bund,  og  paa  den  utvivlsomt  højst  interessante  Ting, 
der  kan  forklare,  hvorfra  Kompagniets  Leder  har  faaet  Trylle- 
ordet, der  lukkde  Ringen  op.  Andersen  taler  om  Kredse  i 
Udlandet,  han  kom  i  Forbindelse  med,  og  hvor  der  erhvervedes 
»Sympati  og  Venskab  for  Kompagniet«.  Men  med  Sympati 
og  Venskab  besejrer  man  ikke  Stormagter,  med  mindre  det  er 
andre  Stormagter,  der  viser  En  dem.  Dog,  herom  ties  der,  og 
vi  har,  navnlig  under  de  nuværende  Forhold,  ikke  villet  spørge. 
Følgelig  maa  man  nøjes  med  at  berette  Resultatet,  der  viser,  at 
det  østasiatiske  Kompagni  optoges  i  Konferencen  og  fik  fra 
Østasien  Adgang  til  Østersøhavnene  og  Skandinavien  samt 
Antwerpen,  men  kun  for  de  den  Gang  bestilte  tre  Skibe,  Flere 
maatte  aldrig  sættes  i  Gang  paa  Østasien.  Men  Andersens  ev- 
ropæiske  Sympati  og  Venskab  knyttedes  stadig  fastere  og  stod 
sin  Prøve.  Skib  efter  Skib  kom  siden  hen  ind  paa  denne  og 
andre  Ruter,  og  Kompagniet  kom  efterhaaiiden  til  at  staa  med 
samme  Rettigheder  i  Henseende  til  Skibsantal  og  Tonnage  af 
egne  Skibe  som  » Conferenoen « s  andre  Medlemmer. 

Kompagniets  Hovedruter  gaar  nu  gennem  Suezkanalen  til 
Forindien,  Siam,  Kina,  Japan  og  Avstralien.  Omkring  Afrika 
til  Sydafrika,  Indien  og  Avstralien.  Gennem  Panama-Kanalen 
til  saavel  den  sydlige  som  nordlige  Del  af  Amerikas  Vestkyst 
og  over  Stillehavet  til  Japan  og  Kina  samt  endelig  til  Vestindien. 
I  Tilslutning  til  de  egne  Linier  har  det  dernæst  Forbindelse 
med  fremmede  Selskabers  Linier,  som  helt  eller  delvis  skylder 
det  deres  Tilblivelse. 

De  første  tre  Ruteskibe  var  færdige  og  saltes  i  Gang  paa 
Østasien  i  1898,  og  imidlertid  havde  Kompagniets  Leder  haft 
en  travl  Tid  med  Rejser  i  Europa  og  Østen  for  at  knytte  For- 
bindelser til  Opkøb  og  Afsætning  og  de  mange  andre  funk- 
tioner, som  maatte  knytics  til  Virksomheden.  Ogsaa  her  var 
naturligvis  Besværligheder,  beroende  paa  Interessemodsætnin- 
ger.    Undertiden  maatte  man  benytte  sig  af  sine  egne  Konkur- 


133 

renter,  men  den  ledende  Tanke  ved  Overvindelsen  af 
disse  Modsætninger  var,  saavidt  den  kan  udledes  af 
Materialet,  at  man  søgte  al  underbygge  en  Magtstil- 
ling, dels  inde  fra  Selskabets  Basis  gennem  Kapital- 
udvidelser, dels  ved  produktive  Anlæg  —  Skovkoncessioner, 
Plantager,  Savmøller  etc.  —  og  egne  Kontorer  paa  de  fremmede 
Pladser,  endelig  og  ikke  mindst  ved  at  knytte  Interesser  af 
højst  forskellig  Art  i  fremmede  Lande  til  Selskabels  Virk- 
somhed. Dette  sidste  Træk,  der  er  noget  for  Kompagniet 
ejendommeligt,  maa  senere  hen  have  sin  særlige  Omtale.  For 
at  lykkes  kræver  det  særlige  personlige  Betingelser.  1  sin  Kim 
vil  man  allerede  se  det  tilstede  i  Firmaet  Andersen  &  Co.  Vi 
minder  om  den  Liberalitet,  hvormed  dette  Firma  optager  frem- 
mede Elementer  i  sig  som  Kompagnoner.  Paa  Verdensscenen 
udvides  Princippet  i  Forhold  til  de  Rumforhold,  der  her  spilles 
i.  Som  vi  skulle  se,  afsætter  Firmaet  overalt,  hvor  det  la- 
der sig  gøre,  Døtreselskal)er  paa  nationalt  Grundlag  i  de 
Lande,  Kompagniet  kommer  i  Berøring  med.  Populært  ud- 
trykt kan  man  sige,  at  det  er  Princippet  »leben  und  le- 
ben lassen«  i  Modsætning  til  Princippet  »først  jeg,  og 
saa  atter  jeg,  og  saa  Du,  hvis  der  bliver  noget  tilovers!« 
Den  Snæversynede  og  Snusfornuftige,  der  tænker  fra  i  Dag  til 
i  Morgen,  vil  mene,  at  man  paa  det  første  Princip  skaber  sig 
selv  Konkurrence.  Det  gør  man  ogsaa,  men  en  Konkurrence, 
man  med  en  fornuftig  Ordning  til  en  vis  Grad  er  Herre  over, 
saavidt  nemlig,  at  man  deler  og  derved  bevarer,  medens  man 
i  modsat  Fald  vel  for  en  kort  Tid  kan  tage  det  Hele,  men  kan 
være  sikker  paa,  at  man  ogsaa  efter  en  vis  Tids  Forløb  — 
taber  det  Hele.  Idet  Kompagniet  overlader  Døtreselskaber  paa 
national  Basis  Videreførelsen  af  Linier  eller  Forretninger,  det 
har  taget  Initiativet  til,  over\ånder  det  den  Modstand,  som  be- 
ror paa  dets  Stilling  som  fremmed.  Samtidig  sikrer  det  sig 
Fordele  ved  Samarbejde  eventuelt  ved  Kapitalanbringelse  i  Dat- 
terselskabet. Det  er  det,  Andersen  kalder  Tilvejebringelsen  af 
» Veksel virkningsf aktorer,  som  alle  kommer  ind  under  Industri, 
Skibsfart  og  Handel,  og  som  skulle  arbejde  sammen  til  gen- 
sidig Styrkelse  af  det  heles  Vel«. 

I   1899  udvider  Kompagniet  Aktiekapitalen  og  har  i  Efter- 

aarel  samme  Aar  tre  ny  Dampere  af  noget  større  Type  end  de 
tidligere  færdige,,  og  allerede  forinden  er  det  første  Dattersel- 
skaJj  dannet  med  »Det  Russisk-Østasiatiske  Dampskibsselskab << 
paa  en  Aktiekapital  af  3  Millioner  Rubler. 

Dette  Selskab  har  en  meget  interessant  Historie,  fordi  de 
Forudsætninger,  paa  hvilke  det  dannedes,  fuldstændig  brast 
ved  Indvirkninger  udefra,  saaledes  at  dets  Driftsplan  ganske 
maatte  omlægges.  Menigen  med  det  var  et  Fremstød  i  Retning  af 
at  give  København  mere  Betydning  for  Handelen  paa  Østersøen. 
For  denne  Handel  spillede  et  Verdensrige  som  Rusland  selvsagt 
en  Rolle  af  allerstørste  Betydning.  Dels  evropæiske  Omraade 
alene  udgør  i  Flademaal  jo  den  større  Halvdel  —  ca.  5,5  Mil- 
lioner Kvadratkilometer  —  af  Europa  og  tæller  over  136  Mil- 
lioner Indbyggere.  Det  er  et  Land  i  Vaagnen,  hvis  Fornøden- 
heder er  under  stadig  Udvikling.  Dets  Samkvem  udadtil  er 
derfor  i  stadig  Stigen.  Men  det  deltager  selv  kun  forholdsvis  lidt 
i  sin  Skibsfart  og  Handel,  som  det  jo  i  Reglen  er  Tilfældet  med 
overvejende  Agrarlande.  Vor  store  østlige  Nabo  maatte  derfor 
naturligt  blive  et  Objekt  for  Kompagniets  Bestræbelser.  Som 
Forholdene  ligger  i  Rusland  var  det  imidlertid  nødvendigt  at 
faa  Landet  til  selv  at  optage  Sagen,  men  efter  Kompagniets 
Planer.  Disse  fandt  Forstaaelse  og  Tilslutning  i  Rusland,  og 
Kejseren  sanktionerede  den  15.  Maj  1899  Statutterne  for  »Det 
russisk-østasiatiske  Dampskibsselskab«  og  opmuntrede  til  at  gaa 
frem  ad  de  angivne  Veje.  De  tre  af  vort  østasiatiske  Kompag- 
nis seks  Skibe  overdroges  til  det  russiske  Selskab,  og  det  op- 
toges i  »The  China  and  Japan  and  Straits  Conference«,  og  et 
frugtbringende  Samarbejde  begyndte.  Udviklingen  af  Rus- 
lands udstrakte  Besiddelser  paa  Stillehavskysten  krævede  store 
Godstransporter,  der  kom  baade  det  russiske  og  det  danske  Sel- 
skab tilgode,  og  desuden  var  det  evropæiske  Rusland  en  stor 
Konsument  af  Varer  fra  det  fjerne  Østen.  I  første  Linie  frag- 
tedes store  Mængder  af  Jernbanemateriel  til  Østen  og  under 
Bokseroprørct  overførtes  15,500  Mand  russiske  Tropper  til 
Kina  foruden  70,000  Tons  forskelligt   Materiel. 

Saa  kom  imidlcrti<l  den  russisk-japanske  Krig  1904 
— 05,    hvis    Udfald    tilintetgjorde    de    Forudsætninger,    under 

hvilke  »Det  Russisk-Østasiatiske  Dampskibsselskabii  var 
stiftet.  Ruslands  Virksomhed  paa  Stillehavskysten  var  lam- 
met, og  Selskabet  maatte  ovenikøbet  under  almindelig 
nedadgaaende  Fragtkonjunkturer,  se  sig  om  efter  nye 
Virkefelter.  Moderselskabet  bistod  nu  Datterselskalbet  i  de 
onde  Tider,  som  det  havde  delt  de  gode  med  det.  Un- 
der store  Vanskeligheder  lykkedes  det  at  finde  nye 
Virkefelter  for  det,  som  dyrkedes  med  godt  Resultat. 
Forfatteren  af  »Tilbageblik«  udtaler  i  denne  Forbindelse,  at  det 
russiske  Selskab  er  et  Eksempel  paa,  hvorledes  man  ofte  maa 
slaa  ind  paa  helt  nye  Veje  for  at  naa  sit  Maal,  ja,  al  man  ofte 
pa£^  Vejen  til  det  tvinges  af  Omstændigheder,  man  ikke  er  Herre 
over,  til  helt  at  opgive  det,  men  derefter  kan  rette  Kraften  mod 
et  andet  Maal,  der  ikke  bliver  mindre  tilfredsstillende.  Det  er 
netop  denne  Tilpasningsevne,  vi  har  omtalt  foran.  Forfatteren 
selv  peger  paa  her,  og  som  er  saa  nødvendig  ved  Foretagender, 
der  efter  deres  Natur  paavirkes  ikke  alene  af  store  Verdensbe- 
givenheder, som  de,  der  her  kommer  i  Betragtning,  men  af  gan- 
ske fremmedartede  Forhold  og  Stemninger,  der  træder  dem  i 
Møde  ved  Berøring  med  helt  andre  Kulturkredse  end  den,  vi 
tilhører. 

Det  næste  Selskab,  Kompagniet  afsatte,  var  et  fransk,  der 
ved  Kompagniets  Indflydelse  fik  Koncession  paa  Teakskove  i 
det  nordlige  Siam,  hvis  Produktion  det  oparbejdede  paa  egen 
Savmølle  i  Saigun,  en  Virksomhed,  der  paa  forskellig  Maade 
ogsaa  kommer  vort  østasiatiske  Kompagni  tilgode. 

Den  Linie,  som  det  vil  erindres,  at  allerede  Andersen  &  Co. 
søgte  at  sætte  i  Gang  mellem  Bangkok  og  Singapore  med  An- 
løbssteder langs  Malakkahalvøens  østlige  Kyst,  optages  af  »Det 
Østasiatiske  Kompagni«.  Linien  sejlede  under  siamesisk  Flag 
og  var  subventioneret  af  den  siamesiske  Regering.  Den  om- 
fattede baade  Skibsfart  og  Handel  paa  Malakkakysten,  og  da 
den  var  godt  indarbejdet,  ansaa  man  det  for  praktisk  at  danne 
et  selvstændigt  siamesisk  Aktieselskab  paa  Dampskibsfarten 
alene,  delvis  paa  siamesisk  Kapital.  Dette  skete  ved  Dannelsen 
af  »The  Siam  Steam  Navigation  Company«,  der  altsaa  direkte  er 
udsprungen  af  »Det  Østasiatiske  Kompagni<!^s  Kystfart  paa  Ma- 

lakkahalvøen.  Paa  denne  har  Kompagniet  store  industrielle  In- 
tere-sser  knyttet  til  dels  Skove,  Savmøller  og  Plantager,  og  den 
nye  Linie  blev  Bindeleddet  imellem  dets  Virksomheder  i  Siam, 
paa  Malakkakysten  og  Handelsmetropolen  Singapore.  Med  op- 
kommende  Konkurrenter  naaede  man  efter  store  Genvordig- 
heder Samarbejde,  saaledes  at  Forholdene  ogsaa  her  har  lagt 
sig  i  Leje.  »The  Siam  Steam  Navigation  Company« s  Ledelse 
staar  under  det  østasiatiske  Kompagnis  Kontrol. 

Fra  disse  Foretagender  i  Asien  og  Europa  gaar  vi  til  et,  der 
bringer  en  ny  Verdensdel  —  Afrika  —  indi  under  »Det  Østasia- 
tiske Kompagni«  s  Interessesphære  samtidig  med,  at  det  danner 
Udgangspunktet  for  Samarbejde  med  et  betydeligt  nærmere  lig- 
gende Land  Sverige. 

Allerede  ved  Aarhundredskiftet  var  »Det  Østasiatiske  Kom- 
pagni« begyndt  at  sende  Skibe  til  Sydafrika  med  Eksportvarer 
fra  Østersøen,  navnlig  Træ.  Kompagniet  oprettede  et  Agentur 
i  Durban,  som  i  1903  gik  over  til  et  samme  Aar  for  fælles  svensk 
og  dansk  Regning  stiftet  selvstændigt  Aktieselskab,  hvis  Dam- 
pere gik  under  svensk  Flag  og  fik  Samsejling  med  Kompagniets 
mest  fragtede  Skibe  paa  denne  Rute.  Aktieselskabets  Navn 
blev  »The  South  African  Trading  Company«,  og  dets  Skibsfart 
og  Handel  ledes  af  »Det  østasiatiske  Kompagni«.  Dets  Held  i 
Begyndelsen  af  dets  Tilværelse  afbrødes  af  Krigen  i  Sydafrika, 
der  fulgtes  af  nogle  Modgangsaar  paa  Grund  af  vigende  Import. 
Men  i  de  senere  Aar  har  Forholdene  atter  bedret  sig  stærkt,  og 
gennem  Selskabets  Agentur  i  Durban  har  Kompagniet  en  ret 
betydelig  Import  til  Sydafrika  af  Træ  fra  Østersøen  og 
Cement.  Ruten  til  Sydafrika  ligger  fast,  hvorimod  Skibene  paa 
Hjemturen  efter  Forholdene  anløber  Australien,  Indien  eller 
den  persiske  Havbugt. 

Ved  Oprettelsen  af  et  femte  Dampskibsselskab  har  det  øst- 
asiatiske Kompagni  været  medvirkende,  uden  at  det  dog  her  er 
interesseret  med  Kapital  eller  har  Del  i  dets  Ledelse.  Det  er 
»Svenska  Østasiatiska  Kompagniet«,  hvis  Flaade  har  Samsej- 
ling med  vort  Kompagni  mellem  Danmark-Sverrig  og  Østasien, 
og  som  arbejder  sammen  med  den  danske  Linie  under  en  fæl- 
les 7'rafikoverenskomst  med  de  svenske  Statsbaner.     Samarbej- 

det  muliggør  hyppigere  Afsejlinger,  hvoraf  begge  Landes  Han- 
del har  Fordel,  og  det  fyldestgør  derved  Betingelserne  for  den 
Gensidighed,  der  er  ledende  Tanke  i  y>Det  Østasiatiske  Kompag- 
ni« s  Forhold  til  fremmede  Selskaber,  som  det  staar  i  fastere 
eller  løsere  Forbindelse  med. 

Ved  Omtalen  af  Kompagniets  Forhold  til  disse  forskellige 
Dampskibsselskaber  maa  et  Moment  fremdrages,  der  har  haft 
Betydning  for  os,  bortset  fra  den  Nytte  paa  Skibsfartens  og 
Handelens  Omraade,  Kompagniet,  og  dermed  vort  Land,  har 
haft  af  disse  Forbindelser.  Kompagniet  har  nemlig  til  Tider 
maattet  overføre  Skibe  fra  sin  egen  Flaade  til  de  fremmede  Sel- 
skaber, hvorved  det  er  kommet  til  at  bygge  og  anskaffe  et  be- 
tydeligt større  Antal  Skibe,  end  det  selv  ejer.  Og  da  det  har 
ladet  saa  mange  af  disse  som  overhovedet  muligt  bygge  paa 
danske  Værfter,  er  der  ogsaa  ad  denne  Vej  tilført  Landet  Ar- 
bejde og  Fortjeneste. 

Som  en  Overgang  til  Omtalen  af  »Det  Østasiatiske  Kompag- 
ni« s  landfaste  Virksomheder  skal  endnu  nævnes  dets  vestindiske 
Linies  Fremkomst  og  Udvikling.  Linien  udgik  oprindelig  ikke 
fra  0.  K.,  men  fra  det  i  1902  stiftede  vestindiske  Kompagni, 
der  var  et  Led  i  Bestræbelserne  for  at  ophjæli>e  vore  vestindiske 
Besiddelser.  Det  raadede  over  ialt  tre  Dampere,  som  imidler- 
tid straks  modte  en  heftig  Konkurrence,  og  halvandet  Aar  efter 
»Det  vestindiske  Kompagni« s  Oprettelse  overtog  0.  K.  Linien. 
Denne  har  siden  været  opretholdt  og  haft  god  Fremgang.  1 
Forbindelse  med  denne  Linie  opretholder  0.  K.  en  Filial  paa 
St.  Thomas,  hvis  Opgave  er  at  forsyne  Skibe  med  Kul,  Vand 
etc.  og  derved  drage  Skibsfart  til  Øen,  hvilket  i  betydelig  Grad 
er  lykkedes.  Som  bekendt  er  der  sat  Kræfter  i  Bevægelse  for 
med  Henblik  paa  Panamakanalen  at  udvide  Havnen  paa  St. 
Thomas,  der  ved  sin  Beliggenhed  lige  i  Sejllinien  mellem  Eu- 
ropa, og  Panamakanalens  østlige  Udløb  i  høj  Grad  er  egnet  som 
Etape.  Det  vil  erindres,  hvorledes  et  nyt  vestindisk  Kom- 
pagni i  1912  søgtes  dannet  paa  Grundlag  af  en  af  Regerings- 
myndighederne bevilget  Koncession  til  Havneanlæg  m.  m. 
Man  behøvede  til  dette  Øjemed  en  Aktiekapital  af  20  Millioner 
Kr.,  ønskede  ikke  fremmede  Penge  anlagt  i  det,  men  vilde  ba- 

sere  det  paa  en  Nationalsubskribtion,  der  gik  langt  ned  i  Folket, 
hvorfor  man  satte  Aktiernes  Paalydende  til  20  Kr.  Man  poin- 
terede Foretagendets  nationale  Karakter  og  tog  ethvert  Forbe- 
hold m.  H.  t.  Aktieudbyttet.  Dette  bevirkede,  at  der  kun  teg- 
nedes 5  Millioner  Kr.,  og  da  man  fremdeles  ikke  vilde  anbringe 
fremmede  Penge  i  Foretagendet  af  Frygt  for  politiske  Kompli- 
kationer, gav  man  Koncessionen  tilbage  og  dannede  paa  den 
tegnede  Kapital  et  Aktieselskab,  der  foreløbig  paatog  sig  Ud- 
førelsen af  det  første  Afsnit  af  Havneanlæget  med  Henblik 
paa  ved  senere  Udvidelse  af  Kapitalen  at  gaa  videre  med  Fuld- 
førelsen af  den  oprindelige  Plan.  Saaledes  stiftedes  det  nye 
vestindiske  Kompagni,  der  ledes  af  »Det  Østasiatiske  Kom- 
pagni«, som  er  pekuniært  interesseret  i  det  og  har  lagt  sin 
Filial  paa  St.  Thomas  ind  under  det. 

Vi  gaar  derefter  over  til  at  nævne  den  industrielle  Virk- 
somhed og  Urproduktionen,  der  i  Udlandet  og  her  drives  af 
»Det  Østasiatiske  Kompagni«  eller  er  grundlagt  ved  dets  Ini- 
tiativ og  Medvirkning. 

Det  første  fremmede  industrielle  Foretagende,  »0.  K.<  tog 
Del  i  var  »A/S.  Gøteborg  Ris-  och  Valskvarn«.  Gøteborg  ansaas 
p.  G.  a.  særlige  Forhold  for  Stedet,  hvor  den  ny  Rismølle,  Kom- 
pagniet ønskede  at  faa  i  Gang  i  de  hjemlige  Farvande,  skulde 
ligge,  og  Valget  har  vist  sig  rigtigt.  Raaproduktet  opkøbtes  for 
en  Del  Aar  paa  Produktionss lederne  af  »0.  K.«,  bragtes  til 
Gøteborg  i  dets  Skibe  og  solgtes  fra  Aktiebolaget  i  Sverige  og 
Nabolandene.   Driften  har  maattet  udvides  gentagne  Gange. 

I  1903  oprettedes  »Københavns  Oliefabrik«  i  Glostrup  til 
Udvinding  af  en  Handelsvare,  som  har  faaet  en  Anvendelse, 
man  ikke  drømte  om  for  30  Aar  siden.  Denne  Vare  er  Olie 
presset  af  Kokosnøddens  sol-  eller  ovntørrede  Kerne,  den  saa- 
kaldte  Kopra.  Kopraolien  anvendes  især  i  Margarinefabrika- 
tionen, og  det  var  for  at  støtte  Kompagniets  Handel  med  Kopra, 
at  Oliefabrikken  anlagdes  paa  Kompagniets  Initiativ  og  med 
dets  økonomiske  Støtte.  Fabrikken  overgik  i  1909  til  Aarhus 
Oliemølle,  der  er  en  af  Verdens  største  Forretninger  i  denne 
Branche. 

I  1907  overtog  »0.  K.«  »Trækompagniet«  med  det  Formaal 

at  opskære  og  forhandle  det  fra  Kompagniets  egne  Skove  i  Siam 
og  fra  andre  oversøiske  Lande  importerede  Træ.  Stilstanden  i 
Byggeriet  i  de  nærmest  følgende  Aar  har  i  nogle  Aar  hæmmet 
denne  Forretning. 

Desto  mere  Udvikling  har  der  været  i  et  andet  Anlæg,  der 
ligesom  Oliefabrikken  baseredes  paa  en  Vare,  der  hører  vor 
Tid  til.  I  1908  begyndte  en  Import  til  Europa,  navnlig  til  Eng- 
land, af  en  Vækst  fra  Manchuriet:  Sojabønner,  af  hvilken  der 
pressedes  Olie,  medens  den  tiloversblevne  Masse  pressedes  til 
Kager,  der  anvendtes  som  Foderstof  og  i  store  Mængder  ind- 
førtes til  Danmark.  Da  netop  Masseartikler  tiltrækker  Kom- 
pagniet, dels  fordi  det  er  baseret  paa  Masseomsætning,  dels 
fordi  saadanne  Artikler  kræver  megen  Tonnage  til  Overførsel, 
optog  Kompagniet  hurtigt  denne  Handel  og  oprettede  allerede 
i  1909  »A/S.  Dansk  Sojakagefabrik »,  hvis  store  Anlæg  findes 
paa  Islands  Brygge.  Fabrikken  var  oprindelig  beregnet  til  at 
presse  30,000  Tons  Bønner  aarlig.  Den  er  udvidet  gentagne 
Gange,  senest  med  et  Ekstraktionsanlæg,  der  fremstiller  Soja- 
mel, der  er  et  anerkendt  Foderstof  ligesom  Kagerne.  Det  hele 
Anlæg  presser  nu  (1914)  90,000  Tons  Bønner  om  Aaret^). 
Den  udpressede  Olie  fmder  forskellig  industriel  Anvendelse  f. 
Eks.  til  Fremstilling  af  Glycerin  og  Sæbe,  og  den  store  Industri, 
som  paa  dette  Grundlag  har  udviklet  sig  her  i  faa  Aar,  for- 
syner ikke  alene  Landet,  men  eksporterer  ogsaa.  Tilbagevirk- 
ningen paa  »Det  Østasiatiske  Kompagni« s  Søfarts  og  Handels- 
afdelinger  af  disse  Anlæg  i  Forbindelse  med  Salget  af  Sojabøn- 
ner og  en  anden  Foderbønne:  Hestebønnen,  der  anvendes  i  hel 
Tilstand,  har  gjort  Kompagniet  til  Verdens  største  Opkøber  og 
Importør  af  disse  to  Artikler;  en  enestaiaende  Stilling  for  et  Land 
som  Danmark,  og  en  rigt  rindende  Kilde  for  dets  Skibsfart,  da 
Varerne,  som  avles  i  Manchuriet  og  det  nordlige  Kina  natur- 
ligvis fremføres  i  Kompagniets  egne  Skibe. 

Det  er  rent  ud  overvældende  at  se  det  Initiativ,  der  udfoldes 
af  Kompagniet,  og  først  ved  at  blive  bekendt  med  dets  indu- 
strielle Anlæg  her  og  andetsteds  og  med  dets  Anlæg  til  Frem- 


Det  er   senere  opbragt  til  130,000  Tons. 

skaffelsen  af  Raastoffer,  naar  maii  lil  et  Overblik  og  til  For- 
staaelse  af  det  Begreb  y>Veks€lvirkningsfaktorer« ,  som  Forfatte- 
ren af  »Tilbageblik«  anvender  hyppigt  og  paa  højst  forskellige 
Omraader,  men  altid,  og  dette  bør  mærkes,  paa  Baggrund  af 
faktiske  Livsytringer,  som  netop  har  deres  Udspring  i  delte 
Begreb.  Han  taler  om  Vekselvirkningsfaktorer  i  rent  etiske 
Forhold,  hvor  han  har  sikret  sig  Sympati  og  Venskab  ved,  uden 
direkte  Udbytte,  at  give  frugtbare  Raad  og  Vejledning  eller 
Støtte  i  Penge  eller  paa  anden  Maade.  Han  taler,  og  ikke  mindst, 
om  Vekselvirkningsfaktorer,  hvor  han  ved  opofrende  Arbejde, 
Loyalitet,  Trofasthed,  Udholdenhed  har  skabt  sig  Tillid  i 
Lande  eller  Byer,  i  Forretningskredse,  hos  Institutioner  eller 
enkelte  Mænd.  Hans  Udtalelser  om  Tillidens  Betydning  for 
Forretningslivet  henimod  Bogens  Slutning  er  en  læseværdig 
Afhandling,  fuld  af  Menneskekundskab  og  Livserfaring,  som 
vore  Forretningsfolk  og  Politikere,  navnlig  de  saakaldte  »be- 
gavede« mellem  dem,  vilde  kunne  tilegne  sig,  hvis  det  var  dem 
muligt,  med  stort  Udbytte.  Han  taler  endelig  om  Vekselvirk- 
ningsfaktorer, hvor  han  handler  for  at  kunne  fragte  eller  fragier 
for  at  kunne  drive  Handel  eller  laver  Industri  for  at  kunne 
handle  og  fragte,  grundlægger  Plantager  og  udbytter 
Skove  for  at  kunne  lave  Industri,  der  alter  befrugter  Handel 
og  Skibsfart.  Hvis  nogen  Sinde  i  denne  Verden  en  Forretnings- 
grundsætning  har  haft  begge  Ben  paa  Livets  syndige  Jord,  saa 
er  det  denne,  men  for  Forfatteren  af  »Tilbageblik«  er  denne 
Grundsætning  langt  mere  end  en  Forretningsmaksime,  den  er 
et  Livsprincip,  der  bunder  i  en  Livsanskuelse,  saaledes  som  den 
kan  udforme  sig  hos  en  Personlighed,  der  er  betydelig  nok  til 
at  kunne  se  Tingene  fra  oven,  hvor  Skuffelserne  forsvinder  og 
kun  de  varige  Resultaler,  der  vokser  sig  højere  og  højere,  kan 
ses. 

Det  næste  Foretagende,  vi  kommer  til,  hører  ogsaa  til  dem, 
der  har  Virkninger,  som  rækker  langt  ud.  Det  er  Produktion  og 
Handel  med  Gummi.  I  Forbindelse  med  Udviklingen  af  Mo- 
torindustrien er  Paragummi  i  den  sidste  halve  Snes  Aar  bleven 
en  af  Verdenshandelens  større  Artikler.  Paragummien  hører 
hjemme  i  Brasilien.    For  ca.  30  Aar  siden  lykkedes  det  at  om- 

plante  Gummitræel  lil  Londons  botaniske  Have,  Kew  Garden, 
hvorfra  det  kom  til  Forindien.  Herfra  bredte  det  sig  atter  til 
Bagindien,  hvor  der  alene  paa  Malakkahalvøen  findes  Plan- 
tager til  en  Værdi  af  en  halv  Milliard  Kroner. 

Allerede  i  1905  tænkte  man  i  Kompagniet  paa  at  anlægge  en 
mindre  Gummiplantage  i  Johore  i  Nærheden  af  Singapore,  men 
i  1906  lagde  man  et  videregaaende  Program.  Nogle  af  Selska- 
bets Bestyrelse  og  Direktion  var  med  Damperen  »fit>m</«  i 
Østen,  og  det  besluttedes  at  beplante  større  Arealer  med  Gummi. 
Arealet  udvidedes  i  de  følgende  Aar,  og  det  samlede  Anlæg  gik 
i  1910  over  til  et  i  London  dannet  Aktieselskab  under  Navn  af: 
»Mount  Austin-Johore-Rubber  Estates,  Ltd.«.  Anlæget  er  ved 
senere  foretagne  Udvidelser  k(mimet  til  at  omfatte  11,000  acres 
Land  —  ca.  7700  Tdr.  Land  — ,  hvis  Ydeevne  anslaas  til  i  Løbet 
af  nogle  Aar  at  ville  komme  op  til  5  Millioner  Pund  Gummi 
aarlig.  Ledelsen  af  Plantagerne  hører  under  »Det  Østasiatiske 
Kompagni« s  Singapore  Filial.  Produktionen  af  Gummi  under 
Selskabets  Ledelse  strækker  sig  lige  fra  Rydningen  af  Ur- 
skoven, paa  hvis  Grund  der  plantes  Gummitræer,  og  til  Ud- 
vinding, Behandling  og  endelig  Tørring  af  den  færdige  Gummi. 

Af  Eksportforetagender,  der  her  i  Landet  har  rejst  sig  paa 
Kompagniets  Initiativ,  kan  nævnes  »Nørresundby  Portland  Ce- 
mentfabriks hvis  Aktiekapital  ejes  af  Kompagniet.  Den  starte- 
des i  1906,  og  der  har  siden  fundet  gentagne  Udvidelser 
Sted,  saaledes  at  Fabrikken  nu  (1914)  kan  producere  650,000 
Fade  Cement  aarligM.  Denne  Produktion  er  beregnet  til  Eksport 
til  fjerne  Lande  og  afsættes  overalt,  hvor  Kompagniets  Skibe 
kommer  frem.  Det  er  dansk  Ler  og  Kridt,  der  her  kommer  til 
Anvendelse  og  dansk  Arbejde.  Ved  selve  Produktionen  paa  Fa- 
brikken indvindes  for  Danmark  udefra  2  Millioner  Kr.  om 
Aaret,  foruden  hvad  der  vindes  ved  Fragt  og  Forhandling  af 
Varen. 

De  her  nævnte  Selskaber  staa  jo  som  selvstændige  Led  af 
»Det  Østasiatiske  Kompagni«  i  nøjeste  Vekselvirkning  med  Hel- 
heden og  med  hverandre  indbyrdes,  hvor  dette  efter  deres  Natur 


M   Senere  bragt  op  til  800,000  Fade. 

er  muligt.  Deres  Avancer  tilfalder  altsaa  dem  selv  og  føres 
kun  tilbage  til  Kompagniet  i  det  Forhold,  hvori  dette  er  direkte 
økonomisk  interesseret  i  dem.  Men  foruden  denne  direkte 
Pengeinteresse  er  de  jo  netop  kaldte  til  Live  for  at  støtte  Kom- 
pagniet som  Handels-  og  Skibsfartselskab.  De  indtager  en  frem- 
ragende Plads  mellem  Selskabets  » Veksel  virkningsf  aktorer  c,  og 
det  kunde  jo  tænkes,  at  Kompagniet  som  saadant  drev  Rov- 
drift paa  dem.  Dette  vilde  jo  imidlertid  staa  i  stærk  Strid  med 
Kompagniets  foran  drøftede  Arbejdsmetode.  Tværtimod  er 
Grundreglen,  der  gaas  ud  fra  overfor  Forretninger,  i  hvilke  paa 
et  eller  andet  Trin  et  eller  flere  Dølreselskaber  deltage,  den,  at 
Samabejdet  skal  være  frugtbringende  for  alle  Deltagere,  dersom 
Formaalet  skal  anses  for  fyldestgjort.  »Selvfølgelig«,  skriver 
Forfatteren,  »er  det  ofte  vanskeligt  at  bringe  alle  disse  forgre- 
nede Virksomheder  ind  under  samme  Synsvinkel;  men  som 
Aarene  gaar,  og  det  paa  Grundlag  af  Erfaringerne  gaar  ind  i 
Bevidstheden,  at  Særinteresserne  er  identiske  med  Fællesinter- 
esserne, lettes  Forstaaelsen.« 

Hvad  nu  de  Virksomheder  angaar,  der  i  snævrere  F'orstand 
er  Kompagniets  egne,  saa  nyder  ogsaa  de  en  vis  Selvstændighed, 
hvor  Bindemidlet  ikke  saa  meget  er  Instruktioner  og  Regle- 
menter eller  Overvaagelse  af  Overordnede  som  det,  at  ogsaa 
(le  fyldes  mecl  den  Vekselvirkningens  Aand,  der  er  den 
bæremie  Idé  i  hele  det  store  og  sammensatlc  Foretagende.  Man 
kan  godt  sige,  at  Aanden  i  »Det  Østasiatiske  Kompagni«,  saa- 
ledes  som  dets  Leder  ønsker  i  Stort  og  Smaat  at  fylde  Foreta- 
gendet med  den,  er  Typen  paa  det  ene  af  de  store  Organisa- 
tions- og  Administrationsprinciper,  Udviklingsprinciper,  om 
hvilke  Verdenskamp>en  nu  udkæmpes  akkurat  lige  saa  meget 
som  om  politiske  og  økonomiske  Mocisælninger.  Paa  den  ene 
Side  Militarismens  Princip,  der  vil  en  Udvikling,  maaske  ogsaa 
mod  de  højeste  etiske  Maal,  gennem  Tvang  ude  fra  til  Under- 
Irykkelse  af  Menneskenes  daarlige  Drifter;  paa  den  anden  Side 
v[  System,  som  skal  oparbejde  Diciplinen  inde  fra  Mennesket 
selv  gennem  Opdragelse  i  videre  Forstand  og  Udvikling  af  For- 
staaelsen af  Vekselvirkningen  mellem  Individ  og  Samfund  saa- 
ledes,  at   Individel  selv  begrænser  sin  egoistiske  Trang,  saavidt 

som  Helhedens  Trivsel  kræver  det,  i  Erkendelsen  af,  at  netop 
denne  Trivsel  ogsaa  er  Betingelsen  for  hans  egen. 

Af  de  Virksomheder,  der,  som  sagt,  i  snævrere  Forstand  er 
underlagt  Kompagniets  Ledelse,  skal  først  nævnes:  Bangkok 
Filialen.  Den  er  jo  »Det  Østasiatiske  Kompagni« s  Vugge  og 
Midtpunktet  for  de  forskellige  forgrenede  og  flersidige  Virk- 
somheder i  Siam.  Der  løber  Traadene  for  Skovvirksomhederne 
sammen,  saavel  for  Teakskovene  i  det  nordlige  Siam  som  for 
Skovene  med  forskellige  andre  Træsorter  paa  Malakkahalvøen. 
Ligeledes  styres  herfra  Dampskibsfarten  paa  Malakkakysten 
med  de  forskellige  Foretagender,  der  hænger  sammen  med  den. 
I  Bangkok  findes,  foruden  den  i  nyere  Tid  betydeligt  udvidede 
»Store«,  Centralstedet  for  den  almindelige  store  Import  af  alle 
Slags  Varer,  som  forbruges  i  Landet,  bl.  a.  Jernbanemateriel, 
og  desuden  administrerer  denne  Filial  naturligvis  Eksporten 
af  Landets  egne  Produkter  som  Teaktræ  baade  af  egen  Pro- 
duktion, opskaaren  paa  egen  Savmølle  og  opkøbt  i  skaaren 
Tilstand  hos  andre  Firmaer.  Desuden  betjener  Filialen  Kom- 
pagniets Ruteskibe  paa  dens  Omraade  og  besørger  Ladning  til 
dem  i  Bangkok. 

Naar  der  tales  om  Plantager,  Skovkoncessioner,  Savmøller 
o.  s.  V.,  saa  gaar  det  naturligvis  som  ved  Omtalen  af  et  enkelt 
Dampskibsselskab  eller  Fabrikanlæg,  at  det  Indtryk  Læseren 
kommer  under,  kun  i  ringe  Grad  svarer  til  Omfanget  af  de 
Kræfter,  der  har  skabt  Foretagendet  og  holder  det  i  Gang.  Det 
uhyre  Energiforbrug,  som  ligger  under  Summen  af  Idéer,  Un- 
dersøgelser, Fremskaffelse  af  Kapital,  Menneskevirksomhed  fra 
den  højeste  til  den  laveste,  naar  ikke  frem  til  Læserens  Be\  idst- 
hed  gennem  disse  bl^e  Skitser.  Noget  vilde  det  hjælpe,  om  man 
kunde  hidsætte  den  Samling  smukke  og  oplysende  Fotografier 
af  Virksomheder,  der  ledsager  Etatsraad  Andersens  »Tilbage- 
blik«, men  det  tillader  vore  Forlæggerforhold  ikke.  Kan  man 
faa  et  uundværligt  Verdenskort  med,  maa  man  være  glad.  Man 
maa  da  nøjes  med  at  løfte  Beskrivelsen  saa  meget  frem  af  Pla- 
nen, som  en  lidt  mere  indgaaende  Omtale  hist  og  her  gør  del 
muligt,  og  dette  ville  vi  forsøge  ved  Bangkok  Filialens  Skov- 
virksomhed. 

Det  er  her  Teakforretningen,  det  i  første  Linie  kom- 
mer an  paa.  Det  vil  erindres,  at  den  iiørte  til  de  Forret- 
ninger, der  overtoges  med  Andersen  &  Co,  og  som  dette  Firma 
viede  en  særlig  Interesse.  Den  er  betydelig  udvidet  under  »Det 
Østasiatiske  Kompagni«  og  maa  betegnes  som  en  Storindustri. 
Den  hviler  paa  Kompagniets  femogtyveaarige  Koncessioner  paa 
Skovdistrikter,  der  dækker  et  Areal  af  4000  Kvadratkilometer 
eller  omtrent  saa  meget  som  Fyn  og  Bornholm  tilsammen.  Kon- 
cessionerne giver  Kompagniet  Ret  til,  under  Overholdelse  af 
visse  Regulativer,  at  fælde  og  udlage  et  vist  Antal  Teakstam- 
mer aarligt.  Der  betales  en  Afgift  for  hver  udtaget  Stamme  og 
ligeledes  en  Afgift  for  hver  Stamme,  der  passerer  et  bestemt 
Toldsted  paa  Vejen  til  Bangkok.  Træets  Produktionsomkost- 
ninger bestaar  saaledes  i  disse  Afgifter  for  en  mindre  Del  og 
for  en  større  i,  hvad  der  løber  paa  i  Drifts-  og  Arbejdsomkost- 
ninger. Arbejdet  bestaar  nu  først  og  fremmest  i  at  udsøge  de 
Træer,  man  vil  fælde  og  derefter  »ringe«  dem,  d.  v.  s.  udhugge 
en  Rende  paa  nogle  Tommers  Dybde  rundt  om  Stammen.  Saa- 
ledes staar  de  et  Par  Aar  paa  Roden,  hvorved  de  tørre  saa 
vidt,  at  Barken  falder  af  dem.  Derefter  fældes  de  og  henligger 
saa  nogen  Tid,  indtil  de  ved  Hjælp  af  Elefanter  slæbes  til  det 
nærmeste  Flodleje,  hvor  de  forbliver,  indtil  Flodsengen  under 
en  følgende  Regntid  fyldes  saa  meget  med  Vand,  at  de,  atter 
ved  Hjælp  af  Elefanter,  kan  føres  ud  i  Hovedfloden.  Her  flyder 
Stammerne  fra  de  forskellige  Skovkoncessioner  mellem  hver- 
andre, men  hver  Stamme  er  mærket  med  sit  Hammermærke, 
og  efter  dette  sorteres  de  og  bindes  sammen  i  Flaader  paa  ca. 
150  Stykker,  som  en  Besætning  paa  et  Par  Mand  fører  den 
flere  Hundrede  Mile  lange  Vej  ned  til  Bangkok.  Stammerne 
gaa  ned  med  Strømmen,  styres  klar  af  Forhindringer  og  for- 
tøjes ved  Bredden,  naar  Strømmen  eller  andre  Forhokl  kræver 
det.  I  Bangkok  kommer  Stammerne  under  Savmøllens  Be- 
handling og  opskæres  i  Dimensioner,  som  passer  for  hver  enkelt 
Stamme.  Det,  der  egner  sig  for  del  evropæiske  Marked,  om- 
trent en  Fjerdedel,  afskibes  med  Kompagniets  Skibe  til  Europa. 
Resten  sælges  i  Kina  og  Indien  eller  lokalt,  som  det  passei  for 
de  forskellige  Markeder.    I   Europa  forhandles  Træet  af  Kf)m- 

pagniet  enten  ved  Agenter  eller  direkte  til  de  forskellige  Rege- 
ringer, Skibsværfter,  Vaggonfabrikker,  til  Snedkerarbejde  o. 
s.  V.  Kompagniet  anvender  i  sine  Teakskove  f.  T.  (1914) 
omtrent  300  Elefanter.  Det  er  klart,  at  de  Stammer,  der  stod 
nærmest  Flodbreden,  er  tagne  først,  og  at  saaledes  Arbejds- 
omkostningerne er  bleven  større,  efterhaanden  som  man  maatte 
fjerne  sig  fra  Floden.  Desuden  har  den  almindelige  Udvikling 
medført,  at  Arbejdslønnen  ogsaa  her  er  stegen,  ligesom  den  vig- 
tigste Arbejdskraft,  Elefanten,  ved  stigende  Efterspørgsel  er 
steget  stærkt  i  Pris.  Den  samlede  Virkning  af  disse  og  andre 
Forhold  er,  at  Raatræet  nu  koster  fire  Gange  saa  meget  i  Bang- 
kok som  den  Gang  »Thoon  A>amom«s  Ladning  blev  opkøbt. 

Foruden  Teaktrækoncessionen  har  »Det  Østasiatiske  Kom- 
pagni« Koncessioner  paa  store  Skovstrækninger  med  andre 
Træsorter  paa  Malakkahalvøen.  Det  drejer  sig  her  navnlig  om 
Hovedtræet  paa  denne  Halvø:  Yang.  Under  noget  ændrede 
Former  gentager  sig  her  det  samme  Arbejde  som  i  Teaktræ- 
skovene. Træet  staar  her  nærmere  ved  Floden,  og  Vejen  fra 
Fældestederne  til  Byen  Bandon  er  kortere  end  til  Bangkok.  Men 
der  som  her  arbejdes  Træet  ud  af  Skoven  med  Elefanter  og 
Bøfler  og  føres  til  Kompagniets  store  Savmøller  i  Byen,  hvor 
det  skæres  op  for  de  Markeder,  hvortil  det  bedst  egner  sig.  Det 
bedste  og  mest  udsøgte  Træ  føres  ligesom  ved  Teaktræspro- 
duktionen  til  Europa  i  Kompagniets  egne  Skibe.  Træet  i  disse 
Skove  er  ikke  saa  kostbart  som  Teaktræet,  men  dets  Anven- 
delse til  forskellige  Formaal  vinder  dog  stadig  Udbredelse  i 
Europa. 

Foruden  de  Dampskibe,  som  tilhører  »The  Siam  Steam  Na- 
vigation Go.«,  har  Bangkok  Filialen  en  større  Flaade  af  Lægtere, 
Slæbebaade  og  mindre  Dampbaade,  der  benyttes  til  Losning 
og  Ladning  af  en  Del  af  Ladningen  i  de  store  Rutebaade,  som 
ikke  kan  flyde  over  Flodbarren  med  det  hele. 

Singapore  Filialen  driver  Storhandel.  Eksporterer  tropiske 
Varer  og  importerer  evropæiske,  varetager  Kompagniets  Skibs- 
fartsinteresser  i  Singapore  og  betjener  dets  der  anløbende  Rute- 
skibe. Under  Singapore  Filialerne  sorterer  den  i  Johore  paa 
Sydspidsen     af     Malakkahalvøen     liggende     Gummiplantage. 

»Mount  Austim  .  »Det  Liv  og  de  Forhold,  der  hersker  paa  en 
saadan  Plantage,«  siger  Forfatteren,  »skal  opleves  for  at  for- 
staas.  For  faa  Aar  siden  stod  paa  denne  Plantages  Plads  tu- 
sindaarig  Tropeskov,  beboet  af  vilde  Dyr,  som  endnu  fra  de  ikke 
ryddede  Distrikter  af  og  til  besøger  deres  gamle  Revierer.  Vild- 
svin og  Hjorte  søger  hid  for  at  mætte  sig  paa  de  spirende  Gum- 
miplanter, og  i  deres  Fodspor  følger  Tigeren,  for  at  mætte  sig 
paa  dem,  —  et  natlig  Billede,  som  undertiden  kan  iagttages 
fra  Plantagebestyrerens  eller  Assistentens  Bungalow.«  Men  og- 
saa  denne  Rest  af  Urtilstanden  forstaar  det  moderne  Menneske 
at  drage  Nytte  af  for  sit  Arbejde.  Til  Tider  gør  Tigeren  fri- 
villig Tjeneste  som  Pladshund  ved  at  holde  de  nævnte  for  de 
unge  Træer  skadelige  Gæster  paa  Afstand.  Men  slaar  dette  vel- 
villigt ydede  Arbejde  ikke  til,  maa  Plantagerne  indhegnes  med 
Staaltraadsnet.  Paa  anden  Maade  drages  Tigerens  Nærhed  til 
Nytte,  idet  den  bidrager  til  at  holde  Arbejderne  indenfor  Plan- 
tagens Enemærker  efter  Mørkets  Frembrud.  Det  samme  gælder 
Lederne  af  Plantagerne,  naar  disse  da  ikke  faar  Lyst  til  at 
konkurrere  med  den  om  Vildsvinemørbraden  eller  Dyrestegen. 
Kretay  Kokus  og  Gummiplantage  ligeledes  paa  Malakka- 
halvøen  ca.  300  engelske  Mil  fra  Singapore,  hører  direkte  under 
»Det  Østasiatiske  Kompagni«.  Her  er  3427  acres  Land  —  ca. 
2400  Td.  Land  —  beplantet  med  Kokuspalmer  og  1197  acres 
—  ca.  840  Td.  Land  —  med  Gummilræer.  Ogsaa  denne  Virk- 
somhed kan  betegnes  som  Storindustri,  der  om  faa  Aar  vil 
kunne  begynde  al  eksportere  til  Europa.  Den  hører  til  de  Fore- 
tagender, der  skal  konsolidere  Fremtiden,  og  som  Nutiden 
altsaa  maa  gøre  Udlæg  for,  indtil  den  kan  tage  af  sit  eget. 
Direkte  udgivne  Penge  til  den  staar  bogført  som  Aktiver,  der- 
imod ikke  nogen  Del  af  Hovedledelsens  Arbejde.  Dens  Frem- 
tid grundlægges  i  et  Vildnis,  som  ryddes  med  Staal  og  Ild  for 
Urskov  og  Jungle,  og  deres  Plads  indtages  efter  faa  Aars  For- 
løb af  en  radplantet  Palme-  eller  Gummiskov,  hvor  Græs  og 
Ukrudt  omhyggeligt  holdes  borte  mellem  Træernes  regelmæs- 
sige Rader.  Men  denne  Forvandling  kræver  Kamp.  Urbe- 
voksningen  maa  vige,  og  de  vilde  Dyr  maa  drives  tilbage  til  dens 
Rester.    Værst  er  Kampen  mod  Sygdomme,  som  hærger  Men- 

neskene  i  disse  Egne,  og  som  stadig  maa  tages  op  paany.  Der- 
for hører  der  til  Anlæget  her  ogsaa  Sygehus.  Men  til  Trods  for 
dette  Forhold  er  den  Bred  af  del  sydkinesiske  Hav,  som  Plan- 
tagen følger  7  engelske  Mil,  og  hvor  der  for  faa  Aar  siden 
kun  fandtes  en  spredt  og  sparsom  Befolkning  af  malajiske  Fi- 
skere, nu  Hjemstedet  for  en  lille  Koloni,  der  er  i  stadig  Vækst. 

Vi  hidsætter  her  en  Bemærkning  af  Forfatteren  med  hans 
egne  Ord,  for  at  de  kan  falde  med  hele  den  Vægt,  hans  Au- 
toritet giver  dem:  y> Shanghaj  Filialen,«  skriver  Etatsraad  An- 
dersen, »blev  aabnet  i  Aaret  1900,  efter  at  Valkyrien  med  Hs. 
kongelige  Højhed  Prins  Valdemar  som  Chef  havde  vist  det 
danske  Orlogsflag  paa  Indiens  og  Østasiens  Kyster  og  derved 
underbygget  allerede  bestaaende  Foretagender  og  banet  Vejen 
for  nye.  Kun  danske  fjernt  fra  Hjemmet  ved,  hvilken  stimu- 
lerende Magt  det  danske  Enhedsmærke  har,  og  hvilken  Selv- 
følelse det  vækker,  naar  det  bæres  frem  som  det  beskyttende 
Statssymbol,  særlig  under  de  Former,  som  det  her  skete.  Dan- 
mark bliver  derved  ligesom  større  i  Bevidstheden  og  bliver  det 
jo  ogsaa  i  Virkeligheden,  da  et  Stykke  Danmark  derved  gaar 
frem  og  ud  og  forbinder  Landet  paa  alle  Nationers  Eje,  det 
salte  Hav,  med  fjerne  Dele  af  Jorden.  Det  er  ret  ofte,  at  de 
usynlige  Baand  i  Livet  ikke  er  de  mindst  stærke  eller  mindst 
betydningsfulde,  og  derfor  vilde  det  for  Danmarks  udenrigske 
Erhverv  være  af  Betydning,  om  dette  med  ikke  altfor  lange 
Mellemrum  gentog  sig.« 

Fra  disse  sydasiatiske  Egne  gaar  vi  nu  Nord  paa,  hvor  Kom- 
pagniet ogsaa  har  sat  sig  fast.  Det  er  klarl,  at  Kom- 
pagniet i  sin  Søgen  efter  Pladser,  hvor  det  saa  at  sige  i  egen 
Person  vilde  være  til  Stede  for  at  varetage  sine  Interesser,  først 
og  fremmest  lod  sig  lede  af  handelsgeografiske  og  Produktions- 
hensyn.  Stedet  maatte  ved  sin  Beliggenhed  være  egnet  for  Skibs- 
fart og  Handel,  og  det  maatte  omkring  sig  have  et  produktivt 
Opland  og,  om  muligt,  et  købedygtigt  Marked.  Disse  Betin- 
gelser opfyldtes  i  fortrinlig  Grad  af  Shanghaj.  Den  er  en  By 
paa  650,000  Indvaanere  og  aabnedes  som  Traktathavn  for 
evropæisk  Handel  i  1843.  Den  ligger  tæt  ved  Mundingen  af  det 
vældige  Kinas  Hovedflod  Jangtze,  der  med  sit  Udspring  berører 
det    nordøstlige    Hjørne   af   det    engelsk-indiske    Kejserrige,    til 

hvis  Interes&esphære  dens  mægtige  Floddal,  der  gaar  gennem 
Kinas  frugtbareste  Landskaber,  hører.  Dens  Opland  bærer 
Masseartikler  til  Udførsel  som  The,  Silke,  Bomuld,  Kul  o.  m.  a., 
og  Betydningen  af  dens  Import  fremgaar  af  dens  Beliggenhed 
tæt  ved  Udløbet  af  Kinas  produktiveste  Flodsænkning.  Her  be- 
sluttede Kompagniet  at  lægge  en  Filial,  der  har  sin  egen  ikke 
altid  lige  solbeskinnede  Historie,  men  som  nu  er  konsolideret. 
Under  Shanghaj  Filialen  oprettedes  flere  Underafdelinger,  saa- 
ledes  i  Traktalhavnen  Hankow,  ligeledes  ved  Jangtze,  men  ca. 
600  engelske  Mile  længere  inde  i  Landet.  Dernæst  i  Dalny, 
Port  Arthur  og  Newchwang,  som  alle  den  Gang  hørte  til  de 
russiske  Besiddelser  i  Nordkina.  Forholdene  forandredes  imid- 
lertid her,  og  det  blev  nødvendigt  efter  4  Aars  Forløb  at  reor- 
ganisere Filialen.  Den  gik  med  sine  Underafdelinger  i  Likvi- 
dation og  genopstod  som  et  Agentur,  der  ikke  kunde  paatage 
sig  Risiko  udover  Opkøb  og  Eksport  af  kinesiske  Varer  til  For- 
handling i  Europa  og  Amerika.  Paa  dette  Grundlag  har  den 
nu  arbejdet  saa  tilfredsstillende  i  en  Del  Aar,  at  Kompagniet  i 
1912—13  fra  Shanghaj  og  Hankow  kunde  afskibe  59,000  Tons 
Varer  til  en  Værdi  af  ca.  15  Millioner  Kr.  paa  egne  og  andre 
Skibe,  der  hørte  under  »Konferencen«.  Hankow  Filialen,  der  er 
genopstaaet  som  et  Led  i  Shanghaj  Agenturet,  har  udviklet  sig 
til  et  Midtpunkt  for  Oipkøb  i  stor  Stil  af  Kinas  Eksportproduk- 
ter, og  har  givet  Anledning  til,  at  Kompagniet  ogsaa  her  har  eta- 
bleret en  Storindustri,  idet  mange  af  de  Produkter,  der  leveres 
kontraktmæssigt  af  de  omliggende  Distrikters  Landbrugere,  maa 
behandles  industrielt  for  at  tilpasses  det  evropæiske  Marked. 
Dette  sker  i  Kompagniets  egne  industrielle  Anlæg,  og  en  hel 
Fabrik  er  oprettet  alene  for  Tilvirkning  af  Præparater  af  Æg, 
som  den  intensivt  drevne  kinesiske  Fjerkræavl  jo  producerer 
i  store  Masser.  Denne  Fabrik  leverer  Æggeblomme  i  flydende 
og  tørret  Tilstand  og  Albumin.  Under  Shanghaj  Agenturet  er 
nu  ogsaa  oprettet  et  Underagentur  i  Tientsin,  som  under  den 
nye  Udvikling  i  Kina  tegner  til  at  skulle  faa  Betydning  som 
Handelsplads. 

Som  man  let  forstaar,  var  det  Tabet  af  de  russiske  Besid- 
delser i  det  nordlige  Kina  —  1905  —  som  var  den  væsentligste 

Aarsag  til,  at  Shanghaj  Filialen  maatte  omorganiseres.  Men 
Kompagniets  Interesser  er  naturligvis  blivende  paa  de  enkelte 
Steder,  uanset  hvor  disse  politisk  hører  hen.  Sammen  med  Rus- 
land trak  det  sin  Operationsbasis  tilbage  i  nordlig  og  østlig 
Retning.  Det  forlagde  sine  Operationer  til  russisk  Omraade  i 
Manchuriet  og  Sibirien  og  oprettede  i  Vladivostok  et  Agentur 
paa  lignende  Basis  som  for  Agenturet  i  Shanghaj  og  med  et 
Underagentur  i  Harhin.  Det,  der  særhg  har  tiltrukket  Kom- 
pagniet i  disse  Egne,  er  den  før  omtalte  Produktion  af  Soya- 
bønner, der  jo  ogsaa  har  vist  sig  at  føre  til  saa  haandgribelige 
Resultater.  Man  er  gennem  disse  Agenturer  rykket  Produk- 
tionsstederne af  Soyabønner  saa  nær  som  muligt  paa  Livet  og 
har  i  de  omliggende  Distrikter  selv  taget  Ledelsen  af  Produk- 
tionen i  Haanden,  saaledes  at  man  kan  lede  Produktet  mod  de 
Udskibsningsteder,  der  passer  bedst.  Amurfloden  om  Sommeren 
og  Dalny  hele  Aaret  igennem,  men  særlig  Vladivostok,  hvor 
Bønnerne  samles  i  store  Pakhuse  for  at  afskibes  til  Europa. 
Siden  Kompagniet  for  6  Aar  siden  optog  denne  Forretning  gen- 
nem sine  egne  Organisationer,  har  det  opkøbt  ca.  674,000  Tons 
Bønner  til  en  samlet  Værdi  af  ca.  98  Millioner  Kr.  Desuden  er 
disse  Distrikter  skovrige  og  i  Udnytningen  af  Skovene  har  Kom- 
pagniet ogsaa  engageret  sig,  saaledes  at  det  modtager  store 
Kvantiteter  af  Eg,  Ceder  og  andet  Træ  til  Afskibning,  ligesom 
det  har  en  betydelig  Import  af  evropæiske  Varer  til  disse  Egne. 
Paa  Vejen  hjem  fra  denne  Langfart  vil  det  være  passende 
at  dvæle  et  Øjeblik  i  London,  fordi  det  er  selvsagt,  at  et  Sel- 
skab, hvis  Anlæg  og  Interesse  spænder  over  hele  Verden,  maa 
have  meget  at  varetage  i  den  By,  som  endnu  er  Midtpunktet 
for  Verdens  økonomiske  Liv.  Det  har  det  naturligvis  ogsaa, 
og  det  skete  paa  den  Maade,  at  Kompagniets  forskellige  I'^or- 
retningsgrene  havde  forskellige  Agenter  i  London.  Her  har 
imidlertid  i  den  senere  Tid  fundet  en  Centralisation  Sted,  for 
saa  vidt  som  Hovedkontoret,  der  jo  findes  her  i  København,  har 
oprettet  en  Afdeling  derovre.  Det  er  altsaa  nærmest  en  teknisk 
Udvikling,  her  har  funden  Sted,  en  Decentralisation  af  Hoved- 
kontorets Korrespondance  og  Regnskabsvæsen  og  en  Centra- 
lisation af  Londoneragenturene,  hvorimod  der  ikke  dermed  er 

afsat  noget  nyt  Organ,  der  kan  udfolde  selvstændig  Livsvirk- 
somhed, hvorfor  ogsaa  Nærværelsen  af  Hovedledelsens  Med- 
lemmer i  London  endnu  hyppigt  er  nødvendig. 

Vi  har  i  det  foregaaende  selvfølgelig  kun  beskæftiget  os  med 
fremmede  Selskaber,  der  var  oprettede  ved  Selskabets  Initiativ 
og  stod  i  en  vis  organisk  Forbindelse  med  det,  eller  med  dets 
egne  Filialer,  Anlæg  og  Agenturer.  Men  foruden  disse  Forbin- 
delser, der  nærmest  maa  betragtes  som  organiske  Led  af  Kom- 
pagniets store  Organisme,  har  det  i  næsten  alle  Lande  i  Ver- 
den Forbindelser,  til  hvilke  det  er  knyttet  mere  eller  mindre 
intimt,  men  som  dog  alle  kunne  betegnes  som  faste.  En  Liste 
over  de  Lande,  i  hvilke  saadanne  Forbindelser,  der  altsaa  spiller 
Planetoidernes  Rolle  i  »Det  Østasiatiske  Kompagni<s  Solsystem 
har  sin  Interesse.  De  er:  Norge.  Sverige,  Finland,  Rusland,  Tysk- 
land, Frankrig,  Storbritannien,  Belgien,  Holland,  Spanien,  Por- 
tugal, Italien,  Tyrkiet,  Algier,  Aigypten,  Arabien,  Indien,  Ceylon, 
Straits  Settlements,  Siam,  Filipinerne,  Sundaøerne,  Kina,  Japan, 
Manchuriet,  Sibirien,  Vestindien,  De  forenede  Stater,  Central- 
amerika, Sydamerika,  Kanada,  Sydafrika.  Australien,  Ny  Zee- 
land. 

»Det  Østasiatiske  Kompagni« s  Hjerne  er  i  København.  Hvoi* 
stor  Selvstændighed,  der  ogsaa  i  Kraft  af  selve  den  Aand,  som 
har  skabt  og  opretholder  det  store  Foretagende,  gives  alle  dets 
enkelte  Led  Verden  over,  saa  er  det  dog  i  den  smukke  Bygning 
paa  Hjørnet  af  Niels  Juelsgade  og  Holbergsgade,  at  alle  Traade 
knyttes  sammen,  og  de  store  Dispositioner  træffes.  Herfra  er 
Overblikket,  og  her  drøftes  og  sigtes  Initiativer,  Planer  og  For- 
slag. Her  skiftes  Sol  og  Vind  lige,  saa  vidt  gørligt,  mellem  de 
mangfoldige  Interesser,  der  ofte  krydse  hinanden,  men  som  det 
gælder  om  at  finde  en  Generalnævner  for,  der  kan  medvirke  til 
at  drive  Foretagendet  som  Helhed  fremad.  Af  hvert  enkelt 
Led  kræves  der,  at  det  samtidig  skal  være  Led  af  en  Enhed  og 
indeholde  saa  vidtgaaende  Muligheder  for  en  selvstændig  Til- 
værelse, al  de,  om  nødvendigt  eller  ønskeligt,  skulde  kunne 
udskilles  og  arl>ejde  videre  hver  for  sig  som  en  selvstændig 
Organisme.  Dette  kræves  af  Hovedledene:  Industri,  Skibsfartog 
Handel,  og  det  samme  kræves  nedefter  af  hvert  enkelt   Fore- 

tagende,  Fabrik,  Selskab,  Linie,  Planlage,  Skovvirksomhed, 
Filial,  Agentur  o.  s.  v.  For  at  gøre  dette  muligt,  maa  hver  af 
dem  ledes  selvstændigt,  men  være  opfyldt  af  den  Aand,  der 
kræver,  at  de  handler  baade  under  Hensyn  til  sig  selv  og  under 
Hensyn  til  Helheden  og  de  andre  Led.  Hvem  der  handler  i 
Strid  hermed,  forsynder  sig  mod  den  Aand,  der  skal  udfylde 
Foretagenet,  og  som  af  Ledelsen  anses  for  dets  Livskilde.  Der 
lader  sig  sige  meget  om  dette  centrale  Krav.  Instinktivt  eller 
reflekteret,  gaar  det  efter  vor  Mening  fuldkommen  rigtigt  ud 
fra  Erkendelsen  af  det  dobbeltsidige  i  den  menneskelige  Natur, 
hvor  en  midtpunktsøgende,  samfundsdannende  Drift  er  i  sta- 
dig Vekselvirkning  med  en  midtpunktflyende,  samfundsop- 
løsende Drift.  Netop  kun  i  disse  to  Drifters  rationelle  Afvej- 
else  mod  hinanden  ligger  Muligheden  for  Balance,  og  dermed 
for  el  saa  godt  Individ  og  saa  godt  et  Samfund,  som  kan  naas 
under  menneskelige  Forhold. 

Kompagniets  Aktiekapital,  Obligationslaan  og  Henlæggelser 
udgør  tilsammen  mindst  50  Millioner  Kr.  —  Udgang  1914  — . 
Andre  50  Millioner  Kr.  staar  de  Selskaber  paa,  med  hvilke 
Kompagniet  staar  i  organisk  Forbindelse.  Men  naturligvis  giver 
disse  Tal  ingen  Forestilling  om  Kompagniets  Omsætning,  fordi 
det  arbejder  med  en  udstrakt  Kredit,  saa  Omsætningen  løber 
op  i  Hundreder  af  Millioner,  hvoraf  mange  passere  Danmark, 
og  som  nedfælder  i  dette  Land  en  Sum  til  videre  Udvikling  af 
i  1914  f.  Eks.  30  Millioner  Kr.  Kompagniets  Flaade  har  en 
Lastetonnage  af  —  Udgang  1914  —  200,000  Tons,  og  en  til- 
svarende Tonnage  har  de  ovenfor  omtalte  Selskaber.  I  sine 
Kontorer,  Skibe,  Skove,  Plantager,  P'abrikker  o.  s.  v.  har  Kom- 
pagniet 16,000  Mennesker  fast  beskæftigede  Aaret  rundt,  for- 
uden den  Arbejdsstyrke,  som  finder  periodisk  Anvendelse. 

Skulde  man  gøre  Rede  for  de  befrugtende  Impulser,  der 
fører  til  Arbejde  og  Udvikling,  og  som  udgaa  fra  et  Selskab 
som  »Det  Østasiatiske  Kompagni«,  maatte  det  være  paa  Grund- 
lag af  en  nøje  ført  Dagbog.  Da  en  saadan  næppe  eksisterer, 
ville  vi  udtage  et  enkelt  Eksemipel,  hvis  Betydning  er  tilstræk- 
kelig fremragende  til,  at  det  virker  til  Eftertanke.  Det  er  Kom- 
pagniets Forhold  til  Dieselmotorens  Anvendelse  som  Drivkraft 

i  Skibe.  Ved  en  Dampmaskine  gaar  omtrent  %  af  den  Varme, 
der  fremkaldes  af  Forbrændingsstoffet,  tabt.  Dieselmotoren 
løser  den  Opgave  at  faa  Forbrændingen  til  at  virke  saa  direkte 
som  muligt  paa  Drivmekanismen,  hvilket  naturligvis  i  og  for 
sig  betyder  en  meget  betydelig  Besparelse,  der  bliver  større 
endnu  derved,  at  Forbrændingsstoffet  her  er  Olie,  der  tager 
forholdsvis  langt  mindre  Plads  end  Kul.  Dieselmotoren  var 
allerede  i  Virksomhed  ved  stationære  Maskiner,  og  da  den  her 
havde  bestaaet  sin  Prøve,  begyndte  man  i  Kompagniet  ud  fra 
de  samme  Betragtninger,  som  havde  ledet  til  Dampmaskinens 
Overgang  fra  stationær  Maskine  til  Drivkraft  paa  bevægeligt 
Underlag  at  overveje,  om  ikke  den  samme  Udvikling  kunde 
foregaa  med  Dieselmotoren.  Burmeister  &  Wains  Direk 
tør  J.  Knudsen  tog  Sagen  op,  der  Skridt  for  Skridt 
fulgtes  med  største  Interesse  af  Kompagniet.  Blandt  Hin- 
dringer, der  var  at  overvinde,  var  Vanskeligheden  ved 
hurtigt  at  faa  Maskinen  til  «at  slaa  bak»  den  største. 
Men  den  overvandtes,  og  Kompagniet  begyndte  at  for- 
handle med  Firmaet  om  Bygning  af  et  Dieselmotorskib  paa 
400  Tons.  Men  under  Forhandlingerne  rejste  Spørgsmaalet  sig 
fra  Kompagniet:  »Naar  Principet  tillader  400  Tons,  hvorfor 
da  ikke  1000  Tons?«  —  »Nej,  selvfølgeligt.«  »Men  naar  del 
tillader  1000  Tons,  hvorfor  da  ikke  3000  Tons?«  Man  blev  be- 
tænkelig, men  følte  sig  efter  et  Par  Dages  Forløb  sikker  paa 
ogsaa  at  kunne  klare  denne  Opgave  og  blev  saa  igen  spurgt: 
»Hvorfor  saa  ikke  6000  Tons  med  samme  Fremdrivningsha- 
stighed?«  Og  da  man  efter  fornyet  Betænkningstid  atter  mente 
sig  sikker,  bestiltes  ,3  Dieselmotorskibe  å  7000  Tons,  der  var 
den  for  Farten  bedst  egnede  Størrelse.  Men  inden  aenne  Be- 
stilling afgik,  sikrede  Kompagniet,  der  klart  saa  Konsekven- 
.seme  af  denne  Udvikling,  sig  fordelagtige  Oliekontrakter  for 
en  længere  Aarrække. 

Det,  der  nu  skal  beundres  her,  er  ikke,  at  Kompagniet  gaar 
ind  med  mekaniske  Eksperimenter,  thi  det  hører  til  e!  Fore- 
tagemie af  (lette  Omfang  og  af  denne  Naturs  r'unktioner  i  egen 
og  i  Samfundets  Interesse  at  støtte  enhver  Mulighed  for  Ud- 
vikling efter  enhver  Linie,  som  blot  har  et  Berøringspunkt  med 

Foretagendet,  og  ved  den  Aand,  der  behersker  *Det  Østasiatiske 
Kompagni«,  maatte  man  vente,  at  det  ikke  forholdt  sig  køligt 
overfor  en  saa  betydningsfuld  teknisk  Udvikling,  som  den,  her 
er  Tale  om.  Men  det  ægte,  storslaaede  Syn  paa  hele  Spørgs- 
maalet  kommer  frem  i  en  Bemærkning  i  det  Aktstykke,  der 
staar  til  vor  Raadighed,  hvori  det  hedder:  »Kompagniet  var 
meget  vel  vidende  om,  at  Dieselmotoren  som  Drivkraft  for 
Skibe  paa  dette  Tidspunkt  ikke  var  fuldkommen,  men  at  vente. 
til  andre  Lande  biegyndte  at  perfektionere  den,  var  ensbe- 
tydende med  at  blive  tilbage.  Og  naturligvis  fører  dette  Skridt 
videre  igen.  Dels  under  Hensyn  til  egen  Forsyning  med  Olie, 
dels  for  at  støtte  den  danske  Motorindustri,  har  Kompagniet 
derefter  medvirket  til  Dannelsen  af  et  stort  Olieselskab  i  Lon- 
don. Og  igen  i  en  hel  anden  Retning  virker  dette  Initiativ,  idet 
Kompagniet  nu  lader  bygge  foreløbigt  et  stort  femmastet  Sejl- 
skib paa  5000  Tons  med  Hjæipeskrue,  som  drives  af  en  Die- 
selmotor paa  600  Hk.,  der  skal  føre  det  frem  over  Bælter  med 
Vindstille  eller  med  variable  \'inde.  Man  mener,  at  en  saadan 
kombineret  Drivkraft  vil  kunne  have  en  Fremtid  for  sig,  hvor- 
hos der  tilsigtes  paa  dette  Skib  at  uddanne  Lærlinge  til  Of- 
ficerer i  Koffardifart. 

Og  da  vi  dermed  kommer  ind  paa  Udviklingen  af  Landets 
Menneskemateriale,  er  det  Stedet  at  nævne,  at  Kompagniet  i 
Overbevisningen  om,  at  Danmark  har  gode  Betingelser  for  at 
skabe  sig  Erhvervskilder  ude  i  Verden  har  oprettet  et  6  Maa- 
neders  Kursus  med  Undervisning  i  Tropeskovbrug  —  derunder 
Plantagedrift  —  Land-  og  Træmaaling,  Sprog,  Bogholderi  og 
Maskinlære,  hvor  et  begrænset  Antal  faglærte  unge  Mænd 
under  Statens  Tilsyn  faar  Lejlighed  til  en  særlig  Udvikling,  som 
Kompagniet  venter  ogsaa  skal  tilføre  det  egnede  Kræfter.  Un- 
dervisningen afsluttes  med  en  af  Staten  anerkendt  Prøve. 

Etatsraad  Andersen  bemærker  i  sit  »Tilbageblik«  et  Sted, 
at  »Det  Østasiatiske  Kompagni«  dannedes  med  Formaalet 
Handel,  Skibsfart  og  Industri;  men,  siger  han,  disse  Formaal 
virkeliggjortes  nærmest  i  modsat  Orden.  Dette  er  en  karakteri- 
stisk Bemærkning,  som  Forretningsfolk  har  godt  af  at  lægge  sig 
paa  Sinde.  Thi  søger  man  at  faa  noget  i  Gang  mellem  Danmark 

og  en  oversøisk  Plads,  saa  er  det  aldrig  let,  men  Folk  er  dog 
at  faa  i  Tale,  naar  det  kun  drejer  sig  om  et  Handelsforetagende. 
En  Dampskibslinie  kan  man  til  Nød  ogsaa  faa  sat  under  Dis- 
kussion i  det  mindste,  men  Tanken  om  at  grundlægge  et  Fore- 
tagende derovre  betragtes  paa  Forhaand  som  et  Eventyr,  solide 
og  ædruelige  Forretningsfolk  ikke  indlader  sig  paa  at  diskutere. 
Og  dog  er  der  i  9  Tilfælde  af  10  netop  der,  der  bør  begyndes.  Og 
Grunden  er  ganske  simpel.  I  Handel  og  Skibsfart  vil  det 
være  meget  vanskeligt  at  finde  en  Plads,  hvor  ikke  forlængst 
Firmaer  fra  mange  forskellige  Lande,  der  raader  over  langt 
større  Kapitaler,  Forretningserfaring,  og  Forbindelser  end  v\, 
har  fat,  men  et  produktivt  Anlæg,  baseret  paa  Udnytning  af 
Landets  Urprodukter,  vil  man  endnu  kunne  grundlægge  mange 
Steder,  uden  at  have  Konkurrencen  altfor  tæt  op  ad  Ærmet. 
Den  udebliver  naturligvis  ikke,  men  man  har  da  et  Forspring, 
som  underbygget  tilstrækkeligt  med  Dygtighed  og  Flid  altid  vil 
kunne  bevares.  Desuden  sikres  der  En  altid  ved  et  saadant  An- 
læg noget,  som  er  saare  vigtigt,  nemlig  Interesse  og  Sympati  paa 
Stedet  selv,  medens  Interesserne,  hvor  det  drejer  sig  om  et 
Handelsforetagende  eller  en  Dampskibslinie  alene,  jo  altid  er 
engagerede  paa  selve  Stedet  og  derfor  vender  sig  mod  den  nye, 
der  kommer  ril.  Det  foran  fremførte  giver  jo  praktiske  Eks- 
empler nok  paa  det.  Det  har  været  en  Lykke  for  »Det  Øst- 
asiatiske K<mipagni<',  at  det  i  Andersen  &  Co.s  Virksomhed  til 
at  begynde  med  allerede  havde  et  Foretagende,  der  stod  paa 
produktiv  Grund  derude  og  sad  inde  med  de  nationale  Forbin- 
delser, hvis  Interesser  var  knyttede  til  denne  Produktion.  Og 
del  er  et  Vichiesbyrd  sammen  med  saa  mange  anche  om  af- 
(lø<le  Etatsraad  GWcksladts  sunde  Opfattelse  af  store  Foreta- 
gender, at  han  som  Betingelse  for  at  gaa  med  til  Dannelsen  af 
»Det  Østasiatiske  K<)mpagni<  forlangte,  at  Andersen  &  Co.s 
Forretning  i  sin  Helhed  skulde  danne  Grundlaget  for  den. 
Forfatteren  mindes  ved  at  tale  om  denne  Mand,  Samtaler  om 
lignende  Forhold,  jeg  har  haft  med  ham  i  1901.  Jeg  var 
hjemme  fru  Argentinn  og  søgte  en  Række  større  Forretnings- 
mænd, deriblandt  Bankdirektører  for  at  interessere  dem  for 
Forholdene  derude.     Jeg  blev  næsten   overalt  meget  elskvær- 

digt  modtaget,  men  dog  højst  forskelligt,  og  jeg  nægter  ikke,  at 
jeg  paa  sine  Steder  mere  havde  Fornemmelsen  af  at  være  i 
Chokoladeselskab  end  mellem  Mænd,  der  var  kommen  sam- 
men for  at  diskutere  alvorlige  økonomiske  Forhold,  der  even- 
tuelt kunde  udnyttes  til  Fordel  for  Udviklingen  her  i  Landet. 
En  fremragende  Undtagelse  i  saa  Henseende  dannede  netop 
Etatsraad  Gluckstadt.  Han  var  en  Mand,  der  baade  forstod  at 
høre  og  at  tale.  Naar  man  talte  i  Vest,  svarede  han  ikke  i  Øst, 
men  satte  sig  ind  i  Ens  Syn  paa  Sagen  og  udtalte  sig  i  Kon- 
tinuation  af  det.  Man  lærte  ved  at  tale  med  ham,  og  jeg  be- 
nytter gerne  Lejligheden  til  med  Tak  at  mindes  ham. 

Nu  er  jeg  ikke  blind  for,  at  megen  af  den  Tilbageholdenhed, 
man  møder  i  vore  Forretningskredse  med  Hensyn  til  Forslag 
med  videre  gaaende  Formaal,  beror  paa  vor  forholdsvis  ringe 
Kapitalstyrke,  men  dette  maatte  da  hellere  siges  rent  ud.  Det 
vilde  virke  mindre  nedslaaende  end  en  Masse  Argumenter,  som 
hvis  ^^e  tages  alvorligt,  kun  kan  bibringe  En  den  Opfattelse, 
at  man  intet  forstaar  af  Forhold,  som  Bankdirektører  og  større 
Forretningsmænd  dog  ikke  skulde  staa  ganske  uforstaaende 
overfor. 

At  der  imidlertid  i  de  seneste  Aar  begynder  at  udvikle  sig 
nogen  Forstaaelse  af  Forretning  i  det  store,  og  af  den  Maade, 
den  bringer  virkelig  Nytte  for  vort  Land  paa,  nemlig  ved  her  at 
fremkalde  ny  Produktion,  viser  den  Iver,  hvormed  man  under 
de  nuværende  Forhold  i  ret  omfattende  Kredse  forbereder  sig 
til  at  tage  Arbejdet  op  efter  Krigen.  Dette  er  ogsaa  absolut 
nødvendigt,  og  netop  derfor  har  det  været  os  saa  meget  om  at 
gøre  i  Midtpunktet  af  dette  Arbejde,  at  kunne  stille  det  sam- 
tidige ,  haandgribelige  Eksempel,  som  Enhver  kan  tage  og  føle 
paa.  »Det  Østasiatiske  Kompagni«  som  Fortsættelse  af  An- 
dersen &  Co.  er  intet  Eventyr,  det  er  heller  ikke  udgravet  fra 
fjerne  Sagatider.  Det  staar  lyslevende  imellem  os,  men  er  bare 
altfor  lidt  kendt.  Det  er  karakteristisk  men  næppe  overdre- 
vent, at  naar  dets  Leder  i  Dag  gaar  ned  ad  Strøget,  kender  intet 
Menneske  ham  ud  over  hans  Forretningskreds  og  Nærmeste. 
Det  hører  i  vore  Sensationstider  til  hans  Ære,  men  jeg  vil  just 
ikke  paastaa,  at  det  hører  til  vor.     Om  saa  0.  K.  ikke  betød 

andet  end  Sojakagefabrikken  paa  Islands  Brygge,  saa  var  det 
et  efter  vore  Forhold  meget  stort  Foretagende,  men  hvor  langt 
videre  det  spænder,  vil,  haabe  vi,  ogsaa  disse  Blade  bidrage  til 
at  bringe  til  mere  almindelig  Bevidsthed.  Dets  Betydning  er 
i  rammende  Ord  karakteriseret  af  Etatsraad  Andersen  selv, 
naar  han  i  Slutningen  af  sit  »Tilbageblik«  udtaler: 

»»Det  Østasiatiske  Kompagni«  har  udover  Aklionærinteres- 
ser  Betydning  som  Led  i  Danmarks  Erhvervsudvikling.  Det 
knytter  med  stærke  Interessebaand  fjerne  Egne  af  Jordkloden 
til  Danmark  og  strækker  sine  Fangarme  langt  ud  og  tilfører  det 
danske  Samfund  meget  mere,  end  der  kan  maales  ved  Afskriv- 
ninger, Dividender  og  Henlæggelser.  Før  disse  Overskud  af 
Driften  fremkommer,  spredes  der,  som  Følge  af  den  forgrenede 
Vekselvirkning,  gennem  Kanaler,  hvis  Løb  er  vanskelige  at  ef- 
terspore, Millioner  af  Kroner  ud  over  Landet,  som  i  større  og 
mindre  Brøkdele  finder  Vej  til  Steder  i  Samfundet,  hvor  det 
ikke  anes,  at  de  skyldes  »Det  Østasiatiske  Kompagni«,  og  her- 
til bidrager  ikke  alene  dansk  Kapital  og  Danskes  Arbejde,  men 
ogsaa  fremmed  Kapital  og  fremmedes  Arbejde,  Udnyttelse  af 
fremmed  Jord  og  af  meget,  som  frembringes  fjernt  fra  Dan- 
mark. Men  Gensidighed  er  Livsnerven  i  alt  Erhverv,  og  derfor 
filflyder  der  ogsaa  de  udenlandske  Omraader,  hvorpaa  »Det 
Østasiatiske  Kompagni«  erhverver,  tilsvarende  Fordele  gen- 
nem Kompagniets  Organisationer  og  ved  dets  Arl^ejde. 

»Penge  —  Guld  —  har  længe  været  et  internationalt  Omsæt- 
ningsmiddel,  og  Omsætningen  har  gennem  Udviklingen  antaget 
en  international  Karakter.  Og  i  jo  støn-e  Udstrækning  danske 
Foretagender  under  normale  Forhold  og  paa  sundt  økonomisk 
Grundlag  kan  udnytte  international  Kapital  og  hjemlige  og 
fremmede  Erhvervskilder,  desto  mere  gavner  det  Samfundet  og 
bidrager  til  Nationens  Velstand.« 


III. 


8.  DANSKE  FORHOLD. 


n.  POLITIK  OG  BEFOLKNINGSFORHOLD. 
Allerede  i  Indledningen  er  der  gjort  opmærksom  paa,  at 
vort  Folk  er  noget  for  sig  selv.  Som  Følge  deraf  maa  ogsaa 
vor  Politik  være  det,  og  det  er  den  ogsaa.  Netop  det  samme 
Træk:  det  stemningsfulde,  virkelighedsfjerne,  som  er  karak- 
teristisk for  Folket,  genfinder  vi  i  Politikken.  Intet  af 
vore  Partier  kan  sige  sig  fri  i  saa  Henseende.  Der  var  en  Tid 
under  afdøde  C.  Bergs  Førerskab,  da  Venstres  Politik  forsaa- 
vidt  stod  i  god  Overensstemmelse  med  Livet,  som  man  krævede 
øget  politisk  Indflydelse  for  et  i  økonomisk  Henseende  bærende 
Lag  af  Befolkningen:  Gaardmandsklassen  og  mindre  politisk 
Indflydelse  for  et,  hvis  økonomiske  Betydning  svækkedes  gen- 
nem Udviklingen:  Godsejerklassen.  Men  Udviklingen  er,  netop 
paavirket  udefra,  skredet  noget  for  hurtigt  frem  for  vore  Po- 
litikere. Den  stigende  Intencitet  i  Landbruget,  som  har  været 
en  Følge  af  Halvfjersernes  store  Landbrugskrise,  rejste  ret 
hurtigt  en  Husmandsklasse,  som  i  Betydning  for  vor  økonomi- 
ske Udvikhng  begyndte  at  nærme  sig  Gaardmandsklassen. 
Denne  var  ikke  hurtig  nok  til  at  tage  det  nye  under  Armen, 
det  maatte  søge  sit  eget  særlige  Fodfæste,  og  hvor  skulde  det 
vel  søge  det  andre  Steder  end  i  Abstraktionen.  Det  blev  da, 
selvfølgelig  kan  man  gerne  sige,  en  Teori,  i  kvilken  Husmæn- 
dene tog  deres  politiske  Udgangspunkt:  Georgeismen.  Om  alt 
dette  mere  senere.  Her  vil  vi  kun  gennem  en  nærmere  Betragt- 
ning af  Indholdet  af  et  enkelt  Partis  Politik  søge  at  belyse  det 
sagte.  Vi  vælge  Socialdemokratiet,  fordi  dettes  Politik  er  mest 

enkel  og  klar  i  Indhold,  uanset  at  den  i  Form,  Midler  og  Veje 
unajgtelig  er  den  mest  brogede  af  alle.  Vi  vælge  dernæst  dette 
Parti,  fordi  dets  Vælgermateriale  ved  sin  Masse  og  sin  Ensartet- 
hed maatte  gøre  det  særlig  let  at  stille  dets  Politik  i  Forhold  til 
det  virkelige  Liv,  og  fordi  den  Carl  Marx'ske  Socialisme  netop 
tydeligt  og  klart,  uden  at  vige  tilbage  for  den  uhyre  Opgave,  der 
ligger  i  at  stille  et  Samfund  paa  det  slik  modsatte  Grundlag  af 
det,  det  staar  paa,  tager  sit  Udgangspunkt  i  det  Positive,  i  Pro- 
duktionen og  ikke  i  det  Negative. 

Men  ser  man  paa  det  danske  Socialdemokratis  Politik,  saa 
samler  den  sig  om  to  Brændpunkter:  Kravet  om  en  stadig  Ud- 
videlse og  Uddybelse  af  Understøttelsesvæsnet  og  Paastanden 
om,  at  Socialdemokratiet  er  det  Sted  i  Samfundet,  hvor  alt  godt 
og  ædelt  har  nedfældet  sig,  medens  all,  hvad  der  er  slet  og  idé- 
forladt, har  tilhuse  i  Samfundet  udenfor  Socialisternes  Kreds. 
At  den  sidste  Sætning  i  nogen  Grad  modificeres  i  Forhold  til 
en  og  anden  øjeblikkelig  Alliancenødvendighed,  siger  intet,  da 
Enhver  ved,  at  Sætningen  atter  straaler  i  sin  fulde  Glans,  saa- 
snart  denne  Nødvendighed  falder  bort. 

Nu  er  det  jo  muligt,  at  to  saa  svigtende  Udgangspunkter 
kan  være  nødvendige,  hvor  del  gælder  at  rejse  en  i  fuldkommen 
Sløvhed  nedsunken  Klasse,  faa  den  til  at  blive  sig  sin  Stilling 
i  Samfundet  bevidst,  samle  og  organisere  den,  hvorved  dog  er 
at  bemærke,  at  Carl  Marx,  der  virkede  under  langt  mere  for- 
tvivlede Forhold  end  de,  den  danske  Socialisme  begyndte  med, 
aldrig  selv  har  anvendt  den.  Men  de  Tilstande,  i  hvilke  en 
Politik  med  de  antydede  Udgangspunkter  maaske  lod  sig  for- 
svare, er  jo  forlængst  passerede.  Forlængst  er  Arbejderen  sig 
sin  særlige  Stilling  i  Samfundet  bevidst,  forlængst  er  ogsaa 
Staten  og  Samfundet  udenom  Arbejderne  klare  over,  at  han 
er  ligestillet  Borger,  forlængst  er  han  organiseret  og  udviklet  til 
en  Magtfaktor;  men  vort  Socialdemokrati  har  ikke  vist  saa  me- 
gen politisk  Indsigt  eller  Talent,  at  det  har  kunnet  se,  at  Politik 
kan  der  ikke  drives  ud  fra  disse  to  Udgangspunkter,  fordi  der 
i  ingen  af  dem  er  Gran  af  Positivitet.  I  Understøttelseskravet 
ikke,  fordi  et  enkelt  Individ  jo  nok  kan  leve  af  Understøttelse, 

men  et  Samfund  eller  en  Samfundsklasse  af  det  Omfang,  her 
er  Tale  om,  umuligt.  Og  hvad  den  anden  Paastand  angaar, 
hvor  fører  den  saa  hen  politisk  —  selv  om  den  var  sand?  In- 
tetsteds. Den  kan  vække  Had,  der  kan  føre  til  Voldsomheder, 
og  hvad  saa,  naar  de  er  begaaede.  Hvor  er  saa  den  politiske 
Linie,  der  skal  gaas  frem  efter?  Er  den  lært,  forstaaet,  forbe- 
redt? Har  nogen  givet  Skemaet  for  Administrationen  af  Pro- 
duktionsmidlerne ved  Staten?  Har  nogen  vist  de  uhyre  Van- 
skeligheder, der,  Statsmagten  i  socialistiske  Hænder  forudsat, 
vilde  være  at  overvinde,  har  nogen  paavist  den  uovervindelige 
psykologiske  Svaghed  i  den  socialistiske  Stat,  dersom  den  lod 
sig  virkeliggøre:  at  den  vilde  sætte  Bom  for  det  individuelle 
Fremskridt?  Jeg  ved  ikke  af  det.  Det  skal  vel  altsaa  altsam- 
men skabes  i  det  Øjeblik,  man,  i  Besiddelse  af  Statsmagten, 
flytter  Samfundet  fra  sit  nuværende  Grundlag  paa  Privatejen- 
domsret til  Produktionsmidlerne  over  paa  Fællesejet  til  dem. 

Der  er  allerede  spildt  for  mange  Ord  paa  disse  Utopier. 
Men  vi  har  indenfor  dansk  Politik  kun  villet  belyse  det  Sted, 
hvor  det  stærkest  springer  i  Øjnene,  at  Virkeligheden  ikke  har 
saa  meget  at  sige  for  den  som  Idéer,  Stemninger,  eller  hvad 
man  nu  vil  kalde  al  den  megen  Uvirkelighed,  hvoraf  den  lader 
sig  bestemme.  Men  Virkeligheden  gaar  os  stærkt  paa  Livet  for 
Tiden.  Den  optræder  i  saa  kæmpemæssige  Former,  at  man 
skulde  synes,  Øjeblikket  maatte  være  der  til  at  blive  den  var, 
selv  for  Politikere,  og  i  den  skal  vi  da  altsaa  tage  vort  Udgangs- 
punkt i  den  følgende  Udredning. 

Det  gælder  da  i  denne  Virkelighed  at  søge  den  mest  kon- 
stante Faktor,  den,  som  mindst  af  alle  lader  sig  omdisputere,  og 
at  den  ligger  i  Befolkningstilvæksten,  er  saa  meget  heldigere, 
som  vi  derved  kommer  til  at  staa  netop  Ansigt  til  Ansigt  med 
det,  der  er  Maalet  for  hele  Udviklingen  —  Mennesket.  Her  er 
hverken  Tale  om  Jord  eller  om  Varer  eller  Penge  eller  Dyr 
eller  Maskiner  eller  nogetsomhelst  andet  af  det  ganske  under- 
ordnede, af  det,  der  altsammen  blot  er  Midler,  men  kun  om 
Mennesker,  der  alene  er  Maal. 

Af  Mennesker  havde  vi  da  i  den  Del  af  Kongeriget  Danmark. 

som  nu  kaldes   »det  egentlige  Danmark«    ved  en  Række  Tæl- 


linger  følgende  Antal  ^) : 

1801 

929,000 

1840 

1,289,000 

1860 

1,608,000 

1880 

1,969,000 

1890 

2,172,000 

1901 

2,450,000 

1911 

2,757,000 

Vil  man  gennem  Beregning  føre  denne  Talrække  videre  til 
Midten  af  dette  Aarhundrede,  saa  kan  det  ske,  naar  man  kender 
Befolkningstilvæksten  fra  Periode  til  Periode  og  tager  enten  et 
Gennemsnit  af  den  eller  et  Tal  i  Gennemsnittets  Nærhed,  om 
hvilket  man  tør  forudsætte,  at  det  under  normale  Forhold  vil 
holde  Beregningen  paa  den  sikre  Side,  det  vil  her  sige,  ikke  give 
et  Resultat,  der  regner  med,  at  Tilvæksten  vil  blive  større  end 
den  faktisk  bliver.  Denne  Grænse  vil  være  indeholdt,  naar 
Tilvækstprocenten  pr.  Aar  sættes  til  1,  og  med  denne  Procent  vil 
man  i  Aaret  1950  være  naaet  nogle  Tusind  op  over  4  Millioner 
Mennesker.  Holder  vi  os  til  de  4  Millioner  som  det  egentlige 
Danmarks  Indbyggerantal  i  1950,  er  vi  paa  den  sikre  Side. 

Den  fornemste  indre  politiske  Opgave,  som  derefter  fore- 
ligger for  Danmark  med  Hensyn  til  de  kommende  35  Aar,  bliver 
da  at  indrette  vort  Erhvervsliv  saaledes,  at  Landet  i  1950  kan 
give  Arbejde,  der  sikrer  en  passende  Levefod  for  4  Millioner 
Mennesker.  Og  herved  er  at  bemærke,  at  denne  Levefod  for  de 
daarligst  stillede  maa  hæves  over  det  nuværende  Jævnuiaal, 
der  er  for  lavt.  Hvad  Perioden  angaar,  for  hvilket  Sigtet  tages, 
saa  er  35  Aar,  hvor  Talen  er  om  Erhvervspolitik,  snarere  for 
kort  end  for  lang.    Den  er  naturligvis  valgt  under  det  prakti- 


^)  Her  og  i  del  følgende  er  benyttet  vor  officielle  Statistik  enten  di- 
rekte eller  som  Grundlag  for  Omregninger  navnlig:  Statistisk  Tabcloark 
i>  K.  I.tr.  A.  Nr.  5  og  Ltr.  C.  Nr.  4,  Statistiske  Sammendrag  1913,  Stati- 
stisk Aarbog  1915.    Af  praktiske  Grunde  er  Tallene  ofte  afrundede. 

ske  Hensyn,  at  den  netop  slutter  ved  Midlen  af  Aarhundredet, 
men  saa  langt  maa  man  i  alt  Fald  sigte,  naar  det  drejer  sig  om 
at  fastlægge  Hovedlinierne  i  et  Lands   økonomiske  Udvikling. 

For  nu  at  faa  et  Holdepunkt  for  Tanken  om,  i  hvilken  Ret 
ning  man  maa  ønske  Erhvervslivet  udviklet  for  ai  naa  det 
Maal,  der  stUles  det,  altsaa  Ernæringen  af  de  4  Millioner  Men- 
nesker ved  Aar  1950,  vil  det  være  rigtigst  først  at  se,  hvorletles 
Udviklingen  har  været  i  saa  langt  et  Tidsrum  som  Statisliken 
tillader  os  med  nogenlunde  Sikkerhed  at  dømme  om,  og  der- 
næst at  søge  Klarhed  over  Sammenhængen  mellem  de  Forskyd- 
ninger i  Erhvervslivet,  som  Tallene  ville  vise  os,  søge  at  faa 
Rede  paa  deres  økonomiske,  sociale  og  politiske  Virkninger, 
om  hvorvidt  de  lader  sig  paavirke  gennem  Politikken  og  i  be- 
kræftende Fald  endelig,  om  den  Retning,  det  vil  være  heldigt 
at  paavirke  dem  i  til  Løsningen  af  den  foreliggende  Opgave: 
Ernæringen  af  de  4  Millioner  Mennesker  ved  Midten  af  Aar- 
hundredet. 

Vi  gaa  da  ud  fra  Aaret  1840  og  søge  at  komme  paa  det  Rene 
med  Befolkningens  Fordeling  mellem  Hovederhvervene  i  de 
ovenfor  angivne  Aar.  Den  Befolkning,  vi  her  r^ner  med,  er  den 
egentlig  arbejdende  Befolkning,  d.  v.  s.:  vi  fradrage  Tabellernes 
Tal  for  dem,  der  leve  af  deres  Midler  og  for  dem,  som  forsør- 
ges af  det  offentlige^).  Betragtes  efter  al  disse  og  de  under 
Linien  angivne  Korrektioner  ere  foretagne:  immateriel  Virk- 
somhed, Trafik,  Haandværk  og  Industri  samt  Handel  som 
Byerhverv  i  Modsætning  til  Landbrug,  faas  følgende  Fordeling 
af  Landets  Indvaanere  imellem  Landbrug,  Byerhverv  samt  Fi- 
skeri og  Søfart: 


Aar 

Landbrug 

Byerhverv 

Fiskeri  og  Søfart 

Tilsammen 

1840 

720.000 

440.000 

35.000 

1.195.000 

1860 

853.000 

610.000 

44.000 

1.507.000 

1880 

1,006.000 

795.000 

54.000 

1.855.000 

1890 

997.000 

979.000 

59.000 

2.035.000 

1901 

1.015.000 

1.192.000 

73.000 

2.280.000 

1911 

1.083.000 

1.402.000 

79.000 

2.564.000 

^)  Desuden    maa    der    foretages   en    Fordeling    af    et    Antal    Daglejere, 

11* 

I  »Landbrug«  er  Mejeri  medtaget  i  samtlige  Tællinger,  da 
det  ikke  lader  sig  udskille  af  de  ældre.  Der  findes  i  hele  Lan- 
det i  1911  kun  ca.  14,000  Mennesker,  der  leve  af  Mejeridrift, 
saa  Tallet  faar  ingen  større  Betydning,  men  tæller  altsaa  dog 
med  paa  Landbrugets  Side. 

Herefter  bliver  saaledes  Procenttallet  henholdsvis  for  Land- 
bruget og  for  Byerhvervene  af  hele  Landets  arbejdende  Befolk- 
ning i: 


Landbrug 

Byerhverv 

1840: 

60,3  % 

36,8  Jo 

1860: 

56,6    » 

40,4    » 

1880: 

54,2    » 

42,8    » 

1890: 

48,5    » 

47,6    » 

1901: 

44,5    » 

52,3    » 

1911: 

42,2    » 

54,7    » 

Af  1000  Mennesker  i  Danmark,  der  ernærede  sig  af  deres 
Arbejde,  levede  altsaa: 

1840:  603  af  Landl3g.  368  af  Byerhv.  29  af  Søfai't  og  Fiskeri. 
1911:  422  af  Landbg.  547  af  Byerhv.  31  af  Søfart  og  Fiskeri. 


I  Forhold  til  det  stigende  Befolkningstal  er  de  i  Landbru- 
get beskæftigede  saaledes  gaaet  stærkt  tilbage.  Landbruget  har 
afgivet  sit  Fødselsoverskud  baade  til  Byerhvervene  og  til  Sø- 
fart og  Fiskeri.  Havde  Byerhvervene  i  det  omhandlede  Tids- 
rum ikke  kunnet  optage  saa  stor  en  Del  af  Fødselsoverskudet 
—  sit  eget  og  Landbrugets  —  som  det  har  optaget,  saa  vUde 
vi  have  været  meget  ilde  stedte.  Vi  havde  da  maattet  nedsætte 
Fødselsprocenten  eller  udvandre  i  stor  Stil  eller  rimeligvis  begge 
Dele  i  Forening  samtidig  med,  at  Levefoden  havde  været  ned- 
adgaaende,  fordi  den  almindelige  Mangel  paa  Arbejde  vilde 
have  hoklt  Lønningerne  nede.  Men  mangen  en  Landmand,  der 
læser  dette,  vil  ræsonnere  anderledes.     Han  vil  sige:  Nej,  hvis 


Tyende,   Renfjøringskoner  og  Personer   med   uangivne   Erhverv   mellem   de 
forskellige   Erhvervsklasser. 

ikke  de  voksende  Byer  med  deres  maiige  Fornøjelser  og  tieres 
tilsyneladende  høje  Lønninger  trak  vor  Ungdom  fra  Landbru- 
get, saa  havde  vi  endnu  drevet  det  paa  en  saadan  Maade,  at  vi 
havde  kunnet  optage  vort  eget  Fødselsoverskud  i  det  mindste, 
som  da  havde  ført  en  nøjsom  men  sund  og  arbejdsom  Til- 
værelse, og  vi  havde  staaet  med  en  stor  Befolkning  i  Landbruget 
og  med  en  lille  i  Byerhvervene,  hvad  der  socialt  og  politisk 
havde  været  det  bedste  for  os. 

Denne  Opfattelse  er  imidlertid  ikke  rigtig,  og  den  kunde 
kun  være  det,  saafremt  vort  Land  var  saaledes  beliggende,  at 
det  var  stænget  ude  fra  enhver  Berøring  med  Omverdenen,  var 
saa  at  sige  en  Klode  for  sig  selv.  Men  da  det  ikke  er  det,  men 
tværtimod  gennem  en  lang  Række  Aarhundreder  har  været  i 
Berøring  med  andre  Lande,  saa  har  det  ikke  ensidigt  kunnet 
bestemme  sin  Udvikling  ud  fra  sit  eget  Syn,  det  har  maattet 
modificere  dette  i  Forhold  til  sin  Berøring  med  andre  Lande,  og 
det  er  da  denne  Berøring,  der  har  indvirket  saaledes  paa  vort 
Landbrug,  at  det  har  maattet  gøre  en  Hovedvending  i  sin  Drifts- 
maade,  ved  at  gaa  fra  mere  ekstensiv  Drift  til  mere  intensiv 
Drift,  og  det  oven  i  Købet  med  Besparelse  af  Menneskekraft 
som  et  bevidst  Formaal.  Og  netop  gennem  denne  Udvikhng 
har  Landbruget  selv  skabt  Byerhverv;  dels  ved  at  kaste  visse 
Sider  af  sin  Produktion,  som  det  ikke  længere  betalte  sig  at 
holde  gaaende,  fra  sig,  hvilke  Produktionsgrene  saa  maatte  op- 
tages i  Byerne  som  egentlige  Byerhverv;  dels  ved  at  industriali- 
sere andre  Grene  af  sin  Produktion  saaledes,  at  de  mere  og 
mere  fjernede  sig  fra  Landbruget  og  trivedes  videre,  navnlig  i 
Stationsbyer,  hvor  det  var  muligt;  endelig  ved  gennem  sin  ma- 
skintekniske Udvikling  at  stille  Krav  til  Industrien,  som  maatte 
tilføre  denne  nye  Arbejdsfelter  og  altsaa  udvide  den  og  dermed 
Byerhvervene. 

At  det  er  gaaet  saaledes  til,  skulle  vi  vise  i  et  enkelt  Eks- 
empel, som  enhver  ældre  Landmand  vil  kunne  kontrollere  af 
egen  Erfaring,  og  maa  han  derefter  indrømme  Rigtigheden  af 
det,  vil  han  tænke  nærmere  over  Sagen  og  muligvis  indse,  al 
der  mellem  Udviklingen  af  Landbrug  paa  den  ene  Side  og  af 
Byerhverv  paa  den  anden  er  en  vis  Vekselvirkning,  som  man 

ikke  kan  komme  uden  om.  Men  det  vil  da  være  ham  en  Trøst 
at  vide,  at  er  Byerne  en  Tid  lang  groet  op  paa  Landbrugets 
Udvikling,  saa  har  de  ogsaa,  først  og  fremmest  gennem  deres 
Købmandsstand,  gjort  denne  Udvikling  mulig.  Og  hvis  han 
finder,  at  Byerne  har  givet  Landbruget  en  daarlig  Tak  for  dets 
Andel  i  deres  Udvikling,  ved  først  at  tage  sig  Ulejligheden  be- 
talt af  Landbrugernes  Penge  og  derefter  at  suge  hans  Arbejds- 
kraft og  Befolkningen  i  det  hele  bort  fra  Landbruget,  saa  bør 
han  ogsaa  vide,  at  det  samme  Landbrug  meget  vel  ved  yderli- 
gere Udvikling  vil  kunne  beholde  sit  Fødselsoverskud  under 
langt  bedre  Vilkaar  end  før,  men  at  Betingelsen  herfor  netop 
er  en  kraftig  Byudvikling. 

Dette  skulle  vi  søge  at  vise  i  det  følgende  Afsnit. 


b.   VEKSELVIRKNINGEN  MELLEM   ERHVERVENE. 

Endnu  op  over  Midten  af  forrige  Aarhundrede  klædte  alt, 
hvad  man  den  Gang  kaldte  Almuen,  og  langt  op  i  Mellemstan- 
den her  i  Landet  sig  forsaavidt  ens,  som  de  benyttede  Tekstil- 
varer —  Fiberstoffer  — ,  der  i  faa  Kvaliteter,  Farver  og  Mønstre 
tilvirkedes  af  Landbruget.  Det  var  StolTer  som  Vadmel,  groft 
Klæde,  Hvergarn,  Drejl,  Lærred,  og  hvad  de  nu  alle  hed.  Ikke 
alene  Klædekisten  og  Klædeskabet  fyldtes  med  dem,  men  og- 
saa Linnedskabene.  At  en  saadan  Tilvirkning  fandt  Sted  min- 
des endnu  af  gande  Folk,  hvorimod  det  er  gaaet  af  Minde,  i  hvil- 
ket Omfang  den  fandt  Sted,  og  hvilken  Betydning  den  havde 
baade  for  Produktion  og  Omsætning.  Disse  Varer  tilvirkedes 
rundt  om  i  Gaarde  og  Huse  paa  Landet.  Hvor  man  havde 
egen  Jord  kan  denne  Produktion  maaske  betragtes  under 
Synspunktet:  Husflid,  og  bliver  vel  af  de  fleste  Økonomer  be- 
tragtet under  dette  Synspunkt.  Naar  vi  i  saa  Henseende  tage 
nogle  Forbehold,  ligger  det  dels  i  Omfanget  af  Tilvirkningen 
og  dels  i  den  Betydning,  den  havde  for  den  samlede  Bedrift, 
som  den  i  flere  Retninger  prægede.  Som  Smørtilvirkningen  nu 
er  en  Industri,  der  er  grundlagt  paa  og  knyttet  til  Landbruget, 
og  som   i  væsentlig  Grad  praiger  dette  gennem  FolktJiold,  Be- 

sætning  og  Atgr&der,  saaledes  var  noget  lignende  Tilfældel  den 
Gang  med  Tilvirkningen  af  Tekstilvarer.  Det  var  langt  fra, 
at  man  nøjedes  med  at  fremstille,  hvad  man  brugte  paa  liaar- 
dene.  Nej,  det  var  tillige  en  virkelig  Handelsvare,  man  tilvir- 
kede. Den  omsattes  dels  mod  Naturalier,  dels  mod  Penge,  et 
Forhold,  som  ganske  svarede  til  den  Mellemstilling  mellem  Na- 
turaløkonomi og  Pengeøkonomi,  vort  Landbrug  i  det  Hele  ind- 
tog til  op  imod  Halvfjerseme  i  forrige  Aarhundrede,  ja  derud 
over.  Forfat  leren  har  for  en  halv  Snes  Aar  siden  talt  med 
gamle  Mænd,  som  i  deres  Drengeaar  havde  været  Lærlinge  i 
Købmandsforretninger  i  Provinsbyer,  og  som  godt  erindrede, 
hvorledes  Bønderne  enten  kom  agende  med  hjemmegjorte 
Tekstilvarer  til  Købmanden  eller  kom  med  dem  i  store  Drag- 
ter, som  de  bar  paa  Ryggen  og  afleverede  til  ham,  hos  hvem 
de  saa  fik  Kolonialvarer,  Jern,  Tran,  og  hvad  de  ellers  brugte, 
i  Bytte.  Paa  Set.  Knuds  Marked  i  Odense,  paa  Markederne  i 
Provinsbyerne  overhovedet,  mødte  Bønderne  frem  med  deres 
Tekstilprodukter,  som  de  afsatte  til  Befolkningen.  Jeg  selv 
har  som  Dreng,  altsaa  i  Halvtredserne  og  første  Halvdel  af 
Tredserne  af  forrige  Aarhundrede,  mange  Gange  set  denne  Han- 
del paa  Markederne  i  Helsingør. 

Hvor  Tilvirkningen  fandt  Sted  i  Gaarde  eller  Huse  med 
Tilliggende  af  nogen  Betydning,  maa  den  snarest  opfattes  som 
en  væsentlig,  nødvendig  Del  af  Driften,  som  den  prægede,  lige- 
som Smørret  eller  Roerne  nu  præger  den.  Navnlig  var  det  maa- 
ske  Folkeholdet,  der  fik  sit  Præg  af  den,  men  ogsaa  baade  Be- 
sætningen og  Avlen.  Folkeholdet  var  forholdsvis  stort  den 
Gang,  hvilket  var  nødvendigt  ved  den  mere  udbredte  Kornavl, 
ved  Mangelen  af  Maskiner  og  af  Vandrearbejdere.  Det  gjaldt 
om  Aaret  igennem  at  kunne  holde  saa  mange  Folk  paa  Gaar- 
den,  at  man  i  det  væsentlige  kunde  klare  sig  selv.  Under  Sæson- 
arbejderne, der  var  Høst  og  Faareklipning,  behøvedes  i  det  høj- 
este lidt  udengaards  Arbejdskraft,  om  udenlandsk  kunde 
der  med  Datidens  Samfærdselsmidler  næppe  være  Tale.  Dette 
forholdsvis  store  Folkehold  muliggjordes  netop  ved  Tilvirk- 
ningen af  Tekstilvarer.  Med  den  beskæftigedes  Karle,  Piger 
og  Drenge  om  Vinteren.    De  tilberedte  da  Uld  og  Hør,  rensede, 

kartede,  spandt,  vævede  og  farvede.  Den  halvvejs  Natural- 
økonomi, som  ogsaa  var  raadende  i  Arbejdsforholdet,  hjalp  med 
her.  Lønnen  udbetaltes  kun  delvis  i  Penge,  for  en  stor  Del  i 
Naturalier.  Saakaldet  Kornløn  var  almindelig,  men  ogsaa  Løn 
i  andre  Varer.  Endnu  i  1880  havde  Karle  og  Piger  paa  Fyn 
som  Del  af  Lønnen  et  Stykke  Hør,  der  saaedes  af  Bonden,  men 
som  de  selv  høstede  og  behandlede  videre.  Andre  Steder  fik  de 
Ulden  af  et  Par  Faar,  Træsko  o.  s.  v. 

Hvad  Afgrøderne  angaar,  besaaedes  endnu  i  sidste  Halvdel 
af  1870erne  10,000  Tdr.  Land  i  Danmark  med  Hør  mod  nu  næ- 
sten intet,  og  i  Besætningen  indtog  Faarebestanden  en  ganske 
anden  Plads  end  nu.  Ved  Kreaturtællingerne  i  1866  og  1871 
har  vi  næsten  2  Millioner  Faar  — henholdsvis  1,875,052  og 
1,842,481  —  i  1876  endnu  over  1,7  Millioner,  men  i  1914  kun 
ca.  1/2  Million  —  514,918  — ,  og  Datidens  Faar  var  væsentlig 
Uldfaar,  navnlig  det  jyske  Hedefaar,  magert,  højbenet,  men 
med  kort  fin  Uld,  der  var  særlig  anvendelig  til  Vævning,  — 
medens  de  nu  er  Kødfaar. 

Driften  var  saaledes  delvis  Naturaldrift,  Bruget  ekstensivt, 
Landbruget  Sædet  for  Tilvirkningen  af  Tekstilvarer,  der  i  væ- 
sentlig Grad  forsynede  det  hjemlige  Marked  med  en  Række 
Halvfabrikater. 

Hvor  Tilliggendet  ikke  var  stort  nok  til  at  beskæftige  hele 
Familien,  modtog  man  ofte  det  mere  eller  mindre  forberedte 
Raastof  til  Færdiggørelse  fra  Gaarde,  der  havde  mere  end  de 
selv  kunde  overkomme,  og  det  samme  var  ofte  Tilfældet,  hvor 
der  slet  intet  Tilliggende  var;  saaledes  at  man  paa  disse  Steder 
i  mere  eller  mindre  udpræget  Form  kunde  tale  om  en  egentlig 
Husindustri  ^). 

Hele   denne   Landbrugsdrift   med  sine  økonomiske,   sociale 


^)  Ved  Husflid  forstaar  man  en  huslig  Bibeskæftigelse,  ved  Husindu- 
stri en  Tilvirkning,  der,  oftest  med  fremmed  Raamateriale  og  for  frem- 
med Regning,  finder  Sted  i  Hjemmel.  Nu  f.  Eks.  Skræderen,  der  i  Hjem- 
met syr  for  et  Magasin  for  færdige  Klæder.  Som  man  ser,  flyder  de  to 
Driftsformer  efter  ovenstaaende  Fremstilling  saa  stærkt  sammen,  at  del 
er  vanskeligt  at  skille  dem  ad,  hvilket  ogsaa,  som  længere  hen  skal  blive 
vist,  giver  sig   Uditryk  i  Datidens  Statistik. 

og  politiske  Fortrin  og  Mangler  fik  nu  imidlertid  en  temmelig 
brat  Ende,  og  Stødet  til  Omvæltningen,  som  man  gerne  kan 
kalde  Landbrugets  hurtige  Overgang  fra  ekstensivere  til  in- 
tensivere Drift  og  fra  delvis  Naturaløkonomi  til  gennemført 
Pengeøkonomi,  gaves  ikke  i  mindste  Maade  af  nogle  Teoretikere 
eller  af  politiske  Aprøstle  for  et  eller  andet  Doctrin,  Princip  eller 
undergørende  Lære.  Det  gaves  af  selve  Livet,  og  det  udgik  oven 
i  Købet  fra  et  Sted,  som  den  Gang  laa  os  langt  fjernere  end  nu, 
og  til  h\'is  Forhold  den  almindelige  Befolkning  havde  langt 
mindre  Kendskab  end  nu  og  sikkert  ikke  drømte  om,  at  det 
kunde  have  Betydning  endsige  en  saa  indgribende  Betydning 
for  os.  Dette  Sted  var  Nordamerikas  forenede  Stater,  og  hvad 
der  skete  der,  og  hvad  der  forplantede  sine  Virkninger  til  os, 
var  følgende  ^) : 

Som  man  ved,  skyldes  den  enorme  Befolkningstilvækst  i 
U.  S.  A.  i  første  Linie  Indvandring  fra  Evropa.  Naar  Europas 
Befolkning  i  forrige  Aarhundrede  for  første  Gang  er  fordoblet, 
saa  er  U.  S.  Befolkning  fra  1800  til  1850  øget  med  460  %,  nem- 
lig fra  ca.  5  Millioner  til  ca.  23  Millioner. 

Indvandrerne  gik  først  til  Staterne  ved  Atlanterhavskysten, 
hvorfra  de  trængte  mod  Vest  ind  i  Landet  og  begyndte  at  rydde 
det  brede  Skovbælte,  hvis  vestlige  Grænse  gaar  fra  Winipegsøen 
i  en  Bue  over  Set.  Poul  til  Michigansøens  Sydspids  og  derfra  i 
lige  Linie  over  Set.  Louis  til  den  meksikanske  Havbugt.  Denne 
Skovregionens  vestlige  Grænse  var  omtrent  ved  Aaret  1850 
naaet  af  Nybyggerstrømmen,  som  efter  at  have  passeret  en 
Overgangsformation  med  Buskvækst  naaede  ud  paa  den  egent- 
lige Prærie  med  sin  let  bølgeformige,  af  frugtbar  Muld  dækkede 
Overflade.  Prærien  angives  at  dække  et  Areal  paa  ca.  3  Mil- 
lioner Kvadratkilometer,  allsaa  mellem  5  og  6  Gange  saa  stort 
som  Frankrig,  og  fra  det  Øjeblik,  den  var  naaet,  slog  Staternes 
Regering  ind  paa  en  Kolonisationspolitik,  der  var  anlagt  i  største 
Maalestok.     Der  dannedes    store  Jernbaneselskaber    med   det 


*)  A.  Fraenkel:  Landbrugskrisen.  København  1896.  .v  d.  Leyen:  Nord- 
amerikas Eisenbahnen  i  Krolls  Encl.  d.  ges.  Eisenbahnw.  M.  Sering:  Die 
landwirtshaftliche   Conkurrenz  Nordamerikas.    Leipzig   1887. 

Formaal  at  gennemkrjdse  Prærien  med  Jernbanelinier.  Me- 
dens der  i  Staterne  fra  1830  til  1850  var  bygget  ialt  13,799  Km. 
Bane,  byggedes  der  fra  1851  til  1870  65,361  Km.,  fra  1871  til 
1880  yderligere  71,131  Km.  og  fra  1881  til  1888  endnu  100,868 
Km.  Bane^),  hvormed  Bygningen  saa  havde  kulmineret  for 
denne  Gang.  Langs  de  Linier,  der  gik  over  nyt  Land,  afgaves 
der  af  Staten  Jordstrimler  af  80 — 100  engelske  Miles  Bredde  til 
Jernbaneselskaberne  som  Gave.  Mellem  disse  Strimler  skar 
Statslandet  sig  ind  som  Felterne  paa  et  Skakbrædt,  hvorved  man 
tilsigtede  dels  at  opmuntre  tU  Jernbanebygning,  dels  at  lade 
Statslandet  deltage  i  den  Jordværdistigning,  som  maatte  blive 
Følgen  af  Landets  Kolonisation.  Denne  fandt  allerede  Sted  i 
et  meget  hurtigt  Tempo,  men  for  yderligere  at  stimulere  den, 
udstedtes  i  1862  den  første  »Homestead«-Lov,  som  tilsikrede 
enhver  Kolonist  160  acres  Land  —  ca.  120  Tdr.  Land  —  blot 
mod  Forpligtelse  til  at  bringe  det  i  Kultur.  Desuden  forsyne- 
des Stationerne  med  Kreaturstalde  og  Kornelevatorer;  de  be- 
kendte »Siloer«  begyndte  at  komme  op,  d.  v.  s.  Kompakhuse, 
hvor  Landbrugerne  kunde  aflevere  deres  Korn  mod  en  Til- 
staaelse,  hvori  angaves  Kornets  Mængde,  Art  og  Kvalitet,  og 
som  de  let  kunde  omsætte  i  Penge  i  Banker  og  større  Forret- 
ningshuse.  Transport  og  Omsætning  af  Landbrugsprodukter 
lettedes  i  det  hele  paa  enhver  Maade,  og  en  vældig  Strøm  af  Ind- 
vandrere gik  fra  det  gamle  Europa  mod  Vest  og  satte  Kursen 
mod  det  nye  Kolonisationsfelt.  Fra  1850  til  1889  koloniseredes 
i  U.  S.  242  Millioner  acres  Land,  d.  v.  s.  mere  end  det  dobbelte 
af  hele  Tysklands  Landbrugs-  og  Skovareal,  og  den  større  Halv- 
del al  dette  Land,  et  Areal  større  end  Tijsklands  Landbrugs- 
areal toges  i  Kultur  fra  1870  til  1880. 

Var  nu  Strømmen  af  Mennesker  i  denne  Kolonisationspe- 
riode  gaaet  fra  Øst  til  Vest,  er  det  selvsagt,  at  Strømmen  af  Land- 
brugsprodukter derefter  maatte  gaa  fra  Vest  til  Øst.  I  Unionens 
østlige  Havne  modtoges  de  af  en  Dampskibsflaade,  som  efler- 
haanden  kom  paa  Højden  af  moderne  Teknik  i  Retning  af  Ski- 

*)  Til  Sammenligning  anføres,  at  Danmarks  samtlige  Jernbaner  — 
Statsbaner  og  Privatbaner  —  ved  Udgangen  af  1914  beløb  sig  til  3950,7  km. 

benes  Størrelse  og  Indretning,  og  en  stigende  Flod  af  ameri- 
kanske Landbrugsprodukter  væltede  i  Halvfjerserne  og  Fir- 
serne af  forrige  Aarhundrede  ind  over  Europa.  Her  forenede 
den  sig  med  andre  Strømme,  der  udgik  fra  Rusland,  Sydame- 
rika, Australien  og  Indien,  og  som  i  deres  samlede  Virkning 
fremkaldte  den  store  evropæiske  Landbrugskrise,  som  tvang 
de  Lande  i  Evropa,  hvis  Hovednæringsvej  var  Landbruget,  til 
i  hurtigste  Tempo  at  slaa  ind  paa  intensivere  Drift.  Blandt  disse 
Lande  var  Danmark.  Vi  lagde  som  bekendt  resolut  Driften  om 
fra  Korndrift  til  Mælkeridrift  og  baserede  os  paa  Afsætning  i 
Verdensmarkedet  af  forædlede  Landbrugsprodukter. 

Paa  flere  Maader  virkede  denne  omfattende  og  hurtigt  gen- 
nemførte Ændring  tilbage  paa  vort  Landbrug.  I  Verdensmar- 
kedet kender  man  ikke  til  Naturalomsætning,  og  med  vort  Land- 
brugs Indfletning  i  det,  bortfaldt  ogsaa  hjemme  de  sidste  Rester 
af  Naturaløkonomi,  og  den  rene  Pengeøkonomi  gennemførtes. 
Dermed  fulgte,  at  ogsaa  Lønningerne  nu  maatte  betales  i  rede 
Penge.  Og  da  de  desuden  ved  stigende  Konjunktur  og  Leve- 
fod var  stigende  fra  Aarti  til  Aarti,  saa  maatte  allerede  af  den 
Grund  Spørgsmaalet  om  Folkeholdet  blive  brændende.  Der- 
med var  en  Chance  for  Maskindriften  i  Landbruget  given,  som 
benyttedes  kraftigt  først  af  udenlandsk  Industri,  dernæst  af  denne 
i  Forbindelse  med  vor  egen.  Man  gik  fra  Plejlen  til  Tærskeværket, 
fra  Skummeskeen  til  Centrifugen.  Man  gik  ogsaa  fra  Strømpe- 
skaftet til  Banken  og  fra  denne  til  Kreditinstitutionen,  fordi  den 
intensive  Drift  krævede  store  Udlæg  til  Bygninger,  Besætning, 
Gødning  o.  s.  v.,  og  ved  de  stadigt  opadgaaende  Lønninger  er 
det  da  selvsagt,  at  man  ikke  holdt  en  Karl,  Pige  eller  Dreng 
mere  paa  Gaarden  end  nødvendigt  til  den  daglige  Drift.  Under 
Sæsonarbejderne  hjalp  man  sig  med  Udengaardsfolk,  senere 
med  udenlands  Folk,  og  dermed  bortfaldt  altså a  Hovedbetin- 
gelsen for  Tilvirkningen  af  Tekstilvarer  paa  Gaardene:  det  store 
Folkehold  om  Vinteren.  Denne  Tilvirkning  maatte  vandre  ud. 
Det  begyndte  med  Udkanten,  med  Farvningen,  derefter  fulgte 
Vævningen,  saa  Spindingen  o.  s.  v.,  og  i  samme  Maal,  som  disse 
Arbejder  udvandrede  fra  Gaardene,  optoges  de  af  de  fremme- 
ligste af  hine  Husindustrielle  med  liden  eller  ingen  Jord,  der 

allerede  sad  i  Landsbyen  med  deres  Farvekar  eller  Haandvæv. 
De  kunde  nu  udvide  Bedrifterne,  de  fik  to,  tre,  fire  Væve,  lejede 
Medhjælp,  flyttede  til  Stationsbyen,  hvor  der  var  en  Smule  me- 
kanisk Drivkraft  at  faa,  gik  videre  til  Byen  og  blev  Fabrikanter, 
kom  paa  Aktier  og  blev  Storindustrielle.  Saaledes  er  den  danske 
Klædeindustri  opstaaet.  Udskudt  af  Landbruget  paa  Grund  af 
dettes  Overgang  til  intensiv  Drift  og  den  Dag  i  Dag  tydeligt 
bærende  Præget  af  det  selvgroede.  Thi  overser  man  den,  finder 
man  den  formeret  i  en  langstrakt  Trinfølge  fra  ganske  smaa 
haandværksmæssigt  drevne  Bedrifter  til  store  Fabrikker,  der 
arbejde  med  et  moderne  udviklet  Maskineri  og  paa  Grimdlag 
af  Kapitaler  paa  Hundredetusinder.  Ganske  i  Modsætning  til 
de  senere  opstaaede  Bomuldsvæverier  og  navnlig  Spinderierne, 
hvis  maskinelle  Indretning  med  Nødvendighed  kræver  en  stor 
Produktion,  og  som  altsaa  har  maattet  vente,  indtil  Markedet 
havde  lagt  sig  til  Rette  for  en  saadan,  hvorefter  de  saa  straks  op- 
træder i  store  Former. 

Det  tager  Tid,  inden  et  Marked  lægger  sig  til  Rette.  Der 
er  m.  H.  t.  den  her  omhandlede  Produktion  gjort  Modstand 
baade  fra  Producentens  Side  og  fra  Kundernes.  Paa  Gaardene 
sad  mange  gamle  Mænd  og  Kvinder,  der  var  øvede  i  det  Ar- 
bejde, denne  Del  af  Driften  krævede,  og  som  vanskelig  lod  sig 
anvende  paa  anden  Maade;  og  hvad  Markedet  angaar,  saa  ved 
enhver  ældre,  at  tusinde  Ting,  som  en  Husmoder  nu  køber  i 
Butikken,  det  maatte  hun  den  Gang  helt  eller  delvis  lave 
hjemme,  hvis  hun  da  vilde  gaa  og  gælde  for  en  ordentlig  Hus- 
moder, der  passede  sine  Ting.  Denne  Modstand  mod  Udvik- 
lingen af  en  Klædefabrikation  kan  vi,  betragtet  fra  en  anden 
Side,  aflæse  i  Skrifter,  som  det  om  Kjærs  Mølle  ^),  der  viser, 
under  hvilke  Vanskeligheder  Klædefabrikationen  har  maattet 
arbejde  .»yig  frem. 

Endelig  skal  vi  nævne,  som  el  Træk  ved  en  saadan  Udvik- 
ling af  en  Industri  fra  Landbruget,  det  har  Interesse  at  lægge 
Mærke  til,  at  saa  længe  Landbruget  tilvirkede  disse  Tekstil- 
varer, var  der  kun  Tale  om  ganske  faa  Kvaliteter,  Farver  og 


1)    R.  Sørensen:   -^Kjærs  Mølle.   1851  —  1901.«     Aalborg   lUOl. 

Mønstre,  men  saa  snart  Landbrugerne  forvandledes  Ira  Prc- 
ducenter  til  Konsumenter  sammen  med  den  øvrige  Befolkning, 
steg  Kravene,  indtU  hele  den  Mangfoldighed  i  Kvaliteter,  Farver 
og  Mønstre,  der  nu  er  karakteristisk  for  disse  Varer,  med  be- 
tydelig  Kapitalanvendelse  og  teknisk   Udvikling,   var   naaet.. 

Men  med  Udløsningen   af  en  national    Tekstilindustri    fra 
Landbruget  og  dens  Overførelse  til  Byerne  er  vi  langt  fra  naaet 
til  Afslutning  af  den  Udvikling,  som  sættes  i  Gang  ved  Land- 
brugets Overgang  fra  ekstensivere  Drift  til  intensivere;  thi  om- 
kring denne  Tekstilindustri   har  der   atter  dannet  sig  en  Ma- 
skinindustri, der  leverer  Maskiner  til  den,  ganske  som  der  har 
dannet  sig  en  Maskinindustri  paa  Grundlag  af  Smørproduk- 
tionen —  Centrifuger,  Beholdere,  Kølere  o.  s.  v.  —  og  det  inten- 
sive Landbrugs  Anvendelse  af  Maskiner  i  det  hele,  —  Lokomo- 
biler,   Saa-,    Slaa-    og    Tærskemaskiner    med    mangfoldige   an- 
dre. —  ,-  .     f 
Hvad  lærer  nu  dette  Eksempel,  taget  som  det  er  Uge  ud  at 
Livet,  og  kontrolbart  for  enhver,  der  af  personlig  Erfaring  eUer 
ved  Læsning  kender  noget  til  disse  Forhold? 

For  det  første  dette,  at  en  Bevægelse,  hvis  Virkninger  paa 
de\  dybeste  har  berørt  hele  Landets  Økonomi  og  ændret  dets 
sociale  og  pohtiske  Fysiognomi,  intet  som  helst  har  haft  med 
I>oktriner,  Principper  eller  sociale  Recepter  at  gøre,  men  er  ud- 
sprunget af  Livet  paa  et  fjernt  liggende  Kontinent,  hvis  Kohv 
nisalion  virkede  paa  Lande,  med  hvilke  vi  allerede  den  Gang 
havd^  en  vis  Forbindelse,  som  drog  os  med  ind  i  Bevægelsen. 
Havde  vi  kunnet  gaa  efter  egne  Følelser  og  egne  Stemnmger, 
var  vi  sikkert  blevne  staaende  ved  vort  kornproducerende  Land- 
brug men  heldigvis  kom  vi  nogenlunde  hurtig  til  Klarhed  over, 
at  der  ingen  Sandsynlighed  var  for,  at  Verden  vilde  rette  sig 
efter  os,  hvorfor  vi  var  saa  fornuftige  at  rette  os  efler  den.    Men 
dernæst  v^ser  Eksemplet  den  uløselige  Sammenhæng,  der  i  Nu- 
tidens Økonomi  findes  baade  imellem  de  store  Erhvervsgrupper 
som  Landbrug  og  Byerhverv  og  indenfor  dem  atter  imellem  Un- 
dergrupperne.  Den  i  Amerika  begyndte  Udvikling  fører  gennem 
de  Lande,  der  er  Aftagere  af  vort  Korn  eller  vore  Fedekreaturer, 
til  en  fuldkommen  Omdannelse  af  vort  Landbrug;  dette  fører 

igen  til  Udvikling  af  betydelige  Industrier  i  vort  Land,  som  atter 
giver  Livskraft  tD  andre  Industrier.  I  hvilken  Grad  Handel  og 
Samfærdsel  paavirkes  af  den  samme  Ændring  i  Landbruget, 
hvorledes  den  skaber  helt  nye  Omsætningsformer  (Andelssel- 
skaber f.  Eks.),  som  atter  virker  baade  socialt  og  politisk,  be- 
høver blot  at  antydes,  og  senere  skulle  vi  se,  hvorledes  hele 
denne  Byudvikling  i  moderne  Forstand,  til  hvilken  Landbruget 
i  saa  væsentlig  Grad  har  medvirket,  atter  vil  virke  tilbage  paa 
Landbruget,  idet  den  kan  blive  Betingelsen  for  dettes  Frem- 
skridt til  yderligere  Intensitet,  uden  hvilken  en  hurtig  Øgelse 
af  en  selvejende  Husmandsstand  næppe  vil  lade  sig  gennem- 
føre. 

Inden  vi  skrider  hertil,  vil  vi  dog  underkaste  Spørgsmaalet 
om  den  sociale  og  politiske  Betydning  af  det  talmæssige  For- 
hold mellem  Landbrugere  og  Bybefolkning  en  Drøftelse, 


c.  LANDBRUGSTANDENS  SAMFUNDSMÆSSIGE 
BETYDNING. 
Hvad  det  gælder  om  her,  er  at  give  Landbrugerne  en  Opfat- 
telse af  deres  samfundsmæssige  Betydning,  der  hviler  paa  et 
andet  Grundlag  end  Lyrik.  Det  var  ikke  godt,  om  nogen  Klasse 
manglede  Syn  for  sin  samfundsmæssige  Betydning,  og  del  er 
kun  naturligt,  at  denne  ved  festlige  Lejligheder,  magiske  endog 
med  nogen  Overdrivelse,  finder  oratoriske  og  poetiske  Udtryk. 
Ogsaa  Landbruget  har  sin  Lyrik,  og  det  er  der  intet  at  sige 
til,  saa  længe  den  holder  sig  til  Festlokalerne.  Men  ved  Vælger- 
møder og  alvorlige  politiske  Diskutioner  skulde  den  helst  være 
udelukket.  Den  hører  nemlig  til  de  Elementer  i  det  politiske 
Liv,  s<mi  giver  Stemning  mere  end  Klarhed,  og  dem  har  vi  mere 
end  nok  af  i  Forvejen.  Paa  Stemningspolitik  lader  sig  nu  en 
Gang  intet  opbygge,  der  skal  have  Bærekraft.  Vi  maa  derfor 
forsøge  at  underbygge  vor  Mening  om  Nødvendigheden  af  at 
vedligeholde  Landbrugsstanden  i  en  talmæssig  Styrke,  som  altid 
vil  gøre  den  til  en  betydelig  Faktor  i  vor  økonomiske,  sociale 
og  politiske  Udvikling,  rationellere  end  gennem  Stemningen. 
Vi  opholder  os  derved  ikke  ved  de  Sider  af  Landbrugerens  lAv, 

som  lig€  straks  springer  i  Øjnene,  og  som  er  erkendte  af  Enhver. 
Under  nogenlunde  tidssvarende  Livsforhold  er  Livet  og  Arbej- 
diCt  paa  Landet  sundere  end  i  Byen;  det  giver  en  kraftigere,  sun- 
dere Slægt  med  enklere  Livsvaner,  et  bedre  afbalanceret  Nerve- 
system og  en  friskere,  hverken  i  enkelte  Dele  eller  som  Helhed 
udslidt  Hjernevirksomhed.  Under  sin  godt  optrænede  fysiske 
Kraft  og  stærkt  udviklede  praktiske  Sans  bevarer  Landbrugeren 
Folkets  intellektuelle  Reservefond.  Hjernen  har  i  en  Land- 
mandsfamilie,  der  gennem  Slægtled  har  levet  som  saadan,  til  en 
vis  Grad  ligget  brak.  Derfor  kan  man  sige,  at  Fornyelsen  paa 
saa  mange  af  Samfundslivets  Omraader  naturligt  udgaar  fra 
Landbrugerne,  hvad  det  sidste  Slægtleds  Rekru tering  baade  i 
Videnskab,  Kunst,  Administration  og  Erhvervsliv  nok  som  be- 
kræfter. Men  med  sit  Fornyelsesfond  skal  man  omgaas  for- 
sigtigt, fremfor  alt  sørge  for,  at  det  selv  altid  fornyes  og  oges 
i  passende  Forhold  til  den  hele  Forretnings  stigende  Omfang. 

Alt  dette  er  jo  gammelt  kendt,  men  vi  staar  for  Tiden  med  en 
Forretning  af  en  ganske  ejendommelig  Art,  og  mange  mener, 
og  vi  har  jo  foran  paavist  i  hvilken  Grad  f.  Eks.  for  Englands 
Vedkommende,  at  Landbruget  naturligt  har  sit  Sæde  i  Lande, 
der  ligger  Naturtilstanden  nærmere  end  vort.  Vi  har  ogsaa, 
under  Omtalen  af  de  engelske  Forhold,  paavisl,  hvor  haardt 
England  maa  bøde  for  denne  Fejltagelse,  og  hvor  vanskeligt, 
maaske  umuligt,  det  er  at  rette  den.  Vi  maa  da  søge  at  begrunde 
den  afgørende  Betydning  for  et  Samfunds  og  en  Stats  Trivsel, 
Landbruget  og  Landbrugerne  efter  vor  Mening  har,  netop  under 
moderne  Forhold,  og  for  at  naa  hertil  maa  vi  klare  os  Væsens- 
forskellen mellem  Byerhvervenes  og  Landbrugets  Udvikling. 
Denne  ligger  i,  at  Byerhvervenes  tekniske  Natur  er  samlende, 
Landbrugets  spredende. 

Jo  intensivere  der  arbejdes  i  Haandværk,  Industri  og  Handel, 
desto  mere  koncentreret  maa  disse  efter  deres  tekniske  Ejen- 
dommeligheder blive.  Ser  vi  tilbage  over  hele  Rækken  af  Drifts- 
former, Industrien  f.  Eks.  har  gannemløbet,  saa  ses  det  jo  klart. 
Man  begynder  med  Famålieproduktionen,  hvor  Familien  og- 
saa paa  Industrifrembringelsernes  Omraade  selv  tilvirker,  hvad 
den  har  Brug  for.   Om  en  Omsætning,  selv  kun  en  Byttehamlel 

med  disse  Ting,  er  der  paa  dette  tidligste  Trin  næppe  Tale. 
Gennem  en  Række  Overgangsformer  naar  man  til  Haandvær- 
ket,  der  ved  sin  Arbejdsdeling  og  Kapitalanvendelse  betyder  en 
langt  intensivere  Driftsform  end  Familieproduktion.  Atter  gen- 
nem Overgange  naas  frem  til  Husindustrien,  som  ved  yderli- 
gere gennemført  Arbejdsdeling,  Anvendelsen  af  Vind-  og  Vand- 
kraft og  endnu  ufuldkomne  Arbejdsmaskiner  dog  løfter  sig 
over  Haandværket  og  danner  Overgangen  til  Fabriksdriften. 
Denne  koncentreres  mere  og  mere  og  ender  i  Trusten,  den 
sidste  moderne  Driftsform,  der  paa  et  Kapitalgrundlag  af  Hun- 
dreder af  Millioner  ikke  alene  koncentrerer  selve  Produktionen 
i  uhyre  Anlæg,  men  som  i  selve  sit  Væsen  rummer  Tendensen 
til  stedse  videregaaende  Samling,  baade  paa  Trinene  før  den 
egentlige  industrielle  Produktion  (Raastoffer,  Halvfabrikater)  og 
efter  denne,  ved  at  inddrage  Transportvæsen  (Jernbaner,  Rhe- 
derier,  Skibsværfter)  og  selve  Fordelingen,  Handelen,  lige  fra 
mægtige  førstehaands  Grossistforretninger  og  ned  til  Sidegadens 
mindste  Smaahandlende.  Et  fortræffeligt  Billede  af  denne 
Driftsform  og  dens  Tilblivelse  henlede  vi  Opmærksomheden 
paa  i  Ussings  Arbejde  over  Petroleum^). 

Hvorfor  sker  nu  dette;  hvori  ligger  Nødvendigheden  for 
denne  Koncentration,  der  netop  er  saa  modsat  Følelser  og  Stem- 
ninger hos  Menneskenes  store  Flertal,  som  jo  dog  hellere  vilde 
blive  staaende  ved  Udsigten  til  at  være  Ejer  af  en  mindre  selv- 
stændig Bedrift,  end  al  indgaa  som  Led  i  en  større?  Nødven- 
digheden ligger  i  den  Opgave,  som  selve  Naturen  én  Gang  for 
alle  har  sat  Menneskene,  og  som  derfor  ikke  er  til  at  komme 
uden  om,  og  denne  Opgave  lyder  som  anført:  der  skal  stadig 
frembringes  mere  til  stigende  Folketal  paa  stigende  Levefod. 
Naar  \i  foran  har  angivet  Formaalet  for  dansk  Erhvervspo- 
litik som  at  sikre  Arbejde  og  Fortjeneste  paa  en  kulturmæssig 
Levefod  for  de  mere  end  fire  Millioner  Mennesker,  der  vil  staa 
her  i  Landet  ved  Midten  af  vort  Aarhundrede,  saa  har  vi  jo  kun 
taget    et    ganske    vilkaarligt    Udsnit    af   den    Opgave,    der    fra 


^)  Alf.  Vssiiuj:     Pelroieiimspriser  og  Pelruleuinsrorbrug«.    G.  li.  C.  Gad. 
F<()bciiliiivti    Uttf). 

Aarhundrede  til  Aarhundrede,  saa  længe  der  har  været  Menne- 
sker, er  stillet  disse  ved  selve  de  i  vor  Natur  nedlagte  Drifter, 
og  som  vil  blive  staaende,  saa  længe  der  findes  Mennesker  paa 
Jorden;  og  det  er  for  at  løse  denne  Opgave,  at  Byerhvervene  og 
blandt  dem  igen  i  ganske  særlig  Grad  Industrien  maa  koncen- 
trere sig.  Det  er  denne  Lov,  der  staar  bag  Udviklingslinien 
fra  Familieproduktionen  til  Trust.  —  Men  nu  Landbruget;  har 
ikke  det  den  samme  Opgave?  Skal  ikke  ogsaa  det  skaffe  stadig 
mere  til  stigende  Folketal  paa  stigende  Levefod?  Til  visse:  Jo, 
men  ifølge  dette  Erhvervs  Natur  løser  det  denne  Opgave  netop 
gennem  en  teknisk  Udvikling,  der  er  modsat  den.  Industrien 
maa  gennemløbe.  Det  frembringer  ikke  mere  og  ikke  mang- 
foldigere gennem  koncentreret  Drift,  men  tværtimod  igennem 
—  Udstykning.  Det  var  James  Cairds  foran  Side  88  paaviste 
store  Misforstaaelse,  at  han  kunde  mene,  at  Landbruget  skred 
frem  efter  samme  Princip  som  Industrien,  i  Kraft  af  hvilket 
Dampvæven  havde  fortrængt  Haandvæven. 

Vi  maa  nu  nærmere  betragte  de  sociale  og  politiske  Kon- 
sekvenser, som  følge  paa  den  ene  Side  af  Byerhvervenes  sti- 
gende Koncentration  og  paa  den  anden  Side  af  Landbrugets 
modsatte  Tendens;  men  forinden  vil  det  være  rigtigt  at  notere, 
at  denne  fortsatte  økonomiske  og  tekniske  Koncentration  af 
Industrien  i  det  Land,  hvor  den  er  kommet  stærkest  til  Udvik- 
ling, og  af  selve  de  Mænd,  der  staar  midt  i  Udviklingen,  ingen- 
lunde er  erkendt  som  beroende  paa  en  Udviklingslov,  men 
tværtimod  enten  som  noget  ganske  vilkaarligt  eller  som  noget, 
man  vilkaarligt  kunde  begrænse.  Medens  man  i  Nordamerikas 
forenede  Stater  ser  hele  Befolkningen  opskræmmet  ved  den 
hurtige  og  voldsomme  Udvikling  af  Trustvæsenet,  og  medens 
man  ser  denne  Befolkning  rent  instinktmæssig  reagere  mod  de 
Farer  for  den  personlige  og  politiske  Frihed,  Trustudviklingen 
utvivlsomt  indeholder,  saa  træffer  man  blandt  selve  Bevægel- 
sens Foregangsmænd  og  mellem  Statens  øverste  politiske  Fø- 
rere højst  en  stigende  Erkendelse  af  disse  Farers  Tilstedevæ- 
relse, men  ingen  Forstaaelse  af  den  Udviklings  Væsen,  hvorpaa 
Trustdannelsen  beror,  og  derfor  heller  ingen  rationel  Politik  til 
Imødegaaelse  af  Farerne,  der  klæbe  ved  den. 

Der  foreligger  tre  ganske  afgørende,  til  Dels  højofficielle  Ud- 
talelser fra  Amerikanere,  der  enten  i  Forretningslivet  eller  i  det 
politiske  Liv  indtage  Stillinger  i  første  Række,  som  vise  dette. 
Det  er  Carnegie,  Roosevelt  og  den  nuværende  Præsident  Woo- 
droiv  Wilson. 

Carnegie  indleder  Afsnittet  om  Truster  i  sin  ikke  mere  end 
11  Aar  gamle  Bog  ^)  saaledes: 

»Vi  maa  alle  have  vort  Legetøj,  Barnet  har  sin  Rangle, 
den  Voksne  sin  Kæphest,  Levemanden  sin  Mode,  Kunstne- 
ren sin  Mester,  og  Menneskeheden  i  al  sin  Mangfoldighed 
forlanger  med  korte  Mellemrum  nyt  Legetøj.  Samme  Regel 
gælder  i  Forretningsverdenen.  Vi  har  haft  vor  Kosoliderin- 
gens  og  de  udvandede  Aktiers  Tid.  Det  er  ikke  længe  siden, 
at  alt  skulde  syndiceres,  men  Ordet  er  allerede  forældet,  og 
Moden  er  nu  for  Trust.« 

Denne  fuldstændige  barnlige  Opfattelse  af  en  Foreteelse, 
som  har  groet  sig  frem  fra  Aarhundrede  til  Aarhundrede,  Op- 
fattelsen af  den  som  en  »Modesag«,  noget  der  gælder  i  Dag, 
hvis  det  passer  En,  og  som  man  kasserer  i  Morgen,  var  vel  kun 
mulig  i  et  Folk,  hvor  alt  er  skabt  fra  nyt,  og  som  ingen  Hi- 
storie har  i  evropæisk  Forstand. 

Ikke  stort  bedre  er  det  fat  med  den  næste  Udtalelse,  vi 
skulle  anføre.  Den  stammer  fra  en  af  de  mange  Taler,  Rose- 
vel t  som  Republikkens  Præsident  har  holdt  over  Emnet.  5  Vor 
Indvending,«  siger  han,  »mod  de  store  Sammenslutninger  maa 
ikke  begrundes  i  deres  Størrelse,  men  i  deres  eventuelle  Skade- 
lighed« —  that  it  behaves  badly.«^).  Men  da  den  Skade  lige- 
som den  Gavn,  Trusterne  kan  gøre,  netop  beror  paa  deres  Stør- 
relse, saa  viser  Roosevelts  Udtalelse,  at  heller  ikke  han  har  op- 
fattet den  Tings  Væsen,  han  taler  om.  Ogsaa  han  synes  at  tro, 
at  man  efter  Forgodtbefindende  kan  afskaffe  Trustdannelsen, 


*)      Carnefiie:  The   empire   of  business.   S.    153.   London    1904. 
*)    J.  L.   Leerbech:  Trustformer  og  Trustlovgivning.    København   1904- 
S.  78. 

uagtet  Virkningsløsheden  af  den  Lovgivning,  man  indtil  da 
havde  sat  i  Scene  mod  den  i  U.  S.  A.,  maatte  have  belært  ham  om 
(let  modsatte.  Og  dog  valgtes  Roosenelt  ligesom  hans  Efterfølger, 
den  nuværende  Præsident,  til  sin  høje  Stilling  netop  paa  Trust- 
spørgsmaalet. 

Den  sidste  Udtalelse,  vi  skulle  anføre,  tager  vi  fra  den  nu- 
værende Præsidents  Programtale,  der  holdies  paa  Kapitoliet  i 
Washington,  den  4.  Marts  1913  straks  efter,  at  Præsidenten 
havde  aflagt  Ed  paa  Forfatningen.  Er  Præsidenten  efter  denne 
Udtalelse  end  ikke  naaet  til  at  gøre  sig  Trustens  Væsen  klart, 
saa  fremgaar  det  paa  den  anden  Side  tydeligt  af  hans  Ord, 
baade  at  han  er  paa  det  Rene  med  de  Farer,  den  indeholder  over- 
for Folkets  Velfærd  og  Frihed,  og  at  han  endnu  forholder  sig 
søgende,  anmoder  om  Hjælp  til  Forstaaelse  og  Løsningen  af 
en  Opgave,  hvis  Betydning  og  Vanskelighed  han  er  naaet  til 
fuld  Klarhed  over.    Han  udtaler: 

»Vi  har  et  Industrisystem,  der  financielt  og  administra- 
tivt fastholder  Kapitalen  i  de  Ledendes  Rækker,  indskræn- 
ker Friheden  og  udnytter  Landets  naturlige  Hjælpekilder 
uden  at  tage  Hensyn  til  deres  Fornyelse  og  Bevarelse.  Vi 
har  som  maaske  ingen  anden  Nation  studeret  de  bedste  Pro- 
duktionsmidler, men  vi  har  ikke  studeret  hverken  Omkost- 
ningerne ved  dem  eller  deres  Anvendelse  saaledes,  som  vi  bur- 
de have  studeret  dem  som  industrielle  Organisatorer,  som 
Statsmænd  eller  som  Personer.« 

»Lige  saa  lidt  har  vi  studeret  Midlerne  til  at  fremme  Na- 
tionens Vel,  dens  Mænds,  Kvinders  og  Børns  Vel  og  de 
Rettigheder,  der  tilkommer  dem,  i  Kampen  for  Tilværelsen. 
Dette  er  ikke  Sentimentaliteter.  Det  faste  Grundlag  for  en 
Regering  er  Retfærdighed,  ikke  Medlidenhed.  —  Ligebe- 
rettigelse kan  ikke  eksistere,  naar  Mænd,  Kvinder  og  Børn 
ikke  er  beskyttede  mod  Følgerne  af  de  store  industrielle  og 
sociale  Processer.  Samfundet  bør  ikke  kunne  svække  eller 
skade  sine  egne  Medlemmer.  Lovens  første  Opgave  er  at 
vedligeholde  Samfundets  Sundhed. Det  drejer  sig 

ikke  om  en  ren  politisk  Opgave,  men  Spørgsmaalet  er,  om 
vi  er  i  Stand  til  at  forstaa  vor  Tid  og  vort  Folks  Nød.« 

Og  han  slutter: 

»Dette  er  ingen  Triumfens  Dag,  men  en  Hengivelsens 
Dag.  Her  paakaldes  ikke  et  Partis  Kræfter,  men  Menneske- 
hedens Kræfter.  Meneskehjerter  venter  paa  os.  Menneske- 
liv staar  paa  Spil.  Menneskeforhaabninger  vil  vide,  hvad 
vi  agter  at  udrette.  Hvem  vil  kunne  retfærdiggøre  denne  store 
Tillid,  hvem  vil  have  Mod  til  at  skuffe  den?  Jeg  opfordrer 
alle  hæderlige  Mænd,  alle  Patrioter,  alle  fremadskuende 
Mænd  til  at  stille  sig  ved  min  Side.  Saa  sandt  hjælpe  mig 
Gud,  vil  jeg  ikke  lade  dem  i  Stikken,  om  de  vil  raade  mig 
og  staa  mig  bi«  ^). 

Disse  tre  Udtalelser  er,  navnlig  set  i  Sammenhæng  og  paa 
Baggrund  af  den  mægtige  Bevægelse,  som  Trustudviklingen  har 
rejst  i  Staterne,  af  største  Interesse.  Ingen  af  dem  erkender, 
som  nævnt.  Foreteelsens  Væsen,  men  den  sidste  taler  aabent  om 
dens  Virkninger,  der,  saafremt  Staten  holder  sig  passiv  over- 
for dem,  fniancielt  og  administrativt  vil  fastholde  Kapitalen  i 
nogle  faas  Hænder,  indskrænke  Friheden  og  udnytte  Landets 
naturlige  Hjælpekilder  uden  at  tage  Hensyn  til  deres  Fornyelse 
og  Bevarelse.  »Ligeberettigelse  kan  ikke  eksistere,«  siger  Wil- 
son,  »naar  Mænd,  Kvinder  og  Børn  ikke  er  beskyttede  imod 
Følgerne  af  de  store  industrielle  og  sociale  Processer.  Sam- 
fundet bør  ikke  kunne  svække  eller  skade  sine  egne  Medlem- 
mer.« 

De  forenede  Staters  Præsident  ser  fuldkommen  klart  paa 
Virkningerne  af  den  Bevægelse,  han  er  sat  til  at  bekæmpe  eUer 
for  at  bruge  et  rigtigere  Udtryk,  der  ogsaa  ligger  bag  hans  Ord: 
til  at  regulere.  Thi  bekæmpe  Trustdannelsen  i  Forstand  af  at 
slaa  den  ned,  kan  man  ikke,  og  skal  man  ikke.  Den  er  ikke 
alene  en  Trusel  mod  Samfundet,  den  er  ogsaa  et  Hjælpemiddel 


'j    Congressionel  Record.    Vol.  .'iO  Nr.  1.    Side  3.    Washington  1913. 

for  det.  Den  har  som  ethvert  kraftigt  virkende  Værktøj  to 
Sider,  der  kommer  frem,  eftersom  det  bruges  eller  misbruges. 
Det  kan  hæve  Levefoden  og  gøre  Tilværelsen  sikrere  og  lettere 
for  Millioner^  og  det  kan  nedsænke  dem  i  Fattigdom  og  Træl- 
dom. 

Wilson  kunde  have  karakteriseret  Virkningerne  af  den  ame- 
rikanske Industris  Forlruslning  i  meget  faa  Ord,  han  kunde 
have  sagt:  >->Vi  er  ved  at  glide  ind  i  industriel  Feudalisme. '^  Der- 
med havde  han  tillige  afsløret  Tingens  Væsen  i  alle  Retninger. 
Men  maaske  var  denne  Udtryksmaade  ikke  rigtig  egnet  for  et 
nyt  Samfund  som  det  amerikanske,  der  netop  ikke  som  det 
evropæiske  har  set  Feudalismen,  som  den  fra  det  6.  til  det  12. 
Aarhundrede  udviklede  sig,  fødes,  i  Aarhundreder  har  sukket 
under  den  og  endelig  i  Slutningen  af  det  18.  Aarhundrede  set 
sig  udløst  af  den. 

Hvad  var  da  denne  gamle  Feudalisme,  hvis  økonomiske  og 
sociale  Virkninger  betød  Armod  og  Trældom  for  Millioner  og 
alter  Millioner,  Slægtled  efter  Slægtled,  Aarhundreder  igennem? 
Ja,  den  var  i  sin  Oprindelse  og  Udvikling  en  ganske  naturlig 
Ting.  En  teknisk  Udvikling,  hvis  Udgangspunkt  laa  i  Nød- 
vendigheden for  at  skaffe  Føde  til  det  stigende  Mennesketal, 
en  foreløbig  Løsning  altsaa  af  den  samme  Opgave,  som  til  Men- 
neskehedens sidste  Stund  vil  ligge  foran  den.  Naar  i  gamle 
Dage  Stammerne  besatte  Land,  deltes  dette  i  2  Omraader: 
Sædemarken  og  Almindingen.  Begge  tilhørte  Stammen  som 
Fælleseje,  men  den  enkeltes  Brugsret  til  dem  var  forskellig. 
Sædemarken  var  bestemt  til  at  skaffe  Stammen  det  nødvendige 
Brødkorn.  Den  inddeltes  i  større  Arealer  efter  Vandskellene, 
lad  os  kalde  dem  Aase,  og  i  hver  Aas  fik  hver  Frimandsfamilie 
en  Stribe  Jord,  hvis  samlede  Areal  udgjorde  hans  »Bol«,  o:  saa 
m^en  Jord,  at  han  kunde  ernære  Familien  dermed  og  op- 
fylde sine  offentligretlige  Pligter.  Disse,  der  her  i  Landet  kaldtes 
»Stud«,  »Inne«  og  »Leding«  eller  Gæsteripligten,  Arbejdsplig- 
ten til  Vedligeholdelse  af  Veje,  Vandløb,  Broer,  Befæstnin- 
ger og  endelig  den  almindelige  Værnepligt,  var  andetsteds 
lignende.  Alle  var  af  offentligretlig  Natur,  ingen  af  privat- 
retlig.   Jordstriberne  fordeltes  aarligt  ved   Lodtrækning,  saale- 

des  at  Ingen  havde  Brugsret  til  samme  Stykke  i  længere  Pe- 
rioder. Striberne  laa  mellem  hverandre,  maatte  altsaa  bear- 
bejdes efter  en  i  Fællesskab  lagt  Plan,  hvilket  i  Forbindelse 
med  den  stadige  Omflytning  ved  Lodtrækningen  medførte,  at 
den  enkeltes  større  Duelighed  eller  Flid  ikke  kunde  komme  ham 
alene  tilgode.  Forholdet  var  som  endnu  mange  Steder,  hvor 
den  russiske  Sogneforfatning,  der  kaldes  »Mir«,  gælder.  Hvad 
»Almindingen«  angaar,  saa  bestod  den  af  udstrakte  Arealer  uryd- 
det Land,  bedækket  med  Skov  eller  hvad  andet  Naturen 
havde  hensat  paa  det.  Den  udgjorde  Stammens  Reservefond, 
der  ligesom  Sædemarken  var  i  Helhedens  Fælleseje,  men  saa- 
ledes,  at  Brugsretten  til  den  var  kommunistisk,  d.  v.  s.  enhver 
kunde  benytte  sig  af  den  efter  sit  Behov.  Her  drev  man  Svin 
paa  Olden  og  lod  Kreaturer  græsse,  man  jagede,  fiskede  og 
skovede  naar,  hvor  og  hvormeget  man  vilde,  og  hver  enkelt 
Frimand  havde  Ret  til  at  rydde  i  Almindingen,  og  hvad  han 
ryddede,  kunde  han  hegne,  det  gik  straks  over  i  hans  Privat- 
eje. Samme  Ret  til  at  rydde  i  Almindingen  kunde  erhverves 
gennem  kongeligt  Fribrev. 

Nu  sker  der  det,  at  Stammen,  eller  hvad  man  nu  vil  kalde 
den  Enhed,  Markfællerne  tilhører,  udvides  ved  Fødselsover- 
skud. Da  hvert  nyt  tilkommende  Familieoverhoved  skal  have 
lige  Del  i  Sædemarken,  maa  naturligvis  de  enkelte  Striber  gøres 
mindre.  Tilsidst  bliver  de  saa  smaa,  at  Frimandens  »Bol«  bliver 
for  lille  til  at  ernære  ham  og  Familien.  Man  hjælper  sig  i  for- 
skelhge  Ryk  foreløbig  ud  af  Situationen  ved  i  Almindingen  at 
danne  Døtrebyer,  idet  man  der  lader  kolonisere  med  yngre  Fa- 
milier i  samlet  Trop.  De  kolonisere  der  efter  det  gamle  Møn- 
ster med  Sædemark  og  Alminding,  men  det  gør  jo  Reserve- 
fonden, den  gamle  Alminding  mindre.  Yderligere  beskæres 
denne  ved  Rydninger,  som  foretages  enkeltvis  af  Frimændene, 
og  altsaa  som  Jord  i  Privateje  udsondres  af  Fællesskabet.  Men 
hvem  kunde  rydde?  Kun  de  Store  blandt  Frimændene,  dem, 
der  havde  mange  Trælle,  hvis  Arl>ejde  de  kunde  benytte,  uden 
at  Hjemloddens  Pasning  led  derunder.  Og  vi  kan  altsaa  nu  fra 
tidlig  Tid  spore  en  Dobljeltbevægelse,  der  gaar  i  to  modsatte 
Retninger,  den   ene   med   Udgangspunkt    i    Sædemarken,   hvor 

Frimandens  Bol  stadig  formindskes  paa  Grund  af  Befolknings- 
tilvæksten, og  som  derhos  yderligere  formindsker  hans  Re- 
servelod: Almindingen;  den  anden  med  Udgangspunkt  i  Al- 
mindingen, hvor  der  gennem  Rydninger  af  Enkeltmand  begyn- 
der at  danne  sig  større  samlede  Ejendomme  i  Privateje  og  udenfor 
Fællesdriften. 

Udviklingen   fortsættes   i    begge    Bevægelsesretninger.     For- 
leningeme  begynder.  Kongerne  begynder  tidligt  og  fuldkomment 
legitimt   at   belønne   Enkeltmands    Fortjenester   ved   at   tildele 
ham  store  Landstrækninger  som  Len.  Lad  være,  at  disse  kun  er 
tænkt  som  stillede  til  Lensmandens  Raadighed  paa  Livstid.    Den 
naturlige  Udvikling  medfører,  at  de  efterhaanden  bliver  arve- 
lige.  Hvem  kan  nu  sige,  om  Absalons  paa  et  langt  senere  Tids- 
punkt stedfundne  Forlening  med  Byen  Hmm  og  store  Arealer 
kmi  var  tænkt  som  et  personligt  Len  eller  som  et  arveligt.  Der- 
med begynder   de  egentlige  Storgodsers  Tid,   Koncentrationen 
i  Jordegodset,  at  sætte  ind.  Ved  Udvidelse  af  Landgrænser,  Ind- 
førelse af  Rostjeiieste,  Forsøg  paa  Udvikling  af  det  økonomiske 
Liv  ved  Udvikling  af  Samfærdselsvejene,  Karl  den  Stores  Tid 
f.  Eks.   (768 — 814)   og  ved  den  med   den  stigende  Befolkning 
øgede  Retstjeneste,  bliver  den  menige  Frimands  offentligretlige 
Byrder  stadig  øgede  samtidig  med,  at  hans  Bol  og  Reservefonden 
mindskes.  Hans  Stilling  bliver  trykket  baade  absolut  og  relativt  i 
Forhold  til  dem,  Udviklingen  bærer  fremad.    I  haarde  og  tryk- 
kede Tider  tiltager  Fromheden.    Kirker  og  Klostre  er  der  alle- 
rede grundlagt  mange  af  med  store  Tilliggender.   De  øges  ved,  at 
Folk,  der  ejer  Jord,  giver  den  til  dem  og  modtager  den  af  dem 
igen   som  Fæstejord.    Det   gøres   af  mangfoldige   Grunde,  be- 
tydningsfulde for  vor  Opfattelse  og  betydningsløse  mellem  hin- 
anden. En  Gang  som  Soning  for  Forbrydelser  til  Sjælens  Frelse, 
en  anden  Gang  blot  for  at  opnaa  en  Begravelsesplads  indenfor 
Kirkemuren.    Men  stadig  øges  Afstanden  mellem  de  faa  og  de 
mange.    De  store  Ejendomme  tiltager  i  Størrelse,  den  menige 
Frimands  Lod  bliver  stadig  mindre,  indtil  Snebolden  paa  sin 
Vej  nedad  Bjerget  er  bleven  til  en  Lavine,  d.  v.  s.  at  det  Trin  i 
Udviklingen   er   naaet,  der    indtræder    med    Commendationen 
eller  Reommendationen,  som  det  kaldtes.    Dette  Punkt  er  naaet. 

naar  Frimandens  Levefod  er  nedsat  saa  langt,  og  hans  Byrder 
stegne  saaledes,  at  han  ikke  mere  kan  klare  sig.  Han  tyer  da 
til  en  Høvding,  en  verdslig  eller  en  gejstlig,  og  giver  sig  i  hans 
Tjeneste,  bliver  hans  »Mand«,  forretter  for  ham,  hvad  han  sæt- 
ter ham  til  og  modtager  Underhold  af  ham,  og  hvad  Løn  han 
\il  give  ham.  En  Recommendationsformel,  som  den  i  Datiden 
var  i  Brug,  kunde  lyde: 

»Da  det  er  vel  bekendt,  at  jeg  ikke  har,  hvad  jeg  kan 
ernære  eller  klæde  mig  af,  har  jeg  besluttet  at  henvende  mig 
til  Eders  Fromhed  for  at  recommendere  mig  til  Eder  og 
stille  mig  under  Eders  mundoburdium.  Dette  har  j^  gjort 
saaledes,  at  I  skal  yde  mig  Klæder  og  Underhold,  eftersom 
j^  fortjener,  og  saa  længe  jeg  lever,  skal  jeg  være  pligtig 
at  hædre  Eder  og  tjene  Eder,  som  det  bør  sig  paa  Frimands- 
vis«  ^). 

Man  bemærke  —  paa  Frimandsvis.  Faderen  recommande- 
rede  sig  paa  Frimandsvis,  Sønnen  vidste  maaske,  at  hans  Fader 
en  Gang  havde  været  fri,  Sønnesønnen  var  en  hørig  Godsunder- 
saat,  der  ingen  Anelse  havde  om,  at  hans  Slægt  var  af  Fri- 
mandsæt. 

Ganske  tidligt  viser  denne  frygtelige  Foreteelse  sig,  der  jo 
for  øvrigt  kun  er  en  Gentagelse  af  et  Forfaldsfænomen,  som 
vi  ogsaa  kender  fra  Romerrigets  Forfaldstid.  Allerede  i  Slut- 
ningen af  det  5.  og  Begyndelsen  af  det  6.  Aarhundrede  IræiTe 
vi  det,  og  under  CaroUngeme  (751 — 987)  bliver  det  saa  al- 
mindeligt, at  den  menige  Frimandsstand  ved  Aar  1000  næsten 
helt  er  forsvunden. 

Grundene  lil  Recommendationen  er  i  de  enkelte  Tilfælde 
mangfoldige.  Almindelig  Fattigdom,  som  det  fromgaar  af  oven- 
staaende  Formel,  en  Drabsbøde,  .som  ikke  kan  l>etales,  ødelagt 
Jord,  der  skal  bringes  i  Drift,  mange  Gange  de  offentligretslige 
Byrder,  .som  bliver  uudholdelige.    Ofte  er  der  gaaet  frem  imod 


*)    Kr.    Erslev:   Oversigt    over    Middelalderens    Historie    I.    S.    37.    Note. 
KHl)enliavi)   1891. 

Frimanden  med  Vold  eller  List  for  at  faa  ham  til  al  recommen- 
dtere  sig,  ofte  er  det  sket  frivilligt.  Ofte  er  der  paa  den  anden 
Side  ydet  Modstand  indtil  Kamp  paa  Liv  og  Død,  til  andre  Ti- 
der er  man  paa  den  naturligste  Maadte  gledet  ind  i  Forholdet, 
som  noget,  der  fulgte  af  sig  selv.  Saa  eller  saa,  Enden  paa  det 
bliver,  at  Frimanden  synker  ned  til  en  hørig  Godsundersaats 
Stilling.  Men  dermed  er  endnu  ikke  alle  Hovedtraade  spundne 
sammen,  der  gennemkrydse  disse  fem  Hundrede  Aars  Drama; 
tilbage  staar  at  erindre  om,  hvorledes  Kongemagten,  Central- 
styrelsen udsuges  samtidig  med,  at  det  brede  Folkelag  under- 
kastes. Det  sker  derved,  at  de  Feudale  under  Udviklingen  til- 
egner sig  de  kongelige  Højhedsrettigheder,  som  Gave,  ved  List, 
Trusel  eller  Vold.  Disse  Højhedsrettigheder  kan  sammenfattes 
i  tre:  Undersaatseden,  der  tilhørte  Kongen,  men  som  senere  af- 
lægges til  Godsejeren,  Jurisdiktionen,  som  bliver  en  Patrimo- 
nialjurisdiktion  —  Godsdomstol  —  under  Godsejeren  som  født 
Formand,  og  Senoriatet,  der  forudsætter,  at  Go<isejeren  med  sit 
væbnede  Følge  yder  Hærtjeneste  for  de  Smaa.  Allerede  paa  et 
Tidspunkt,  hvor  Kongen  ikke  kan  se  Konsekvensen  af  at  afgive 
sine  Prærogativer,  gør  han  det  navnlig  til  Kirken  gennem  det 
saakaldte  Immunitetsprivilegium.  Et  saadant  udstedes  f.  Eks. 
af  Merovingerkongen  Dagobert  i  det  7.  Aarhundrede  til  Klo- 
steret Set.  Denis  ved  Paris.   Det  lyder: 

—  —  »Hverken  vi  eller  vore  Efterkommere,  hverken  Er- 
kebisper.  Bisper  eller  Grever  skal  have  nogen  Myndighed 
over  denne  hellige  Basilika,  dens  Abbeder,  Munke  eller  nogen 
af  Abbediets  Tjenere.  Ingen  maa  trænge  sig  ind  i  Abbediet 
eller  dets  Besiddelser,  ingen  maa  give  Befaling  til  Klosteret  eller 
dets  Tjenere,  inddrive  Bøder,  paalægge  Gæsteri  eller  kræve  no- 
gen Ydelse.  Alt,  hvad  vor  Fiscus  kan  vente  sig  derfra,  skænke 
vi  Klosteret  ved  dette  Immunitetsprivilegium.    ^) 

Dermed  er  Statens  indre  Sammenhæng  brudt.  Set  indefra 
er  Staten  nu  kun  en  Sum  af  sidestillede  suveræne  Myndigheder 
uden  anden  Fællesinteresse  end  den  forbigaaende,  der  faar  dem 
til  at  .slutte   sig  sammen   i  stadig  skiftende  Sammenstillinger, 


1)  Kr.  Erslev:  a.  S.  S.  36  f.  Note. 

uden  organisk  Forbindelse  indbyrdes.  Det  er  Indi- 
vidualismens Tid,  Manchesteridealet  udformet  paa  Grundlag  af 
Jordbesiddelsen  —  Feudaltiden. 

Ikke  overalt  er  Linien  ført  lige  langt  ud,  heller  ikke  alle- 
vegne er  alle  de  ovenfor  angivne  Veje  vandret  samtidig  eller  ud- 
traadt  lige  stærkt,  men  i  det  hele  og  store  er  Skemaet  for  Ud'- 
viklingen  i  det  største  sociale  Drama,  Enropas  Historie  kender, 
givet  i  ovenstaaende  Træk. 

Men  spørges  der,  om  denne  Udvikling,  der  er  rullet  hen  over 
Slægterne,  og  som  har  behersket  dem  i  saa  mange  Aarhundre- 
der,  kun  har  trampet  ned  og  traadt  i  Støvet  og  intet  frembragt, 
som  havde  Værdi  for  en  kommende  Udvikling,  maa  der  svares. 
Jo,  det  har  den.  Under  den  er  store  Landomraader  bragt  i  Kul- 
tur, og  Landbrugets  Teknik  løftet  gennem  Dannelsen  af  store 
Godser  i  Privateje,  ude  af  Fællesskabets  stagnerende  Drift. 
Dette  betyder  en  vældig  Øgelse  af  Produktionen,  men  den  er 
købt  ved  Millioners  økonomiske,  sociale  og  politiske  Under- 
gang. 

Vil  man  nu  spørge,  hvad  alt  dette  har  med  Trustdannelsen, 
eller,  som  vi  hellere  ville  kalde  det,  Dannelsen  af  Nutidens 
koncentrerede  Bedrifter,  at  gøre,  saa  er  Svaret  ikke  vanskeligt. 
Dengang  var  Magtgrundlaget:  Jordegodset,  nu  er  det:  den  rør- 
Uge  Kapital,  eller  lad  os  med  et  populært  Udtryk  sige:  Pengene. 
Sæt  saa  dette  Udtryk  i  Stedet  for  Jordegods,  og  betragt  Udvik- 
lingen. Vi  har  dia  nu  ganske  den  samme  Koncentration  af 
Magtgrundlaget  i  vor  Tids  koncentrerede  Bedrift,  som  dengang 
i  den  koncentrerede  Jordejendom.  Paa  dette  Grundlag  løfter 
sig  større  og  mindre  Pengefyrster,  Finansbaroner,  som  Folke- 
sproget jo  netop  kalder  dem,  ligesom  i  hin  Tid  Hertuger,  Gre- 
ver og  Godsejere  i  alle  Magtafskygninger.  De  kæmpe  indbyrdes 
i  stadig  skiftende  Grupper,  de  underlægger  sig  mindre  og  større 
Frimænd,  de  udsuge  Centralmyndighederne  gennem  Parlamen- 
tarismen og  den  almindelige  Valgret,  idet  de  beherske  Valgene 
—  Amerika  — ,  de  udfylde  en  Samfundsfunktion,  idel  de  ud- 
vikle Tekniken,  saa  der  kan  produceres  bedre  og  billigere,  men, 
saa  vidt  Udviklingen  uhæmmet  skrider  frem,  bestemme  de  selv 
den  Andel  af  de  højnede  Livsvilkaar,  som  skal  tilfalde  den  Me- 
nige, og  han  er  allerede  saa  vidt  greben  af  Bedriften  som  hin 

af  Jordt'ii,  at  det  kan  ende  med  Ufrihed.  —  Men  eet  er  anderledes 
denne  Gang.  Bevægelsen  fuldbyrdes  nu  i  et  andet  Samfund  end 
for  tusind  Aar  siden. 

Den  aandelige  og  materielle  Isolerthed,  som  var  karak- 
teristisk for  Datidens  Samfund,  finder  sin  fuldkomne  Modsæt- 
ning i  Nutidens,  hvor  ikke  blot  Samfærdselsmidlerne  men 
endnu  mere  maaske  Meddelelsesmidlernes  Udvikling  mulig- 
gør baade  Oversigt  og  Indsigt  i  et  Forhold,  som  den  Gang  var 
utænkeligt.  Hvad  vi  i  vore  Dage  kalder  »Offentlighed«,  skulde 
kunne  gøre  en  Udvikling  som  den  i  hin  Tid  umulig.  Og  dog 
sniger  den  sig  ind  paa  os,  hvilket  dels  ligger  i  manglende  Er- 
kendelse, dels  i  den  Langsomhed,  der  karakteriserer  al  Udvik- 
ling, saa  man  fra  Slægt  til  Slægt  ikke  føler,  hvorledes  man 
indspindes;  dels  endelig  i  den  netop  herpaa  beroende  Kends- 
gerning, at  selve  de  Organer,  hvormed  Samfundet  skal  beskytte 
sig,  lidt  efter  lidt  drages  med  ind  i  Bevægelsen  og  udfyldes  af 
den,  saa  de  er  magtstjaalne,  naar  de  skal  bruges,  og  netop 
kun  lader  sig  anvende  for  Formaal,  der  staa  i  Modsætning  til 
dem,  de  skulde  værne. 

I  hvilken  Grad  Erkendelsen  mangler,  har  vi  jo  vist  ved 
uimodsigelige  Vidnesbyrd,  hentede  netop  fra  det  Land,  der  har 
mere  Anledning  end  noget  andet  til  at  studere  Foreteelsens 
Væsen,  fordi  den  er  naaet  til  sin  højeste  Udfoldelse  netop  dér. 
Men  hvor  vidt  er  man  naaet?  Enten  behandler  man  dette 
Spørgsmaal,  der,  som  en  Forfatter,  der  staar  saa  køligt  overfor 
sit   Emne  som  Leerl>ech,  meget  rigtig  bemærker,  er  »et  af  de 

mest  fundamentale  Samfundsspørgsmaal«, »den  indre 

Tap<.  om  hvilken  alle  andre  Samfundsspørgsmaal  grupperer 
og  drejer  sig«  i  Amerika^),  ganske  barnagtigt,  eller  man  no- 
terer vel  dets  Virkninger,  men  gør  sig  ikke  Rede  for  dets  Væsen. 
Dette  er:  Koncentration  af  Magten  Uge  til  Statsdannelsen  inden- 
for selve  Staten  paa  Grundlag  af  Koncentration  af  Produktions- 
midlerne. 

Naar  man  har  erkendt  dette,  saa  bliver  Spørgsmaalet,  om 
denne  Koncentration  er  ønskelig  eller   endog  nødvendig.    Fø- 

')    /.  E.  Leerbech:  a.  S.  S.  77. 

lelsespolitikeren,  Stemiiingspolilikeren,  den  naive  Politiker 
overhovedet  vil,  dersom  han  naar  til  Erkendelse  af  den  kon- 
centrerede Bedrifts  Væsen  paa  et  Tidspunkt,  hvor  Statsmagten 
endnu  ikke  er  den  underlegne,  svare:  »nødvendig  eller  ikke  nød- 
vendig, slaa  den  ned«.  Han  vil  bære  sig  ad,  som  man  i  sin  Tid 
vilde  bære  sig  ad  overfor  Maskindriften,  ødelægge  den.  Men 
saa  let  løses  de  store  Opgaver,  Udviklingen  stiller  Menneskene, 
ikke.  Maskinerne  overlevede  Attentaterne  paa  dem,  som  de 
amerikanske  Truster  til  Dato  har  overlevet  Trustlovgivningen. 
Løsningerne  er  af  ganske  anderledes  sammensat  Natur.  Hvor- 
for skulde  Samfundet  ikke  nyde  godt  af  de  uhyre  Fordele,  den 
koncentrerede  Bedrift  kan  yde  det  gennem  Billiggørelse  og  en 
langt  mangfoldigere  Tilfredsstillelse  af  Fornødenhederne''  Hvad 
der  skal  til,  er,  at  Samfundet  gennem  Staten  gør  sin  Højheds- 
ret gældende  overfor  selv  den  største  Magtkoncentration  inden- 
for dens  Ramme,  saaledes  at  den  vel  faar  fuld  Frihed  til  at 
yde,  ogsaa  til  at  tage  sin  Fortjeneste  derved,  men  ikke  til  at 
spille  Stat  for  Samfundet.  Den  koncentrerede  Bedrift  stiler  og 
maa  efter  sin  Natur  stile  mod  Monopolet.  Naar  dette  er  naael, 
maaske  endog  paa  Vejen  mod  det,  maa  Samfundet  lage  Stil- 
ling til  den,  fordi  Tilfredsstillelsen  af  dets  Fornødenheder  og 
mangfoldige  andre  Spørgsmaal,  der  berører  dets  Livsinteres- 
ser,  ikke  kan  gøres  afhængige  af  en  snæver  Kreds'  større  eller 
mindre  Indsigt  eller  gode  Villie.  At  en  enkelt  Mand  eller  en 
snever  Bestyrelseskreds  f.  Eks.  kan  afgøre,  hvad  et  Land  skal 
betale  for  sin  Petroleum,  er  fra  el  moderne  Synspunkt  me- 
ning.sløst.  Den  koncentrerede  Bedrift  er  uanset  dens  Stilling 
fra  Ejendomsrettens  Synspunkt  til  en  vis  Grad  en  offentlig  In- 
stitution ligesom  f.  Eks.  en  Privatbane  er  det,  og  Problemets 
praktiske  Vanskelighed  bestaar  nelop  i  at  bestemme  til  lufilken 
Grad.  Men  dens  Forhold  maa  i  alle  Tilfælde  være  gennemsig- 
tige. Dens  Kapital,  dens  Regnskaber,  Udbytte  o.  s.  v.  maa  være 
lilgængelig  for  OfVen (ligheden.  Den  maa  indadtil  være  i  Or- 
dets strengeste  Forstand  organiseret  gennem  Samarbejde  mel- 
lem Udvalg  af  Direktion,  Funktionær-  og  Arl>ejderorganisji- 
lioner,  der  fasisætte  .\rbejdsbelingelser  og  afgøre  Tvivls-  og 
Tvi.stemaal  under  Regres  lil  .særlige  eller  almindelige  Domstole. 

Og  i  de  vigtige  Sporgsmaal  om  Priser  og  Udbytte  maa  Staten 
have  et  vist  Indseende  dels  direkte,  dels  gennem  sin  Beskatning. 
Thi  den  koncentrerede  Bedrift  er  vel  egentlig  det  Objekt,  den 
progressive  Beskatning  venter  paa  for  at  blive  virkelig  menmgs- 
fuld     Progressiv   Beskatning   af   Privatindtægter,   naar  ile    da 
ikke  naa  meget  højt  op,  er  mere  et  Udtryk  for  Misundelse  end 
for  Finanskløgt.    Men  den  koncentrerede  Bedrift  er  som  skabt 
for  den  progressive  Beskatning,  fordi  den  anvendt  paa  den  ud- 
fylder vigtige  Samfundsfunktioner  ud  over  den  at  tilføre  Stats- 
kassen betydelige  Indtægter.    Ved  en  rigtig  Afvejelse  af  Pro- 
gressionen vil  man  uden  at  fjerne  den  Spore,  der  ligger  i  Pri- 
vatinitiativet og  dets  Løn:  Udbyttet,  kunne  regulere  dens  Tryk 
saaledes,  at  Fristelsen  til  at  øge  Udbyttet  til  dets  yderste  Grænse 
bliver  svagere,  jo  større  Dividenden  bliver.    Jo  højere  Udbyttet 
kommer  op,  desto  højere  ogsaa  Skatteprocenten,  og  ved  Divi- 
dender, der  maa  anses  for  urimelige,  gaar  saa  meget  i  Statens 
Lomme,  at  Fristelsen  til  at  stræbe  efter  dem  bliver  minimal. 
—  Men' alt  dette  er  kun  Antydninger  og  skal  ikke  være  andet 
end  Antydninger,  fordi  Stedet  ikke  er  her  til  at  angive  Skemaet 
for  Industriens  Organisation,  der  er  et  Spørgsmaal  af  tilstræk- 
keligt Omfang  for  sig  selv.    Men  Stedet  er  her  til  at  gøre  Rede 
for  den  Koncentration,  der  foregaar  i  Byerhvervene,  og  til  at 
pege  paa  Nødvendigheden  af  at  afbalancere  den  gennem  hen- 
sigtsmæssig Organisation  og  Fastlæggelse  af  den  koncentrerede 
Bedrifts  Stilling  i  Forhold  til  Samfund  og  Stat.    Og  Stedet  er 
her  til  yderligere  at  minde  om,  at  al  saadan  Organisation  og 
Lovgivning  dog  til  Syvende  og  Sidst  er  Menneskeværk  og  kan 
være  ormædt  fra  Fødselen,  magtstjaalen,  som  vi  før  sagde,  ud 
fra  selve  det  Magtgrundlag,  Udviklingen  skaber,  og  hvis  Mis- 
binig  de  netop  skulde  hindre  —  saafremt  ikke  denne  samme  Ud- 
vikling selv   sørger  for  at  tilvejebringe   den  nødvendige  Mod- 
vægt overfor  Magtkoncentrationen. 

Men  det  gør  den  netop,  og  her  er  det,  at  Landbruget  med 
fuld  Ret,  netop  i  sin  Stilling  som  Landbrug,  kan  pukke  paa  at 
udføre  en  Samfundsfunktion,  som  intet  Samfund,  der  har  sit 
Liv  kært,  vil  undlade  at  støtte,  endsige  vil  lægge  Hindringer 
i  Vejen  for.    At  det  er  saaledes,  beror  paa,  at  den  Opgave: 

Fremskaffelsen  af  stadig  mere  lil  stigende  Folketal  paa  stigende 
Levefod,  som  fra  Tidernes  Morgen  har  været  lagt  foran  alle 
Folk  i  Vækst,  kun  lader  sig  løse  ad  én  Vej,  nemlig  ved  at  gaa 
fra  ekstensivere  Driftsformer  til  intensivere.  Men  at  dette  i  Byer- 
hvervene og  særlig  i  Industrien,  atter  særlig  i  Masseforbrugets 
Industri  fører  til  Koncentration,  medens  det  i  Landbruget  fører 
til  Udstykning.  Men  betyder  Udstykning  i  Landbruget  teknisk: 
Øgelse  og  Mangfoldiggørelse  af  Produktionen;  saa  betyder  den 
tiUige  socialt:  Uafhængighed;  okonomisk:  Sikring  ved  en  jævn 
Levefod  og  politisk:  Hævdelsen  af  det  demokratiske  Krav  over- 
for den  koncentrerede  Kapitals  aristokratiske. 

Med  Erkendelsen  heraf  faar  Landbruget,  Gaardmænd  saa- 
velsom  Husmænd,  Ud\'iklingens  faste  Grund  under  Fødderne, 
baade  i  deres  økonomiske,  sociale  og  politiske  Krav,  en  Grund, 
der  bærer  dedre  end  al  Lyrik;  og  vi  vil  med  et  Par  Eksempler 
belyse,  hvad  Udstykning  vil  sige  økonomisk  og  socialt,  inden 
vi  gaa  over  til  at  behandle  Spørgsmaalet  om,  hvorvidt  der  kan 
udstykkes  i  det  Ubegrænsede,  eller  om  der  ogsaa  paa  dette  Om- 
raade  staar  Forhold  overfor  hinanden,  som  maa  tages  i  Be- 
tragtning, fordi  de  danner  gensidige  Betingelser  for  Udviklin- 
gen henholdsvis  af  Bj^erhverv  og  Landbrug. 

Forstanderen  for  Kærehave  Husmand&skole:  Nielsen  Klod- 
skov  skriver  saaledes:  ^) 

»Fra  min  Mark  ser  jeg  en  Snes  nye  Smaasteder,  en  lille 
Koloni  af  Husmandshjem.  —  —  —  Jeg  kender  Marken, 
hvor  de  ligger,  fra  den  Tid,  man  knap  saa  lige  saa  mange 
polske  Arbejdere  paa  den,  som  man  nu  ser  danske  Hus- 
mandshjem.   Siden  Polakkerne  blev  fortrængt  af  Hus- 

mandsfolkene,  har  jeg  Sommer  efter  Sommer  set,  hvorledes 
Tidsler,  Følfod  og  andet  Ukrudt  paa  Marken  maatte  vige 
Pladsen  for  værdifulde  Kulturplanter,  og  jeg  har  set,  hvor- 
ledes Husdyrenes  Antal  øgedes  fra  Aar  til  Aar.  Ja,  kører 
man  gennem  Kolonien  en  Sommerdag,  faar  man  rigtig  Ind- 


*)  Nielsen  Klodskov:  Danmark  som  Husmands-  og  Industriland.  Kære- 
have Elevforenings  Medlemsblad.    1914.    S.  9.  f. 

tryk  af,  at  her  er  der  ved  at  gro  noget  nyt  frem.  Nye  Hjem 
med  gode  Betingelser  for  dem,  der  nu  har  Hjemmene,  og 
for  Slægten,  som  vokser  op  i  dem. 

Se  en  Gang  paa  disse  Tal,  som  Udstykningsforeningen 
har  offentliggjort  for  Kolonien;  de  taler  bedre  end  fagre 
Ord: 

Til  Gaarden,  Ditlevshøj  ved  Ringsted,  hørte  der,  da  den 
blev  købt  til  Udstykning:  198  Tdr.  Land.  Før  Udstykningen 
bar  den  ét  Hjem,  nu  findes  der  paa  dens  Jord  23  Husmands- 
hjem og  10  Huse  med  Haver, 

Før  Udstykn.  var  der  8  Heste,         efter  Udstykn.  39  Heste 
„  „  „      „  70  Kreaturer,     „  „        114  Kreaturer 

»      „     O  Svin  1)  „  „        127  Svin 

„  „  „      „     O  Høns  ^)  „  „        598  Høns 

Før  Udstykningen  var  Ejendomsskylden  Kr.  112.000 
Efter  .  „  „  n     238.500 

Før  „  „     Brandassurancen      „       24.000 

Efter  „  ^  „  „     181.767 

Fra  Sjællands  og  Fyens  Stifts  Udstykningsforening  fo- 
religger Oplysninger  om  49  af  de  i  Foreningens  Levetid 
indkøbte  Ejendomme,  paa  hvilke  de  til  selvstændigt  Brug 
udlagte  Parceller  nu  —  31.  December  1914  —  udgør  fuldt 
færdige  Ejendomme  med  Bygninger,  Besætning  m.  m. 

Disse  49  Ejendomme  har  et  samlet  Tilliggende  af  3741 
Tdr.  Land  med  ca.  380  Tdr.  Hartkorn,  og  er  udstykket  i 
393  Parceller,  hvoraf: 

15  Parceller  m.  ca.      27  Tdr.  L.  er  henl.  til  jordløse  Huse,  Veje  m.  m. 
117         „  „     „      857     „      „    „       „       „  andre  mindre  Brug 

261         „  „     „    2857     „      „    „    udlagt  til  selvstændigt  Brug 


^)  At  der  slet  ingen  Svin  og  Høns  fandtes  paa  Gaarden  før  Udstyk- 
ningen laa  i,  at  denne  fandt  Sted  efter  en  Ildsvaade,  ved  hvilken  de  var 
brændt,  men  Forskellen  mellem  før  og  efter  m.  H.  t.  disse  Husdyr  vises  i 
de  følgende  Eksempler. 

Paa  de  261  selvstændige  Brug  udgjorde: 
Besætningerne: 

Pør  Udstykningen  Efter  Udstykningen 

Antal  Heste                         222  413 

»       Køer  og  Ungkvæg  952  1574 

»       Svin                            849  2735 

»       Faar  og  Geder           82  40 

»       Høns  og   Ænder    1580  7158 

Bygningsassurance: 
Før  Udstykning  Kr.  699,197,  efter  Udstykning  Kr.  1,722,901 

Løsøreassurance : 
Før  Udstykning  Kr.  671,000,  efter  Udstykning  ca.  1,500,000 

Ejendomsskyld: 
Før  Udstykning  ca.  Kr.  1,945,800,  eft.  Udstkn.  ca.  2,653,300 

Prioritetsgælden  var  efter  Udstykningen  paa: 
102  Statshusmandsbrug  —  iflg.  Loven:  9  Ti- 
endedele af  Vurderingen  —  ca Kr.     650,000 

159  andre  selvstændige  Brug  —  ca Kr.  1,650,000 


261    selvstændige    Brug   ialt    ca. Kr.    2,300,000 

Af  de  261  selvstændige  Brug  er  24  udlagt  som  Hoved- 
parceller, hver  med  et  Tilliggende  paa  mindst  20  Tdr. 
Land,  ialt  med  et  Areal  af  907  Tdr.  Land. 

For  de  resterende  237  selvstændige  Husmandsbrug  med 
et  samlet  Tilliggende  af  1950  Tdr.  Land  udgør: 

Gennemsnits-Jordprisen  pr.  Brug  ca Kr,  4978 

»  »         pr.    Tønde   Land   ca.    .  .    Kr.     605 

»  -Størrelsen   pr.  Brug  8,22   Tdr.   Land 

»  -Hartkornet  pr.  Brug  6  Skpr.  2  Fdkr.  IV2  Alb. 

»  -Bygningsassurance   pr.    Brug  ca.    .  .    Kr.  5475 

»  Løsøreassurance  pr.  Brug  ca »     4933 

»  -Ejendomsskyld  pr.  Brug  ca    >'     8350 

Endelig  kan  anføres,  at  der  før  Udstykningen  levede 
paa  de  49  nu  udstykkede  Ejendomme  49  Familier  med  ca.  300 
Personer  og  efter  Udstykningen  alene  paa  de  selvstændige 
Brug:  261  Familier  med  ca.   1200  Personer«.  ^ 

Dette  Billede  er  jo  lyst,  for  ikke  al  sige  straalende,  og  det 
kan  ikke  undre,  at  Enthusiaster  løber  til  og  mener,  at  her 
ligger  Løsningen  af  det  sociale  Spørgsmaal,  en  Løsning,  hun- 
dredefold skønnere  end  den,  der  tænkes  grundlagt  paa  Over- 
tagelsen af  alle  Produktionsmidler  vedl  Staten.  Det  vil  imid- 
lertid være  rigtigt  at  belyse  dette  Billede  ogsaa  fra  anden  Side, 
der  maaske  kan  vise  Skygger  i  det,  som  netop  Husmandsbevæ- 
gelsen selv  er  bedst  tjent  med  at  blive  gjort  opmærksom  paa. 
Vi  vil  da  søge  Klarhed  med  Hensyn  til  Salgsbevægelsen  i  Hus- 
mandslodderne og  dernæst  søge  at  komme  paa  det  Rene  med, 
hvor  langt  ud  Udstykningsbevægelsen  lader  sig  føre.  Om  det  er 
saaledes,  at  man  vilkaarligt  kan  udstykke  et  Land  saa  langt, 
Jorden  rækker,  eller  om  der  muligvis  er  sat  en  Grænse  for 
Udstykningen  enten  en  Gang  for  alle  eller  i  samme  Forhold, 
som  det  lykkes  at  tilvejebringe  visse  Betingelser  for  den. 

Søger  vi  Salgsbevægelsen  belyst  gennem  Statshusmands- 
brugene,  maa  vi  være  klar  over,  at  vi  her  griber  den  for  Hus- 
mandsbevægelsen allergunstigste  Ende  af  Udstykningen,  dels 
fordi  Statshusmændene  selv  i  nogen  Grad  skulde  være  ud- 
valgte Folk,  dels  fordi  de  er  særlig  gunstigt  stillede  med  Hen- 
syn til  deres  Laane-  og  Prioriletsforhold;  videre  fordi  Brugene 
fra  første  Færd  kan  stilles  paa  en  ny  rationel  Basis  uden  at 
slæbe  paa  gamle  Skavanker  af  økonomisk  eller  teknisk  Art; 
endelig  fordi  hele  Statistikken  ikke  kan  omfatte  mere  end  en 
halv  Snes  Aar,  da  den  første  Lov  om  Oprettelse  af  Husmands- 
brug udkom  i  1899  og  den  sidste  Salgsstatistik,  der  er  udgivet, 
da  dette  skrives,  ikke  rækker  længere  end  til  1911. 

Vi  har  altsaa  med  et  begrænset  Antal  Brug  af  særegen  Ka- 
rakter at  gøre,  der  er  oprettede  paa  Grundlag  af  Kapital,  som 


1}  Beretning  om  Sjællands  og  Fy  ens  Stifts  Udstykningsforenings  Virk- 
somhed i   1914. 

for  Størsteparten  er  laant  af  Staten  til  3  %  p.  A.,  og  den  Tids- 
periode, Statistikken  omfatter,  er  meget  kort  —  1900 — 1911  — 
og,  hvad  der  er  værre,  fordi  den  ensidigt  begunstiger  Resultatet 
for  Husmandsbruget,  spænder  over  en  ensartet  og  høj  Land- 
brugskonjunktur. 

Det  bør  maaske  forudskikkes,  at  Statshusmandsinstitutio- 
nen  hviler  paa  Love  af  1899,  1904  og  1909,  der  forsaavidt  lig- 
ger i  én  Udviklingslinie,  som  Husenes  Tilliggender  og  de  Sum- 
mer, som  Staten  kan  anvende  paa  Institutionen,  stiger  fra  Lov 
til  Lov,  og  at  Staten  kan  laane  indtil  ni  Tiendedele  af  Ejen- 
dommens samlede  Værdi  som  Prioritet  i  Bruget  til  en  Rente 
af  3  %,  der  dog  nu  er  forhøjet  til  4  %. 

Efter  disse  Love  oprettedes  der  her  i  Landet:  ^) 

1900/01  209  Brug  med  Statspriontet  til  Beløb  Kr.  713.770 

1901/02  247  „  „                 „               , 860.504 

1902/03  367  „  „  „              „       „         „  1.278.629 

1903/04  551  „  „  „               „       „         „  1.945.126 

1904/05  485  „  „  „               „       „         „  1.732.204 

1905/06  669  „  „  „               „       „         „  2.861.262 

1906/07  647  „  „                „               2.856.379 

1907/08  645  „  „  „               „       „         „  2.924.760 

1908/09  662  „  „                 „              ,  3.133.834 

1909/10  610  „  „  „               „       „         „  3.042.221 

1910/11   685  „  „            _„ ,, „ ^  4.061.459 

lait        5777  Brug  med  Statsprioritet  til  Beløb  Kr.  25.410.148 

Af  disse  5777  Brug  er,  som  Tabellen  viser,  kun  1859  opret- 
tede i  de  første  fem  Aar,  Resten  —  3918  —  i  de  sidste  6  Aar 
af  Perioden.  Salgsstatistikken  omfatter  dog  kun  5441  Bnig,  idet 
nogle  Brug  paa  Grund  af  udbetalte  Prioriteter  eller  af  andre 
Grunde  udgaa. 

I  denne  11  Aars  Periode  har  der  i  de  5441  Ejendomme  fun- 
det 761  frie  Salg  Sted,  hvorved  651  Ejendomme  har  skiftet  Ejer, 
saaledes  at  110  Brug  maa  have  skiftet  Ejer  mere  en  én  Gang. 


')  Statistiske  Meddelelser:  IV.   R.  39  Bd.  6.  Hefte.    København  1912. 


195 

Stilles  Antallet  af  stedfundne  Salg  i  Forhold  til  Antallet  af 
Ejendomme,  hvorom  der  her  er  Tale,  saa  har  den  gennem- 
snitlige Salgsprocent  i  hele  Tidsrummet  været  2,6  %  aarlig. 
Foruden  de  761  frie  Salg  har  der  fundet  16  Tvangssalg  Sted, 
hvorved  Statskassen  har  tabt  ialt  Kr.  9120,  der  sammen  med 
et  Rentetab  i  Perioden  paa  1876  Kr.  udgør  et  samlet  Tab  for 
Statskassen  af  Kr.  10,996. 

Vi  ser  bort  fra  Statskassens  Tab,  der  jo  kun  betyder,  at 
man  nogle  faa  Gange  har  været  uheldig  i  Valget  af  Personlig- 
heden, som  man  har  betroet  et  Husmandsbrug.  Stiller  man 
den  aarlige  Salgsprocent  af  frie  Salg:  2,6  %  overfor  Salgsprocen- 
ten  for  almindelige  Huse,  der  for  Perioden  1905 — 09  i  Gennemsnit 
var  8  %  p.  A.,  saa  staar  jo  Statshusene  langt  bedre.  Men  denne 
Sammenstilling  siger  ikke  meget.  Man  kan  ikke  sammenstille 
Salgshyppigheden  for  gamle  Husmandsbrug  med  disse  splin- 
ternye. Der  burde  slet  intet  Ejerskifte  være  i  denne  korte  Pe- 
riode, bortset  fra  rent  tilfældige  paa  Grund  af  Dødsfald  o.  1.,  og 
flet  saa  meget  mindre,  som  de  11  Aar  spænder  over  en  Perio<le 
med  stigende  Landbrugskonjunktur.  Denne  almindelige  Bag- 
grund for  Statistiken  maa  ikke  glemmes  og  heller  ikke,  at  der 
paa  en  opgaaende  Konjunktur  følger  en  nedgaaende.  Og  mindst 
maa  det  glemmes  af  dem,  der  mener  Husmandsbeva^elsen  det 
godt,  thi  et  Nederlag  for  den  i  det  praktiske  Liv  vil  ikke  kunne 
opvejes  af  Alverdens  Teorier  og  vil  være  til  maaske  ubodelig 
Skade  ikke  blot  for  Husmandsklassen  selv,  men  for  Samfund 
og  Stat. 

Det  er  disse  Overvejelser,  der  maa  faa  En  til  at  stille 
sig  det  næste  Spørgsmaal,  det  mere  almindelige,  om  der  over- 
hovedet til  en  given  Tid  ingen  Grænse  er  for  det  Maal  af  selv- 
stændige Husmandsbrug,  et  Lands  Jord  kan  udstykkes  i  og  i 
bekræftende    Fald,    hvorledes  denne   Grænse    kan  bestemmes. 

For  at  faa  Svar  paa  dette  Spørgsmaal  maa  vi  atter  vende  os 
til  det  praktiske  Liv,  saaledes  som  det  former  sig  dér,  hvor  Ud- 
stykningen er  dreven  saa  vidt,  som  vore  Husmandspolitikere 
gerne  vilde  have  den  her,  og  spørge  om,  hvorvidt  Forholdene 
dér  ligger  anderle<les  eller  ligesom  her,  saavidt  de  kan  faa  Be- 
tydning for  Spørgsmaalet. 

13* 

Et  saadant  Land  er  Belgien  eller  rettere  var  det  før  den 
Krig,  der  nu  har  ødelagt  baade  smaa  og  store  Ejendomme. 

Belgiens  Landbrug  var  før  Krigen  det  stærkest  udstykkede 
i  Evropa. 

Med  runde  Tal  er  Landets  Omraade  29,500  Kvadratkilome- 
ter, altsaa  en  Fjerdedel  mindre  end  Danmarks,  der  er  ca.  39,000 
Kvadratkilometer. 

Men  Lande  jendomsf  or  delingen  i  de  to  Lande  er  følgende, 
hvor  de  ensartede  Ejendomsstørrelser  er  stillet  sammen,  saa 
godt  det  lader  sig  gøre  ved  den  forskellige  Inddeling  i  Statistik- 
ken: 


Ejendomme  paa 


Danmark: 

0,55  Hektar  og  derunder  68.380 

0,55        „        til    5  Hektar  65.222 

5,00        „          „15        „  46.615 

15,00        „          „  60        „  60.872 

60,00         „          „240       „  8.072 

240,00        „        og  derover  822 


Ejendomme  paa 


lait 

249.983 

Belgien: 

0,50 

Hektar 

og    derunder 

458.120 

0,51 

„ 

til      5  H( 

ektar 

277.754 

5,00 

H 

„     10 

n 

49.065 

10,00 

» 

,.     20 

n 

28.151 

20,00 

» 

,.     50 

„ 

12.951 

50,00 

„ 

„    100 

)( 

2.661 

over  100 

n 

923 

lait  829.625 


Hovedsum  men  viser  mere  end  '^  Gange  —  3,3  —  flere  Ejen- 
domme i  det  mindie  Belgien  end  hos  os,  og  betragter  man  Ejen- 
domme indtil  :^  Hektar  —  ca.  9  Tdr.  Land  —  altsaa  det  egentlige 
Husmand.s-  og  Parcelbrug,  saa  har  Danmark  133,602  mod  735,874 
i  Belgien,  altsaa  sidstnævnte  Land  omtrent  5V2  Gang  saa  mange 
Smaabrug  som  vi. 

Grunden  hertil  maa  vi  søge  i  Befolkningsforholdene.  Bel- 
gien har  en  langt  større  Befolkninystæthed  end'  vi,  og  Befolk- 
ningen er  fordelt  imellem  Landbrug  og  andre  Erhverv  i  et  gan- 
ske andet  Forhold  end  her. 

Belgien  har  en  Befolkningstæthed  af  259  Mennesker  pr.  Kva- 
dratkilometer og  er  dermed  det  tættest  befolkede  Land  i  Eu- 
ropa; Danmark  med  sine  71  Mennesker  pr.  Kvadratkilometer 
kommer  først  som  det  tiende  i  Rækken  af  evropæiske  Lande. 
I  Belgien  lever  19  %  af  Befolkningen  af  Landbrug  og  altsaa  81 
%  udenfor  Landbruget,  i  Danmark  er  de  tilsvarende  Tal:  ca. 
34  og  66  ^).  Omsat  i  Ord  betyder  disse  Tal,  at  den  lille  belgiske 
Parcel  er  omgivet  af  et  tæt  og  købedygtigt  Marked,  og  dermed 
har  Livet  selv  angivet  Betingelsen  for  saa  stærk  en  Udstyk- 
ning som  Belgiens.  Men  nu  er  der  intet  Erhverv  uden  netop 
Industrien,  som  kan  frembringe  et  saa  tæt  og  købedygtigt  Mar- 
ked, som  den  stærke  Udstykning  kræver.  Vil  man  den  stærke 
Udstykning,  saa  bliver  man  nødt  til  ogsaa  at  ville  dens  Betin- 
gelse, der  er  industriel  Udvikling.  Og  som  det  foran  er  vist  ad 
beskrivende  Vej,  hjælper  Landbruget  jo  selv  til  med  at  skabe 
denne  Betingelse,  naar  det  gaar  fra  ekstensivere  Drift  til  in- 
tensivere, medens  Industrien  saa  igen,  naar  dtn  er  naaet  saa 
vidt,  at  den  kan  staa  paa  egne  Ben,  yder  sit  Bidrag  til,  at  Land- 
bruget kan  gaa  videre  i  Intentitet,  til  egentlig  Udstykning  i 
større  Stil  med  hele  den  Mangfoldighed  af  specielle  Opgaver 
i  Retning  af  Frøavl,  Frugtavl,  Havesager,  Ost,  Fjerkræ,  Pile- 
avl og  mange  andre  Ting,  som  man  ikke  engang  tænker  paa 
nu,  men  som  skal  gøre,  at  Husmandslodden  betaler  sig  for- 
holdsvis bedre  end  det  større  Areal. 

Man  indvende  ikke  herimod,  at  England,  der  jo  ogsaa  er 
tæt  befolket,  om  ikke  saa  tæt  som  Belgien  saa  dog  langt  tættere 
end  Danmark,  idet  det  egentlige  England  med   Wales  har  238 


^)  Naar  disse  Tal  ikke  stemme  med  de  Side  159  opgivne  ProcenUal 
—  42,2  og  54,7  —  er  det  begrundet  i,  at  man  ovenfor  har  mattet  holde 
sig  til  den  samme  Delingslinie,  som  er  anvendt  ved  de  belgiske  Tal,  og 
som  ogsaa  passer  bedst  her:  Landbrugsbefolkningen  paa  den  ene  Side 
og  hele  den  øvrige  Befolkning  paa  den  anden,  medens  man  Side  159  først 
havde  udskilt  de  ikke  arbejdende  og  dernæst  Fiskeri  og  Søfart. 

Indvaanere  pr.  Kvadratkilometer,  efter  hvad  vi  selv  har  vist 
foran  ikke  engang  har  en  selvstændig  Gaardmandsstand  end- 
sige Husmandsstand;  thi  vi  har  ikke  hævdet,  at  enhver  tæt  Be- 
folkning maatte  føre  til  en  talrig  Husmandsstand,  men  kun,  at 
en  saadan  ikke  var  mulig  uden  paa  Baggrund  af  en  tæt  Be- 
folkning. Vi  har  jo  netop  foran  vist,  hvorledes  man  i  England 
saa  at  sige  med  Vold  og  Magt  har  ødelagt  Bondestanden,  idet 
man  har  savnet  Blik  for  dens  økonomiske,  sociale  og  politiske 
Betydning.  De  Veje,  som  derved  er  betraadte,  lader  sig  heldig- 
vis ikke  vandre  her,  men  det  er  desto  værre  højst  sandsynligt, 
at  det  danske  Landbrug  af  andre  Grunde  vil  være  alvorligt 
truet  efter  denne  Krig,  og  man  maa  da  kim  haabe,  at  Byer- 
hvervene samtidig  maa  evne  at  udnytte  den  Chance,  som  vil 
ligge  for  dem,  saaledes  at  Hjemmemarkedet  i  nogen  Grad  idet- 
mindste  vil  kunne  yde  Erstatning.  Ingen  kan  mere  end  Forfat- 
teren ønske,  at  Landbruget  under  denne  Krig  har  tjent  noget 
og  —  forstaaet  at  holdle  paa  det  — ;  thi  vi  frygte,  som  sagt, 
for,  at  det  vil  faa  strenge  Tider  efter  Krigen. 

Dette  Spørgsmaal  fremstiller  sig  til  Behandling  i  Forbin- 
delse med  en  anden  Indvending  mod  det  foran  hævdede  For- 
hold mellem  Udstykningen  og  Befolkningstætheden.  Man  vil 
indrømme,  antager  vi,  at  dette  Gensidighedsforhold  er  til- 
stede, men  man  vil  for  vort  Lands  Vedkommende  hævde,  at 
vi  ikke  behøver  at  begrænse  Udstykningen  i  Forhold  til  vor 
egen  Befolkningstæthed.  Vi  kan  ligesaa  godt  eller  næsten  lige- 
saa  godt  afsætte  vor  Husmandsproduktion  i  et  eller  andet  nær- 
liggende Marked  som  f.  Eks.  England. 

Men  vi  tror  ikke,  at  det  engelske  Marked  vil  ligge  os  aabent 
paa  samme  Betingelser  efter  Krigen  som  før  den.  For  det  før- 
ste vil  England,  hvis  Statsmænd  i  denne  Tid  hver  Dag  fortæller 
hele  Befolkningen,  at  det  kæmper  for  Livet  i  denne  Krig,  lære 
af  den  saaledes  netop,  som  man  lærer,  naar  man  har  tilkæm- 
pet sig  sine  Erfaringer  paa  Afgrundens  Rand.  Heraf  vil  følge, 
at  det  evropæiske  England  endelig  vil  faa  en  Interesse  for  sit 
eget  Landbrug,  der  efter  det  i  tidligere  Afsnit  udviklede  vil 
lade  Landbrugsspørgsmaalets  økonomiske  Side  i  snevreste  For- 
stand træde  i  Baggrunden  og  drage  dets  politiske  og   sociale 

frem  i  Forgrunden.  England  vil  gøre  alt  for  at  bringe  Under- 
skude! i  sin  Selvforsyning  med  Landbrugsprodukter  ned  til 
det  mindst  mulige.  Her  kan  man  vistnok  mindre  gøre  Regning 
paa,  at  der  vil  kunne  udrettes  noget  væsentligt  i  det  egentlige 
England.  Befolkningen  synes  i  for  lang  Tid  at  være  gjort  frem- 
med for  Landbruget  dér.  Men  anderledes  med  Irland. 
Det  er  et  Land  omtrent  dobbelt  saa  stort  som  Dan- 
mark —  ca.  84,000  Kv.  Km.  —  Befolkningen  —  4,3 
Millioner  —  er  paa  Grund  af  de  Lidelser,  Landet  har  gennem- 
gaaet,  betydelig  tyndere  end  her.  Men  endnu  i  1841  talte  den 
dobbelt  saa  mange  Mennesker  —  ca.  8,2  Millioner  —  som  nu, 
og  det  er  en  Befolkning,  der  saa  langt  fra  er  vendt  fra  Land- 
bruget, at  den  tværtimod  kun  ønsker  at  tage  fat.  Det  vil  den 
utvivlsomt  faa  Lov  til  efter  Krigen,  fordi  England  vil  øge  sin 
Selvforsyning  det  mest  mulige,  og  den  irske  Konkurrence,  vi 
nu  føler  mindre  paa  Grund  af  Englands  uhyre  Forbrug,  vil 
vi  da,  selv  om  alt  blev  som  det  var  før  Krigen,  føle  mere.  Men 
alt  bliver  ikke,  som  det  var.  Rigels  uhyre  oversøiske  Besid- 
delser maa  drages  nærmere  til  Moderlandet,  dersom  det  hele 
skal  holde  sammen,  og  hvor  skal  den  midtpunktsamlende  Kraft 
findes  —  om  ikke  i  Handelspolitikken.  Et  Toldforbund  mellem 
England  og  dets  Udlande  er  jo  en  naturlig  Ting  først  og  frem- 
mest fra  Moderlandels  Synspunkt,  saa  naturlig,  at  man  fristes 
til  at  sige,  det  er  det  eneste  naturlige  i  hele  den  vældige  Stats- 
konstruktion. Som  politisk  Tanke  er  den  mere  end  en  Men- 
neskealder gammel,  og  det  bliver  ikke  længer  Moderlandets 
Skyld,  dersom  den  ikke  realiseres.  Selv  om  England  trækker  sig 
ubesejret  ud  af  Kampæn,  vil  dette  Spørgsmaal  blive  det  næste 
»Livsspørgsmaal«,   det  straks  vil  staa  overfor. 

Men  ogsaa  overfor  denne  Kalamitet  vil  dansk  Optimisme  an- 
vise en  Udvej.  Den  vil  være:  helt  eller  delvis  al  erstalle  det 
engelske  Marked  med  del  tyske.  Her  ses  naturligvis  bort  fra 
de  Muligheder,  der  kunde  tænkes  i  Forbindelse  med  en  Begræns- 
ning af  vort  Lands  politiske  Selvstændighed  fra  en  eller  anden 
Side.  Forudsættes  vor  politiske  Uafhængighed  opretholdt  ufor- 
andret,   saa    tror    jeg    ikke,    del    lyske    Marked    efter    Krigen 

vil  blive  lettere  tilgængeligt  for  vort  Landbrug,  end  det  er  nu, 
ja,  jeg  anser  det  for  sandsynligt,  at  der  ogsaa  vil  møde  det 
endnu  større  Hindringer  end  før  Krigen.  Ogsaa  for  Tyskland 
vil  nemlig  Selvforsyningens  Opgave  komme  til  at  foreligge.  Langt 
fra  med  samme  Vægt  som  for  England,  naar  den  skal  maales 
med  Underskudets  Størrelse,  men  med  saa  meget  større  Vægt, 
hvis  den  maales  med  Landets  indeklemte  Beliggenhed  og  Mu- 
ligheden for  at  afskære  det  fra  Havet.  Her  vil  i  første  Linie 
Spørgsmaalet  om  at  bringe  de  udstrakte  østelbiske  Arealer  i 
intensivere  Drift  trænge  sig  paa,  et  Spørgsmaal,  som  længe 
har  været  brændende  i  Tyskland  og  i  væsenlig  Grad  har  paa- 
virket den  tyske  Landbrugsbeskyttelsespolitik.  De  Landsdele, 
det  her  drejer  sig  om,  er  Østprøjsen,  begge  Mecklenburgerne, 
Pommern,  Vestprøjsen,  Posen,  Regeringsdistriktet  Frank- 
furt a  .d.  Oder  og  Schlesien.  De  har  gennem  Aarhundreder  været 
stærkt  mishandlede,  et  Forhold,  der  fik  Udtryk  gennem  en  sand 
Landflugt  fra  dem,  saa  snart  de  gennemfuredes  med  Jernbaner. 
Fra  1885  til  1895  udvandrede  til  oversøiske  Pladser  fra  disse 
Landsdele  gennemsnitlig  75,04  %  af  hele  Fødselsoverskudet, 
og  ingen  Indvandring  erstattede  Udvandringen^).  Samtlige 
Landsdele,  bortset  fra  Distriktet  Frankfurt  a.  d.  Oder,  omfatter 
ialt  ca.  178,000  Kv.-Km.  væsenlig  daarlig,  sandet  Jord  med  en 
uheldig  Ejendomsfordeling.  De  her  overvejende  » Riddergodser «^ 
med  deres  store,  ekstensivt  dyrkede  Arealer  er  Sædet  for  den 
prøjsiske  Junkertype.  Ejerne  kunde  eksistere,  saa  længe  de 
raadede  over  en  billig  Arbejdskraft  i  retlig  eller  faktisk  hørige 
og  stavnsbundne  Bønder.  Men  da  denne  Mulighed  helt  eller 
delvis  faldt  bort,  var  de  ilde  stedte,  og  fra  da  af  er  det,  at 
denne  store  Klasse  som  Kærnen  i  et  indflydelsesrigt  politisk 
Parti  baade  i  den  prøjsiske  Landdag  og  i  den  tyske  Rigsdag 
pukker  paa  de  Tjenester,  Forfædrene  har  gjort  Staten  i  dens 
Krige  og  Administration  og  kræver  dem  gengældt  ved  særlige 
Hensyn.  Bortset  fra  Klassen  som  saadan,  vil  det  af  dette  Areal 
fremgaaede  Agrarspørgsmaal  efter  Krigen  kræve  sin  Løsning  af 


*)  Se  om  Udviklingen  i  disse  Landsdele:  A.  Fraenkel:  Landbrugskrisen. 

S.  82.  f.  f. 

Hensyn  til  Tysklands  Selvforsyning;  og  uden  at  ville  spaa  noget 
med  Hensyn  til  Maaden,  hvorpaa  man  vil  gribe  det  vanskelige 
Spørgsmaal  an,  tør  der  dog  vist  gaas  ud  fra,  at  nogen  Lettelse 
for  det  danske  Landbrugs  Eksport  til  Tyskland  vil  det  ikke 
bringe.  Men  sammen  med  dette  Spørgsmaal  vil  et  ajidet  virke 
tilbage  paa  vort  Landbrug.  Ogsaa  det  har  sin  Historie,  det  er 
antydet  foran  Side  24.  Det  er  et  Toldforbund  mellem  Tysk- 
land og  Østrig-Ungarn.  Vi  erindre  her  særlig  om  den  tidligere 
nævnte  v.  Bruckske  Plan,  der  ved  Midten  af  forrige  Aarhundrecle 
gik  ud  paa  at  forene  Tyskland,  Østrig-Ungarn  og  Norditalien 
—  ialt  ca.  70  Millioner  Mennesker  —  i  et  Toldforbund.  Del 
var  kun  Prøjsens  Frygt  for  gemiem  et  saadant  Forbund  at  styrke 
Modstanderens  politiske  Stilling  i  Tyskland,  der  fik  det  til  at 
strande.  Denne  Frygt  har  den  senere  Udvikling  ganske  fjernet. 
Den  nuværende  Krig  har  saa  at  sige  identificeret  Centralmag- 
ternes politiske  Interesser.  Vaabenbroderskabet  har  nærmet 
Folkene  til  hinanden,  hele  den  økonomiske  Udvikling  saa  godt 
som  den  politiske  bærer  hen  imod  de  evropæiske  Staters  Sam- 
menslutning i  større  Forbund,  der  først  og  fremmest  maa  søge 
fast  Underlag  i  handelspolitiske  Forbund,  og  vi  vover  at  for- 
udsige, at  et  saadant  mellem  Tyskland,  Østrig-Ungarn  og  videre 
saa  langt  mod  Sydøst  som  Krigens  endelige  Resultat  muliggør, 
vil  blive  en  af  Følgerne  af  denne  Krig. 

Men  heller  ikke  dette  Perspektiv  kan  stemme  os  optimistisk 
med  Hensyn  til  Udvidelsen  af  vor  Landbrugseksport  mod  Syd, 
forudsat  stadig,  at  vi  bevarer  vor  Uafhængighed. 

Tilbage  staar  da  den  Mulighed,  der  kunde  ligge  i  gennem 
Traktatafslutninger  at  ofre  vor  Industri  for  at  lette  vor  Land- 
brugseksport sydpaa.  Vi  advarer  mod  den.  Den  vilde  betyde 
et  Valg  mellem  den  rene  Landbrugsstat  i  økonomisk  og  snart 
efter  i  afgjort  prølitisk  Afhængighed  mod  Syd,  hvis  videre  Ud- 
vikling Enhver  kan  forudse.  Vi  er  i  1913  naaet  til  en  Industrieks- 
port af  ca.  75  Mill.  Kr.,  d.  v.  s.  det  Beløb,  for  hvilket  vort  Land- 
brug eksporterede  i  1870.  Vi  har  derigennem  godtgjort  vor  In- 
dustris selvstændige  Levedygtighed,  og  fæste  vi  Blikket  paa 
Udviklingsmulighederne  for  en  Række  Industrier  i  vort  Land, 
kan  ingen,  der  har  Indsigt  i  disse  Forhold,  tvivle  om,  at  disse 

Muligheder  ogsaa  muliggør  os  Forsørgelsen  af  vor  Befolknings- 
tilvækst. Dermted  staar  vi  paa  egne  Ben  og  kunne  selv  be- 
stemme over  vor  Skæbne,  —  saa  vidt  som  smaa  Stater  overhovedet 
kunne  det  — ,  der  i  sit  videre  Forløb  vil  være  afhængig  af  Sam- 
arbejdet med  vore  nordlige  Frænder  og  vor  Genbo  mod  Øst. 
Med  denne  staa  vi  ikke  i  landfast  Forbindelse,  og  den  Frygt 
for  Tilbagevirkning  paa  os  fra  dens  Stats-  og  Administrations- 
former, som  i  visse  Kredse  her  med  saa  megen  Overdrivelse 
gøres  gældende,  vil  tabe  sig,  altsom  disse  Former  efter  Naturens 
Orden  overvindes  ogsaa  dér,  og  der  behøves  ikke  Spaadoms- 
gave  for  at  se,  at  dette  vil  fmde  Sted  i  hurtigere  Tempo  efter 
Krigen  end  før.  Desuden  vil  denne  Magt  efter  Krigen,  som  et 
eneste  Blik  paa  Kortet  siger  én,  have  sin  naturlige  Opgave  som 
Stødpude  mellem  Øst  og  Vest,  et  Læ,  som  vil  faa  større  Betyd- 
ning for  os,  end  de  fleste  maaske  nu  kan  indse. 

Holder  de  her  anførte  Betragtninger  Stik,  vil  man  sande  vor 
Bemærkning,  at  det  danske  Landbrug,  inden  det  naar  at  tilpasse 
sig,  efter  Krigen  vil  gaa  strenge  Ticler  i  Møde.  Og  hertil  er  det  i 
Øjeblikket  daarligt  forberedt,  fordi  dets  optimistiske  Syn  paa  Ud- 
viklingen har  hævet  Ejendomspriserne  til  et  Niveau,  som  i  den 
seneste  Tid  simpelthen  har  ladet  haant  ikke  alene  om  rimelig 
Forsigtighed,  men  om  sund  Menneskeforstand. 

I  Gemiemsnit  for  hele  Landet  og  for  Femaaret  1895 — 99 
solgtes  en  Tønde  Gaardhartkorn  uden  Besætning  og  Inventar 
for  5230  Kr.,  medens  den  i  1909  kostede  6588  Kr.,  under  stadig 
Stigen  i  den  mellemliggende  Tid  ^)  og  saaledes,  at  Stigningen 
forholdsvis  netop  er  større  for  det  mindre  Hartkorn  end  for  det 
større,  hvilket  beror  dels  paa  Bygningernes  forholdsvis  større 
Værdi,  dels  paa  det  større  Marked  for  Smaaejendomme,  der  er 
den  naturlige  Følge  af,  at  man  med  en  ringere  Pengeanbrin- 
gelse kan  sikre  sig  selvstændigt  Arbejde  paa  dem.  Prisen 
i  1909  er  tæt  oppe  ved  Kulminationspunktet  under  den 
forrige  Stigningsperiode,  der  kulminerede  ved  Midten  af 
1880erne.  Den  Gang  naaede  den  6635  Kr.  pr.  Td.  Gaardhartkorn 
uden  Besætning  og  Inventar,  men  man  husker,  hvad  der  fulgte 

etter.  Gennemsnittet  af  1895 — 99  var  som  nævnt  5230  Kr. 
Denne  Stigning  i  Hartkornsprisen  vilde  under  de  nuværende 
Forhold  allerede  indeholde  en  Fare,  dersom  den  simpelthen 
stod  i  Forhold  til  Stigningen  i  Prisen  paa  Landbrugsproduk- 
terne, men  den  gør  mere  end  det,  den  kapitaliserer  Foruentnin- 
gen  om,  at  de  høje  Priser  skal  holde  sig.  Og  hvis  de  ikke  gør 
det,  hvad  saa?  Hvor  skal  Forrentningen  af  Prioriteterne  komme 
fra,  og  hvoraf  skal  de  Skatter  betales,  som  ville  være  uund- 
gaaelige  i  den  nærmeste  Fremtid?  Og  saa  er  her  dog  kun  Tale 
om  Ejendomspriser,  der,  sal  ud  fra  et  optimistisk  —  altfor  op- 
timistisk —  Syn  paa  Udviklingen  dog  ikke  har  tabt  al  fornuftig 
Forbindelse  med  Virkeligheden.  Men  føre  vi  Linien  igennem  op 
til  Nutiden,  viser  den  umiddelbare  Betragtning  allerede,  at  dette 
er  Tilfældet  nu. 

1  Td.  Hartkorn  uden  Besætning  og  Inventar  kostede: 

I  Midten  af  1880erne c.  Kr.  6.635  i) 

1895—99  Gennemsnit c.     „  5.230  ^) 

1909  Gennemsnit c.     „  6.588  i) 

1914  Gennemsnit c.     „  8.800  ") 

1915  er   der   betalt   Kr.    10.100   og        „  10.714  3) 

Husmandsspørgsmaalet  maa  naturligvis  først  betragtes  paa 
Baggrund  af  Landbrugets  Stilling  i  det  hele.  Spørgsmaalet  bli- 
ver ikke  her,  om  man  ser  noget  for  lyst  eller  noget  for  mørkt 
paa  Udviklingen,  men  om  den  Retning,  man  peger  i,  overho- 
vedet er  den  rigtige.  Med  andre  Ord,  om  det  vil  være  fornuf- 
tigt at  vente  en  opadgaaende  eller  nedadgaaende  Konjunktur 
for  vort  Landbrug.  Vi  frygte  det  sidste,  og  faa  vi  Ret,  bliver  det 
et  Spørgsmaal,  om  man  har  gjort  Husmandsbevægelsen  en  Tje- 
neste ved  at  gøre  det  muligt  for  Statshusmandsbrugene  at  pri- 
oritere op  til  ni  Tiendedele  af  Ejendommens  Værdi.  Af  de 
Grunde,   som   fremgaar   af  nærværende  Afsnit,  anse  vi  denne 

Bevægelse  for  at  være  af  saa  stor  Betydning  for  Landets  Øko- 
nomi, for  dets  sociale  og  politiske  Liv,  at  vi  kunde  være  med  til 
meget  store  Ofre  for  den.  Men  det  maa  være  Ofre,  som  giver 
den  Bund  under  Fødderne,  altsaa  ikke  betyder  Muligheder 
under  Forudsætning  af  stadig  stigende  Konjunktur  men  Sik- 
kerhed under  Henblik  paa  længere  Perioder  med  vekslende 
Konjunktur,  i  en  nærmere  Fremtid  med  nedadgaaende. 

Og  dermed  melder  sig  igen  et  Spørgsmaal,  som  efter  vor 
Mening  stiller  sig  forskelligt  for  Husmandsbrug  og  Gaard- 
mandsbrug,  det  er  Andelsbevægelsens  Betydning  for  Land- 
bruget. 

Som  Landbruget  drives  her,  er  det  baseret  paa  Eksport. 
Betingelsen  for  Eksport  af  Masseartikler  er:  at  de  kan  produ- 
ceres i  store,  ensartede  Kvantiteter.  Netop  dette  er  naaet  igen- 
nem Andelsforetagenderne,  der  fra  de  enkelte  mindre  Brug 
indsamler,  sammenarbejder  og  udstyrer  Varen,  saa  den  i  Eks- 
portmarkedet fremtræder  i  ensartede,  store  Kvantiteter. 

Er  dette  rigtigt,  saa  maa  Forholdet  udtrykke  sig  statistisk 
derigennem,  at  først  og  fremmest  de  meget  store  Ejendomme 
i  forholdsvis  mindre  Grad  deltage  i  de  Andelsforetagender,  som 
kommer  i  Betragtning  som  Redskaber  til  at  koncentrere  Pro- 
duktionen til  Udbud  i  Eksportmarkedet,  thi  de  er  enten  store 
nok  hver  for  sig  eller  nogle  faa  Stykker  sammen  til  selv  at 
fremføre  deres  Produktion  i  den  for  Eksportmarkedet  nødven- 
dige Form.  Dette  er  ogsaa  saa  vidt  Tilfældet,  som  disse  stør- 
ste Ejendommes  Deltagelse  i  saadanne  Andelsforetagender  ind- 
tage en  klart  udtalt  Særstilling  i  den  herom  offentliggjorte  Sta- 
tistik. I  1909  deltog  af  Ejendomme  paa  over  432  Tdr.  Land 
—  Landet  over  —  kun  49  %  i  Andelsmejeri,  medens  Gennem- 
snittet for  alle  Ejendomme  for  hele  Landet  var:  87,1  %.  Af 
Køerne  paa  de  nævnte  store  Ejendomme  deltog  38,8  %,  me- 
dens Gennemsnittet  for  alle  Ejendomme  i  hele  Landet  var  84,3 
%  ^).  Omvendt  var,  som  man  kunde  vente  det,  de  nævnte 
store  Gaardes  Deltagelse  i  Fællesmejerier  større  end  Gennem- 
.snittet  for  hele  Landet,  nemlig  25,6  %  for  do  store  Ejendomme 
og  28,4  %  for  deres  Køer  mod  henholdsvis  kun  6,9  og  8,8  % 

i  Gennemsnit  for  hele  Landet^).  Men  ogsaa  for  Husmands- 
lodderne maatte  der  kunne  ses  en  Forskel,  dels  fordi  alle  tek- 
niske Manipulationer,  der  knytter  sig  til  denne  Del  af  Andels- 
foretagenderne —  Indsamling  eller  Modtagelse  af  Mælken,  Af- 
regning o.  m.  a.  —  bliver  besværligere  ved  de  mange  smaa 
uensartede  Brug,  der  tilsammen  danner  Husmandsbruget,  dels 
p.  G.  a.  særlige  Forhold,  som  vi  straks  skulle  omtale.  En  saa- 
dan  Forskel  finder  ogsaa  Udtryk  i  Statistikken,  om  end  hidtil 
videre  kun  i  lidet  udpræget  Grad.  Her  er  en  Sammenstilling 
imellem  Husmandsbrugene  og  Gennemsnittet  af  samtlige  Ejen- 
domme ikke  vejledende,  fordi  Forskellen  ikke  er  større,  end  at 
den  forsvinder  under  Paavirkning  af  andre  Ejendomsstorrelser; 
men  sammenstiller  man  Husmandsbrugene  med  de  nærmest 
liggende  Ejendomsstorrelser  opefter,  kommer  Forskellen  frem, 
om  end,  som  sagt,  kun  lidet  udpræget.  Husmandsbrug  fra  1 
til  9  Tdr.  Land  deltog  i  1009  i  Andelsmejerier  med  84,9  %,  deres 
Køer  med  86,3  %.  Ejendomme  paa  fra  9  til  27  Tdr.  Land 
med  henholdsvis  88,1  og  88,9  %.  Ejendonmie  med  fra  27  til 
54  Tdr.  Land  med  henholdsvis  90,3  og  90,8  %,  Ejendonmie 
med  fra  54  til  108  Tdr.  Land  med  henholdsvis  88,9  og  88,0  %, 
og  derefter  viser  den  Ejendomsklasse  med  fra  108  til  432  Tdr. 
Land,  der  danner  Overgangen  til  de  egentlige  store  Gaarde,  som 
foran  er  nævnt,  en  Nedgang  i  Deltagelsen  i  Andelsmejerier,  der 
tydeligt  præger  den  som  Overgangsform  opefter,  idet  den  del- 
tager med  82,8  Jo  af  Ejendommene  og  kun  73,9  %  af  Køerne 
i  Andelsmejerier"). 

Gaa  vi  til  Andelsslagterierne,  er  Forskellen  saa  udpræget,  at 
den  bliver  synlig  ogsaa  ved  Sammenstilling  af  Svinebesætnin- 
gerne for  Husmandsbrug  paa  fra  1  til  9  Tdr.  Land  med  Gen- 
nemsnittet af  alle  andre  Besætninger.  De  første  deltog  med 
39,3  %  i  Andelsslagterier  mod  el  Gennemsnit  for  alle  Ejen- 
domme i  hele  Landet  af  49,6  %  ^). 

Forholdet  mellem  samtlige  Ejendomsgruppers  Deltagelse 
(1909)  i  Andelsslagterier  var  følgende: 

Hele  Landet: 

Ejendomme  paa  indtil  1  Td.  Land  6,6  p.  Ct. 

fra       1—9       „  „  39,3  „ 

9-27     „  „  52,6  „ 

„       27-54     „  „  62,2  „ 

„       54-108  „  „  64,9  „ 

„     108—432  „  „  56,7  „ 

„              paa  over  432  „  „  38,3  „ 


Gennemsnit:  49,6  p.  Ct.  ^) 

Her  se  vi  del  samme:  Andelsbevægelsen  er  i  ret  egentlig 
Forstand  Gaardbrugets  Bevægelse.  Naar  Husmandsbruget  i 
nogen  Grad  kommer  med,  beror  det  dels  paa,  at  Bevægelsen 
her  i  Landet  er  meget  elastisk,  hvortil  Grunden  først  maa  søges 
i  dens  demokratiske  Præg  —  Stemmeret  f.  Eks.  i  de  fleste  An- 
delsmejerier efter  Andelshavere  og  ikke  efter  Antal  Køer  — , 
der  atter  bliver  muligt  p.  G.  a.  Landets  ringe  Udstrækning,  alt- 
saa  med  forholdsvis  kort  Afstand  mellem  de  enkelte  Brug,  og 
desuden  i,  at  Udstykningen  først  lige  er  begyndt.  Jo  mere  den  bre- 
der sig,  jo  større  Konkurrencen  bliver  indenfor  selve  Hus- 
mandsbruget eller  jo  mere  en  tilbagegaaende  Konjunktur  ind- 
virker paa  Landbruget  i  det  Hele  —  desto  mere  vil  Husmands- 
bruget tvinges  til  at  søge  ned  paa  den  tekniske  Basis,  der  giver 
det  dets  virkelige  økonomiske  Overstilling  i  Forhold  til  andre 
Ejendomsstørrelser:S/>ecia/i7e/en;  Si>ecialiseringen  ikke  alene  i 
Henseende  til  Produktion  men  ogsaa  i  Henseende  til  Arbejds- 
midler.  Det  særlige  Anlæg,  den  særlige  Indsigt,  Arbejdsener- 
gien, Anvendelsen  af  Familiem(edlemmerne,  den  elektriske  Kon- 
takt som  I'onnidler  af  Kraft  til  husinduslriel  Bibeskæftigelse, 
Forfærdigelse  og  Reparation  af  Arbejdsredskaber  og  hundrede 
andre  Ting  af  psykisk,  intellektuel  og  materiel  Natur  er  det, 
<l€T  gør,  at  Husmandslodden  kan  fremskaffe  en  vis  Produktion 
ved  ringere  Omkostninger  og  i  bedre  Kvaliteter  og  afsætte  den 
til  højere  Priser  end  Landbrugets  andre  Driftsformer,  en  Over- 

stilling,  der  endelig  en  Gang  beror  paa  et  Naturforhold,  som 
Maskinen  hverken  kan  overvinde  eller  optage  i  sig,  fordi  den 
dog  ikke  kan  blive  Menneske.  Og  hvad  andet  er  det  da  til  sy- 
vende og  sidst  end  et  nyt  og  lykkeligt  Udtryk  for  en  Erfaring, 
dier  er  saa  gammel  som  Maskinen  selv:  hvor  det  gælder  en 
uniform  Masseproduktion  er  —  teknisk  set  —  Maskinen  Herre, 
hvor  det  gælder  en  individuel  Tilpasning  —  Mennesket.  Et 
lykkeligt  Udtryk,  sige  vi,  fordi  dets  Anvendelse  her  i  Landbru- 
get værner  en  stor  Mængde  Individers  økonomiske,  sociale  og 
politiske  Uafhængighed  —  ikke  kunstigt  men  i  fuld  Overens- 
stemmelse med  Udviklingen. 

Med  det  foranstaaende  skal  ingenlunde  være  sagt,  at  An- 
delsbevægelsen ingen  Betydning  vil  faa  for  Husmandsbruget, 
det  vilde  være  ganske  modsat  vor  Opfattelse;  men  det  vil  for 
en  Del  blive  en  Andelsbevægelse  med  særlig  Tilpasning  til  denne 
Driftsform.  Ved  stigende  Antal  Husmandsbrug  eller  ved  lil- 
bagegaaende  Konjunktur  vil  denne  Driftsform  blive  henvist  til 
sin  naturlige  økonomiske  Basis,  der  er  Specialiteten.  Og  jo 
mere  Bevægelsen  dermed  slaar  ind  paa  den  Bane,  Naturen  har 
anvist  den,  desto  klarere  vil  dens  Forhold  til  Befolkningstæt- 
heden træde  frem.  Det  vil  blive  tydeligere  end  nu,  at  Hus- 
maindsbrugets  Rentabilitet  beror  paa,  at  Udstykningen  ikke 
drives  udover  den  Grænse,  hvor  Forholdet  mellem  Smaadriften 
og  Befolkningstætheden  er  hensigtsmæssigt  afpasset.  Hvor 
denne  Grænse  ligger,  er  det  umuligt  at  bestemme  teoretisk. 
Kunde  man  det,  var  Sagen  let  nok.  Men  ulykkeligvis  aaben- 
bares  dens  Tilværelse  først,  i  det  praktiske  Liv  gennem  Bru- 
genes Fallit,  d.  V.  s.,  naar  det  er  for  sent.  For  vort  Vedkom- 
mende tror  vi  ikke,  at  denne  Grænse  for  Tiden  er  naaet  her  i 
Danmark.  Men  der  er  Anledning  til  at  advare  ved  at  minde  om 
dens  Eksistens,  fordi  Massen  af  Udstykningsenthusiaster  tror 
og  lærer,  at  Udstykning  kan  finde  Sted  i  det  ubegrænsede.  Der 
er  endvidere  Anledning  til  at  minde  om  den,  fordi  man  derved 
kommer  til  at  gøre  Rede  for  den  Vekselvirkning,  der  er  mellem 
de  store  Erhvervsgrupper:  Landbruget  paa  den  ene  Side  og  By- 
erhvervene paa  den  anden.  De  betinger  hinanden  under  deres 
Vækst,  og  vi  gaa  efter  vor  Mening  netop  en  Tid  i  Møde,  hvor 

et  kraftigt  Byerhvervsliv  vil  kunne  bidrage  mægtigt  til  at  lette 
Landbruget  over  de  vanskelige  Tider,  der  forestaar  det.  Kunde 
det  lykkes  at  faa  Landbruget  til  at  forstaa  dette,  saa  vilde  det 
i  væsentlig  Grad  lette  Gnidningsmodstanden  mellem  Land  og 
By.  Landbruget  trænger  til  denne  Forstaaelse,  saa  vist  som 
Byerne  trænger  til  at  forstaa,  hvilken  mægtig  Garanti  for  Ud- 
viklingen der  ligger  i  et  økonomisk  velstillet  Landbrug  med  en 
heldig  Ejendomsfordeling,  hvortil  hører  et  selvstændigt  Smaa- 
brug,  saa  talrigt  som  Befolkningstætheden  og  Købeevnen  til- 
lader det. 


I>et  paavistes  foran,  at  Byerhvervene  efter  deres  Natur  be- 
tød økonomisk  og  teknisk  Koncentration  og  dermed  Koncen- 
tration af  Magt.  Deres  Spidser  er  Bærerne  af  det  moderne  Ari- 
stokrati, og  forlængst  har  Sproget  jo  ogsaa  givet  denne  Op- 
fattelse Udtryk,  idet  der  tales  om  et  Pengearistokrati  Side  om 
Side  med  Landaristokratiet.  Men  Byerhvervenes  Grundflade 
hviler  paa  et  andet  Element,  som  ikke  er  aristokratisk.  I  Han- 
delen og  lignende  Erhverv  paa  et  Mellemstandselement  i  forskel- 
lige Afskygninger,  i  Industrien  paa  Byarbejderne.  Deres  Stil- 
ling er  en  særlig,  og  en  mere  indgaaende  Drøftelse  af  den  fal- 
der ikke  indenfor  Rammen  af  dette  Arbejde.  At  den  er  bleven 
socialistisk  er  forstaaeligt,  naar  man  mindes  Udviklingen  af 
Forholdene  i  Halvfjersernes  første  Halvdel,  der  var  truende  for 
Klassen  i  dens  Helhed.  Nogen  Forstaaelse  af  Arbejderorgani- 
sationens Berettigelse,  ja  Nødvendighed  under  Nutidens  For- 
hold var  der  ikke  fra  Arbejdsgivernes  Side.  Nu  er  det  ander- 
ledes. For  et  Par  Aar  siden  er  denne  Nødvendighed  offentlig 
vedgaaet  af  selve  Arbejdsgiverforeningens  Formand.  Med  Dan- 
nelsen af  l'agforeningerne  har  Socialismen  gjort  Samfundet  den 
eneste  Tjeneste,  den  kan  gøre  det,  men  ogsaa  en  meget  væsentlig 
Tjeneste.  Jo  mere  Socialdemokratiets  Politik  vender  sig  fra  Un- 
derstøttel.sesvæsnel  og  den  l)lotte  og  bare  Negation  af  alt,  hvad 
(ler  ligger  udenfor  Socialismen,  og  jo  mere  den  tager  Sigte  paa 
del  Positive  i  Erhvervspolitikken:  Sporgsmaalet  om  ProdlikHo- 
nen,  desto  mere  vil  den  kunne  arbejde  i  Overensstemmelse  med 

de  andre  Klasser,  thi  ogsaa  deres  Liv  faar  Vækst  netop  af  den 
selv  samnie  Produktion.  Desto  mere  vil  Arbejderne  ganske  vist 
ogsaa  fjerne  sig  fra  den  egentlige  socialistiske  Teori  og  blive  til  et 
Arbejderparti  indenfor  Rammen  af  et  borgerligt  Samfund,  der 
hviler  paa  Privatejendomsretten  ogsaa  til  Produktionsmidlerne. 
Men  ogsaa  i  denne  Form  vil  der  være  økonomisk,  socialt  og  po- 
litisk Arbejde  nok  for  et  Arbejderparti,  og  det  frugtbarere  end 
Kampen  for  den  socialistiske  Stat. 

Imidlertid,  hele  dette  Spørgsmaal  skulde  vi  ikke  komme 
ind  paa  her.  Det  maa  have  sin  særlige  Behandling  og 
er  kun  lige  nævnt  for  at  undgaa  Beskyldningen  for  ved 
Omtalen  af  Industrien  som  Bærer  af  det  aristokratiske  Ele- 
ment i  Politikken  at  have  overset  deiuie  betydningsfulde 
Del  af  Befolkningen.  Naar  vi  vender  tilbage  til  Spørgs- 
maalet  om  Landbrug  og  Industri  i  deres  forskellige  Betydninger 
for  Socialpolitikken  er  det  kun  for  med  et  Par  Ord  at  imøde- 
gaa  en  Indvending,  som  maaske  kunde  rettes  ud  fra  socialpoli- 
tisk Synspunkt,  og  som,  hvis  den  var  holdbar  ud  fra  dette, 
kunde  nærme  én  og  anden  til  Tanken  om  helt  at  afskaffe  Drifts- 
lederne i  den  koncentrerede  Bedrift,  altsaa  det,  vi  har  kaldt  det 
aristokratiske  Element.  Vi  tror  hverken,  at  dette  lod  sig  gøre, 
eller  at  det  vilde  være  gavnligt,  om  det  lod  sig  gøre.  Thi  al 
Udvikling  viser,  at  kun  det  ganske  primitive  Trin  i  Udviklingen 
har  Brug  for  det  ensartede.  Jo  højere  man  kommer  op  ad 
Udviklingsstigen,  jo  mere  man  naar  frem  til  selve  det  sammen- 
satte Vekselspil  mellem  Evner  og  Kræfter,  der  kaldes  Kultur, 
desto  mere  er  et  Samfund  uensartet  og  mangfoldigt  i  alle  Ret- 
ninger; i  sine  Ydelser  som  i  de  Kræfter,  det  har  Brug  for.  Livet 
er  aldrig  et  Enten  —  Eller.  Var  det  det,  saa  var  det  let  at  leve 
i  Forhold  til,  hvad  det  er.  Den  uhyre  Vanskelighed,  Livet  rum- 
mer, beror  netop  paa,  at  det  altid  kræver  et  Baade.  —  Og  af  os, 
at  alt  er  forholdsmæssigt,  og  at  det  er  saa  vanskeligt  at  be- 
stemme det  rette  Forhold  for  Udviklingen  af  de  mange  og  mod- 
satte Kræfter,  paa  hvis  Samvirken  den  harmoniske  Udfoldelse 
af  Helheden  beror.  Kun  saa  meget  er  sikkert:  Modsætningerne 
kan  ikke  undværes,  netop  i  dem  ligger  Incitationsmomentet,  det, 
der  ansporer  Livsfunktionerne.     Derfor  er  det  en  Utopi  at  tro, 

at  et  Samfund  kan  udvikle  sig  paa  demokratisk  Grundlag  alene. 
Til  Vækst  hører  lige  saa  fuldt  det  aiistokratiske:  Individualis- 
mens Element.  Men  vaagent  maa  Demokratiet  være  og  ikke 
altfor  godtroende.  Aristokratiet,  Individualismen  —  om  i  høj 
Hat  eller  med  Hjelm  og  Fjerbusk,  har  efter  sin  Natur  altid 
Tendens  til  Koncentration  af  Magten,  den  økonomiske  som  den 
politiske.  Den  skal  have  Lov  til  at  følge  demie  Tendens  og  til 
at  lage  sin  personlige  Fortjeneste  derved,  men  ikke  længer  end 
den  derigennem  ogsaa  udfylder  en  Funktion  for  Samfundet  som 
Helhed,  fremfor  alt  ikke  saa  langt,  at  den  danner  Stater  i  Sta- 
ten, d.  V.  s.  et  Anarki  foroven,  der  trykker  haardere  og  fordær- 
ver dybere  end  noget  enevældigt  Kongedømme.  Alverdens 
statsretlige  Formler  vil  ikke  kunne  beskytte  herimod,  lige  saa 
lidt  en  socialistisk  Statsordning,  der  kun  betyder  en  Forskyd- 
ning af  Magtgrundlaget  fra  kapitalistiske  Feudale  til  socialisti- 
ske Feudiale,  hvis  Magt  vil  bero  paa  deres  Kliker  —  »Følget« 
— .  Kun  en  demokratisk  udformet  Landbrugssland  kan  be- 
.skytte  imod  den,  ikke  fordi  Landbrugerne  er  bedre  Mennesker 
end  andre,  men  fordi  selve  det  økonomiske  Grundlag,  der  bæ- 
rer dem,  er  demokratisk,  idet  det  i  et  moderne  Kulturland  netop 
kun  kan  bære  økonomisk  som  Gaardbrug  eller  Husmandsbrug.  Og 
da  Byerhvervenes  store  Mellemstand  jo  hverken  har  mere  eller 
mindre  Interesse  i  en  for  Samfundet  farlig  Magtkoncentration 
end  Landbruget,  saa  findes  der  for  saa  vidt  intet  naturligt  Mod- 
sætningsforhold mellem  dem.  Det  har  ikke  været  den  mindste 
Skavank  ved  Byernes  Konservatisme,  at  den  ikke  har  været 
demokratisk.  Atter  her  støder  vi  paa  Følelsesmomentet,  Stem- 
ningsmomentet,  som  har  faaet  Mellemstandslag  i  Byerne  til  at 
slutte  sig  til  en  Politik,  der  ikke  var  præget  demokratisk  sam- 
tidig med,  at  Livet  netop  udviklede  sig  saaledes,  at  Faren  for 
en  for  stærk  Magtkoncentration,  hvis  Virkninger  heller  ikke  gik 
deres  Dør  forbi,  viste  sig.  Ganske  vist  er  vi  endnu  ikke  naaet 
saa  vidt  frem  i  denne  Udvikling  som  flere  andre  Steder,  men  vi 
er  med  i  Bevægelsen  og  maatte  kunne  forudse  dens  Forløb  ved 
at  iagttage  Udviklingen  i  andre  Lande,  om  vi  overhovedet 
kunde  se  ud  over  vor  egen  Horisont  eller  korrigere  vore  Ideer 
med  Erfaringer  hentet  andetsteds  fra. 

Og  lyder  maaske  dette,  om    Nødvendigheden  af  el  aristo- 

kralisk  Element  ogsaa  for  Nutidens  Udvikling  og  om  Begræns- 
ningen af  dets  Magtstilling  gennem  Landdemokratiets  natur- 
lige Vækst  og  Bydemokratiets  Organisation  som  Ord  blot,  saa 
lad  os  belyse  ogsaa  det  ud  fra  Kendsgerninger,  som  Enhver 
kan  kontrollere,  og  som  Ingen  vil  kunne  bestride.  Hvor  er  da 
Stødet  kommet  fra  til  Landbrugets  Udvikling  fra  Korndrift  til 
Mælkeridrift,  fra  oven  eller  fra  neden?  Herom  siger  en  Land- 
brugsdemokrat  som  Anders  Nielsen,  Sveistrup  Østergaard  føl- 
gende: 

»I  1882  (det  Aar,  da  det  første  Andelsmejeri  byggedes) 
b^yndte  Aaret  med  et  Notering  paa  142  Kr.  for  »Eksport- 
s-mør«  —  ensbetydende  med  Herregaardssmør  ^)  —  men 
samtidig  kostede  »ordinært  Smør«  —  ensbetydende  med 
Bøndersmør  ^)  —  88  Kr.  Dette  kostede  altsaa  54  Øre  min- 
dre pr.  Pund  ^) « 

Forskellen  i  Prisen  udtrykker  jo  klart  hvorledes  det  tek- 
niske Fremskridt  i  Smørproduktionen  er  udgaaet  fra  Herre- 
gaardene  og  derfra  lidt  efter  lidt  er  trængt  ned  til  det  mindre 
Landbrug. 

En  anden  meget  interessant  Bekræftelse  baade  paa  Rigtig- 
heden af  vor  Betragtning  af  Erhvervsaristokratiet  som  Bærer 
af  det  tekniske  Fremskridt  og  til  Belysning  af  de  Fejlslutnin- 
ger, en  doktrinær  Demokratisme  kan  lede  til,  finder  vi  i  en 
Forhandling  i  Folketinget  i  1855.  Det  drejer  sig  om  Oprettel- 
sen af  Landbohøjskolen,  og  Bondevennen  Oberst  Tscherning 
har  Ordet.  Han  er  af  den  Mening,  at  en  saadan  videnskabelig 
Anstalt  kun  vil  komme  de  store  Landbrugere  og  ikke  de  smaa 
tilgode.  Han  siger,  henvendt  til  Kaptajn,  Brygger  /.  C.  Jacob- 
sen, Anlæggeren  af  GI.  Carlsberg:  ^) 

»Det  er  min  fulde  Overbevisning,  at  Landbrugenie  i  de- 


*)  Udhævet  af  Forfatteren. 

']   Anders  Nielsen  Sveistrup  Østergaard.    Landbrugets  Ordbog.    Ar.  An- 
delsmejeri S.  121. 

3)   Folketinget:  Ordn.  Sml.   1855.    Sp.  2502. 

res  Helhed  i  den  store  Almindelighed  ikke  hænger  det  aller- 
mindste sammen  med  Landbrugets  Fremme  i  det  Store.«  — 

{Jacobsen:    Saa.) 

Tscherning:  Aldeles  ikke;  Landbruget  udvikler  sig  som 
alle  andre  Næringsveje  lidt  efter  lidt,  naar  gunstige  Omstæn- 
digheder frembyder  gunstige  Forhold  til  Udvikling,  og,  naar 
det  ikke  sker,  vil  Skoleundervisningen  ikke  fremme  det  det 
allermindste. « 

Jacobsen  imødegaar  Taleren  og  hævder:  ^) 

»Der  er  ingen,  der  kan  modsige,  at  der  altid  maa  være 

Enkelte,  der  gaar  i  Spidsen Naar  Vejen  er  banet, 

saa  er  det  til  den  allerstørste  Nytte  ogsaa  for  dem,  der  staar 
udenfor;  saa  kunne  de  se,  hvad  de  andre  har  gjort  og  kunne 
følge  deres  Eksempel.     Det  er  det,  som  her  vil  ske.« 

Hvem  af  de  to  har  Livet  nu  givet  Ret?  Hvad  har  Fjord, 
Segelcke  og  hele  Rækken  af  de  Lærere,  der  har  lært  paa  Land- 
bohøjskolen ikke  været  netop  for  det  lille  Landbrug,  og  i  hvil- 
ken Grad  har  ikke  i  sin  Tid  det  store  Landbrug  banet  Vejen 
for  det  lille.  Det  er  Demokraten  fra  1789  eller  den  Rousseauske 
Demokrat,  der  taler  ud  af  Tscherning  ved  denne  Lejlighed, 
Demokraten  udfældet  i  det  politiske  Laboratorium  og  ikke 
vokset  frem  i  Livets  grønne  Enge. 

Men  da  vi  taler  om  /.  C.  Jacobsen,  hvad  havde  Danmark 
været  uden  Mænd  som  han,  Tielgen,  H.  N.  Andersen  og  andre 
der  hørte  og  hører  til  Erhvervslivets  Aristokrati,  det,  der  ikke  kan 
undværes,  men  som  maa  paa  én  Gang  kontrolleres,  begrænses 
og  fornyes  gennem  dets  Demokrati! 


*)  Folketingets  Forhdi.  a.  S.  Sp.  2512  f.  f. 

9.  GEORGISMEN. 


Samtidig  med,  at  der  foran  er  givet  en  Begrundelse  af  den 
Vægt,  der  bør  lægges  paa  at  fastholde  en  stærk  og  vel  funderet 
Landbrugsstand  og  at  søge  den  oget  gennem  en  voksende,  øko- 
nomisk selvstændig  Husmandsklasse,  er  der  advaret  mod  at  tro, 
at  dette  kunde  ske  vilkaarligt  i  ubegrænset  Udstrækning.  Denne 
Advarsel  er  forsøgt  underbygget  fra  neden,  fra  Livet.  Men  fra 
Teorien  lyder  der  Røster,  som  lader  haant  om  denne  Begræns- 
ning, som  ikke  ville  vide  af  den  at  sige,  fordi  Jorden  engang, 
da  der  ikke  var  saa  mange  Mennesker  paa  den  som  nu,  har 
været  til  fælles  Brug  for  alle,  der  vilde  ernære  sig  umiddelbart 
af  den.  De  ville  føre  den  tilbage  til  denne  Tilstand,  ud  af  Pri- 
vatbesiddelsen, der  ganske  vist  skal  være  knyttet  til  den  rent 
formelt,  men  dog  saaledes  beskaaren,  at  man  tør  gaa  ud  fra, 
at  Enhver,  der  ønsker  det,  skal  kunne  komme  i  Besiddelse  af 
det  attraa værdige  Produktionsmiddel.  Det  er  navnlig  paa  dette 
sidste  Moment,  at  Tiltrækningskraften  ved  Georgismen  beroer. 
Men  da  den  udgaar  fra  en  Teori  af  et  vist  videnskabeligt  Til- 
snit, og  for  øvrigt  hverken  værre  eller  bedre  end  saa  megen 
anden  økonomisk  Teori,  vil  vi  forsøge  paa  at  udrede,  hvorfor 
vi  mener,  at  denne  Teori  er  forkert.  Det  er  slet  ikke  let,  thi  det 
gaar  med  Georgismen  som  med  saa  megen  Teori  af  den 
saakaldte  klassiske  Skole,  der,  naar  man  tænker  sig  igennem 
dens  underligt  indviklede  og  kunstigt  opstillede  Sætninger  og 
Følgeslutninger,  overhovedet  intet  siger.  Og  hvor  der  intet  er, 
er  der  jo  heller  ikke  noget  galt,  og  følgelig  kommer  man  tilkort 

med  alle  Beviser.  Undertiden  kan  der  ogsaa  være  noget,  men 
noget  ganske  banalt,  som  intet  Menneske  bestrider,  og  som  ikke 
har  Skygge  af  Værdi  for  Livet,  hvor  det  er  kendt  af  Enhver  og 
med  i  enhvers  Beregninger,  fra  han  kunde  skønne.  Til  andre 
Tider  kræver  de  opstillede  Teorier  saa  mange  Betingelser  for 
at  være  rigtige,  at  de  end  ikke  i  Livets  Mangfoldighed  nogen- 
sinde finder  hverandre,  og  saa  fremdeles.  Men  alt  dette  hindrer 
ikke,  at  Millioner  løbe  efter  dem  og  tro  i  dem  al  se  Frelsen  ud  fra 
Armod  og  Usikkerhed.  For  dog  ikke  at  blive  staaende  ved 
vor  Mening  alene  om  denne  Skole,  skulle  vi  anføre  en  Uni- 
versitetsprofessors, som  efter  sit  hele  Anla^  staar  dens  Me- 
tode nærmere  end  vi.  Han  siger,  at  den  gaar  ud  fra  visse  For- 
udsætninger, som  den  anser  for  givne  og  sikrede,  og  fra  hvilke 
man  afleder  —  deducerer  —  sine  Sætninger. 

»Man  gaar  ud  fra  en  eller  anden  Tilstand  som  givet  og 
undersøger  da,  uden  at  behøve  at  raadspørge  Erfaringen, 
hvilke  Virkninger  en  given  Aarsag  vil  faa,  f.  Eks.  hvorledes 
en  Opfindelse  vil  paavirke  Varepriser  og  Arbejdsløn.  Denne 
abstrakte  Metode,  der  navnlig  anvendes  af  Ricardo  og  hans 
Efterfølgere,  fører  naturligt  til  rent  matematiske  Under- 
søgelser,  selv  om  Nationaløkonomerne  maaske  ikke  selv  ere 
sig  det  l>evidst.  Nationaløkonomien  bliver  en  Lære  om 
Størrelser;  de  fundne  Love  faa  en  matematisk  Karakter  og 
kan  udtrykkes  og  begrundes  ved  Matematikens  Tegn- 
sprog.«^) 

En  Lære  af  denne  Familie  er  Georgismen,  for  hvilken  vi 
derefter  vil  forsøge  al  gøre  nærmere  Rede.  Vore  Indvendinger 
mod  den  samle  vi  om  to  Pimkter,  nemlig  selve  det  Funda- 
ment, som  bærer  hele  Læren:  den  Ricardoske  Jordrenteloo  i 
den  Anvendelse,  Henry  George  giver  den,  og  Henry  Georges 
Lære  om  Arbejdslønnen.  Del  første  lurde  i  og  for  sig  være 
nok,  men  Henry  Georges'  Slilling  til  Sporgsmaalet  om  Arhejds- 

*)  H.  Weslcrguurd:  Niilionuløkononiieii  i  Hovedilræk.  2.  l'dg.  Købeii- 
liavii   1912.     Side   4. 

lønnen  er  dog  saa  viglig,  at  vi  mene  at  burde  tage  den  med. 
Hertil  maa  vi  af  Pladshensyn  indskrænke  os,  men  vil  ikke  der- 
med have  sagt,  at  der  ikke  skulde  være  mange  andre  Punkter 
i  Henry  Georges'  Fremstilling,  som  ville  vise  sig  uholdbare  ved 
en  Prøvelse.  Vi  benytte  Henry  Georges'  Hovedværk:  y> Frem- 
skridt og  Fattigdom« ,  som  findes  i  dansk  Oversættelse  og  ne- 
denfor er  angiven. 

Den  efter  Ricardo  opkaldte  Jordrentelære  er  ikke  opdaget 
af  ham,  men  den  bærer  hans  Navn,  fordi  han  har  formuleret 
den  særlig  skarpt  eller,  som  Lexis  siger  »elegant«,  og  draget 
den  frem  i  Forgrunden  efter  en  fyrretyveaarig  mere  tilbage- 
trukken  Tilværelse. 

Ricardo's  Jordrentelov  i  Henry  Georges'  Affattelse  lyder 
saaledes : 

»Jordens  Pris  bestemmes  ved  det  Overskud,  den  kan 
give  udover,  hvad  man  ved  samme  Anvendelse  af  Midler 
kan  faa  ud  af  den  mindst  indbringende  Jord,  som  bruges. '<^) 

Denne  Lov  skal  naturligvis  gælde  al  Jord,  om  den  anven- 
des til  Landbrug  eller  ikke  og  tillige  saadanne  Ting  som  Bjerg- 
værker, Fiskeriejendomme  o.  s.  v,  Paa  det  anførte  Sted  siger 
Henry  George  om  Loven,  at  den  er  »o/  ganske  selvindlysende 
Natur. « 

Dette  er  nu  vistnok  for  meget  sagt,  men  Loven  bliver  maa- 
ske  mere  forstaaelig,  naar  man,  med  Ricardo,  stiller  den  paa 
følgende  Betragtning:  Bemægtiger  et  Antal  Mennesker  sig  hid- 
indtil ubesat  Terræn,  vil  de  først  tage  saa  meget  af  den  bed- 
ste Jord  —  lad  os  kalde  den  Klasse  A  —  i  Kultur,  som  viser 
sig  nødvendig  til  derpaa  at  producere  saa  meget  Korn,  som 
kræves  til  Befolkningens  Underhold.  Befolkningen  vil  —  efter 
R.  og  H.  G.  —  begynde  med  at  lægge  Beslag  paa  den  frugt 
bareste  Jord,  —  Klasse  A  —  fordi  den  giver  det  største  Ud- 
bytte af  det  mindste  Arbejde.     Denne  Jord,  saavel  som  al  an- 


^)     Henry    George:    »Fremskridt   og    Fattigdom«,    oversat    af    Jacob    E. 
Lange,  G.  B.   N.  F.   København   og   Kristiania.    1905.    S.   206. 

den  i  dfet  Terræn,  som  besættes,  har  hidtil  ingen  Værdi  haft, 
simpelthen  fordi  den  laa  hen.  Ingen  havde  Brug  for  den,  og 
selv  om  den  nu  dyrkes,  vil  den,  saafremt  der  er  nok  af  den, 
som  Enhver  kan  tage  af,  heller  ingen  Værdi  have.  Prisen  paa 
det  Korn,  der  avles  paa  den,  vil  jo  nemlig  blive  bestemt  ved  de 
Produktionsomkostninger  —  Kapital  og  Arbejde  —  som  dets 
Fremskaffelse  har  krævet.  Vilde  den,  der  har  dyrket  Kornet, 
tage  mere,  f.  Eks.  ogsaa  beregne  sig  en  Fordel  —  Rente  —  af 
den  Jord,  altsaa  de  Naturkræfter,  han  har  anvendt  hertil,  og 
som  han  har  taget  for  Intet,  saa  vilde  man  ikke  købe  hans 
Korn,  men  selv  avle  noget  paa  den  Jord,  som  endnu  var  fri. 

Men  nu  øges  Befolkningen  paa  det  besatte  Terræn.  Al 
Jord  af  Klasse  A  er  allerede  optaget  for  at  tilfredsstille  det  sti- 
gende Forbrug  af  Næringsmidler,  og  man  bliver  derefter  nødt 
til  at  gaa  over  til  Udnyttelse  af  den  næstbedste  Jord:  Klasse  B, 
for  at  skaffe  Korn  nok  til  Befolkningen.  Saa  snart  dette  sker, 
faar  Jord  af  Klasse  A  en  Værdi;  thi  da  Befolkningen  maa  have 
alt  det  avlede  Korn  for  ikke  at  sulte,  saa  vil  Prisen  for  den  hele 
Mængde  blive  bestemt  efter  de  Produktionsomkostninger,  der 
har  været  anvendt  paa  den  mindst  frugtbare  Jord,  Klasse  B. 
Og  da  Produktionsomkostningerne  her  er  større  end  paa  Jord 
af  Klasse  A,  saa  faar  Ejeren  af  denne  nu,  uden  nogensomhelst 
Anstrængelse  fra  sin  Side,  en  Indtægt  ud  over  Produktionsom- 
kostningerne. Denne  særlige  Indtægt,  der  bestemmes  ved  For- 
skellen mellem  Produktionsomkostningerne  paa  Jord  af  Klasse 
A  og  B,  er  Jordrenten. 

Det  er  paa  denne  Jordrentelære,  Henry  George's  Lære  staar. 
Den  historiske  Underbygning,  Ricardo  giver  den,  og  som  gen- 
findes hos  Henry  George,  er  ingenlunde  rigtig.  Da  Stammerne 
tog  Land,  stod  de  paa  et  Kulturtrin,  hvor  de  ganske  savnede 
Midlerne  til  at  erkende,  hvilken  Jord,  der  var  frugtbarest.  Des- 
uden fandtes  denne  gerne  i  skovbevoksede  Sænkninger,  som 
man  lod  ligge,  naar  lettere  tilgængelige  frie  Højder  forefandtes, 
selv  om  de  var  mindre  frugtbare,  —  Carey  — .^)  Forsvars- 
hensynet  maatte  desuden  gaa  forud  for  Hensynet  til  Frugtbarhe- 


*)    Lexis.    Carey.     Hdwtrb.  cl.  S.    1.   Ud^'.   H.  S.  808  f.  f. 

den  under  Forhold,  hvor  der  var  Jord  nok,  selv  om  nian  havde 
kunnet  erkende,  hvilken  der  var  frugtbarest,  og  der  kunde  an- 
føres flere  andre  Grunde,  der  maalte  føre  til  at  antage,  at 
mange  Steder  Tilfældigheden,  andre  Steder  Hensyn,  der  ikke 
havde  noget  med  Frugtbarheden  at  gøre,  har  været  bestem- 
mende for  de  første  Landtageres  Bosættelse  paa  mere  eller 
mindre  frugtbar  Jord. 

Men  Uholdbarheden  af  denne  historiske  Begrundelse  be- 
høver ikke  at  omstøde  Ricaido's  Sætning.  For  den  kommer 
det  blot  an  paa,  at  til  en  given  Tid  har  det  paa  Grund  af  Be- 
folkningstilvæksten været  nødvendigt  at  bringe  al  Jord  af 
Klasse  A,  under  Kultur  og  desuden  Jord  af  Klasse  B,  C 
o.  s.  v.  Hvor  dette  er  Tilfældet,  vil  Ejerne  af  Jord  af  alle  de 
Jordklasser  —  Boniteter  — ,  der  ligge  over  den  ringeste,  uden 
nogensomhelst  økonomisk  eller  anden  Anstrængelse  fra  deres 
Side  erholde  en  Ekstraindtægt:  Jordrenten.  Ja,  de  kan  lade 
deres  Jord  henligge  unyttet,  f.  Eks.  som  Byggegrund  i  en  By; 
efterhaaiiden  som  Byens  Befolkning  vokser,  stiger  dens  Værdi, 
og  den  Dag,  de  sælger  eller  bebygger  den,  indkasserer  de  Jord- 
renten i  Salgssummen  eller  Lejeindtægten.  Den  Ricardo'ske 
Jordrentelære  staar  ingenlunde  uanfægtet.  Ovenfor  er  allerede 
Carey  citeret,  men  mere  betydende  Økonomer  end  han,  som 
Roscher,  Schiiffle,  Lexis^),  modificere  den  i  alt  Fald.  Sidst- 
nævnte gør  opmærksom  paa,  at  Stigningen  af  Jordrenten  in- 
genlunde har  det  regelmæssige  torløb,  som  det  Ricardo'ske 
Skema  opviser,  men  er  underkastel  store  Svingninger  og  Til- 
bageslag baade  p.  G.  a.  stedlige  og  af  Verdenskonjunkturer. 

Men  lad  os  nu  sige,  at  den  Ricardo'ske  Jordrentelære  i  det 
væsentlige  ikke  lader  sig  omstyrte,  saa  bliver  Spørgsmaalet, 
hvad  der  ligger  i  denne  Lære.  Og  dette  er  efter  vor  Mening 
atter  afhængigt  af,  om  den  nævnte  Egenskab  ved  Jorden:  at 
den  erholder  en  Værdistigning  ud  over,  hvad  der  anvendes  paa 
den  af  Kapital  og  Arbejde,  alene  derved  at  Samfundet  omkring 
den  vokser  i  Tal  og  Kultur,  om  denne  Egenskab  udelukkende 
hæfter  ved  Jorden  og  ikke  ogsaa  ved  andre,  eventuelt  alle  an- 


Lexis:  Grundrente.    Hdwdtb.  d.  S.    1.  Udg.  IV.    S.  192  f.  f. 

I  dre  Produktionsmidler.  Er  dette  Tilfældet,  saa  er  det  klart, 
I  at  Jorden  ingen  Særstilling  indtager,  og  saa  bliver  Spørgsmaa- 
let:  om  Staten  af  den  Grund  skulde  gøre  sig  til  Herre  over 
Jorden  ikke  mere  brændende  ved  dette  Produktionselement  end 
ved  mange  andre.  Saa  er  der  med  andre  Ord  ikke  mere  Grund 
til  at  være  Georgist  end  til  at  være  Socialist.  Spørgsmaalet 
maa  da  afgøres  i  Henhold  til,  om  en  socialistisk  Stat  er  prak- 
tisk gennemførlig,  og  hvis  den  er  det,  om  den  da  er  ønskelig. 
Men  disse  Spørgsmaal  ere  rent  praktiske,  hvor  En  kan  mene 
ét,  en  Anden  et  andet,  de  har  intet  med  Naturlove  at  gøre. 

Spørgsmaalet  er  altsaa,  om  Jorden  er  det  eneste  Produk- 
tionselement, som  det  Samfund,  der  vokser  og  udvikler  sig  om- 
kring det,  alene  derved  tilfører  en  Værdi. 

Til  Belysning  af  dette  Spørgsmaal  tør  jeg  maaske  anføre  en 
lille  Oplevelse,  som  synes  mig  særlig  egnet.  Forfatteren  star- 
tede i  1886  sammen  med  andre  Musikvenner  et  Foretagende, 
der  kaldtes:  >> Folkekoncerterne  af  1886«.  Dets  Formaal  var  at 
skaffe  mindre  bemidlede  Adgang  til  Nydelsen  af  Musik  i  bedst 
mulige  Udførelse,  hvorfor  Hovedmassen  af  Pladserne  i  de  me- 
get store  Lokaler,  vi  benyttede,  solgtes  til  10  Øre  Stykket.  Til- 
hørerkredsen, der  ganske  overvejende  bestod  af  Arbejderfami- 
lier, fik  ikke  alene  udmærket  Musik  at  høre,  men  gennem  op- 
lysende Foredrag,  der  knyttedes  til  Opførelserne,  fik  de  tillige 
teknisk  t>g  almindelig  Forstaaelse  af  Musik,  saaledes  at  man 
efter  nogle  Aars  Forløb  stod  med  en  meget  betydelig  Kreds,  der 
tilhørte  Lag  i  Befolkningen,  som  tidligere  havde  staaet  ganske 
udenfor  Nydelsen  af  højere  Musik,  men  som  nu  var  ikke  blot 
interesserede  men  tillige  virkelig  forstaaende  Tilhørere.  I  10 
Aar,  indtil  min  Virksomhed  i  1897  førte  mig  til  en  oversøisk 
Plads,  ledede  jeg  dette  Foretagende,  og  for  den,  der  har  fulgt 
(let,  kan  der  ingen  Tvivl  være  om,  at  fra  det  daterer  sig  et  be- 
tydeUgt  Opsving  i  Byens  Musikliv,  saaledes  at  forstaa,  at  Ny- 
delsen af  Musik  og  Interessen  for  den  derefter  i  en  ganske  an- 
den Grad  end  tidligere  indgik  som  Led  i  den  brede  Befolknings 
Krav  til  Kultur.  Er  dette  rigtigt,  saa  ei*  det  klart,  at  denne 
Udvikling  bur  haft  praktisk  Betydning  for  en  Mængde  Menne- 
sker, der  leve  af  Musik,  som  Musiklærere,  Koncert  givere,  For- 

handlere  af  Noder  og  Instrumenter,  Instrumentfabrikanter 
o.  s.  V.,  og  den  Fordel,  de  har  kunnet  høste  deraf,  skyldes  ikke 
dem,  men  Lederne  af  Foretagendet  i  Forbindelse  med  Publi- 
kum, d.  V.  s.  Samfundet. 

Efter  en  Tids  Forløb  paa  den  oversøiske  Plads  blev  det  mig 
klart,  at  der  var  et  udmærket  Marked  for  forskellige  danske 
Frembringelser,  og  under  et  Ophold  i  Hjemmet  i  1901  besøgte 
j^  i  den  Anledning  forskellige  Fabrikanter  og  mellem  disse 
ogsaa  en  Pianofabrikant.  Jeg  forklarede  Forholdene  paa  den 
oversøiske  Plads  for  ham  og  tilskyndede  ham  til  at  eksportere 
Pianoer  deinid,  men  han  afslog.  Under  en  Del  Talen  frem  og 
tilbage  var  hans  Hovedbegrundelse,  at  som  Forretningen  nu 
gik,  kunde  den  afsætte  hele  sin  Produktion  i  Indlandet,  og  der 
var  da  ingen  Anledning  til  at  foretage  en  Udvidelse,  som  vilde 
være  nødvendig,  naar  man  skulde  eksportere.  Overbevist, 
som  jeg  var  om,  at  Forretningen  vilde  blive  lønnende  og  ivrig 
efter  at  udvikle  Arbejdslejligheden  og  Indtægten  for  Hjemlan- 
det, søgte  jeg  at  bevæge  Fabrikanten  til  al  tage  Sagen  op  og 
spurgte  tilsidst,  om  han,  den  Dygtighed,  han  som  Driftsleder 
havde  vist  en  lang  Aarrække  igennem,  ufortalt,  dog  ikke  vilde 
indrømme,  at  uden  en  Befolkningstilvækst  og  en  økonomisk 
og  kulturel  Løftelse  af  det  danske  Samfund  som  den,  den  sid- 
ste Menneskealder  havde  set,  vilde  han,  trods  al  Dygtighed,  ikke 
være  naaet  saa  vidt,  som  han  var,  og  om  han  ikke  syntes,  at 
det  paap>egede  Moment,  der  ganske  uafhængigt  af  hans  Med- 
virkning, havde  bidraget  til  at  føre  ham  hen,  hvor  han  nu 
stod,  paalagde  ham  en  vis  Forpligtelse  til  at  yde  Vederlag,  ved 
at  benytte  Chancen  til  en  Udvidelse  af  Arbejdslejligheden  i  Lan- 
det og  til  at  øge  dets  Indtægt.  Formodentlig  har  han  følt.  at 
der  var  noget  rigtigt  i,  hvad  jeg  anførte,  thi  han  tog  mig  mine 
Udtalelser  unaadigt  op.  Men  den  Tanke,  jeg  gik  ud  fra,  var 
georgistisk.  Ikke  saaledes  at  forstaa,  at  jeg  mente.  Samfundet 
skulde  tilegne  sig  den  vanskeligt  udregnelige  Del  af  Piano- 
fabrikens  »Værdistigning«,  om  jeg  maa  bruge  det  Udtrak,  men 
saaledes,  at  jeg  indrømmede,  at  Samfundets  Vækst  og  Udvik- 
ling uden  Fabrikantens  Medvirkning  havde  tilvejebragt  en  Del 
af  den,  og  at  dette  Forhold  paalagde  ham  en  vis  moralsk  Pligt, 

et  Synspunkt,  der  f.  Eks.  anvendtes  af  den  før  omtalte  Kap- 
tajn, Brygger  J.  C.  Jacobsen,  da  han  med  store  Ofre  begyndte 
at  ekspK)rtere  01,  og  som  har  været  anvendt  af  mange  andre, 
men  som  altsaa  ikke  godkendtes  af  denne  mere  manchester- 
ligt skolede  Fabrikant. 

Overfor  denne  Sammenstilling  vil  en  Georgist  rimeligvis 
hævde,  at  selv  om  det  maa  indrømmes,  at  megen  anden  Pro- 
duktion end  Landbrugets  —  maaske  al  anden  —  nyder  Fordel 
af  Samfundets  Vækst  og  Udvikling,  saa  er  der  ved  Jorden  det 
særegne,  at  den  kun  er  tilstede  i  begrænset  Mængde.  Teore- 
tisk er  denne  Indvending  ikke  holdbar,  thi  Stoffet  er  overho- 
vedet kun  tilstede  i  begrænset  Mængde,  og  truer  et  Stof  med 
at  slippe  op  i  den  Form,  i  hvilken  det  hidmdtil  har  været  an- 
vendt, saa  sætter  Menneskene  deres  Energi  ind  paa  at  erstatte 
det  med  et  andet  Stof.  Vi  se  det  jo  saa  at  sige  daglig  med 
BrændselsstofTer  og  mange  andre  Emner.  Men  praktisk  er 
Indvendingen  heller  ikke  holdbar,  thi  der  henligger  jo  faktisk 
uhyre  Masser  af  udyrket  Jord,  der  er  fuldt  ud  egnet  til  Koloni- 
sation. Indenfor  det  britiske  Riges  tempererede  Zone  som 
foran  anført  4  Mill.  Kvadrat-Kilometer,  i  Argentina,  hvor  kun 
15  %  af  det  opdyrkelige  Land  er  i  Kultur,  ca.  2  Mill.,  Masser  af 
uopdyrket  Land  i  Uruguay,  Paraguay  og  Bolima,  ligeledes  i 
Asien  og  andre  Verdensdele.  Indvendingen  vilde  have  været 
nmere  begrundet,  da  Ricardo  i  1812  udgav  sin  Jordrenteteori, 
thi  dengang  hørte  et  Begreb  som  o.  Thiinens  »isolerede  Skat« 
endnu  til  inden  for  Grænsen  af  Livets  praktiske  Virkelighed. 
Men  med  den  Udvikling,  Samfærdselsmidlerne  siden  da  er  un- 
dergaaet,  gør  den  det  ikke  længer.  Saa  lidt  som  man  nu  til 
Dags  kan  se  bort  fra  Verdensprisen  paa  Korn  ved  Fastsættelsen 
af  Kornprisen  i  det  enkelte  Land,  saa  lidt,  og  netop  af  samme 
Grund  kan  man  se  bort  fra  den  Masse  uopdyrket  Jord,  der  hen- 
ligger Verden  over,  naar  man  taler  om  Jordværdien  i  det 
enkelte  Land,  ganske  særlig  da  i  et  gammelt  Land.  Og  betragte 
vi  Svingningerne  i  Jordværdien  i  e!  saadant,  f.  Eks.  i  Danmark, 
saa  bekræifles  det  foran  udviklede  jo  netop  af  de  Kendsgernin- 
ger, som  det  her  er  umuligt  at  komme  udenom.  Det  er  jo  foran 
—  S.  198  —  vist,  at  en  Tønde  Gaardhardtkorn  uden  Besætning 

og  Inventar  ved  Midten  af  80erne  i  forrige  Aarhundrede  havde 
en  mere  end  1400  Kr.  højere  Værdi  end  efter  Gennemsnittet 
af  1895/99.  Paa  cirka  10  Aar  er  Værdien  af  den  nævnte  Enhed 
alt&aa  faldet  med  omtrent  1400  Kr.  Derefter  er  den  saa  steget 
igen,  og  et  Stykke  Tid  efter  Krigen  vil  den  atter  falde.  I  Pa- 
ranthes  blot,  hvem  skal  betale  disse  Værdifald,  naar  Staten 
skal  kunne  tilegne  sig  Stigningerne?  Men  bortset  fra  dette  og 
andre  i  Praxis  uløselige  Spørgsmaal,  saa  viser  jo  den  anførte 
Kendsgerning,  at  Jordværdien  baade  er  Stigning  og  Fald  under- 
kastet, som  den  maa  være  det  i  alt  Fald  saa  længe  den  paa- 
beraabte  Tilstedeværelse  af  Jorden  i  begrænset  Mængde  ingen 
praktisk  Gyldighed  har.  Og  hvad  det  Tidspunkt  angaar,  da 
den  vil  faa  praktisk  Betydning,  saa  ligger  det  saa  langt  ude  i 
Fremtiden,  at  det  vil  være  absurd  nu  at  anlægge  sin  Jordpo- 
litik under  dette  Hensyn.  Tvært  imod  er  det  berettiget  gan- 
ske at  se  bort  fra  det,  fordi  man  har  Ret  til  at  vente,  at  Viden- 
skaben længe  før  har  gjort  os  uafhængige  af  Jordspørgsmaa- 
let  m.  H.  t.  Fremstillingen  af  de  for  Produktionen  af  Levneds- 
midler nødvendige  Stoffer.  Herom  udtaler  den  højt  ansete  In- 
geniør og  Fysiker  Ernst  Werner  v.  Siemens  (1816 — 1892)  sig 
paa  en  Forsamling  af  Naturforsker  og  Læger  i  1886  saaledes: 
»Det  synes  endogsaa  sandsynligt,  at  det  engang  vil  lykkes 
Kemien  i  Forbindelse  med  Elektrotekniken  at  fremstille  Næ- 
ringsmidlerne af  deres  i  uudtømmelige  Mængder  overalt  lilste- 
dieværende  Elementer  og  derved  gøre  Antallet  af  dem,  der  skal 
ernæres,  uafhængigt  af  Jordens  Produktionsevne.  ^)  En  For- 
løber for  dette  tekniske  Fremskridt  er  jo  allerede  i  fuld  Virk- 
somhed i  Salpeterudvindingen  af  Luftens  Kvælstof.  Hvorom 
alting  er,  saa  ligger  det  Tidspunkt,  da  al  Jord  er  optagen,  saa 
langt  ude  i  Fremtiden,  at  vi  i  Øjeblikket  og  i  en  overskuelig 
Fremtid  ikke  behøver  at  regne  med  det.  Og  behøve  vi  ikke 
det,  saa  er  vor  Sammenstilling  holdbar.  Thi  med  Nutidens 
Udvikling  af  Samfundsmidlerne  kan  man  ikke  længer  betragte 
Jordspørgsmaalet  i   sin  Almindelighed   som   lokalt,    men    man 


^)    V.   Philippovich:  Wirthschaftlicher  Fortschritt  und   Culturentwicke- 
lung.    Freiburg  i  B.    1892. 

maa  regne  med  den  hele  Masse  af  uudnyttet  Jord,  som  hen- 
ligger Verden  over. 

Den  særlige  Anvendelse  af  Ricardo' s  Sætning,  der  er  givet  af 
Henry  George,  vilde  altsaa,  som  allerede  sagt,  have  været  mere 
forsvarlig  paa  Ricardo's  Tid  end  paa  Henry  George's,  fordi 
førstnævnte,  der  fødtes  1772  og  døde  1823,  ikke  oplevede  de 
moderne  Samfærdselsmidlers  Tilblivelse,  medens  Henry  Geor- 
ges, der  skrev  sin  ofte  citerede  Bog  i  1879,  netop  i  Amerika 
havde  deres  fulde  Udfoldelse  for  Øje.  Og  dog  er  det  ikke  van- 
skeligt at  se,  at  det  netop  er  praktiske  Forhold,  hvis  Udvikling 
Henry  George  stod  midt  i,  der  har  bjergtaget  ham,  saa  han  der- 
efter ikke  ser  andet  end  Jordens  begrænsede  Udstrækning  og 
deraf  følgende  stigende  Jordværdi  paa  Grund  af  Samfundets 
Vækst  og  Udvikling,  som  eneste  Aarsag  til  Fattigdom  og  Nød. 
Og  da  vi  ved  at  gøre  Rede  for  disse  Forhold  netop  naa  til  Er- 
kendelse af  den  virkelige  Forskel  mellem  Jorden  og  andre  Pro- 
duktionsfaktorer, saa  skal  vi  her  forklare  dem. 

Henry  George  er  Amerikaner.  Han  fødtes  i  1839  i  Phila- 
delphia. Som  ægte  Søn  af  sit  Land  har  han  søgt  sin  Chance, 
hvor  den  syntes  al  frembyde  sig.  Han  begyndte  som  Bogtryk- 
ker, men  blev  som  saa  mange  andre  revet  med  af  Strømmen, 
da  den  efter  de  første  Guldfund  i  Californien  (1848)  vendte  sig 
mod  dette  Land.  Ligeledes  som  saa  mange  andre  skuffedes 
Henry  George.  Han  fandt  intet  Guld,  geraadede  tværtimod  i 
dyb  Fattigdom,  vendte  saa  tilbage  til  sit  Fag  og  arbejdede  som 
Sætter  ved  forskellige  Blade  i  San  Francisco.  Selv  udgav  han 
ogsaa  et  Par  Stykker,  opgav  eller  solgte  dem,  blev  Gasinspektør 
1  San  Francisco  og  derefter  Bibliotheksforstander  sammesteds. 
Denne  Stilling  forlod  han  for  al  studere  Arbejdsforholdene  i 
England.  Vendt  tilbage  til  U.  S.  bosatte  han  sig  i  New-York, 
hvor  han  redigerede  et  Arbejderblad  og  vandt  saa  megen  Ind- 
flydelse, at  han  i  1886  opstilledes  som  Kandidat  til  Borgmester- 
stillingen  i  Metropolen  uden  dog  at  blive  valgt. 

1871  udgav  han  sin  første  Bog:  »Our  land  and  land  poli- 
cy«,  og  i  1879,  scmi  nævnt,  »Progress  and  Powerty«,  der  slog 
igennem,  oplevede  en  Række  Oplag  og  er  oversat  baade  i  de  3 
Hovedsprog  og  andre.     Han  har  lært  og  læst  ikke  lidt,  er  in- 

telligent,  vellalende  og  original,  hvilket  især  kommer  frem,  naar 
han  øser  af  sit  eget.  Men  med  al  Originalitet  er  han  ikke  i 
Stand  til  at  hæve  sig  op  over  den  Udvikling,  han  staar  i.  Tvært- 
imod maa  man  sige,  at  denne  ganske  hypnotiserer  ham,  saa 
hans  Lære  bliver  et  fuldgyldigt  Udtryk  for  denne  rent  lokale  Ud- 
vikling, hvorved  han  netop  kommer  tilkort,  idet  han  giver  den 
almindelig  Anvendelse.  Han  ser,  at  der  er  Forskel  mellem 
Jorden  og  andre  Produktionsfaktorer,  men  bliver  ikke  klar 
over,  at  denne  Forskel  er  en  Forskel  i  Grad,  men  ikke  i  Art. 
Dette  er  det  springende  Punkt  i  hans  Fejltagelse. 

Den  Udvikling,  som  Henry  George  ikke  kan  frigøre  sig  for, 
er  Amerikas  og  særlig  Californiens.  I'oran  (S.  169  f.)  har  vi 
med  et  Par  Tal  anskueliggjort  denne  Udvikling  i  Henseende  til 
Befolkningstilvækst  og  Kolonisation  for  U.  S.  A.  som  Helhed. 
Det  er  denne  Befolkningstilvækst,  som  i  U.  S.  A.  skaber  gan- 
ske særlige  Forhold,  navnlig  i  Henseende  til  Jordværdien,  idet 
den  naturligvis  øger  denne  hurtigt  og  voldsomt,  en  Foreteelse, 
der  navnlig  træder  stærkt  frem  i  de  Centrer,  der  af  stedlige 
Grunde  bliver  Sigtepunktet  for  Indvandrerstrømmen. 

Et  saadant  var  fra  1848  Californien,  hvor  der  i  dette  Aar 
fandtes  Guld,  som  navnlig  i  Begyndelsen  udvandtes  i  stor 
Mængde.  Californiens  samlede  Guldproduktion  udgjorde  fra 
1848  til  1892  en  Værdi  af  1269  Millioner  Dollars,  hvoraf  godt 
1100  Millioner  Dollars  (1102)  udvandtes  fra  1848  til  1882. 

Guldgraverne  og  Guldvaskerne  samlede  sig  naturligvis  i  de 
Distrikter,  hvor  Guldet  fandtes,  og  her  opstod  med  rivende  Hast 
Kolonisationer  af  Mænd,  eller  rettere  sagt  af  Bander  af  Mænd, 
en  for\'orpen  Befolkning,  der  kun  havde  et  Maal  —  Guld.  Og 
ved  Siden  af  denne  Befolkning  en  anden  af  Næringsdrivende  af 
samme  Art,  for  hvem  Maalet  var  at  lade  de  andre  fmde  Gul- 
det og  derefter  faa  det  ud  af  Lommerne  paa  dem  ved  Handel, 
dersom  det  lod  sig  gøre,  og  ellers  ved  ethvert  andet  Middel  fra 
økonomisk  Udbytning  til  Drik  og  Svir,  Falskspil,  Tyveri,  Rov 
eller  Mord,  hvis  disse  førte  hurtigere  til  Maalet.  I  1851  og 
1856  maatte  den  bedre  Del  af  Californiens  Befolkning  slutte  sig 
sammen  og  ved  Lynchjustits  saa  vidt  muligt  rense  Landet  for 
det  Pak,  Guldminerne  havde  tillokket.    Men  efterhaanden  som 

nu  »Guldmarkerne«  afdreves,  og  som  Minerne  udtømtes  eller 
blev  besværligere  at  bearbejde,  ændrede  Erhvervslivet  Fysiog- 
nomi, Minedriften  traadte  tilbage  for  Agerbrug  og  Frugtavl,  og 
Jorden,  der  under  Guldfeberen  var  kommen  paa  Hænderne  af 
kapitalstærke  Spekulanter,  begæredes  nu  til  Agerbrug  og  Frugt- 
avl. Blot  i  de  tre  Aar  fra  1890  til  1893  steg  Høsten  af  Oranger,  Ci- 
troner og  Appelsiner  fra  34  Millioner  til  81  Millioner  Klgr. 
I  1893  produceredes  75,000  Htl.  Vin,  og  Høsten  af  Æbler,  Pæ- 
rer, Ferskener,  Kirsebær,  Blommer,  Kvæder  og  Bærfrugt  paa 
Tusinder  af  Farme  udvidedes  fra  Aar  til  Aar.  Et  enkelt  County 
—  Sacramento  —  havde  i  1893:  3  Millioner  Morbærtræer  som 
Grundlag  for  Silkeavl,  og  en  japansk  Koloni  dyrkede  The. 

Under  denne  Udvikling  blomstrede  en  legitim  Handel  op, 
der  gjorde  San  Francisco  til  Stapelplads  for  samtlige  ameri- 
kanske Stillehavsstater,  og  det  Moment,  det  her  særlig  gælder 
at  fremdrage,  belyses  maaske  bedst  ved  at  anføre  et  Par  Tal  af 
San  Franciscos  Befolkningsstatistik.  I  1847  var  Byen  en  l>e- 
tydningsløs  Flække  med  459  Indvaanere.  Aaret  efter,  da  Gul- 
det opdagedes,  talte  den  1000  Sjæle,  men  4  Aar  senere,  i  1852, 
havde  den  34,870  Indvaanere,  —  hvoraf  kun  5245  Kvinder. 
I  ,1870  havde  den  149,473  Indvaanere,  og  i  1880  var  dien  en 
Storstad  paa  233,959,  der  paa  Tærskelen  af  det  nye  Aarhun- 
drede  var  steget  til  ca.  350,000. 

I>et  er  med  andre  Ord  en  fuldstændig  Storstad  groet  op  i 
Løbel  af  50  Aar.  Sligt  kan  vanskelig  tænkes  at  passere  i  gamle 
Lande.  1  næsten  50  Aar  (fra  1855  til  1901)  er  København 
vokset  fra  ca.  144,000  til  ca.  401,000,  Frederiksberg  fra  ca.  4300 
til  ca.  76,200,  Aarhus  fra  ca.  8900  til  ca.  51,800,  Odense  fra  ca. 
12,900  til  ca.  40,100,  Aalborg  fra  ca.  9100  til  ca.  31.400, 
og  Esbjerg  fra  ca.  30  Indvaanere  i  1800  til  13,355 
i  1901.  Alle  disse  Byers  Vækst  er  jo  meget  betydelig  for  vore 
Forhold,  men  selv  vor  eneste  By  mod  »amerikansk«  Udvikling 
kan  jo  ikke  sammenlignes  med  San  Francisco.  Og  finder  der 
i  gamle  Lande  el  og  andet  Sted  en  springvis  Øgelse  af  Folke- 
mængden Sted,  saa  er  det  en  lokal  Foreteelse,  der  lader  sig 
forudse  og  udnytte  af  Stat  eller  Samfund,  men  i  Amerika  har 
det  af  de  foran  fremførte  Grunde  \æi\'[  den  Lov,  som  l>eher- 

skede  hele  det  vidtstrakte  Continent.  Lovens  Udslag  har  væ- 
ret større  paa  et  Sted  end  paa  et  andel,  maaske  er  der  Steder, 
som  endnu  ikke  direkte  er  berørt  af  den,  men  ogsaa  deres  Tid 
vil  komme.  Saa  længe  U.  S.  A.  er  underbefolket  og  Europa  og 
andre  Verdensdeles  Lande  overl>efolkede,  og  det  første  vil 
holde  aaben  Dør  for  Tilstrømningen  fra  de  overbefolkede 
Lande,  vil  U.  S. 's  Befolkningstilvækst  være  abnorm  høj  og 
hidføre  en  i  Forhold  til  de  gamle  Lande  abnorm  hurtig  og 
voldsom  Stigning  i  Jordværdien,  der  naturligvis  yderligere  vil 
blive  stimuleret  ved  Spekulation  i  Jord. 

Men  det  er  netop  disse  Forhold,  Henry  George  har  staaet 
midt  i,  oven  i  Købet  i  den  Periode  og  paa  det  Sted,  hvor  de 
udviklede  sig  i  deres  mest  rivende  Tempo.  Og  at  en  Mand,  der 
er  hensat  midt  i  denne  Hvirvel,  som  oven  i  Købet  staar  sul- 
ten og  arbejdsløs  paa  et  Stykke  maaske  uudnyttet  Jord,  der 
Dag  for  Dag  stiger  i  Værdi  under  hans  trætte  Fødder,  men  som 
han  ikke  maa  røre,  kommer  til  det  Resul  tal,  at  hele  Verdens 
Elendighed  stikker  i  »Jordmonopolet«,  der  gør  det  muligt  for 
Jordejeren  uden  at  røre  en  Finger  at  tilegne  sig  store  Værdier 
blot  ved  at  lade  Jord  henligge  urørt  midt  i  et  hurtigt  voksende 
Samfund  —  det  kan  man  jo  forstaa,  men  derfor  behøver  det 
ikke  at  være  rigtigt.  Men  læser  man  Henry  George,  saa  erin- 
dres man  fra  Side  til  Side  om,  at  han  er  Amerikaner,  at  han 
har  levet  netop  under  disse  Forhold,  set  deres  værste  Ud- 
vækster skyde  op  for  sine  Øjne,  og  ikke  er  i  Stand  til  at  løs- 
rive sig  fra  det  Indtryk,  som  denne  ganske  specielle  Udvikling 
har  fremkaldt  hos  ham.  Fra  dette  Indtryk  kan  han  ikke  fri- 
gøre sig;  han  er  lænket  til  det,  som  Adam  Smith  var  lænket 
til  Husindustriens  Tid,  og  som  Carl  Marx,  naar  han  taler  om 
Arbejdere  og  Arbejderlilstande  alene  tænker  paa  de  engelske 
Arbejderforhold  under  Fabrikindustriens  Gennembrud  i  Eng- 
land. Vilde  man  foreholde  Henry  George  Forskellen  mellem 
det  feberagtige  Tempo,  i  hvilket  Jordværdien  steg  i  Californien 
og  det  roligt  fremadskridende  Tempo  i  Europa,  vilde  han 
utvivlsomt  imødegaa  En  med  Henvisning  til  de  stærke  og  plud- 
selige Værdistigninger,  som  ogsaa  visse  E^e  og  særligt  Byer  i 
Europa  har  været  Vidne  til,  i  rigtignok  meget  korte  og  abnorme 

Spekulationsperiod«r,  som  f.  Eks.  Begyndelsen  af  Halvfjerserne 
i  forrige  Aarhundrede.  Han  vilde  næppe  erkende,  at  disse  Pe- 
rioders Kortvarighed,  Tilbageslaget  fra  dem,  det  hele  abnorme 
ved  Tilsyneladelsen  under  Forhold,  der  ere  faldne  i  Leje,  maa 
blive  afgørende  for  Vurderingen  saavel  af  deres  Virkninger,  som 
af  de  Midler,  man  vil  bringe  i  Anvendelse,  dersom  man  vil  ind- 
kassere for  Staten  den  Stigning  i  Jordværdien,  som  kan  følge 
med  den. 

Det  springende  Punkt,  har  vi  sagt,  i  Henry  George's  Fejl- 
tagelse ligger  i,  at  han  ser  en  Aitsforskel  mellem  Jorden  og  an 
dre  Produktionselementer  med  Hensyn  til,  at  Udviklingen  af 
det  omkring  dem  liggende  Samfund  tilfører  dem  en  Værdi  ud 
over  den,  som  Anvendelse  af  Kapital  og  Arbejde  paa  dem  kan 
give  dem,  medens  der  kun  er  en  Gradsforskel.  Denne  Grads- 
forskel kan  ved  Jorden  komme  frem  med  en  Voldsomhed  og 
Pludselighed,  der  kan  virke  overvældende  og  maa  gøre  det  i 
et  nyt  Land,  hvor  den  for  et  vist  Tidsrum  bliver  det  normale, 
fordi  Indvandringen  og  den  dermed  følgende  Udvikling  er 
abnorm  stærk.  Men  i  et  gammelt  Land  vil  man  altid  kunne 
forudse  en  saadan  abnorm  Stigning  af  Jordværdien  og  gennem 
særlige  Love,  der  ere  knyttede  til  Lokaliteten,  indkassere  den 
helt  eller  delvis  for  Samfundet,  saaledes  som  vi  jo  nu  gøre 
det,  naar  vi  vedtage  Jernbaneanlæg.  Men  faar  man  først  Klar- 
hed over,  at  Jorden  ikke  adskiller  sig  fra  andre  Produktions- 
midler i  dette  Forhold,  saa  bliver  man  ikke  Georgist.  Med 
Udslettelsen  af  Arlsskellet  mellem  Jorden  og  andre  Produk- 
tionselementer i  denne  Henseende  falder  Henry  George's  Lære- 
bygning, og  tilbage  af  den  bliver  kun,  at  han  har  henledt  Op- 
mærksomheden paa  den  stærkt  udprægede  Gradsforskel,  der 
kan  være  mellem  Jord  og  andre  Produktionsmidler  i  den  om- 
handlede Henseende  og  dermed  henvist  Samfundene  til,  hvor 
denne  Gradsforskel  gør  sig  særlig  stærkt  gældende,  at  tage 
deres  Del  af  den.  For  øvrigt  er  netop  den  nuværende  Tid 
særlig  godt  egnet  til  at  bringe  Henry  George's  Misforslaaelse  til 
almindelig  Bevidsthed,  fordi  vi  netop  se  de  abnorme  Forhold, 
under  hvilke  vi  leve,  give  saa  mange  andre  Ting  end  netop 
Jord  en  abnorm  Værdistigning,  der  intet  har  med  anvendt  Ka- 

pital  og  Arbejde  at  gøre,  men  kun  med  den  Udvikling,  der  fin- 
der Sted  omkring  dem.  Der  er  solgt  Heste  her  fra  Landet  til 
den  dobbelte  Værdi  eller  mere  af  den,  de  havde  før  Krigen, 
alene  paa  Grund  af  Virkningerne  af  denne.  Kunde  man  i  dette 
Øjeblik  bringe  en  Kobberladning  i  Hænderne  paa  Centralmag- 
terne, vilde  man  kunne  opnaa  Fantasipriser,  der  tog  Luven  fra 
dem  paa  californisk  Jord  i  Tredserne  og  Halvfjerserne  af  for- 
rige Aarhundrede  M,  og  saaledes  kunde  der  nævnes  en  Mængde 
Eksempler,  der  alle  viste,  at  nogen  Artsforskel  er  der  ikke  i 
denne  Henseende,  men  kun  en  Gradsforskel  mellem  Jord  og 
andre  Produktionsfaktorer.  Denne  Gradsforskel  kommer  i 
Amerika  p.  G.  a.  den  stærke  og  vedholdende  Indvandring  frem 
med  stor  Styrke,  i  Europa  derimod  ikke  uden  i  kortvarige  Pe- 
rioder for  bestemte  Lokaliteters  Vedkommende,  hvor  Jordvær- 
distigningen som  sagt  kan  forudses  og  eventuelt  tages  til  Ind- 
tægt af  Samfundet  gemiem  Foranstaltninger,  der  er  meget 
langt  fra  at  have  den  gennemgribende  Karakter,  som  Henry 
George  kræver. 

Hvad  disse  angaar,  saa  vil  alene  Adskillelsen  af  den  Stig- 
ning af  Jordværdien,  der  fra  Arilds  Tid  er  fremgaaet  gennem 
Arbejde  og  Kapital,  som  har  været  nedlagt  i  Jorden,  fra  den, 
der  alene  skyldes  Samfundets  Udvikling,  frembyde  saadanne 
praktiske  Vanskeligheder,  at  de  alene  maatte  blive  uovervin- 
delige Hindringer  for  Gennemførelsen  af  Henry  George'^  Tanke. 
Selv  Herbert  Spencer,  der  i  sin  »Social  Statics«  påaviser  Ugyl- 
digheden af  enhver  formentlig  Adkomst  til  udelukkende  Ejen- 
domsret til  Jorden,    erklærer:    »at   en   retfærdig  Vurdering   og 


^)  Saadanne  Tilfælde  ville  af  Teoretikere  blive  kaldet  Eksempler 
paa  »Nøc/priser«,  og  man  kan  naturligvis  godt  opfinde  et  saadant  Begreb 
for  dem.  Men  dermed  gør  man  dem  ikke  til  noget  andet  end  de  er.  Set 
indenfor  Rammen  af  det  Tidsrum,  i  hvilket  de  gøre  sig  gældende,  ere  de 
en  Virkning  af  Foreteelser  i  Samfundet,  som  tilfører  bestemte  Produktio- 
ner en  Indtægtsøgelse,  der  alene  skyldes  det  Produktionen  omgivende  Sam- 
fund, altsaa  netop  hvad  H.  G.  vil  ramme,  og  dette  erkendes  jo  ogsaa  deri- 
gennem, at  Staten  særlig  beskaUer  dem,  —  Skat  paa  Krigsfortjeneste  — , 
som  den  særhg  kan  beskaUe  hvert  enkeh  Tilfælde,  hvor  Jordværdistig- 
ningens Grad  bliver  abnorm. 

Udligning  af  de  nuværende  Jordejeres  Fordringer  er  en  af  de 
mest  indviklede  Opgaver,  Samfundet  en  Gang  vil  faa  at  løse«, 
og  Stuart  Mill,  der  ogsaa  forkastede  den  private  Ejendomsret 
til  Jorden,  ledes  af  et  lignende  Syn  paa  de  paapegede  Vanske- 
ligheder til  helt  at  lade  Opgaven  ligge  og  nøjes  med  at  fore- 
slaa  den  fremtidige  Værdistigning  af  Jorden  inddraget  af 
Samfundet,  en  Modifikation,  som  jo  ogsaa  her  hjemme  har 
mange  Talsmænd. 

Hvad  der  for  os  staar  som  Hovedfejltagelsen  hos  Henry 
George  er  paavist  ovenfor,  og  da  det  angaar  et  fundamentalt 
Punkt,  med  hvilket  hans  Lære  staar  og  falder,  kunde  det  i  og 
for  sig  være  nok,  men  vi  kan  dog  ikke  helt  forbigaa  hans  Stil- 
ling til  Spørgsmaalet  om  Arbejdslønnen,  fordi  den  staar  i  di- 
rekte Forhold  til  hans  Jordrentelære  og  finder  Tiltro  hos  mange. 
Desuden  belyser  Henry  George's  Opfattelse  af  dette  Forhold 
forskellige  Sider  af  ham  som  Økonom,  hvorfor  det  er  værd 
at  fremdrage. 

Det  er  Henry  George  om  at  gøre  at  fremstille  Jordens  Vær- 
distigning som  Følge  af  det  sig  udviklende  Samfund  som  den 
Moloch,  til  hvem  Udbyttet  af  det  meimeskelige  Arbejde  over- 
hovedet ofres,  og  denne  Trang  fører  ham  ind  paa  Spørgsmaalet 
om  Arbejdslønnen.  Paa  dette  Punkt  polemiserer  han  Side  op 
og  Side  ned  med  en  nu  ganske  forældet  Teori,  der  kaldes 
Lønfondteorien.  Han  nævner  den  mærkeligt  nok  intetsteds 
ved  Navn,  men  det  er  tydeligt  nok  den,  han  sigter  til.  Da  han 
imidlertid  forkaster  den,  skulle  vi  ikke  opholde  os  ved  denne 
Polemik.  Derimod  staar  han  i  sin  Betragtning  af  Arbejdsløn- 
nen paa  en  anden  Teori,  der  ogsaa  er  fremsat  af  Ricardo  og 
yderligere  hærdnet  af  Lasalle,  og  som  fører  det  karakteristiske 
Navn:  »de/i  jernhaarde  Lønningslov«. 

Efter  Ricardo  maa  der  ved  Arbejdsløn  skelnes  mellem  Ar- 
bejdets saakaldte  naturlige  Pris,  o:  en  Løn,  som  netop  sætter 
Arbejderne  istand  til  at  eksistere  og  formere  sig,  uden  at  Tal- 
let paa  dem  øges  eller  mindskes,  og  »Markedsprisen«  paa  Ar- 
bejdet, der,  som  Prisen  paa  enhver  anden  Vare,  til  enhver  Tid 
er  afhængig  af  Tilbud  og  Efterspørgsel.  Den  »naturlige«  Ar- 
bejdspris skulde  svare  til  Arbejdets  Produktionsomkostninger, 

d.  V.  s.  det  Eksistensminimum,  som  lil  enhver  Tid  var  nødven- 
digt for,  at  Arbejderen  kunde  eksistere  og  formere  sig.  Men 
nu  mente  Ricardo,  og  heri  laa  del  >  jemhaarde««  ved  hans  Løn- 
ningslov,  at  Arbejdslønnen  altid  vilde  have  Tilbøjelighed  til  at 
»gravitere«  (o:  ved  sin  Tyngde  stræbe)  mod  Eksistensmini- 
mumet. Løftede  Arbejdsprisen  del  nemlig  ved  ringe  Tilbud 
op  over  dette,  saaledes  at  Arbejderen  erholdt  en  rigeligere  Løn, 
saa  formerede  han  sig  stærkere,  og  del  heraf  følgende  stigende 
Arbejdstilbud  vilde  da  snart  sænke  Lønnen  ned  mod  eller  un- 
der Eksistensminimumet.  Om  dette  Punkt  vilde  Lønnen  altsaa 
faktisk  altid  svinge,  idet  dens  Synken  under  det  igen  vilde 
have  den  modsatte  Følge  ^).  Paa  denne  trøstesløse  Lære  har 
Socialdemokratiet  under  Lasalle  og  ogsaa  senere  levet  højt, 
indtil  den  paa  en  af  dets  Kongresser  er  sirøget  af  Programmet 
efter  forlængst  at  være  imødegaaet  af  Hermann,  Scheel,  Røssier, 
Mitthof,  Brentano  og  mange  andre,  som  har  vist,  at  Arbejds- 
lønnen overhovedet  ikke  kan  bringes  ind  under  nogen  Natur- 
lov i  Ricardo' s  eller  Lasalles  Forstand.  Men  for  Henry  George 
staar  »den  jernhaarde  Lønningslov«  urokket,  som  f.  Eks.  føl- 
gende Udtalelse  viser: 

»Aarsagen  til,  at  Arbejdslønnen,  trods  Produktionskraf- 
tens  Forøgelse,  stadig  er  tilbøjelig  til  at  gaa  ned  under  et 
Lavmaal,  som  kun  netop  forslaar  til  det  nødtørftige,  ligger 
deri,  at  hvor  Produktionskraflen  vokser,  har  Jordrenten 
Tendens  til  at  vokse  endnu  mere  og  saaledes  frembringe 
en  stadig  Tendens  lil  at  trykke  Lønnen  ned«.^) 

Men,  som  nævnt,  er  Arbejdslønnens  Tendens  til  al  svinge 
omkring  Eksistensminimumet  modbevist  i  den  Grad,  at  den 
endog  officielt  er  opgivet  af  selve  Socialdemokratiet,  ligesom 
det  praktiske  Liv  jo  hver  Dag  viser  os,  at  den  ikke  gælder. 
Den  kan  det  i  alt  Fald  ikke,  hvor  Arbejderne  staa  organiserede. 
En   stærk  Arbejderorganisation  er  istand  til  selv  ved   nedad- 


^)    Schønberg:    Hvb.  d.  Statsw.  Art    Arbeitslohn.    1.  Udg.  I.    S.  687  f. 
2)    Henry  George,  a.   S.    Side  146. 

gaaende  Konjunktur  at  fastholde,  ja  endog  til  en  vis  Grad  at 
højne  Arbejdslønnen,  nemlig  til  den  Grad,  hvor  et  tilstedevæ- 
rende Overskud  overhovedet  gør  en  Forskydeise  af  dettes  For- 
deling mellem  Kapital  og  Arbejde  mulig.  Men  Henry  George 
er  i  den  Grad  hypnotiseret  af  sin  Jordrente  i  dens  Egenskab 
af  Kilde  til  alt  ondt  i  denne  Verden,  han  er  saa  betaget  af  Idéen 
om  at  finde  en  »Recept«,  der  har  Universalmidlets  Karakter, 
at  han  lader  haant  selv  om  Midler,  der  har  vist  sig  saa  \irk- 
somme  som  Fagforeningerne  paa  bestemte  Punkter,  der  langt 
fra  høre  til  de  mindre  vigtige.  Han  udtaler  om  Fagforenin- 
gerne: 

»De  Vanskeligheder,  der  stiller  sig  imod  virksomme  Ar- 
l>ejdersammenslutninger,  ere  saa  store,  at  det  gode,  de  kan 
udrette,  er  saare  begrænset,  medens  der  er  uundigaaelige 
Skrøbeligheder  forbundne  med  dem«.^) 

Ja,  han  gaar  endnu  langt  videre,  idet  han  siger: 

»Men  det  kan  ikke  nægtes,  at  Arbejdersammenslutnin- 
gens Virkemidler  nødvendigvis  er  af  nedbrydende  Art,  deres 
Organisation    nødvendigvis   tyrannisk«.-) 

Intet  af  alt  dette  er  jo  rigtigt  i  sin  Almindelighed  taget.  Van- 
skeligheden ved  at  danne  Arbejdersammenslutninger  behøver 
jo  ikke  at  begrænse  Nytten  af  dem,  naar  de  først  er  dannede. 
Og  y> nødvendigvis  <  er  Arbejdersammenslutningernes  Virkemid- 
ler ikke  af  nedbrydende  Art,  saalidt  som  de  »nødvendigvis«  er 
tyranniske.  At  de  ofte  er  det,  er  en  anden  Sag.  De  kan  som 
ethvert  andet  Instrument  bruges  og  misbruges,  men  i  deres  Na- 
tur ligger  det  sidste  ikke  mere  end  det  første.  Men  godt  vir- 
kende Organisationer  har  Henry  George  ingen  Brug  for.  De  er 
imod  Tendensen  i  hele  hans  Bog,  som  det  allerede  fremgaar  af 
Titlen  i   »Fremskridt    og  Fattigdom«,    der    skal  udtrykke:    jo 


*)     Henry  Georye:  a.  S.    Side  161. 
*)     Henry  Georye:  a.  S.    Side  163, 

større  Fremskridt,  desto  slørre  Fattigdom.  Kan  allerede  Fag- 
foreningerne hjælpe  her  i  den  Grad,  at  dse  endog  kan  ophæve 
»den  jemhaarde  Lonningslov«,  saa  er  i  Grunden  Basis  for  hele 
Felttoget  borte.  Denne  Basis  er  netop  den  jernhaarde  Lon- 
ningslov, det  er  den,  der  kæder  Fremskridtet  sammen  med 
Elendigheden.  Tager  man  den  bort,  kan  man  spørge  Henry 
George  lige  saa  godt  som  Socialdemokraterne  —  »hvortil  den 
megen  Staahej  og  Omvæltning?  Vi  ved  saa  godt  som  I,  at  Sam- 
fundet har  mange  Brøst,  men  det  gaar  dog,  og  det  gaar  fremad. 
Ingen  Naturlov  tvinger  Arbejdslønnen  motl  Eksisteiismini- 
mum'et,  Arbejderorganisationerne  og  meget  andet  giver  den 
tværtimod  tiltagende  Opdrift.  Det,  I  ruster  jer  imod,  eksisterer 
altsaa  ikke,  og  der  er  ingen  Grund  for  Samfundet  til  at  betale 
de  uhyre  Omkostninger,  Eders  Fejde  medfører«.^) 

Det  er  ikke  Meningen  paa  dette  Sted  at  give  en  indgaaende 
Kritik  af  Henry  George' s  Hovedværk.  Det  rummer  mange  for- 
kerte Paastande,  mange  Fejlslutninger  og  megen  Selvmodsi- 
gelse. Men  vi  har  i  Forbindelse  med  vor  Omtale  af  det  vigtige 
og  aktuelle  Spørgsmaal  om  Jordudstykningen  ment  at  maatte 
imødegaa  den  Teori,  som  ligger  bag  de  videst  gaaende  Jord- 
udstykkeres Krav  og  bag  ved  den  store  Tilslutning,  disse  Krav 
i  det  sidste  Tiaar  har  faaet  i  Befolkningen.  Denne  Tilslutning 
beror  jo  ikke  paa,  at  Massen  af  Georgister  har  læst  Henry  Ge- 
orge's  Hovedværk  endsige  forstaaet  det.  Det  er  ligesom  Carl 
Marx'  »Capitalen«  en  meget  vanskelig  læselig  Bog,  som  kræ- 
ver ikke  ringe  teoretiske  Forudsætninger  for  at  forstaas.  Mere 
end  to  Tredjedele  af  Henry  George's  i  Originalsproget  500  Sider 


*)  J.  Warming:  Haandbog  i  Danmarks  Statistik,  Side  479.  Note,  siger 
herom:  »Ikke  blot  den  tekniske  Udvikling,  men  ogsaa  saa  godt  som  alle 
statistiske  Kriterier  tyder  paa  stigende  Velstand,  stærkere  Stigning  i  Ar- 
bejdslønnen end  i  Prisniveauet;  stærkere  Nedgang  i  Antallet  af  fattigun- 
derstøttede  (i  København)  end  der  kan  forklares  af  Alderdomsunderstøt- 
telsen  m.  m.,  stigende  Forbrug  af  talrige  Velstandsartikler,  aftagende  Dø- 
delighed, tiltagende  Legemshøjde,  færre  Selvmord.«  Forfatteren  tilføjer,  at 
der  bliver  et  økonomisk  Bundfald  af  de  allerfattigste  tilbage,  som  ikke  kan 
gribes  statistisk,  men  om  dette  mener  han  dog  ogsaa,  at  man  ved  Sam- 
menstilling med  tidligere  Tider  maa  komme  til  Erkendelse  af,  at  det  nu  er 
relativt  ringere. 

store  Bog  er  Teori  og  Polemik  med  Teori,  som  Lægmanden 
vil  have  meget  ondt  ved  at  arbejde  sig  igennem  eller  forstaa, 
og  som  umuligt  vil  kunne  føre  ham  til  nogen  selvstændig  Vur- 
dering, og  Fagmanden  vil  vide,  at  største  Parten  af  de  Teorier, 
Henry  George  polemiserer  med,  forlængst  ere  afløste  af  andre 
Teorier,  helt  eller  delvist,  som  atter  vil  blive  afløst  af  andre. 
Gud  ved  hvor  længe.  Men,  hvad  Læ^gnianden  forstaar,  er  det 
halve  Hundrede  Sider  af  Bogen,  der  intet  positivt  Indhold  har, 
men  som  er  optagne  af  en  skarp  Kritik  af  det  Samfund,  som 
det  er  let  nok  at  kritisere,  og  hvis  Brøst  paavises  med  stor  Vel- 
talenhed, og  saa  Udmalingen  af  Fremtidstilstande,  der  med 
glødende  Farver  skildre  Samfundet,  som  det  vil  oprinde,  blot 
man  gennemfører  Forfatterens  Idé. 

»Hvad  jeg  foreslaar,«  siger  Henry  George,  »som  den  simple 
og  dog  virksomme  Vej  til  at  hæve  Arbejdslønnen,  forøge  Ka- 
pitaludbyttet, udrydde  Armoden  og  Arbejdsløsheden,  give  de 
menneskelige  Kræfter  frit  Spillerum,  højne  Sædelighed  og  Dan- 
nelse og  føre  Civilisationen  til  endnu  ædlere  Højder,  er  —  at 
lade  det  offentlige  ved  Beskatning  tilegne  sig  Jordrenten,«  ^) 
og  videre:  —  —  »at  Beskatning  ophæves  med  Undtagelse  at 
Skat  paa  Jordværdier«.^)  Det  er  store  Ord,  men  de  henføre 
jo  rigtignok  Henry  George's  Lære  til  en  Kategori  af  socialøko- 
nomiske Recepter,  som  plejer  at  kunne  samle  en  Skare  »Tro- 
ende« om  sig.  Og  netop  Bogens  skarpe  Kritik  og  dens  løfterige 
Fremtidsforespejlinger  er  som  Uddrag  af  Hovedværket  udgivet 
i  et  Særtryk  paa  et  halvt  Hundrede  Sider,  som  er  oversat  paa 
flere  Sprog  og  vistnok  udbredt  i  Hundredetusinder  af  Eksempla- 
rer. Paa  dem  er  det,  at  der  dannes  en  Menighed  af  alle  de 
mange,  som  ønsker  at  komme  i  Besiddelse  af  Jord.  At  Forf. 
hører  til  dem,  der  i  en  talrig  Landbrugsstand  og  i  en  Ejendoms- 
fordeling,  der  ved  stigende  Intencitet  i  Kulturen,  stykker  ud  saa 
langt,  som  det  er  økonomisk  muligt,  kan  man  ikke  være  i  Tvivl 
om  efter  Læsningen  af  det  foregaaende,  men  heller  ikke  om, 
at  vi  mene,  der  findes  en  Grænse  for  Udstykningen,  som  til  en- 


*)     Henry  George:  a.  S.  Side  206. 
')     Henry  George:  a.    S.   Side  207. 

hver  Tid  sættes  efter  Forholdet  mellem  Befolkningstæthed  og 
Købedygtighed  paa  den  ene  Side  og  Loddernes  Antal  og  Stør- 
relse paa  den  anden.  Og  denne  Opfattelse  naa  vi  til  mindre 
gennem  teoretiske  Spekulationer  end  gennem  praktisk  Iagt- 
tagelse. 


V. 


10.  EFTER  KRIGEN. 


I  Slutningen  af  andet  Afsnit  betonedes  det,  at  der  for  Tiden 
spilledes  paa  en  Verdensscene.  Det  gør  der  nu  altid,  men  man 
ser  det  bare  ikke.  Dramaets  Handling  udvikler  sig  tilsynela- 
dende lokalt.  Spændingerne  opsamles  lidt  efter  lidt  i  spredte 
l>eliggende  Akkumulatorer,  indtil  den  store  Udladning  finder 
Sted.  Saa  først  bliver  man  klar  over  Forbindelser  og  Sammen- 
hæng. Men  en  Verdensscene,  sagde  vi,  havde  Udstrækning  ef- 
ter Tid  og  Rum,  og  vi  har  da  maattet  glide  hen  over  begge,  se 
langt  tilbage  og  viden  om  for  at  finde  de  Linier,  der  leder  frem 
til  Nutiden. 

En  af  dem  hæver  sig  lodret  op  af  selve  den  økonomiske  Ud- 
vikling i  Vestevropa.  Dens  Maal  var  i  ganske  nøgtern  Formu- 
lering at  skaffe  stadig  mere  til  et  stigende  Folketals  stigende 
Fornødenheder.  Dens  Middel  var  at  gaa  fra  ekstensivere  til 
intensivere  Driftsformer.  Virkningen  heraf  blev,  at  Magtgrund- 
laget stadig  koncentreredes  mere  i  Byerh\'ei"vene,  stadig  spred- 
tes mere  under  Landbruget.  Her  ud  af  formedes  Tidens  social- 
politiske Problem.  Denne  Linie  løfter  sig,  som  sagt,  lige  op  af 
vor  Udvikling,  og  dens  Problem  vilde  kunne  løses  paa  national 
Basis,  dersom  Evropa  var,  hvad  vi  mente,  en  en  Gang  for  alle 
i  sig  afsluttet  højere  Kulturkreds,  hvis  Losninger  kunde  afleve- 
res færdige  fra  Fabrikken  til  Dølresamfundet  paa  den  anden 
Side  Atlanten  og  tilegnes  Skridt  for  Skridt  af  den  mere  tung- 
vendte  Slægtning  paa  denne  Side  Ural.  Men  nu,  da  vi  erkender 
Sammenhængen,  bliver  vi  tillige  den  anden  Udviklingslinie  var, 
hvis  Udgangspunkt  ligger  udenfor  den  evropæisk-amerikanske 

Kulturkreds.  Den  strækker  sig  vandret  frem  østfra,  og 
hvis  den  naar  vor,  kommer  den  til  at  lægge  sig  mod  den  som 
Seglen  mod  Straaet.  Denne  Udvikling  har  vi  selv  fremkaldt, 
først  ved  at  give  Østens  Foregangsfolk  det  eneste,  hvori  vi  var 
det  overlegent,  —  vor  Teknik.  Derefter  ved  at  indblande  det  i 
vor  Politik  og  vor  Strategi.  Kan  vi  overhovedet  endnu  værge 
os,  saa  skyldes  det  kun,  at  Japan  endnu  ikke  har  faaet  Tid  til 
at  samle  en  Kapitalkraft,  der  staar  i  Forhold  til  dets  økonomi- 
ske og  politiske  Higen.  Men  japansk  Intelligens  i  Forbindelse 
med  asiatisk  Nøjsomhed  og  Flid  samler  under  moderne  For- 
hold meget  hurtigt  Kapital.  Under  alle  Omstændigheder  vil 
Faren,  som  før  Krigen  kun  skimtedes  af  ganske  enkelte,  efter 
den  være  indlysende  for  alle,  og  dermed  er  det  givet,  at  Løs- 
ningen af  det  socialpolitiske,  specifike  evi-opæisk-amerikanske 
Problem  ikke  længere  kan  foregaa  paa  national  Basis  alene. 
Det  er  blandet  op  med  et  uden-evropæisk  Problem,  et  Problem 
først  og  fremmest  af  økonomisk  Art.  Vi  maa  økonomisk  værge 
os  mod  Østen.  Det  maa  ikke  England  alene  og  ikke  Tijsklaml 
eller  Amerika  alene,  det  maa  alle,  der  har  Sammenhæng  med 
evropæisk  Kultur.  Denne  Faktor  er  det,  som  efter  Krigen  bli- 
ver bestemmende.  Den  er  en  konstant  Faktor  af  alt  over- 
skyggende Betydning,  uanset  hvem  der  sejrer  eller  hvem  der 
falder,  uanset  hvor  klogt  eller  dumt  Diplomaterne  ordne  For- 
holdene, naar  de  igen  faa  Ordet. 

Om  nu  denne  Ordning  vil  blive  hidført  med  Tysklands 
haarde  eller  med  Englands  bløde  Haand,  skal  vi  her  saa 
lidt  drøfte  som  noget  andet  Sted  i  dette  Arbejde,  fordi  det  er 
Spørgsmaalet  om,  hvem  der  sejrer,  o:  et  militært-politisk  og 
ikke  et  økonomisk  Spørgsmaal.  Derimod  kan  der  siges  noget 
om  Ordningens  Natur  og  Forudsætning,  hvilkel  ogsaa  er  til- 
stnekkeligt  for  os  til  at  naa  el  Skridt  videre  i  Erkendelse  med 
Hensyn  til  Ordningen  af  vore  egne  Sager. 

Foiudsætningen  for  den  ny  Ordning  maa  blive,  at  den  ev- 
ropæiske  Ligevægts  Gudebillede  endelig  en  Gang  fjernes  fra 
Diplomaliels  Højalter.  Man  kan  anbringe  det  paa  Pulterkam- 
meret, hvad  vi  vilde  foretrække,  eller  i  den  politiske  Histories 
Musæum,  hvis  man  synes  bedre  om  del,  men  væk  maa  det  en 

Gang  for  alle.     Det   maa  borl  af  to  Grunde.     For  det  første 
fordi  dets  Kultus  altid  har  været  falsk.    Mens  Augurerne  forret 
tede  Altertjenesten,  sad  der  altid  en  Herre  i  Evropn,  og  en  an- 
den tragtede  efter  at  afløse  ham.     For  det  andet,  fordi  Europa 
udefra  har  faaet  en  Opgave  tæt  ind  paa  Livel  af  sig  gennem 
Udviklingen  i  Østen,  en  Opgave,  der  gælder  Livet  for  den  ev- 
ropæiske  Kulturkreds,  og  som  derfor  kræver  en  vis  Grad  af  poli- 
tisk Magtkoncentration,  altsaa  netop  ingen  Ligevægt.    Spørgs- 
maalet  bliver  da,  ad  hvilke  Veje  en  saadan  Magtkoncentrttion 
skabes.  Ja,  ad  hvilke  Veje  er  den  skabt  før  i  Tiden?   I  Feudalti- 
den var  det  ogsaa  nødvendigt  at  skabe  en  politisk  Centralisation. 
Den  var  Betingelsen  for,  at  P"eudalismen  kunde  overvindes.    Det 
var  netop  paa  dette  Problem,  det  absolute  Kongedømme  udvik- 
lede sig.  Overvindelsen  af  Feudalismen  var  dets  Funktion,  og  det 
gennemførte  den  ikke  ved  militære  Magtmidler  alene,  men  kun 
ved  disse  i  Alliance  med  en  ny,  en  moderne  Udvikling,  som  stod 
paa  et  endnu  bredere  Grundlag  end  selv  den  mægtigste  Feudale. 
I  Sammenhæng    med  Udviklingen    af  Handel,    Produktion  og 
Samfærdsel  udvidedes  nemlig  de  Enheder,  der  producerede  og 
omsatte,  og  de  forbandtes  med  hverandre  indbyrdes.     Skellene 
mellem  dem  faldt.    Flodspærringer  og   Landevejsbomme  fjer- 
nedes lidt  efter  lidt,   indre  Toldgrænser  ophævedes  efterhaan- 
den,  Lovgivning,  Mønt,  Maal  og  Vægt  blev  territoriale,  og  fra  en 
isoleret  Gods-   og   Byøkonomi   naaede   man    til    Provinser    og 
Landskaber  som  økonomiske  Enheder,  videre  til  en  National- 
økonomi,   ja    ud    over    denne    til    en    Forbundsøkonomi,    af 
hvilken  der  endogsaa   i   vor    Tid   direkte  er    fremgaaet   større 
Statsdannelser     som     Tyskland;     eller     paa     hvilke     der    har 
dannet    sig    store    Statsforbund    som    Nordamerikas    forenede 
Stater.     Har  Vejen  været  nogen  anden;  og  er  det  tænkeligt,  at 
nogen  nok  saa  militært  rustet  Absolutisme  vilde  have  kunnet 
føre  de  evropæiske  Stater  frem  til  Nutidens  økonomiske  En- 
heder og  til  Led  i  en  fælles  Kulturkreds,  om  de  ikke  havde  støt- 
tet sig  netop  paa  denne  Udvikling?    Det  tro  vi  ikke.     Det  er 
den,  der  har  givet  Pengene  til  den  og,  hvad  der  har  mere  endnu 
at  sige,  det  er  den,  der  har  spundet  Interesserne  sammen  paa 
Kryds  og  Tvers,  indtil  Spindet  ikke  mere  lod  sig  bryde  inde- 

fra.  Men  del  kan  skæres  over  udefra.  Der  er  intet  i  Vejen  for, 
al  Rollerne  kan  blive  byttet  om  mellem  Vest  og  Øst.  De  Ud- 
byttei'ne,  vi  de  udbyttede.  Denne  Situation  har  længe  været 
skimtet  fra  Højderne,  lad  mig  blot  minde  om  den  tyske  Kejsers 
Varselsraab  mod  den  gule  Fare.  Nu  maa  den  kunne  ses  at 
alle,  og  dermed  maa  Tendensen  være  givet  for  Evropas  Folk 
til  Samling.  Er  Følelsen  af  denne  Nødvendighed  almindelig, 
saa  er  i  Offentlighedens  Tid  Vejene  legio,  ad  hvilke  denne  Fø- 
lelse breder  sig,  saaledes  at  »Stemningens«  store  Magt  snart 
kan  sidde  ved  Roret.  Kan  der  da  styres  andre  Veje  end  videre 
over  den  økonomiske  Sammenslutnings?  Og  hvor  er  Prøven 
paa,  om  den  er  den  rette?  Den  fmdes  i  Spørgsmaalet  om,  hvor- 
vidt den  bryder  Udviklingen  eller  fortsætter  den,  hvad  Enhver 
kan  se,  den  gør.  For  en  handelspolitisk  Udvikling  er  National- 
grænsen selvsagt  intet  Endepunkt.  Som  den  har  ført  fra  Gods- 
økonomi til  By  økonomi  og  til  Nationaløkonomi,  vil  den  natur- 
ligt fortsættes  i  en  mellemfolkelig  Økonomi  mellem  videre  og 
videre  Statsgrupper,  samlede  efter  kontinentale  Grænser  eller 
verdenspolitiske,  efter  Hensyn  til  Raastoffer  eller  til  Teknik,  i 
fastere  eller  i  løsere  Forbund.  Det  naturlige  og  dermed  det 
givne  i  en  saadan  Udvikling,  ligger  ikke  alene  i,  at  den  er  den 
ligefremme  Fortsættelse  af  en  Linie,  som  aldrig  har  været 
brudt,  men  tillige  deri,  at  den  ejer  den  Tilpasningsevne,  som  er 
ejendommelig  for  al  organisk  Vækst.  Her  behøver  ikke  at  blive 
Tale  om  Brud  men  kun  om  Lempelser,  ikke  om  Undergang 
men  kun  om  Tilpasning.  Her  kommer  Europa  til  at  ligge  i  Læ 
af  en  amerikansk  og  en  britisk  Økonomikreds  i  Vest,  Syd  og 
Sydøst  og  af  en  slavisk  i  Øst.  Men  hertil  kræves  jo  rigtignok, 
at  dette  Evropa  forstaar  sin  Stilling,  og  hvad  det  gælder,  og  be- 
gynder at  passe  sig  til  i  større  handelspolitiske  Forbund,  der 
ikke  spørger  om  Principper  men  kun  om  det  praktisk  nyttige 
eller  nødvendige,  og  som  forstaar,  at  denne  Ordning  hist  og 
her  maa  kræve  el  Offer. 

Hvorledes  de  handelspolitiske  Sammenslutninger  indenfor 
Europa  i  første  Omgang  kunne  lænkes,  er  der  ingen  Anledning 
til  at  drøfte  her,  fordi  Krigens  Udfald  og  de  Omlægninger  og 
Nydannelser,  som  kan  følge  med  Freden,  da  maatte  tages  i  Be- 

tragtning.    Bliver  saadanne  Følgen,  maa  man  kun  haabe,  at  de 
kommer  til  at  falde  efter  naturlige  Linier,  thi  der  vil  ikke  blive 
levnet  os  Tid  til  at  gøre  dem  om  igen.    Og  for  vort  Ulle  Land 
er  det  ogsaa  ørkesløst  at  drøfte  disse  Sammenstillinger,  thi  vor 
RoUe  i  dem  er  paa  Forhaand  given.    Den  kan  ikke  blive  nogen 
anden   end   en    handelspolitisk    Sammenslutning    med   Skcmdi- 
imvien.     Denne  kan  under  visse  Omstændigheder  tænkes  ud- 
videt til  den  anden  Side  af  Østersøen,  men  heller  ikke  saa  langt 
behøver  vi  at  se.    De  første  Aar  vil  give  os  nok  at  gøre  med  det, 
der  ligger  umiddelbart  for:  en  nordisk  Toldunion  helt  eller  del- 
vis, saa  langt  nu  l-^orstaaelsen  rækker.     Men  efter  denne  Streg 
maa  der  styres.     Den  synes  os  given  i  selve  Situationen  for  os 
som  for  de   andre  nordiske  Riger.     Af  andre  handelspolitiske 
Nydannelser,  som  under  alle  Omstændigheder  maa  fremgaa  af 
Krigen,  skal  vi  kun  pege  paa  et  toldforenet  Tyskland  og  Østrig- 
Ungarn  saa  langt  frem  mod  Sydøst,  som  Krigens  Resultat  mu- 
liggør og   endelig  det  britiske  Verdensriges  Toldunion.     Disse 
Nydannelser  i  Forbindelse  med  den  store  amerikanske  Enhed 
Dg  Rusland  som  den  direkte  Stødpude  mellem  Europa  og  Asien 
synes  os  givne,  og  fyldes  de  af  en  kraftig  Tendens  til  videre  Ud- 
vikling mod  et  handelspolitisk  Evropas  forenede  Slater,  der  vir- 
keliggøres inden    den  mongolske  Udvikling  er    kommet  altfor 
langt  frem,  saa  vil  der  være  en  Mulighed  for  at  holde  den  Stan- 
gen, —  men  ellers  ikke. 

Føre  vi  fra  disse  planetriske  Forhold  Blikket  indefter  til  det 
lille  Punkt  paa  Kortet,  der  betegner  Danmark,  er  det  selvsagt,  at 
disse  Ændringer  maa  virke  tilbage  ogsaa  paa  os.  Vi  er  noget  for 
os  selv,  begyndte  vi  med  at  sige,  og  der  vil  maaske  spørges  om, 
hvor  meget  af  os  selv  der  kræves  opgivet  under  denne  Udvik- 
ling. Vi  tror  i  Grunden  ikke  meget  mere  end  det,  —  der  ikke 
duer.  Vi  maa  se  Virkeligheden  stift  i  Øjnene  og  forslaa,  at  den 
kræver  Arbejde  og  Nøgternhed  af  os.  Vor  Nydelsestrang  og 
vor  Forfængelighed  maa  vi  i  alt  Fald  give  et  mere  mandligt 
Tilsnit,  men  visse  politiske  Idealer  vil  vi  kunne  beholde,  fordi 
de  høre  til  Udviklingens  Problemer,  som  ogsaa  vi  har  Lov  til  at 
prøve  paa  at  løse.  Hertil  hører  at  blive  Foregangslandet  paa  So- 
cialpolitikens Omraade.  Dertil  egner  vi  os  paa  Grund  af  vor  Li- 

deiihed,  der  gør  vore  Forhold  let  overskuelige  og  haaiidgribelige 
og  paa  Grund  af  den  Sans  for  det  jevne,  der,  som  antydet  i  Be- 
gyndelsen, hænger  sammen  med  vore  Naturforhold.  Men  for 
at  lose  denne  Opgave  kræves  Forstaaelsen  af,  at  er  en  Kultur- 
tilværelse  end  umulig  uden  en  Levefod  af  en  vis  Standard,  saa 
er  den  paa  den  anden  Side  ingenlunde  given  alene  ved  denne. 
Den  høje  Levefod  kan  ikke  blot  blive  Udgangspunktet  for  Kul- 
tur, den  kan  ogsaa  blive  Kulturens  Grav.  Men  dette  fører  os  fra 
politiske  Problemer  ind  paa  kulturelle,  som  bedre  lader  sig  be- 
handle i  et  Arbejde  for  sig. 


EFTERSKRIFT,  i) 

Efter  at  dette  Arbejde  var  gaaet  i  Trykken,  har  det  britiske 
Riges  økonomiske  Politik  været  drøftet  paa  en  Række  Møder 
af  engelske  Handelskamre,  der  alle  har  erklæret  sig  for  en  Po- 
litik som  den,  der  paa  Side  102  f.  og  andre  Steder  i  det  fore- 
gaaende  er  forudset,  —  bort  fra  Frihaindelen  og  henimod  en 
toldpolitisk  Sammenslutning  mellem  alle  Dele  af  Verdensriget. 
Det  utrolige  er  sket,  at  Handleskaniret  i  Frihandelens  faste 
Borg:  Manchester  har  faaet  protektionistisk  Flertal,  og  paa  et 
den  29.  Februar  i  London  afholdt  Møde  af  Delegerede  fra  Eng- 
Utnds  samtlige  108  Handelskamre  vedtoges  følgende  Hoved- 
resolution: 

»Denne  Forening  af  Handelskamre  ønsker,  til  Vejledning 
for  (k'm,  som  bliver  vore  Efterfølgere  i  kommende  Dage,  al 
udtale  som  sin  faste  Overbevisning,  byggel  paa  Erfaring 
under  Krigen,  at  en  Nations  Sikkerhed  og  Styrke  afhænger 
af  dens  Evne  til  at  producere  sine  Fornødenheder  ud  af 
sin  egen  Jord  og  sine  egne  Industrier.« 

I)  :{().  Maris   l'Jlf). 

Men  (len  Udtalelse,  som  med  den  grundigste  og  mest  om- 
fattende Motivering  krævede  et  fuldstændigt  Omslag  i  den  en- 
gelske Handelspolitik  i  den  her  angivne  Retning  fremkom  fra 
den  australske  Premierminister  Hughes,  der  f.  T.  opholder  sig  i 
London,  ikke  alene  som  Repræsentant  for  Australien,  men  til- 
lige udrustet  med  Mandat  fra  Kanada,  Sydafrika  og  Ny  Zea- 
land. Som  Gæst  i  British  Imperial  Council  of  Commerce  udtalte 
Premierministeren  d.  15.  Marts  i  Aar  1)1.  a.  følgende: 

»Den  teoretiske  Side  af  Spørgsmaalet  Beskyttelse  eller 
Frihandel  skal  jeg  ikke  befatte  mig  med,  men  kun  med 
Spørgsmaalet  om,  hvad  der  vil  tjene  vort  Rige  bedst.  Jeg 
møder  sandelig  ikke  forud  indtaget  mod  Frihandelen.  Tvært- 
imod, da  Striden  om  Toldspørgsmaalet  stod  i  Australien,  var 
jeg  Frihandler  over  alle  Frihandlere:  »Wecdth  of  NationS'<^) 
var  min  Bibel,  Adam  Smith  min  Profet;  men  det  har  altid 
generet  mig,  at  hele  Verden  udenfor  England  var  saa  blind 
for  Frihandelens  Dyder.  Angik  Toldspørgsmaalet  nu  endda 
kun  vor  Pengepung,  saa  kunde  vi  lade  det  skøtte  sig  selv; 
men  det  naar  ned  til  Roden  i  hver  enkelts  og  det  heles  Liv. 
Vi  kan  ikke  vedblive  at  leve  i  den  Indbildning,  at  en  Nations 
økonomiske  Politik  er  uden  Forbindelse  med  dens  \'elfærd; 
tværtimod,  det  er  en  Fundamentalsætning,  at  de  to  er  uad- 
skilleligt forbundne;  at  være  uvidende  derom,  er  at  holde 
Vejen  aaben  for  national  Tilintetgørelse.  For  en  Tid  kan 
Erhvervslivet  hos  en  Nation,  der  er  uden  Forstaaelse  af  dets 
Betydning  for  Nationens  Sikkerhed,  gøre  store  Fremskridt, 
og  det  har  været  Tilfældet  for  Englands  Vedkommende,  men 
der  kommer  en  Regnskabets  Dag  for  saadanne  Nationer, 
som  den  er  kommen  for  os. 

Jeg  har  lige  saa  lidt  Lyst  til  at  diskutere  Frihandelens 
Principper  som  den  spartanske  Opdragelsesmetode,  —  der 
kan  siges  meget  til  Fordel  for  begge.  Men  Nutidens  Følelse 
er  afgjort  imod  den  sidstnævnte,  og  den  moderne  Verdens 
uafvendelige  Livsvilkaar  er  imod  den  første.    Intet  Menneske, 

1)  Adam  Smiths  Hovedværk.  Første  Gang  udgivet  i   1776. 

der  er  ved  sine  fulde  Fem,  vil  nu  paastaa,  al  dette  Lands 
Udenrigspolitik  kan  overlades  Laissez-faire's  Tilfældigheder, 
og  ingen  vil  vove  aabent  al  hævde,  at  Landels  nationale  Poli- 
tik skal  overlades  til  sig  selv.  Jeg  vil  sige  klart,  at  hvad  jeg  ta- 
ler for,  ikke  blot  er  en  Foraudring  i  vort  Lands  Toldpolitik, 
men  et  Systemskifte  i  Bund  og  Grund  med  Hensyn  til  alle 
vore  Idéer  om  nationale  og  økonomiske  Anliggenders  Le- 
delse. Hele  den  moderne  Statsmandskunsts  Forudsætnin- 
ger Verden  over  trænger  til  Revision,  men  England  har  været 
og  er  den  største  Synder.  Hvad  det  gælder  om,  er  at  gen- 
nemføre del  engelske  Rige  som  et  organiseret  Rige  —  or- 
ganiseret paa  Handelens  og  Industriens,  paa  den  økonomiske 
Retfærdigheds  og  det  nationale  Forsvars  Omraade,  organi- 
seret med  Verdensfredens  Bevarelse  og  de  Svages  Beskyttelse 
for  Øje.     Det  er  det  høje  Ideal,  som  vi  maa  gøre  til  vort. 

Vi  har  staaet  uden  Organisation  overfor  denne  Krig  og 
lært  Følgerne  af  denne  Stilling  at  kende;  vi  stod  bogstaveligt 
paa  Ødelæggelsens  Rand,  da  Lloyd  George  log  Forsvarets  Or- 
ganisation i  sin  Haand,  saa  vi  alter  kunde  aande  lettere.  Er 
der  en  Mand  iblandt  os,  som  ikke  blegner,  naar  han  ser  til- 
bage paa  den  frygtelige  Afgrund,  der  paa  et  Haarsbred  nær 
var  ved  at  opsluge  os,  fordi  vi  ikke  lyttede  til  Lord  Roberts' 
Advarsler  og  forberedte  os?  Nuvel,  Mirakler  gentager  sig 
ikke;  lad  os  da  tage  denne  alvorlige  Lære  til  Rettesnor,  lad 
os  kaste  alle  Hensyn  til  Parti-  og  Klasseteorier  til  Side  for 
at  udvikle  det  britiske  Riges  vældige  Hjælpekilder.  —  lad 
os  ikke  længer  lade  os  drive  af  Tilfældighedens  Systemløs- 
hed,  men  styre  vor  Kurs  efter  el  definitivt  System,  saaledes 
som  det  sømmer  sig  for  en  mægtig  Nation,  der  har  en  Fjer- 
dedel af  hele  Menneskeslægten  i  sit  Værge!  «^) 
Vi  tillægger  denne  Udtalelse,  der  fremkom  i  en  engelsk 
Ministers  Nærva^relse,  en  særlig  Betydning  ikke  blot  paa  Grund 
;it  (le  vældige  og  politisk  betydningsfulde  Landomraader,  Pre- 


')  Cofr.  i  det  Hele:   Jul.   Wulff:   Handelspolitiske   Stemninger"  i   Eng- 
land I,  II  og  III   i   Natt's.   Aftenudgaver  for  27.,  28.  og  2«.  Marts   1916. 

mierministeren  repræsenterede  ved  deniie  Lejlighed,  men  mere 
endjiu  fordi  Udtalelsen  blev  fremsat  med  det  ringest  mulige  Hen- 
syn til  fjendtlige  Følelser  overfor  Modstanderne  paa  Valplad- 
serne, medens  den  bestemt  betoner,  hvad  der  under  det  britiske 
Verdensriges  Forhold  i  Nutiden  i  og  for  sig  er  nødvendigt. 

